
CUVÂNT ÎNAINTE 


m lucrat cu bucurie la apariţia acestei noi cărţi a regretatului nostru 

părinte arhimandrit Teofil Părăian, carte pe care dânsul a intitulat-o 
„Întâlniri cu oameni iubitori de Dumnezeu”. Nu am făcut altceva decât să 
„filtrez” cu atenţie interviurile părintelui pe de o parte, iar pe de altă parte 
mărturiile celor care l-au cunoscut pe părintele şi care au avut un cuvânt de 
spus despre el. 

Trebuie să spunem, din capul locului, că părintele Sabin Vodă, redactor 
la postul de radio „Reîntregirea” din Alba Iulia are meritul de a contribui în 
mare măsură la apariţia acestei cărţi, deoarece toate interviurile cuprinse aici 
au fost realizate la Alba Iulia, pentru ascultătorii postului de radio 
„Reîntregirea”, pentru ca mai apoi la dorinţa părintelui Teofil Părăian toate 
acestea să se închege într-un frumos mănunchi de mărturii de viaţă şi de 
sfaturi duhovniceşti. 

„Întâlniri cu oameni iubitori de Dumnezeu” surprinde într-un mod 
fericit un eveniment din viaţa părintelui Teofil Părăian şi anume cei 80 de ani 
de viaţă pe care părintele i-a împlinit pe data de 3 martie 2009. Cu acest prilej, 
tot părintele Sabin Vodă a venit cu iniţiativa să realizeze interviuri cu cei care 
l-au cunoscut în mod direct pe părintele Teofil. Au rezultat o serie de mărturii 
emoţionante, la care se pot adăuga multe altele ale „celor mulţi” care l-au 
cunoscut pe părintele şi care au fost „atinşi” într-un fel de darul lui Dumnezeu 
revărsat prin Prea Cuviosul Părinte Arhimandrit Teofil Părăian. 

Chiar pe patul suferinţei fiind, părintele Teofil se bucura de fragmentele 
acestei cărţi, când i se citeau. Aşa a vrut bunul Dumnezeu ca această carte să 
nu apară în timpul vieţii părintelui şi să fie îmbogăţită şi cu alte mărturii 
despre părintele, de data aceasta „In memoriam”. 

Mărturiile părintelui Teofil sunt de o rară frumuseţe, rivalizînd parcă cu 
„Amintirile din copilărie” ale lui Ion Creangă. Sugestive sunt aceste rânduri: 


„Mi-e drag să mă gândesc la părinţii mei, la fraţii mei, la prietenii de 
odinioară, la prietenii de acum, la oamenii din satul meu care nu mai 
sunt acum, mi-e drag să mă gândesc la împrejurări liniştitoare, la 
împrejurări frumoase, la oamenii care m-au ajutat, la oamenii care s- 
au implicat cumva la viaţa mea, la existența mea morală şi spirituală. 
Mi-e drag să mă gândesc la lucruri frumoase pe care le-am învăţat, la 
poezii de Zorica Laţcu, la poezii de Coşbuc, la poezii de Goga, la tot ce 
am adunat eu aşa frumos...”. 


pu Sabin Vodă a realizat prima „autobiografie radiofonică” a 
părintelui Teofil pe care a cuprins-o mai apoi în cartea „Să luăm 
aminte” apărută la Alba Iulia în anul 2003, o autobiografie sintetică faţă de 
cea cuprinsă în cartea „Cine sunt eu? Ce spun eu despre mine” apărută la 
Sibiu, în acelaşi an, din iniţiativa mitropolitului de atunci al Ardealului Dr. 
Antonie Plămădeală. Însă pentru că una e să citeşti despre viaţa părintelui şi 
alta e să-l asculţi pe dânsul cum povesteşte, această „autobiografie 
radiofonică” a fost cuprinsă şi în cartea de față nu numai în format text, ci şi 
în format audio. De fapt toată cartea este şi în format audio, prin CD-ul ataşat 
cărţii, fiind a doua carte gândită în acest fel, după „Fereşte-te de rău şi fă 
bine”. 

„Întâlniri cu oameni iubitori de Dumnezeu” are două părţi distincte, bine 
definite: mărturiile părintelui Teofil Părăian despre sine şi despre oamenii 


deosebiți pe care i-a cunoscut şi mărturiile despre părintele Teofil Părăian 
(respectiv capitolele „Darul lui Dumnezeu -— Părintele Teofil la 80 de ani” şi 
„In memoriam Părintele Teofil”), mărturii pe care părintele Sabin Vodă le-a 
primit de la ierarhi, de la stareţi, de la duhovnici, de la fii duhovniceşti, de la 
prieteni şi de la apropiaţi ai părintelui Teofil. Ambele au valoare de document. 
Şi tot cu valoare de document sunt şi concluziile duhovniceşti pe care ni le 
transmite părintele Teofil Părăian în această carte. 
punea părintele Teofil, cu părere de rău, că de la părintele Arsenie 
Boca nu ne-au ajuns nişte gânduri de la bătrâneţe, nişte „concluzii”, ci 
numai ce a scris părintele la tinereţe în „Cărarea Împărăției”. De ce sunt 
importante concluziile? Pentru că omul „ajunge” la nişte concluzii. Mai spunea 
părintele: 


„Voi de la mine aveți nişte concluzii şi voi porniţi cu concluziile mele şi 
va fi mai uşor”. 


Dacă ar fi să vorbim în limbaj matematic atunci am spune că la 
„ipotezele” vieţii noastre avem „concluziile” părintelui Teofil pe care trebuie să 
le „demonstrăm” fiecare în împrejurările concrete ale vieţii în care trăim. 
Rezultatul îl ştim dinainte, dar trebuie să ajungem la el; îl ştim pentru că l-am 
văzut în viaţa părintelui în care s-a împletit bucuria cu dragostea, credinţa cu 
lumina, rugăciunea cu nădejdea şi nu în ultimul rând prietenia şi iertarea cu 
braţele părinteşti. 


Pr. Dr. Petru — Ioan Ilea 


Cluj-Napoca, 13 noiembrie 2009 
Sfântul Ioan Gură de Aur, arhiepiscopul Constantinopolului 


Partea întâi: MĂRTURIILE PĂRINTELUI TEOFIL PĂRĂIAN 


Cap. 1. Părintele Teofil — Omul bucuriei 


Părintele Teofil — o autobiografie radiofonică 


- Părinte Teofil, vorbiţi-ne vă rugăm puţin despre copilăria Sfinţiei 
Voastre. 


Ri mi-aduc aminte cu bucurie de vremea copilăriei mele, de satul în 
care am venit pe lume, de părinţii mei, de fraţii mei, cei trei: sora 
mea şi doi fraţi. 

M-am pomenit într-un sat în care Biserica era în centru pe un deal şi este 
şi acum tot aşa; deci era în faţa tuturor celor care priveau spre dealul unde era 
Biserica şi era cumva şi în centrul gândirii oamenilor; totul se desfăşura în 
raport cu Biserica. În Dumineci şi sărbători oamenii luau parte la sfintele 
slujbe - mă duceau şi pe mine părinţii mei. M-am pomenit, aş putea zice, într- 
un fel în Biserică sau lângă Biserică. Am mers la Biserică într-o vreme în care 
nici nu înţelegeam că se spune ceva cu noimă, cu rost în Biserică, mi se părea 
că se scot doar nişte sunete care n-aveau o însemnătate pentru mine pentru că 
nu eram la măsura să înțeleg însemnătatea cuvintelor, rostite sau cântate în 
Biserică. 

ărinţii mei n-au fost deosebit de credincioşi, dar s-au încadrat în 

tradiţia satului, în tradiţia Bisericii. Ştiau şi ei de rânduiala de a 
merge la Biserică, de-a ne duce pe noi, de-a învăţa rugăciuni; ne puneau să ne 
rugăm seara, ne rugam împreună la masă; ziceam „Tatăl nostru” înainte de 
masă. Am învăţat din copilărie „Tatăl nostru” şi „Îngerelul”, nici nu-mi aduc 
aminte când le-am învăţat sau cum le-am învăţat, mi-aduc aminte doar că le 
spuneam şi mai spuneam şi alte rugăciuni, rugăciuni populare: 


„Cruce-n Cer, Cruce-n Pământ, 
Cruce-n locu-n care mă culc, 
Cruce-n casă, Cruce-n masă, 
Îngerii pe jur de casă, 
Dumnezeu cu noi la masă. 


Sfântă Cruce culcă-mă, 
Duhule deşteaptă-mă, 
Fiule umbreşte-mă, 
Precesto păzeşte-mă. 

Pe preasfântă Cruce-o fac, 
Şi mă culc noaptea cu drag, 
Şi o fac pe trupul meu, 

În numele lui Dumnezeu. 
Biserică cerească, 

Cântare îngerească, 
Dumnezeu Sfântul de boală să ne păzească, 
Şi să ne mântuiască. 


Sfântă Cruce armă dulce, 


Fii cu mine pe unde m-oi duce”. 


Erau rugăciuni la ordinea zilei, rugăciuni pe care le spuneam în fiecare 
seară sub îndrumarea mamei în special. 


- V-au rămas anumite cuvinte sau povăţuiri de la părinții Sfinţiei 
Voastre? 


M i-au rămas cuvinte care se spuneau în casa noastră. Tata spunea: 


„Când lucrii ceva, lucră aşa să nu mai lucre cineva după tine”; 
„Nu tace o gură, nu tac o sută!”; 
„Nu sta fără lucru că-i păcat”. 


Sau, când venea vreo împrejurare. De exemplu, când am plecat la şcoală, 
la Cluj, departe de casă, zicea mama: 


„Nu-ţi uita de Dumnezeu, nu-ţi uita de rugăciune”. 


Iată, un cuvânt cu care am călătorit toată viaţa şi pe care l-am împlinit la 
vremea potrivită şi după aceia; sunt nişte lucruri care s-au imprimat în 
conştiinţa mea. 

raţii mei au fost buni cu mine, m-au ajutat. Eu m-am pomenit în 

lumea aceasta fără vedere, am intrat în viaţa conştientă fără vedere, 
ceea ce înseamnă că n-am văzut niciodată. Cu un mic rest de vedere făceam 
deosebire între lumină şi întuneric, între alb şi negru, fără să pot prinde 
nuanţe de exemplu de roşu, de albastru, de galben. Pentru mine galbenul era 
tot alb, pentru mine albastru era tot negru. 

Deci, nu eram introdus într-o înţelegere a lucrurilor aşa cum apar ele 
pentru oamenii cu vedere. 


- Cum aţi primit această stare de fapt, această neputinţă pe care 
Dumnezeu va dat-o, această cruce, până la urmă? 


m primit-o foarte uşor pentru că am învăţat de la alţii că nu văd. Nu 

cred că am gândit vreodată că toţi oamenii nu văd, mi-am dat seama 
că ceilalţi au un plus pe care eu nu-l am, dar nu înţelegeam pentru că uneori 
când trebuia să fac un lucru, sau când voiam să fac un lucru, ai mei din jurul 
meu, ziceau: 


„Mă tu nu poţi face asta, că nu vezi”. 


Eu nu ştiam ce înseamnă să vezi şi să nu vezi, dar îmi dădeam seama că 
sunt într-o situaţie de inferioritate faţă de ceilalţi, din punctul ăsta de vedere, 
al înţelegerii, al orientării, pentru că dacă voiam să fac ceva ce fac ei nu 
puteam să fac. 

Să luăm aşa nişte cazuri din sfera copilăriei, în sensul acesta că un copil 
obişnuit care voia să bată mingea de perete, o bătea de perete, o lua în mână şi 
iarăşi bătea şi aş fi vrut să fac şi eu aşa ceva şi nu puteam. Eu când luam 
mingea în mână şi o băteam de perete, dintr-o dată o şi scăpam pentru că n- 
aveam cum să o mai prind o dată în mână. Asta mi-a dat de gândit. 

După aceia am fost la o şcoală specială, sigur că tot dintr-o trebuinţă că 
nu puteam să merg la şcoală obişnuită şi asta mi-a dat de gândit şi mi-a dat să 
înțeleg, că lucrurile cu mine se petrec altfel decât se petrec cu ceilalţi. 


- Părinte, unde aţi început şcoala? Aţi făcut o şcoală specială? 


coala am început-o la Cluj în 1935, când aveam 6 ani şi jumătate. Am 

S început cu o profesoară devotată, care s-a ocupat bine de noi. La 
şcoală am cunoscut lucruri pe care în natură nu le puteam cunoaşte, sau le 
puteam cunoaşte doar în condiţii speciale şi n-am avut cum. 

De exemplu, o rață. Noi n-am aveam rațe acasă, dar am avut la şcoală 
rață împăiată; am pus mâna pe rață, pe ciocul ei, pe aripile ei, pe tot ce are, pe 
picioarele ei, pe pieliţa de la picioarele raţei, avea şi un boboc lângă ea tot aşa. 

Şi ai noştri nu aveau rațe, dar aveau vecinii şi când m-am dus acasă după 
ce am cunoscut o rață împăiată m-am mirat de pildă de ce rața vie n-are pielița 
dintre degetele de la picioare cum era cea împăiată care era uscată. 

Sunt nişte lucruri aşa care surprind cumva pe oamenii care nu au trăit în 
sfera asta. 

Sau, gâsca, tot la şcoală am pus mâna pe o gâscă împăiată. Gâşte erau şi 
în satul meu, dar n-aveam la noi şi n-aveam cum să ajung să pun mâna pe o 
gâscă, deşi le auzeam pe lângă mine. Erau nişte treburi care altfel se reflectau 
în conştiinţa mea şi altfel în conştiinţa celor care le vedeau, care ştiau cum 
sunt. 

Îmi aduc aminte că mi-a spus o dată bunicul meu, când eram foarte mic 
cred, nici nu ştiu câţi ani aveam, că găina are două picioare. Eu mă miram, 
cum găina care are două picioare şi care nu-i dreaptă, cum de nu cade în faţă? 
Nişte gânduri de copil. 

Fraţii mei au fost foarte buni cu mine, mama le spunea mereu: 


„Pe el să-l duceţi numai pe potecă, adică numai pe cărare”. 


La noi ploua se făcea noroi, se făceau bulgări - ziceam noi bruşi -, şi fraţii 
mei puteau să meargă şi prin bruşi, dar pe mine trebuiau să mă ducă 
totdeauna pe cărare, pe potecă cum ziceam noi. 


- Părinte, vă întreb ca unul care m-am născut cu vedere: cum v-aţi 
apropiat dumneavoastră, mic fiind, de lucruri, de obiecte. Cum se alcătuiau 
ele în mintea Sfinţiei Voastre? 


S e alcătuiau prin pipăit, adică orice lucru îl înțelegeam în măsura în 
care puteam să pun mâna pe el. 

Ştiam cum e o masă, cum e un scaun, cum e laviţa din casă, cum este 
patul; toate lucrurile acestea ştiam cum sunt pentru că puteam să pun mâna 
pe ele. Or, cele pe care nu puteam pune mâna n-aveam cum să-mi dau 
seamam de ele. După aceea fraţii mei prindeau păsări, îmi arătau o vrabie, un 
pui de vrabie, ştiu eu, alte păsări care le prindeau ei, ajungeau şi-n mâna mea. 

Şi după aceea la şcoală am învăţat despre anumite păsări, animale pe 
care le aveam în mulaj de ghips, păsări împăiate, toate astea le-am învăţat prin 
contactul cu ele. 

Erau colegi de-ai mei de la oraş care nu ştiau cum e un porc, cum e un 
purcel, cum e un vițel, cum e un bou, o vacă şi aşa mai departe, pentru că la 
oraş nu era aşa ceva, or eu fiind între ele acolo la ţară îmi dădeam seama de ele 
cum sunt, tactil, nu vizual. 


- Să revenim la anii de şcoală; ați spus că aţi început mai întâi la Cluj. 
Câţi ani aţi făcut la Cluj? 


m făcut 5 clase. Părinţii mei au aflat de şcoala de la Cluj. Mai întâi, 

m-au dus la Maglavit unde am cunoscut realităţile de acolo atât cât 
le poate cunoaşte un copil şi nu s-a întâmplat nimic din ceea ce au aşteptat 
părinţii mei să se întâmple. Atunci, pentru că ştiau părinţii mei că există o 
şcoală la Cluj, şi pentru că aveam nişte rude la Floreşti, lângă Cluj - un unchi al 
mamei mele, frate cu bunicul meu -, care s-au interesat de posibilitatea de a fi 
încadrat şi eu la şcoala respectivă, a mers tata cu mine şi m-a lăsat acolo în 
mediul care era format în şcoală, de ceilalţi colegi, de profesori şi am stat acolo 
un an de zile, adică un an şcolar, din septembrie 1935 şi până în iunie anul 
următor, deci până în iunie 1936. 

În 1936 în iunie o venit tata după mine şi m-a dus acasă şi când am ajuns 
acasă, am crezut că am ajuns într-un mediu cu totul diferit. Nu îmi mai 
aduceam aminte. Ştiam mediul de la şcoală, dar nu îmi mai aduceam aminte 
de mediul din care am plecat. Mi se părea curios cum vorbesc oamenii în 
dialect. 

A întrebat-o pe mama un vecin de acolo dacă am venit eu acasă, dar eram 
eu de faţă. 


- „NO, o venit cochilu acasă?” 
Şi mama a spus: 
- „Ie, babo!”. 


Când o spus mama: „ie”, aşa m-am mirat că de ce nu zice „da”, pentru că 
eu am uitat cum era la noi în sat şi aşa a trecut anii. În vacanţele mari veneam 
acasă la părinţi şi în vacanţele mici mai mergeam la Floreşti, la rudele de 
acolo. Şi rămâneam şi acolo pentru că atunci nu era cum e acum să vină mereu 
părinţii la copii să-i aducă la sfârşit de săptămână. Fra foarte greu, era şi 
departe şi drumul costa foarte mult. Aşa că trecea câte un an şcolar până când 
mai ajungeam o dată acasă. 

Asta a fost până în 1940 când am terminat clasa aV-a şi când nu m-am 
mai putut duce la Cluj - în clasa aVI-a -, pentru că în urma Dictatului de la 
Viena, partea de nord a Transilvaniei a fost ocupată de unguri. Şi a stat aşa 
până în 1945, până la sfârşitul războiului şi eu între timp am rămas acasă 2 ani 
până-n 1942, şi în 1942 am reluat şcoala la Timişoara. 


- Părinte, mă iertați, în aceşti primi ani ați învăţat deja să citiți în 
braille? 

D) a. În prima clasă am ştiut să citesc în braille, numai nu ştiam şi să 

scriu pentru că în braille lucrurile stau aşa: la citit se citeşte de la 

stânga spre dreapta şi pentru că se scrie de la dreapta spre stânga, la şcoală nu 
se învaţă scrisul şi cititul deodată, ci se învaţă în clasa întâia cititul, numai 
cititul, şi în clasa a II-a abia se învaţă scrisul, pentru că scrisul e invers decât 
cititul. 

La scris, ca să nu se facă confuzii, punctele din stânga, de la citit, se scriu 
la dreapta. Aşa a fost rânduită şcoala încât în clasa întâia am învăţat să citesc, 
şi în clasa a II-a am învăţat şi să scriu. 


- Spuneţi-ne puţin de ce scrisul se face de la dreapta spre stânga? 


P entru că aparatul de scris este făcut în aşa fel încât se scrie pe partea 
cealaltă a hârtiei. Deci ai hârtia în faţă, ai un aparat în care este 


cuprinsă şi literele pe care le faci, ca să fie la citit cum trebuie la citit, trebuie 
făcute de la dreapta spre stânga, pentru că apar pe partea cealaltă a hârtiei. 


- Trebuie spus că literele nu sunt literele obişnuite. 


A, nu sunt litere, sunt un fel de litere de coduri de litere. Adică scrisul 
acesta braille se bazează pe 6 puncte alăturate aşa: 1, 2, 3, 4, 5, 6. La citit 1, 2, 
3, sunt la stânga, iar 4, 5, 6 la dreapta; la scris 1, 2, 3 sunt la dreapta, iar 4, 5, 6 
la stânga. Se citeşte cu degetele pe hârtia găurită; respectiv e boltită din felul 
cum se realizează scrierea aceasta. 

Eu am învăţat cum se învăţa la şcoală. Am avut o profesoară devotată 
care se ocupa foarte mult de noi, care ne era ca o mamă. Binevoitoare, ea de 
fapt nu a fost căsătorită şi a rămas necăsătorită toată viaţa; a murit la 83 de 
ani. Am ţinut legătura cu ea şi după ce am terminat şcoala. A locuit în Braşov 
în ultimi ani ai vieţii ei şi, când mergeam la Braşov, o mai căutam. 

Am învăţat tot ce se poate învăţa la o şcoală specială şi cu asta am pus 
temelie la cealaltă vreme a vieţii mele. 

În 1940, cum am zis, am rămas acasă în familie cu părinţii mei. Părinţii 
mei au fost oameni de la ţară, oameni cumsecade. N-aş putea zice cum a spus 
Sfânta Tereza de Lisieux că: „Am avut părinţi sfinţi”, dar totuşi am avut părinţi 
oameni cumsecade. Au muncit foarte mult, au avut mâini bătătorite - cum îmi 
plac mie mâinile. La fel şi fraţii mei când au putut să lucreze deja, au lucrat şi 
au avut şi ei mâini bătătorite. Şi aşa au trecut cei 2 ani. 

În 1942 m-am dus la Sâmbăta la mănăstire să mă fac călugăr. Aveam 13 
ani şi jumătate. Un preot de la mine din sat care acum încă trăieşte şi el în 
Blaj, care e din 1916 (în septembrie va împlini 86 de ani), mi-a spus pentru 
prima dată de părintele Arsenie Boca. Ştia de el sau îl cunoştea, chiar nu ştiu. 
Era un preot tânăr venit de la oraş în sat. Nu s-a prea putut adapta, a stat 2 ani 
preot acolo împreună cu un alt preot din satul nostru. Satul nu era prea mare: 
avea 400 de numere. A fost împărţit în două, în două parohii, sau în două 
sectoare de parohie. Şi părintele acesta, un om cu cultură teologică bine pusă 
la punct, cu talent la scris (scria la reviste bisericeşti, la publicaţii bisericeşti), 
mi-a spus pentru prima dată de părintele Arsenie şi de călugărie. 

Până în 1942 am învăţat să scriu la maşina de scris. Unchiul meu, fratele 
lui tata, era primar în sat, şi în felul acesta eram în legătură cu cei de la 
primărie, respectiv cu notarul, cu soţia lui (soţia lui era învăţătoare, trăieşte şi 
acum la Timişoara). 


- Ați învăţat la maşina de scris obişnuită? 


a, la maşina de scris obişnuită. Eu ştiam că se poate scrie la maşina 

de scris, nu ştiam cum e o maşină de scris. Aveam, când eram la 
şcoală la Cluj, un coleg care avea maşina lui de scris. Tatăl lui fiind comerciant 
şi având bani i-a cumpărat o maşină de scris, pe care o ţinea în biroul şcolii. Şi 
mergea acolo cu un pedagog şi învăţa să scrie la maşina de scris. Eu l-am 
întrebat cum se procedează la scris şi el mi-a spus: 


„Se aşează degetele pe anumite clape şi după aceia muţi degetele acolo 

unde ai trebuinţă ca să baţi literele care nu sunt sub degete, dar prima 

dată îți aşezi mâinile pe poziţia inițială”. 

Şi poziţia iniţială era pe rândul al II-lea de sus. Aşa a învăţat el şi aşa am 
învăţat şi eu, şi am practicat scrisul la maşină tot timpul. De pe poziţia de pe 

rândul al II-lea, deşi s-ar părea că ar fi mai bine să ai degetele pe rândul al III- 
lea de sus şi al II-lea de jos, pentru că ai literele mai aproape şi cele de sus şi 
cele de jos. Dar, în sfârşit, eu am învăţat aşa. Dacă el a învăţat greşit şi eu am 
învăţat greşit, însă pentru mine normalul meu este felul cum am învăţat. Şi 
ştiam claviatura de la maşina de scris: „w”, „e”, „r”, st”, „Z”, „u”, si, 50, „P, 
„ă” pe rândul pe care ţineam degetele, după aceia: „a”, „s”, „d, „f, „sh, 
„k”, „l”, „$”, „t”, şi după aceia pe rândul de jos: „y”, „x”, sc”, „v”, „b”, sn”, sm”, 
ATAC Maple „int 0 ul VER VĂ 


Ei, aceasta ştiam deja, dar n-am ajuns niciodată să pun mâna pe o 
maşină de scris. Şi l-am rugat pe notarul din sat, Ilie Toader îl chema, să-mi 
dea voie să încerc şi eu să scriu la maşina de scris. EI o fost binevoitor şi a 
spus: „Uite, mâine la 4.00 după masă, vii şi-ţi arăt”. Bineînţeles că el nu era 
pedagog, nu ştia cum să-mi arate. Norocul mea a fost că ştiam eu cum se 
procedează. 

Deci, eu am învăţat lucrurile astea teoretic, încă de pe vremea când eram 
la şcoala de la Cluj, în 1940. Şi a trecut aproape doi ani, până în vara anului 
1942, în iulie, când am început să scriu la maşină; şi în foarte scurt timp deja 
am putut să scriu scrisori. Am avut mare noroc cu treaba asta în sensul că, 
după ce m-am înscris la şcoală în Timişoara, la gimnaziu mai întâi şi la liceu, 
îmi scriam totdeauna lucrările scrise la maşina de scris. Aveam maşină de 
scris. Frau maşini de scris mari şi nu erau cum sunt acestea de acum, 
portative, „Consul” sau „Frika”, şi mă duceam la şcoală cu maşina de scris, o 
ţineam la şcoală pe timpul examenelor, pe timpul tezelor. Doar în măsura în 
care era nevoie să o duc acasă pentru cei care aveau trebuinţă, o duceam de la 
şcoală; altfel o ţineam la şcoală pe perioada tezelor şi mă duceam cu maşina de 
scris în clasă şi îmi scriam tezele la maşina de scris. 


- Aţi ținut cumva o corespondenţă cu părintele din Blaj sau cu părintele 
Arsenie Boca? 


P ărintelui Arsenie i-am scris la mănăstire în 1942. Părintele Arsenie 
nu mi-a răspuns; l-a delegat pe cineva, pe părintele Şoltan, Vasile 
Şoltan care era diacon şi student la Teologie, şi mi-a trimis nişte îndrumări în 
legătură cu rugăciunea de toată vremea. 

După aceia am ajuns şi eu la mănăstire la Sâmbăta în 1942. În 30 august, 
dimineaţa, am sosit la mănăstire. Era într-o Duminecă şi am vorbit cu 
părintele Arsenie puţin. Dar a doua zi m-a luat la spovedit şi atunci mi-a spus 
despre rugăciunea de toată vremea, de rugăciunea cu care se mântuiesc 
călugării, cum să o fac cu gândul, să o lipesc de respiraţie. Şi cu asta am plecat 
apoi de la Sâmbăta şi m-am dus şi mi-am văzut de şcoală, deşi părintele 
Arsenie, când i-am spus că o să merg la şcoală, a spus că şcoala nu te duce la 
mântuire, deci din asta aş fi putut deduce că părintele n-ar fi fost de părere să 
fac şcoală, ci să mă ţin de rugăciunea de toată vremea. 

Numai că eu i-am spus părintelui atunci că nu pot să nu merg la şcoală 
pentru că părinţii mei nu sunt de acord. Adică, dacă eu pot merge la şcoală, 
părinţii mei sigur zic să merg la şcoală şi nu sunt bucuroşi să rămân acasă fără 
nici o angajare. Şi aşa a fost de fapt. Realitatea este că nici eu n-am vrut să 
renunţ la şcoală. Şi-mi pare tare bine că n-am renunţat la şcoală. 

Şi la mănăstire n-am putut rămâne şi atunci m-am dus la şcoală şi am 
făcut încă o clasă - clasa a VI-a. Am adăugat încă o clasă la cele cinci pe care le- 

am avut de la Cluj. După aceea, am gimnaziu şi liceul. În 1943 m-am apucat şi 
în 1948 am terminat liceul, iar în 1948 m-am dus la Teologie. 


- Nu v-a fost greu la liceu? Aţi făcut un liceu obişnuit? 


a, am făcut un liceu obişnuit. Mi-a fost greu cu informarea, eu am 

făcut de fapt liceul, adică gimnaziu şi liceul în felul următor: în 1943 
m-am înscris şi am făcut clasa întâia şi m-am înscris, respectiv cum ar fi acum 
clasa a V-a, în anul şcolar şi peste vară am făcut clasa a VI-a, cum spuneam noi 
atunci clasa a II-a de liceu. După aceea, în anul următor, în 1944-1945, am 
făcut clasa a VII-a şi peste vară am făcut clasa a VIII-a. În anul 1945-1946 am 
făcut clasa a IX-a, în 1946-1947 am făcut clasa a X-a, în 1947- 1948 am făcut 
clasa a XI-a şi a XII-a, iar toamna mi-am luat bacalaureatul şi m-am înscris la 
Teologie. 


- Ce va determinat să alegeţi teologia? 


-a determinat gândul de-a mă face preot. Eu de când am fost copil 
tot timpul mi-am dorit să fiu preot. 


- Dar, ştiaţi canoanele Bisericii? 


u ştiam. Ştiam de la alţii că n-o să poţi fi preot, că n-ai integritate. 
Am ştiut de lucrul acesta fără să am un temei într-un canon. Dar, 
ştiu eu, până la urmă am acceptat teologia şi fără ideea de a mă face preot. 
Când m-am dus prima dată la Mitropolitul Nicolae Bălan, ca să primesc 
binecuvântarea, eu am făcut o greşeală fundamentală: i-am spus că vreau să 
mă fac preot, nu i-am spus că vreau să fac teologia. Eram în clasa a X-a, 
terminasem clasa a X-a şi m-am dus. Mitropolitul m-a primit, dar de fapt m-a 
primit aşa fără să se intereseze de mine, n-a avut să zic o bunăvoință care să 
mă impresioneze pe mine. A terminat repede cu mine. Când i-am spus că 
vreau să mă fac preot, el a şi zis că nu se poate şi l-a chemat pe secretarul să 
mă ia de pe acolo. A fost şi o împrejurare care m-a încurcat pe mine, m-a 
zăpăcit. Era după război, veniseră ajutoare din America pentru românii 
sinistraţi din România, sărăciţi după război. Şi eram cu fratele meu şi cu tata. 
Tata a venit la Sibiu, eu am venit de la Timişoara, ne-am întâlnit la Sibiu şi am 
aşteptat să vorbesc cu Mitropolitul Nicolae Bălan. EI era într-o şedinţă şi după 
aceea a ieşit din şedinţă şi ne-o văzut şi a crezut că suntem după ajutoare. Şi a 
spus: 


- „N-am ce să vă dau, duceţi-vă ca să munciţi! Uite, şi tu eşti mare şi tu 
eşti mare!”. 


Şi a arătat spre fratele meu, spre mine, fără să ştie situaţia bineînţeles. 
Nici eu n-am ştiut că el e Mitropolitul, nici el n-a ştiut situaţia că nu pot să 
muncesc. 


- „Duceţi-vă şi munciţi n-am ce să vă dau! Uite, şi tu eşti mare şi tu eşti 
mare!”. 


Fratele meu care a văzut că ne vizează pe noi, după ce a plecat 
Mitropolitul, s-a apropiat de mine şi a spus: 


- „Ce a avut bătrânu ăsta cu noi?”. 

După aceea m-am dus la secretariat, am vorbit cu părintele secretar, i-am 
spus despre ce-i vorba, m-a anunţat la Mitropolit, Mitropolitul m-a primit, dar 
şi el era atunci hărțuit; voia să ia legătură telefonică cu Ministrul de Finanţe 
sau cu nu ştiu cine din Bucureşti şi legăturile se dădeau prin centrală, la Sibiu 
nu erau atunci telefoane automate. Şi aştepta să-i dea legătura şi asta a dus la 
o confuzie. Când am ajuns în faţa Mitropolitului, el nu s-a gândit că eu vreau 
ceva deosebit de la el şi a crezut că am venit după ajutoare, şi a zis: 


- „Ce-ţi trebuie haine, ghete? Ce-ţi trebuie? Fă o cerere şi-ţi dau!”. 


Şi eu cum nu aveam în gând lucrul acesta, că puteam să fac şi eu o cere 
până la urmă să-mi de-a, am zis: 


- „Nu, nu, eu vreau să mă fac preot”. 
Şi când am zis că eu vreau să mă fac preot, el a şi venit cu replica: 
- „Nu se poate! Să ai lumină în suflet!”. 


Şi l-a chemat pe părintele secretar să mă ia de pe acolo şi m-a luat să-mi 
explice el de ce nu se poate. 

Am plecat şi am crezut că cu asta rămân deocamdată sau cel puţin 
deocamdată. Dar a rânduit Dumnezeu în aşa fel încât în 1947, de Crăciun, m- 
am dus acasă la părinţii mei pentru prima dată din 1942 de când m-am aşezat 
la Timişoara. 

În 1946, de Crăciun, am vrut să mă duc şi până la urmă am renunţat; a 
fost şi frig, tata m-a aşteptat de vreo câteva ori la gară că doar vin, doar vin şi 
nu m-am dus. Şi acum în 1947, am ajuns să merg totuşi de Crăciun acasă. Şi-n 
vacanţa de Crăciun, de Anul Nou, a venit părintele Bodogae, profesor de 
Istorie Bisericească Universală la Sibiu, care ţinea în căsătorie pe nepoata 
Mitropolitului Nicolae Bălan - deci aveau o relaţie de rudenie prin alianţă cu 
Mitropolitul. Şi am aflat că vine părintele Bodogae şi l-am şi întâlnit, l-am 
căutat la cumetrii lui la care a venit, şi i-am spus că eu aş vrea să fac Teologia, 
că am fost la Înalt Prea Sfinţitul şi m-a respins şi că eu totuşi aş vrea să fac 
Teologia. 

Şi părintele Bodogaie a zis: 


- „Lasă că vorbesc eu cu Înalt Prea Sfinţitul!”. 


A fost de acord să vorbească cu Înalt Prea Sfinţitul şi să-mi creeze o 
atmosferă ca să fiu primit de Mitropolitul. Şi aşa a făcut. Această întâlnire cu 
părintele Bodogae a fost o întâlnire providenţială! 

După ce mi-am dat examenele de clasa a XII-a, m-am dus la Sibiu să 
vorbesc cu Mitropolitul, dar de data aceasta mi-am căutat sprijinitorul, l-am 
căutat pe părintele Bodogae. Părintele Bodogae nu era disponibil pentru 
treaba aceasta, zicea că: 


- „Să ştii că am vorbit cu Înalt Prea Sfinţitul. Nu pot veni pentru că sunt 
responsabil cu o expoziţie. S-au împlinit o sută de ani de la revoluția din 
1848 şi am făcut o expoziţie la Teologie în legătură cu revoluţia. Dar, 
vorbesc cu părintele Mladin ca să mergi cu părintele Mladin la Înalt 
Prea Sfinţitul”. 


A vorbit cu părintele Mladin şi eu eram de faţă. Părintele Mladin a fost de 
acord, n-a cârnit deloc. Şi Mitropolitul Nicolae Bălan m-a primit de data asta. 
Nu mai era împrăştiat cu alte griji; a vorbit cu mine, mi-a spus că a citit o 

carte, „Orbi celebrii”, şi aşa am vorbit puţin cu el şi i-am spus că aş vrea să fac 
Teologia. Şi Mitropolitul zice: 


- „Bine, uite acum îți dau aprobarea să faci Teologia, dar preot n-o să te 
poți face”. 

Şi am zis: 

- „Fac Teologia”. 


Mi-a dat aprobarea să fac Teologia; nu mi-a dat-o în scris, dar ştia că mi- 
a dat-o şi nu se mai putea să se spună că nu-mi dă aprobare, dacă s-ar fi cerut 
şi aprobare în scris. 

Mi-am terminat liceul toamna şi mi-am luat bacalaureatul. Am avut 
noroc că am avut o medie bună la bacalaureat, media 9, şi eram al doilea din 
câţi eram, din câţi am luat bacalaureatul. Şi asta m-a favorizat cumva, m-a pus 
în atenţia profesorilor, a Mitropolitului. 

Şi am început Teologia în 1948, dar ştiam că preot n-o să mă pot face. 
Până la urmă şi eu am ajuns la concluzia că preot n-o să mă pot face. 


- Dar atunci care vă era gândul care v-a determinat să faceţi Teologia? 
Ce nădăjduiaţi? 
ă am cunoştinţe teologice. Să am cunoştinţe teologice, să termin 
Teologia. Nu ştiam ce o să fac cu teologia, dar vroiam să am teologia. 
Acesta mi-a fost gândul şi aşa s-a şi întâmplat. Când am terminat teologia şi 
m-am dus la Mitropolitul Nicolae Bălan să-i spun că-i mulţumesc pentru 
ajutorul moral şi material care mi l-a dat în vremea studiilor, el m-a întrebat 
că ce am de gând să fac. Dar, foarte interesant şi aceasta am înţeles după 
aceea, m-am gândit după aceea la aceasta: el n-o pus problema „Ce o să fac cu 
Teologia dacă termin Teologia?”, adică dacă „Are rost să faci Teologia?”. Sau 
„De ce să faci Teologia?” N-a pus problema asta, deşi ştia că preot n-o să mă 
pot face. Sunt sigur că nu s-a gândit la ceva anume, de ce? Pentru că atunci era 
o situaţie deosebită. Se declarase că cineva care termină teologia nu poate fii 
întrebuințat decât în cadrul bisericii. Deci, eu nu puteam să fac teologia şi să 
mă duc undeva să fiu profesor pentru că am şcoală, pentru că am Facultatea 
terminată. 


- Aceasta era din partea statului? 


LD) in partea statului. Da, s-a hotărât aşa. Aşa au fost vederile atunci că 
unul care termina Teologia poate fii întrebuințat doar în cadrul 
Bisericii, eventual cleric sau altceva. 

Aşa că Mitropolitul nu cred că şi-a legat vreo nădejde față de mine în 
sensul că totuşi o să găsim noi ceva de făcut. Când am terminat Teologia m-a 
întrebat: 


- „Cu ce scop ai făcut Teologia?”. 

Şi atunci am zis aşa, am răspuns evaziv cumva: 

- „Am venit să-mi câştig un suport moral pentru viaţă”. 
Mi-a venit mie aşa. De fapt nu m-am gândit dinainte: 


„Uite când va veni vremea eu totuşi o să am un suport pentru 
viață”. 

- Dar a fost teologia pentru Sfinţia Voastră un suport? 


N u, nu prea a fost. Nu prea a fost pentru că mitropolitul m-a întrebat: 
„Şi l-ai găsit?”. 


Şi am zis: „Cred că da!”. 


Dar nu prea a fost. De ce n-a fost? Pentru că eu la Teologie am învăţat 
multe lucruri care aş putea zice că nu mi-au folosit. Dimpotrivă m-au derutat, 
dezorientat. De exemplu critica Noului Testament, a cărţilor Noului 
Testament, critica cărților Vechiului Testament, lucruri din acestea la care eu 
nu m-aş fi gândit niciodată în viaţa mea, că Evanghelia de la Ioan poate nu a 
scris-o Ioan; că Epistola Sfântului Apostol Pavel către Evrei nu a scris-o 
Sfântul Apostol Pavel; că Epistolele soborniceşti au fost scrise mai târziu decât 
în vremea apostolilor. Şi eu la lucruri de astea nu m-aş fi gândit niciodată în 
viaţa mea. Şi astea toate bineînţeles că şi-au făcut o lucrare de dezorientare, de 
confuzie, de nelinişte în sufletul meu. 

u până când să ajung la Teologie, când eram elev de liceu în 

Timişoara am intrat în legătură cu un cerc de antropozofi. 
Antropozofii sunt creaţii ai unei ideologii ai lui Rudolf Steiner. Rudolf Steiner 
a fost un neamţ din Ungaria care a creat un sistem de gândire, un curent 
numit antropozofie, adică ştiinţa despre om. Şi la Timişoara eu am ajuns în 
cercul acesta de antropozofi şi am urmat nişte cursuri de antropozofie, dar nu 
m-am declarat antropozof, n-am avut o adeziune propriu-zisă, dar totuşi am 
avut simpatie faţă de acest cerc de antropozofie. 

Şi m-am menţinut puţin în atmosfera aceasta, pentru că între membrii 
cercului erau şi doi clerici: un profesor de teologie, de muzică şi de tipic, pe 
nume Corneliu Givulescu, pe care eu l-am auzit şi vorbind în Catedrală cu 
nuanţă antropozofică; şi un diacon Gligor, care s-a lăsat până la urmă şi a ieşit 
din cler şi a cântat în Corul Operei din Timişoara; avea voce bună. Oamenii 
aceştia mie mi-au dat garanţia că este bun cercul acesta şi mi-am zis că dacă ei 
ca teologii şi clerici sunt în cercul acesta înseamnă că ei au ajuns să-şi dea 
seama că există ceva mai presus de teologie. După părerea lor, antropozofia 
era presus de teologie, şi am zis că de ce n-ar fi şi pentru mine antropozofia 
mai presus de teologie. Antropozofii din Timişoara n-ar fi vrut să fac eu 
teologia, ci să rămân în cercul lor şi să mă duc la Cluj să fac altă facultate şi să 
rămân tot în cercul de antropozofi şi să devin un antropozof de rasă şi să fac o 
treabă bună pentru curentul în care erau ei. Şi de fapt erau oameni sinceri, nu 
erau oameni care doreau să dărâme ortodoxia, să zicem în favoarea lor, ci erau 
oameni care voiau să câştige pentru ideologia lor, pentru gândirea lor, alţi 
oameni care să susţină direcţia aceasta a lui Rudolf Steiner. 

Mie mi-a plăcut foarte mult sistemul de gândire, era cu reîncarnarea, era 
cu idei din acestea din Extremul Orient. Şi ziceau că n-are nimic dacă mergeai 
la Biserică. Eu nu cunoşteam încă credinţa în esenţa ei. Mă împărtăşeam şi eu 
şi ştiam că mă împărtăşesc cu Trupul şi Sângele Mântuitorului. Da, dar pentru 
mine asta era o simplă formulă, o idee, nu era ceva care să mă angajeze, să mă 
direcţioneze. 

Erau unii care-mi spuneau că totuşi nu-i bun curentul acesta, că nu-i 
bine, că ar fi bine să nu mai merg acolo. Nu m-au putut determina. Mai întâi 
de toate pentru că eu ştiam că merg la Teologie şi ziceam că dacă plec din 

Timişoara oricum nu mai sunt în legătură cu antropozofii şi până mai sunt în 
Timişoara hai să am legătură cu ei şi să învăţ ce pot învăţa. 


i am plecat la Teologie cu tot bagajul de cunoştinţe antropozofice şi 

S acolo mi-am dat seama că cele mai multe idei sunt de la ereticii 
creştini. Ei vroiau să fie mai raţionali, nu puneau credinţa în primul plan al 
vieţii, al gândirii, ci raţiunea. Orice lucru era bun dacă putea fii argumentat 
raţional. Şi dacă nu putea fi argumentat raţional, atunci însemna că nu-i bun 
lucrul respectiv. 

Ceva foarte curios că dintre cei care m-au îndrumat pe mine să nu mai 
merg, la antropozofie şi eu totuşi m-am dus, a fost că nimeni nu a ştiut să-mi 
vorbească despre o competenţă. În cercul acesta de antropozofi erau: 
profesori, doctori, ingineri, intelectuali în general; era un căpitan, erau aşa 
oameni de diferite profesiuni. Dar nici unul nu avea Teologie sau nici unul nu 
avea cunoştinţe teologice aşa cum se predau la Teologie sau aşa cum învaţă 
Biserica. Deci, în realitate nici unul nu avea competenţă. Chiar dacă puteau să 
spună şi lucruri bune care să rămână. De exemplu era un contabil bun de gură 
pe nume Ioan Ionaşiu, care vorbea foarte frumos, avea un talent la vorbire şi 
vorbea foarte frumos şi foarte atractiv. De la el am auzit prima dată, deşi am 
citit Noul Testament, nişte aprecieri în legătură cu cele două pescuiri 
minunate: pescuirea minunată din Luca capitolul 5 şi pescuirea minunată din 
Ioan capitolul 21. Şi a făcut nişte legături, nişte corelări foarte frumose. 

Cei care îmi spuneau să nu merg la antropozofie, însă n-au avut ideea să- 
mi spună două lucruri. Şi anume că Sfântul Ioan Gură de Aur nu a fost 
antropozof, dar a fost sfânt şi că Rudolf Steiner a fost antropozof, dar n-a fost 
sfânt şi că pentru a trata adevărurile de credinţă trebuie să existe o 
competenţă. Dacă nu există o competenţă nu te poţi încrede în ceea ce ţi se 
spune. Prin urmare cei care erau ingineri, doctori, profesori şi aşa mai departe 
nu aveau o competenţă pentru că nu erau încadraţi în Biserică, deci din punct 
de vedere bisericesc n-aveau competenţă. Şi n-aveau competenţă pentru că 
prin inginerie, prin situaţia de profesor nu poţi să tratezi nişte lucruri ale 
credinţei. 

Deci aceste două lucruri nu mi le-a putut spune nimeni şi nu mi le-a 
spus. Competența şi necompetenţa celor care mă învățau ceva şi faptul că 
sfinţii n-au fost antropozofi, dar au fost sfinţi şi că antropozofii sunt 
antropozofi, dar nu sunt sfinţi. 


- Părinte Teofil, pe lângă cunoştinţele antropozofice, pe care le-aţi 
dobândit în liceu, v-aţi preocupat şi de dobândirea unor cunoştinţe 
teologice? Aţi citit ceva? 


N u. N-am citit nimic decât Noul Testament, nici n-aveam ce să citesc 
şi nici n-aveam cum să citesc pentru că trebuia să citesc pentru 
şcoală şi n-aveam timp. Poate că timp aveam, dar n-aveam oameni care să mă 
ajute să citesc şi nu mi-o recomandat nimeni nici o carte. Doar „Taina 
Mulţumirii”, care am citit-o în vremea când eram la liceu, dar nu la liceu, ci la 
mine acasă. Cartea asta mi-a fost bună, mi-a fost bine venit că am citit-o. Am 
mai aflat şi alte lucruri, aşa pe la biserică. Mergeam şi mai auzeam predici, 
însă nu predici angajante, ci predici din astea profesionale: 


„Iubiţi credincioşi, Sfânta Evanghelie care s-o citit astăzi ne prezintă..”. 


16 


Aşa două - trei idei şi sănătate bună! N-am găsit oameni aşa care să te 
angajeze prin cuvântul lor. 

Am ascultat pe Episcopul Ioan Suciu venit la Timişoara pentru exerciţii 
spirituale, pentru studenţi în 1945. Aveam un prieten greco-catolic care m-a 
dus la conferințele care s-au ţinut. Într-adevăr am auzit un om care te ţinea 
atent, te ţinea în sfera cuvintelor lui, a vorbit într-adevăr frumos. Şi frumos 
pentru studenţi şi subiecte care să poate interesa pe studenţi, dar să fie şi 
angajante, adică a vorbit despre setea noastră sufletească: Fiecare om are o 
sete sufletească, fiecare om urmăreşte o împlinire, că nu te poate împlini decât 
credinţa. După aceea despre Iisus, după aceea despre Iisus şi crucea sa, despre 
Iisus în Sfânta Euharistie, despre viaţa noastră în Iisus. Deci nişte teme foarte 
frumoase şi foarte bine venite pentru intelectualii care îşi doresc ceva ce nu au 
în fond din altă parte decât din Biserică sau de la oamenii Bisericii. Pe el l-am 
auzit aşa ca om, ca un orator care să te electrizeze cumva şi pe Gala Galaction 
când eram student la Teologie la Sibiu. A vorbit despre Sfântul Apostol Pavel, 
despre cuvântul pe care i l-a spus Domnul Hristos. Cu întrebarea: „Saule, 
Saule de ce mă prigoneşti?”. El avea ideea că Domnul Hristos n-a zis de fapt 
„Saule, Saule de ce mă prigoneşti”, ci a zis: „Saule, Saule de ce goneşti după 
mine, de ce mă urmăreşti?”. În sfârşit, cu o prezentare care mi-a plăcut. 

Aceştia doi oameni, în toată viaţa mea, au fost oamenii care mi-au plăcut 
cum au vorbit şi care m-au impresionat ca vorbitori. 


- Aţi spus că nu aveaţi experienţa de la Biserică şi cunoştinţe ale Noului 
Testament. În ceea ce măsură cunoşteați Noul Testament când ați intrat la 
Teologie? 


D) a. Dragă, în măsură mare cunoşteam Noul Testament. Când eram 
elev în clasa a VII-a la religie se învăţa despre Sfinţii Apostoli Petru 
şi Pavel şi altele, iar profesorul de religie era preot. Eu m-am dus la şcoală, la 
examen şi a spus: „Scrieţi despre Sfântul apostol...” şi eu am zis: „Pavel”. Şi el 
o zis: „Pavel”. Eu mă gândeam că dacă trebuie să scriem despre Sfântul 
Apostol Petru eu nu ştiu, sau nu cât aş şti despre Sfântul Apostol Pavel. Şi ne-a 
dat subiectul acesta. Nu ştiu ce o fi avut el în gând să ne spună, dar eu când a 
început el să ne spună: „Sfântul Apostol...”, am zis: „Pavel”, şi el o zis: „Pavel”. 
Şi am scris o lucrare bună, bună la măsurile la care ştiam eu atunci. Şi a fost 
cazul să scriu câte Epistole ne-au rămas de la Sfântul Apostol Pavel. Şi nu 
ştiam: treisprezece sau paisprezece? Eu am învăţat cândva că Sfântul Apostol 
Pavel a scris paisprezece Epistole, dar pentru că nu am avut siguranţă, m-am 
apucat şi le-am numărat. Deci, ştiam Noul Testament atât de mult încât să ştiu 
care sunt Epistolele scrise de Sfântul Apostol Pavel şi eram în clasa a VII-a. 
Deci, ştiam Noul Testament cumsecade. 

Şi le-am numărat şi au ieşit treisprezece; eu zic: „scriu treisprezece”. 
Profesorul mi-a citit lucrarea înainte de-a părăsi eu sala de clasă la examen. 


- Mă iertaţi, atunci scriaţi la maşina de scris? 


L a maşină! În liceu eu toate tezele le-am bătut la maşina de scris. 


- Şi în sală cu ceilalți colegi? 


I n sală cu ceilalţi colegi, da. 

Şi profesorul zice: „Da, îți dau zece, dar există totuşi o greşeală. Ai scris 
că Sfântul Apostol Pavel a scris treisprezece Epistole”. Eu am zis: „Da, dar să 
ştiţi că eu le-am numărat şi treisprezece mi-au ieşit”. Şi zice profesorul: „Hai 
să le numărăm!”. Dar după aceea nu am fost eu destul de şmecher să-l pun pe 
profesor să le spună şi să le număr eu. Şi încep eu: „Una către Romani” - el 
zice: „Una”; „Două către Corinteni” - el zice „Trei” - ... şi ne-au ieşit şi nouă la 
amândoi tot treisprezece. Şi zice el: „Hai să mai numărăm o dată”. Şi am mai 
numărat încă o dată şi când am ajuns la Epistola către Galateni, am zis că nu 
mai trebuie să le numărăm că mi-am adus aminte de o Epistolă care n-am 
luat-o în seamă şi anume Epistola către Coloseni. 

Deci, atâta Noul Testament ştiam în copilărie, în tinereţe şi când m-am 
dus la Teologie ştiam şi conţinut, dar nu în mod sistematic. 


- Cum a fost perioada Facultăţii de Teologie, ce amintiri aveţi? 


dică ce impact au avut asupra mea cei patru ani de Teologie? Mai 

întâi de toate am avut nemulțumiri. Oameni pe care eu îi 
consideram că sunt oameni care ştiu de Dumnezeu şi caută binele şi fac binele, 
au fost foarte indiferenți faţă de mine. Înainte de a intra la Teologie când am 
fost la Mitropolitul Nicolae Bălan ca să primesc aprobarea pentru Teologie, 
când m-am întors de la Mitropolitul, cu siguranţa că voi face Teologia, m-am 
întâlnit cu părintele Teodor Scorobeţ care era Arhiereu Vicar, cum se spunea 
atunci la Arhiepiscopia din Sibiu. M-a prezentat părintele Mladin Prea 
Sfinţitului Scorobeţ. Prea Sfinţitul era un om în vârstă, un om cumsecade cu o 
voce calmă, faină şi zice: „Mă bucur” Uitaţi, Prea Sfinţite un candidat la 
Teologie. 


- „Mă bucur!” - zice el, 

- „Dar e fără vedere”. 

Şi el zice: 

- „Dă Dumnezeu alte daruri”. 

Mi-a plăcut foarte mult întâmpinarea aceasta: 
„Dă Dumnezeu alte daruri”. 


Părintele Nicolae Neaga, un părinte care era atunci profesor de Vechiului 
Testament şi care atunci era şi Rectorul Teologiei, când m-a văzut şi-a vorbit 
cu mine a zis: 


- „Eu mă bucur, eu mă bucur... Hristos nu refuză pe nimeni!”. 
Mi s-a pus la inimă aşa cu bucurie cuvântul acesta: 
„Hristos nu refuză pe nimeni!”. 


Colegii însă ca colegii; n-am avut însă un coleg care să se ocupe cumva de 
mine, nici n-am avut condiţii speciale la Teologie. Să zică cineva: 


„Domnule, băiatul acesta, ar fi bine să aibă o cameră a lui, să aibă un 
loc al lui unde să i se citească, să aibă o situaţie corespunzătoare cu 
ceea ce îi trebuie lui”. 


Am fost împreună cu ceilalţi colegi în dormitor, la masă, peste tot. N-am 
avut eu nevoie de o situaţie specială, dar ar fi fost bine dacă cei care mă ştiau 
s-ar fi gândit la mine şi în sensul acesta. Nu s-a gândit nimeni! 


18 


- Şi cum vă deplasaţi de la cameră la...? 


M ă deplasam pentru că eu umblu şi umblam şi atunci şi săream pe 
scări şi făceam exchibiţii şi altele... ca tinerii domnule! Eu nu am 
fost un om din acesta imobilizat. 

Păi când eram copil m-am suit şi pe casă.... 

Mi-au spus odată fraţii mei: 


- „Mă, dacă te-ai sui tu aici pe ţâgle aici îs fragi”. 


Că aveam un frăgar, un dud care era sădit lângă casă şi cele mai multe 
fragi erau pe crengile de pe casă. 


- „NO, dacă te-ai putea tu sui aicea, aicea-s fragile alea mari!”. 


Şi erau! M-am dus pe crengi şi m-am suit pe casă şi am dat de fragi 
multe, numai că a mai trebuit şi să mă cobor de pe casă şi acum a fost 
greutatea. Că de acolo de unde m-am suit nu mai aveam curajul să merg şi 
trebuia să cobor şi acum cum să cobor? 


„NO, ce facem?”. 


Lângă casă era o magazie care avea un acoperiş mai jos un pic decât cel al 
casei şi m-am dus aşa pe mâini şi pe fund, m-am mutat de pe locul de unde am 
mâncat fragile, să ajung pe magazie. Şi aveam un prieten, Dumnezeu să-l 
odihnească!, un vecin care tare mult m-a ajutat şi a fost bun cu mine, care mă 
chema să mergem după apă la şipot, undeva departe la vreo doi kilometrii. 
Mergeam împreună cu el să aducem apă de băut, că la noi în sat apa din 
fântâni nu-i bună de băut. Şi el striga de dincolo de unde stătea el, din curtea 
lui striga: 


- „Mai la stânga vere!”. 


Îmi zicea „vere”, că ne-am prins noi veri; aşa era la noi obiceiul: la 
Sfântul Toader ne prindeam, ne făceam apropiaţi, ne ziceam: „vere”. 


- „Mai la stânga vere, mai la stânga!”, 
până am ajuns pe magazie şi după aceea am pus o scară şi m-am coborât. Şi 
apoi a aflat tata şi m-a bătut retrospectiv, să nu mă mai urc şi altădată pe casă. 
- Aşadar şi la Teologie vă orientaţi singur? 


Da, mă orientam singur şi cu restul de vedere care-l aveam eu. 


- Nu aveați totuşi un coleg care să vă ajute? 


ai aveam. Pentru că după aceea m-am mai împrietenit şi cu alţii 

din alţi ani. Era părintele Lazăr Magheţu, Dumnezeu să-l 
odihnească!, iar foarte bine a fost cu el aşa că puteam să merg undeva. Dacă 
vroiam să merg în oraş cu el, puteam să mergem împreună. Şi aşa m-am 
împrietenit eu şi cu unii şi cu alţii. Dar în general n-am avut primire bună de 
către colegi în special. 


- Aceasta vroiam să vă întreb: Cum eraţi privit de colegi? Ce atitudine 
aveau aşa, pe lână indiferență? Mai comentau? 


N | u prea, atitudini din acestea obişnuite între colegi. Adică ei nu au 
avut în vedere că eu am o situaţie specială, că ar trebui să am o 

situaţie mai bună în şcoală. Colegii au avut o atitudine obişnuită, n-au prea 
avut aderenţă la mine, nici eu la ei. Dar totuşi m-am împrietenit cu unii şi din 
curs, cu vremea, şi după aceea şi din aceia care erau mai mari şi din cei care au 
mai venit după aceea, părintele Papuc, părintele Bistian - care m-au ajutat 
după aceea foarte mult. Mi-au citit, m-au ajutat să-mi fac lucrările de seminar 
şi a fost bine, totuşi. A fost bine la Teologie, mi-a plăcut. 


- Ce materii v-au fost aşa mai apropiate sau care v-au plăcut? 


N oul Testament, că eram cunoscător de Noul Testament. Şi Licenţa 
am avut-o tot la Noul Testament: „Soteriologia Noului Testament”. 
Şi după aceea şi celelalte, mi-a plăcut istoria, mi-a plăcut dogmatica. Aveam 
profesor de dogmatică care era aşa ca un profesor de seminar, nu făcea el 
aprecieri sau aprofundări, dar prezenta adevărurile şi a fost bine. 

Părintele Mladin era profesor de morală, mi-a plăcut cum ne preda 
morala. Părintele Marcu care era profesor de Noul Testament şi care avea un 
stil deosebit de predare. Părintele Sofron Vlad iar era un om care mi-a plăcut. 
N-am avut o relaţie cu profesorii aşa ca să mă pot întâlni cu ei undeva, să stăm 
de vorbă, să mă duc la ei, să vină la mine, aşa n-am avut. 


- Dar în perioada facultăţii ați început să citiți şi alte cărți de teologie? 
a. Am citit cărţi de teologie şi de literatură, am citit în vremea 
Teologiei cărţi de literatură. Mi-a citit părintele Toderici „Cămaşa 
lui Hristos”, părintele Drăguşin mi-o citit „Cheile împărăției” de Cronin şi 
altele câte s-au putut, n-am putut face prea mult în privinţa asta. Trebuia să 
mă orientez după preferinţele celor care-mi citeau. Dacă citeau pentru ei, 
eventual citeau şi pentru mine. 
- Părinte, în ce an aţi terminat Teologia? 


În 1952. 


- Ce a urmat după? 


< n 1952 am terminat Teologia şi curios, n-am mai avut hotărârea să mă 
| fac călugăr, nu că mă gândeam la altă posibilitate. 
Mitropolitul m-a şi întrebat după ce am terminat Teologia, după ce i-am 
spus de suportul moral pentru viaţă. Zice: 


- „Dar acum ce ai de gând să faci?”. 


Şi i-am spus că deocamdată o să lucrez la licenţă, asta-i primul lucru pe 
care o să-l fac şi am să văd eu după aceea ce o să fie, deocamdată asta e “să 
lucrez la licenţă”. Şi Mitropolitul zice: 


- „De ce nu vrei să mergi la Sâmbăta?”. 
Şi eu am zis: 
- „Pentru că nu sunt hotărât!”. 


Poate că toate lucrurile astea care s-au adunat din studiile care mi-au 
adus confuzie, din oamenii care n-au fost foarte binevoitori, toate, toate astea 
s-au adunat în sufletul meu şi am zis: 


„Doamne, eu călugăr nu mă fac!”. 

- Şi ce aveaţi totuşi atunci ca perspectivă? 


N | -aveam, n-aveam nici o perspectivă. M-am dus în familia noastră la 
părinţii mei, au fost părinţi care au fost binevoitori, nu au zis: 
„NO, acum tu trebuie să îţi vezi de-o treabă, că noi am gătat cu 

tine”, 


sau ceva de felul acesta, nu! Părinţii au fost părinţi, am lucrat... Am avut un 
noroc extraordinar că în satul meu s-a aşezat, s-a refugiat de fapt un general 
pensionar urmărit. Era urmărit să fie arestat. Probabil şi el şi-a pierdut urma 
de la Bucureşti, a plecat din Bucureşti şi a venit în satul meu de lângă Sibiu, în 
Topârcea, unde avea o femeie care a fost cândva în serviciul lui la Bucureşti, ea 
şi soțul ei. Până la urmă ei s-au despărţit, femeia asta era în vârstă acum şi 
generalul a venit şi s-a aşezat la ea pentru o vreme. Şi când am terminat eu 
Teologia, el era deja în satul meu şi era un om cu preocupări intelectuale şi cu 
cunoştinţe de limbi străine: franceză, germană, engleză. Era dintr-o familie 
boierească şi venea pe la mine. Ne-am apropiat, venea pe la mine şi aşa nu 
prea avea el ce să facă şi mi-a citit pentru licenţă, mult mi-a citit omul acela 
pentru licenţă. Şi mi-a citit şi altceva, de exemplu: „Omul, fiinţă necunoscută”, 
mi-a citit-o pe sărite de fapt, dar toată cartea mi-a citit-o până la urmă după 
titlurile care-l interesau pe el, mi-a citit-o el în limba franceză. Eu ştiam 
franceza atunci destul de bine, am învăţat-o în liceu. Când eram la liceu 
mergeam şi la Institutul francez din Timişoara la conferințele care se ţineau 
acolo în limba franceză. Şi cu generalul acesta am înaintat foarte bine aşa 
pentru licenţă, că nu ştiu cine mi-ar fi putut ajuta mie atâta cât mi-a ajutat el. 


“A sia a fost până în 1953 în martie. În 1953 în martie, am avut o 
situaţie care mi-a dat temeiul să mă fac călugăr. Anume, eram la 
Biserică şi era dumineca a doua din post, dumineca în care se pomeneşte şi 
Sfântul Grigorie Palama. S-a citit la slujbă icosul Sfântul Grigorie Palama, o 
alcătuire laudativă. Şi atunci mi-a venit o idee, care nu mi-a venit până atunci 
niciodată şi care n-a fost o idee extraordinară, dar totuşi a fost o idee şi anume 
că Biserica cinsteşte viaţa călugărească, apoi Sfântul Grigorie a fost călugăr şi 
că pe mine nu mă împiedică nimic să fiu călugăr. 


„Am să mă fac călugăr!” 


Şi mi-a venit aşa o bucurie, care mi-a inundat inima de bucurie, bucurie 
care m-a ţinut mai multă vreme şi am fost hotărât să mă fac călugăr. 

M-am dus la Mitropolitul Nicolae Bălan, i-am spus că m-am hotărât să 
mă fac călugăr şi el o zis: 


- „Am aşteptat această hotărâre”. 


Şi i-am spus să mă repartizeze undeva la o mănăstire din Eparhie, 
preferam Sâmbăta, dar mă gândeam că Mitropolitul dispunea unde să mă duc, 
dar el o zis: 


- „N-am unde să te trimit; te trimit la Sâmbăta”. 


Mi-a spus cum să fac cerere, ce să menţionez în cerere, mi-a aprobat 
cererea şi la întâi aprilie m-am aşezat la mănăstirea de la Sâmbăta pentru 
cealaltă vreme a vieţii mele. 


- Şi aţi intrat în al cincizecilea an de când sunteți la mănăstire... 

m intrat acum în al cincizecilea an de când sunt la mănăstire. A fost 

bine că m-am gândit, îmi dau seama că asta a fost calea mea cea 
adevărată, că nu se putea altfel, că toate au ajutat la împlinirea aceste situaţii, 
totul a mers spre aceasta ca şi când m-a luat cineva pe sus şi m-a aşezat acolo 
şi a zis: 


„NO, aicea ţii locul!”. 


- Ați fost călugărit destul de repede. 


D) a, în 1953 de Sfânta Mărie, după patru luni şi jumătate, am fost 
călugărit. Eu zic că n-a fost bine, adică nu că aş fi făcut altceva. Dar, 
totuşi e bine să-l laşi pe om să stea mai mult, să vadă ce-i cu el. 

Nu, nu aş fi renunţat la călugărie, acesta a fost rostul meu. Dar, totuşi, 
poate că era bine să stau câţiva ani aşa în situaţia de frate. Da, mă rog, toate au 
mers cum au mers... 

În 1953, de Sfânta Maria, am fost aşezat călugăr, tuns în monahism. 

Cum de am numele de Teofil? 


- Nici nu ne-aţi spus care era înainte numele pe care-l purtaţi? 


umele meu de botez, numele pe care mi l-au dat părinţii a fost Ioan, 
m-a chemat ca pe tata, de aceea tata a fost cam nemulţumit că n-am 
menţinut numele care mi l-au pus ei. Şi chiar m-au întrebat odată: 


- „Da, mă, numele care ţi l-am pus noi n-o fost destul de bun? Ţi-o 
trăbuit altu?”. 


Tata a fost la călugăria mea şi o înţeles că nu mă mai cheamă Ioan, dar şi- 
a uitat cum mă cheamă şi când s-a dus acasă, le-a spus la vecinii de acolo că 
acum nu mă mai cheamă loan, mă cheamă Toader. N-a fost aşa, dar aşa a 
rămas tata cu gândul că de acum mă cheamă Toader, de Teofil n-a ţinut minte. 


- Şi cum s-a ajuns la numele de Teofil? 


um s-a ajuns la numele meu de Teofil? Intr-un fel curios. Bunica 
mea, mama mamei mele, mi-o spus odată că ei aşa mult îi place la 
biserică la Paşti, când se citeşte din Apostol şi se zice: 


„Cuvântul cel dintâi l-am făcut o, Teofile! Despre toate câte a început 
Iisus a face şi a învăța”, 


„Cuvântul cel dintâi l-am făcut o, Teofile!”. 


Deci, Cartea Evangheliei a făcut-o despre Iisus şi acum spune despre 
Sfinţii Apostoli şi i-a adresat lui Teofil cuvintele acestea. Şi ei i-a plăcut 
numele de Teofil şi a zis: 


- „Eu, dacă mai aveam un copil, un băiat, îi puneam numele Teofil”. 
Eu am reţinut lucru acesta şi am zis: 


„Domnule, dacă eu mă fac călugăr şi pot avea numele de Teofil, - 
deşi buna mea nu mai trăia atunci -, uite, vreau să mă cheme 
Teofil!”. 

Mi-am exprimat dorinţa aceasta față de părinţii care aveau competenţă 
în treaba aceasta şi când m-a făcut călugăr m-a prezentat la Mitropolit cu 
numele acesta de Teofil şi Mitropolitul a zis: 


„Fratele nostru Teofil, îşi tunde părul capului...”, 


şi celelalte. 


- Ştiaţi atuncea conţinutul mesajului? 


a, ştiam, da. Şi ştiam şi că nu pot să-mi aleg eu numele, dar totuşi 

mi l-am ales eu până la urmă. Nu ştiu ce nume mi-ar fi pus părinţii 
de la mănăstire, dar eu le-am atras atenţia că dorinţa mea este să mă cheme 
Teofil. Nu m-au întrebat de ce? 


- “NO, bine Teofil să fie...vrei Teofil, Teofil să te cheme” 


- Care au fost, părinte Teofil, greutăţile de început? Aţi avut greutăți în 
ce priveşte încadrarea în rânduiala vieţii de mănăstire? 


u, n-am avut pentru că eu cunoşteam mănăstirea de la Sâmbăta, am 

mai fost şi în vacanţele de Paşti, vara am mai fost pe la mănăstire şi 
ştiam cum este. Mie mi-a plăcut totdeauna slujba, mi-a plăcut totdeauna 
rugăciunea, mi-a plăcut totdeauna meditaţia, mi-a plăcut totdeauna lectura 
duhovnicească, mi-a plăcut să muncesc. Am şi muncit la început la mănăstire 
pentru că erau condiţii în care se cerea lucrul acesta şi mie mi-a plăcut, nu m- 
am eschivat niciodată. Veneau şi mă chemau să tăiem lemne cu joagărul şi 
mergeam şi tăiam şi mă rog, am fost să zic aşa, în mediul meu. Dar nu-mi 
plăcea de părintele acela care mai făcea aprecieri din acestea negative şi n-a 
fost chiar aşa de simplu în înţelesul că oamenii pe care i-am aşteptat nu i-am 
găsit, decât parţial. Am găsit câţiva ostenitori şi doritori de bine şi oameni 
delicaţi, de exemplu cum era părintele Serafim, care era un om lucrător de 
bucurie pentru cei din jur, şi un om delicat, şi un om mângâietor şi mi-a 
plăcut. Au mai fost şi unii care n-au fost chiar aşa de binevoitori şi... oameni-s 
tot oameni, unde te duci şi dacă-s călugări tot oameni sunt şi i-am înţeles în 
măsura în care am putut să-i înţeleg, i-am evitat în măsura în care a fost cazul 
să-i evit şi mă rog, au fost nişte situaţii aşa care oriunde te duci, le găseşti 
pentru că oamenii-s oameni şi oamenii fiind oameni nu pot să fie ceea ce vrei 
tu să fie. Nu au toţi inimă de părinte, inimă de frate, inimă de prieten, sunt şi 
unii invidioşi, unii nu le convenea că pot face nişte lucruri mai bine decât ei. 


- Cine va ajutat cel mai mult la formarea dumneavoastră 
duhovnicească? 


D) uhovnic l-am avut pe părintele Serafim, el m-a ajutat aşa cu 
îndrumarea, după aceea părintele Serafim mi-a şi citit anumite cărţi 
care l-a ştiut el bune, de exemplu cartea scrisă de Arseniev: „Biserica 
răsăriteană” - el mi-a citit-o, apoi mi-a dictat multe lucruri din Proloage, din 
Filocalie şi m-am apucat şi mi-am scris o bună parte din Filocalie. După aceea 
ceilalţi colegi părintele Irineu, Dumnezeu să-l odihnească!, care o ajuns 
Episcop Vicar la Iaşi, şi el o fost binevoitor faţă de mine şi mi-a mai citit câte 
ceva. Au fost nişte lucruri care mi-au rămas de atuncea şi-s bune şi... ce să zic, 
a fost cum a putut să fie în condiţiile care erau acolo, cu oamenii care erau 
acolo. A trecut, cei bătrâni au murit, acum am rămas noi în locul lor... 

i-apoi am ajuns, după aceea în 1960 m-a hirotonit diacon, 

Mitropolitul Nicolae Colan, cu dorinţa de a mă hirotoni preot, dar n-a 
ajuns, pentru că el s-a îmbolnăvit după aceea în anul următor şi şase ani n-a 
mai slujit. A fost în fruntea Mitropoliei până în 1967, până la moartea lui, dar 
n-a mai slujit; nu mai putea să mai slujească pentru că şi-a pierdut graiul, 
adică şi-a alterat graiul, că nu şi l-a pierdut chiar de tot, în urma unei operaţii 
care a avut-o; o avut o operaţie la prostată şi-n şocul acela de boală şi-a 
pierdut graiul. Şi deci nu şi-a putut împlini gândul să mă hirotonească preot. 
Şi m-a hirotonit preot abia Mitropolitul actual, Înalt Prea Sfinţitul Antonie, cu 
care de fapt nu am avut o legătură deosebită aşa să mă gândesc că el totuşi ar 
face o treabă de felul acesta. Dar el, din iniţiativa lui, m-a găsit diacon şi s-a 
gândit: 

„Dacă-i diacon, poate să fie şi preot!”. 


Nu ştiu dacă nu mă găsea diacon, dacă m-ar fi hirotonit diacon şi apoi 
preot. Dar, în sfârşit, asta a fost. 


- Când aţi fost hirotonit? 


< n 1983, după 23 de ani de diaconie. A fost interesantă treabă, după 

| şapte ani de când m-am încadrat în mănăstire, am ajuns diacon, după 
23 de ani de diaconie am ajuns preot, deci după 30 de ani de vieţuit în 
mănăstire am ajuns preot. Parcă le-ar fi programat cineva lucrurile acestea: 


„Hai să-l facem preot că se împlinesc 30 de ani de când este la 
mănăstire!”. 


Dar, n-a fost nici o programare, aşa au mers lucrurile de la sine. 


- Şi atunci ați primit şi hirotesia pentru duhovnic? 


a, tot atuncea, în aceeaşi zi, după Liturghie, m-a hirotesit duhovnic. 

Şi apoi la început am avut nişte împiedicări din propria mea 
conştiinţă, cumva. În înţelesul că eu credeam că dacă eşti duhovnic trebuie să 
fi şi clarvăzător şi nu eram şi-mi era frică dând canoane oamenilor, canoane 
care nu le pot face, canoane care nu se potrivesc cu ei, cu persoana lor. Multă 
vreme nu am vrut să spovedesc, aveam tot ezitări, nu eram dispus să fac asta. 
Şi când totuşi am fost dispus, a fost aşa o împrejurare că au venit doi inşi la 
mine să se spovedească. Dar nu la mine, au întrebat de posibilitatea de-a se 
spovedi. Şi am zis: 


- „Măi fraţilor, vă spovedesc eu!”. 


Şi i-am spovedit, dar nu am avut ce face cu ei. Au fost nişte oameni aşa de 
depărtaţi de credinţă, de Biserică... Cred că pe ei i-a îndemnat cineva să se 
spovedească, nu a fost iniţiativa lor, n-am putut să fac nimic cu ei. 

Acesta-i începutul spovedaniilor mele, o spovedanie care aş putea zice că 
m-a nemulţumit, cu oameni care n-am putut zice: „Te iert şi te dezleg”, pentru 
că nu mergeau la biserică, nu posteau, nu se rugau, oameni fără o aşezare 
sufletească, care să promită ceva pentru viaţa lor. 


upă aceea în 1986 am fost hirotesit Protosingel şi în 1988 
Arhimandrit. Şi apoi a venit deschiderea aceasta după 1989, în 1990 
cu posibilitatea de a fi de folos oamenilor. Am călătorit mult, răspunzând 
invitaţiilor celor ce m-au invitat, de fapt m-am invitat şi singur; de exemplu la 

Timişoara singur m-am invitat, în înţelesul că a venit cel care acum este 
Episcop în Ungaria, Prea Sfinţitul Sofronie, care era pe atunci student la 
medicină. Zice că s-a uitat în „Convorbiri duhovniceşti”, carte scrisă de 
părintele Ioaniche Bălan, de fapt carte cu interviuri. Primul volum are 65 de 
convorbiri cu călugări din ţară, dintre care şi eu. Şi zice că s-a uitat în 
convorbiri şi pe mine m-a găsit cel mai potrivit pentru el şi pentru părintele 
Agapie - că şi el a venit atunci. „Cel mai potrivit” în sensul că sunt un om 
elastic, un om fără asprime, un om cu pogărământ, cu nu ştiu ce şi o venit la 
mine. Şi o vreme îndelungată s-a spovedit la mine. 

Şi părintele Sofronie, Prea Sfinţitul de acum, îmi spune că la Timişoara se 
ţin nişte conferinţe şi sunt invitaţi şi mi-a spus ce fel de conferinţe, tot. Şi am 
zis: 


- „Măi frate, aş putea face şi eu o treabă din asta!”. 
Şi zice: 

- „Dacă doriți noi vă invităm”. 

Şi m-a invitat. 


P rima conferinţă am susţinut-o în 1992, în 13 mai, „Despre bucuria 
creştină”. A fost o conferinţă tare faină, mie mi-a plăcut şi le-a plăcut 
şi la oameni. Şi după aceea am zis: 


- „Măi frate, nu are rost să vin eu de la Sâmbăta până la Timişoara 
pentru o singură conferinţă. Hai, să organizăm trei conferințe, când 
vin eu de la mănăstire”. 


- Faţă de Timişoara aveţi o afinitate? 


m făcut liceul acolo. Da şi asta da, acum nu mai sunt oamenii din cei 

de demult aşa ca să mă gândesc că mă duc pentru ei. Şi ne-am 
înțeles aşa ca să ţin trei conferinţe, şi toamna când m-am dus din nou, invitat 
acum de ei, că nu mai eram acum invitat de mine, ne-am propus trei 
conferinţe. Nu mai ştiu ce anume, şi s-a constat că la toate trei a venit lume 
multă, deci n-a fost aşa că la una vine, la una nu vine, la toate, aceeaşi şi alţii... 
Şi a rămas aşa că de fiecare dată să ţin trei conferinţe. Numai de două ori nu 
am putut, am ţinut câte una şi în rest tot trei conferinţe am ţinut. Aşa că s-au 
adunat la conferinţe de 10 ani, câte 6 pe an, adică, 60 de conferinţe. 


- Şi pe lângă Timişoara, ştiu că acceptaţi invitaţiile aproape de oriunde 
din Ţara Românească. Aţi ajuns chiar până în Franţa. 


m ajuns şi-n Franţa, da. Am ajuns şi-n Austria; în schimb în Austria 

n-am avut o activitate aşa mai lărgită. Am ţinut numai o predică la 
Biserică, dimineaţa într-o Duminecă şi seara la Vecernie. Şi rest, am spovedit a 
doua zi în Austria. 

În Franţa am avut organizat conferinţe şi, să ştii, că şi acolo am văzut 
mâna lui Dumnezeu. Când am fost în Franţa, la prima conferinţă, trebuia să 
traducă cineva pentru că eu nu ştiu aşa bine franceză să ţin o conferinţă, cursiv 
şi aşa nu pot, acesta-i adevărul. N-am învăţat franceză într-o şcoală care te 
pregăteşte pentru franceză. Dar a fost o minune de la Dumnezeu, că a venit 
acolo la conferinţă o călugăriţă care a fost călugărită aici în România; a stat 
vreo doi ani în România şi ştia româneşte ca noi şi franceză ca ea, că era 

franţuzoaică şi ea a tradus fără să fie programată ea să traducă. Era vorba că 
traduce Înalt Prea Sfinţitul Iosif şi aceea a tradus foarte bine şi aşa lejer şi 
înțelegea ce spuneam eu şi a ieşit o treabă excepţională. Şi am rugat-o să vină 
şi a doua zi şi a venit şi a doua zi şi iar a tradus. Şi aici am zis: „Iată domnule, 
eu nu puteam programa pe maica aceea”, Phebe o cheamă, pentru că nu 
ştiam de ea. Şi Dumnezeu a rânduit aşa că a venit ea şi a tradus. 

Zice că se mirau francezii ce bine ştia franceză! 


- Ea era franţuzoaică! 


B ineînţeles că ea le-o spus după aceea. 


- Părinte Teofil, aveţi o mulțumire, o satisfacție în toate aceste 
peregrinări pe care le faceți, în conferințele pe care le susţineţi? 


a, am sigur că da. Totdeauna mă bucur şi mai ales când îmi iasă o 

treabă bună şi totdeauna mi-a ieşit bună, sunt foarte bucuros. Acum 
bineînţeles că nu sunt toate la acelaşi nivel, dar totuşi sunt lucruri care 
totdeauna mi-au dat bucurie aşa şi aici la noi în ţară oamenii sunt receptivi, în 
Franţa de exemplu mi se părea că nu-i prea interesa pe francezi ce le spun eu, 
deşi am auzit că totuşi i-a interesat şi până la urmă ei au tradus în limba 
franceză, au publicat acolo în revistele lor conferințele care le-am ţinut. 
Francezii, mi se păreau că-s mai reci, mai distanţi. Au spus însă, după 
conferinţă: 


- „Părinte vă mai aşteptăm pe la noi”. 

Zic: 

- „Nu mă aşteptaţi de pe-acum, că cine ştie când oi mai veni. Îi prea 
lungă aşteptarea”. 


- Părinte, aş vrea să vă întreb, aşa pe parcursul vieţii Sfinţiei Voastre, 
ce personalităţi puternice aţi cunoscut, duhovniceşti sau intelectuale? 


a, nu prea am întâlnit mulţi, pe părintele Arsenie, pe părintele 

Serafim, pe părintele Mladin, pe toţi îi consider oameni deosebiți şi 
anume pe părintele Arsenie cu capacitatea lui de propovăduire, de intuire, de 
sinteză. Toată lumea, dacă întrebi pe cineva dintre cei cu care a început 
mănăstirea de la Sâmbăta, care a fost mai mare, toată lumea spune că 
părintele Arsenie. 

În realitate nu a fost numai părintele Arsenie, pentru că şi părintele 
Mladin a fost un om mare în înţelesul că a scris studii deosebite şi a fost şi un 
om cald la suflet şi binevoitor. După aceea, părintele Serafim Popescu. 
Părintele Serafim, să dea Dumnezeu să fie mulţi oameni ca el, foarte delicat, 
foarte binevoitor, foarte cald la suflet, un om cu inimă de părinte, inimă de 
frate, inimă de prieten, un om odihnitor, un om odihnitor de oameni, un om al 
bucuriei, un om de care s-au bucurat oamenii. A şi spus să se scrie pe crucea 
părintelui, la mormânt: 


„Un om de care s-au bucurat oamenii - Arhimandritul Serafim 
Popescu”. 


După aceea, aşa oameni cu care să am o legătură mai deosebită, nu pot să 
zic că am cunoscut, scriitori ştiu eu, poeţi. Zorica Laţcu de exemplu. Zorica 

Laţcu a fost un poet de excepţie şi este, opera ei rămasă e o operă care nu 
poate să nu se impună atenţiei celor care au ajuns să o cunoască. 

După aceea, ştiu eu pe cine am mai cunoscut aşa ca să zic că acesta mi-a 
rămas. Am mai cunoscut oameni obişnuiţi, oameni angajaţi în viaţa spirituală, 
preoţi şi credincioşi şi Ierarhi. Dar nu pot să zic că m-a impresionat cineva 
foarte mult în aşa fel încât să doresc să ne mai întâlnim, să mai învăţ ceva de la 
ei. 


- Părinte, aveţi ucenici? 


ragă, nu cred că am ucenici, nu cred. Părintele Serafim de la noi de 
la mănăstire, care acum e la studii în Grecia, m-a întrebat odată: 


- „Dacă cineva zice că este ucenic al meu, eu ce să zic?”. 
Şi i-am spus că eu iubesc raporturile de colegialitate. 


P ărintele Serafim, într-adevăr mă copiază cumva şi am auzit o 
cuvântare ţinută de el la o tabără de tineri, acolo la noi la mănăstire, 
cu foarte multe citate de la mine, fain. Şi zicea: 


„Părintele Teofil spune, părintele Teofil...” . 
Ca şi când ar fi zis: 
- „Să ştiţi că eu sunt ucenicul părintelui Teofil”. 


La fel părintele Galaction, iar este unul care citează mult din ce scriu eu şi 
care se consideră cumva ucenic al meu. Dar eu nu am conştiinţa că am făcut 
ceva pentru ei ca să îi modelez şi să-i formez. 

Am acţionat ca faţă de oricare dintre cei care vin la mine. Părintele 
Daniel, de exemplu care-i acum la noi la mănăstire, iar îmi place foarte mult. 
Am putea zice undeva că-i ucenicul meu. Dar nu pot să zic că eu l-am format 
pe părintele Daniel. 


P ărintele Dometie, de la noi de la mănăstire, iarăşi este un om despre 
care aş putea zice că l-au format alţii şi a venit la mănăstire. El are 
Facultatea de Electronică, părintele Daniel are Silvicultura făcută, acum e şi 
student la Teologie. 

Părintele Matei, iară e un om care ar putea zice într-un fel că-i ucenicul 
meu. Dar eu nu zic să zică, pentru că eu nu consider că am făcut ceva pentru ei 
ca să-i modelez şi să-i formez. 


- Nu v-aţi propus să vă faceţi ucenici? 


u, nu mi-am propus, eu am lucrat aşa cum a venit, cum au venit 

lucrurile. Dacă a venit la mine la spovedit, dacă a putut, a învăţat 
ceva de la mine din predicile mele, din cuvântările care le-am ţinut pentru 
obşte la spovedanie, din cărţile care le au la îndemână, cele 11 cărţi, dacă au 
învăţat ceva şi au învăţat sigur. Într-un fel sunt ucenici ai mei, dar în altfel nu 
sunt pentru că eu nu m-am ocupat în mod special de ei ca să-i formez cum 
sunt formaţi, deşi îmi place foarte mult cum se prezintă. 


- Părinte Teofil, sunteţi un om calculat, raţional, pe de-o parte iar pe de- 


altă parte sunteţi un om elastic, cum spuneaţi, cu o largheţe, o lărgime în 
privire, în felul de a vedea lucrurile. Cum aţi ajuns la această stare de fapt? 

dată eram la Teologie, în curtea Teologiei şi era un părinte profesor, 

Dumitru Călugăr îl chema - era un om glumeţ aşa - şi stăteam de 
vorbă acolo cu mai mulţi şi cu studenţi şi a venit vorba despre Prea Sfinţitul 
Teodor Scorobeţ, cel care a zis că: „Dă Dumnezeu alte daruri”. Şi mie mi-a 
plăcut tare mult de părintele acela că era cam cum îi părintele Serafim cald la 
suflet, binevoitor, echilibrat. Şi zic eu: 


- „Oare prin ce osteneală s-a făcut Prea Sfinţitul Teodor aşa de bun, aşa 
cum e el?”. 


şi zice părintele Călugăr, profesorul Dumitru Călugăr, zice: 
- „Prin osteneala lui Dumnezeu, că aşa l-a lăsat Dumnezeu!”. 


Aşa şi eu, nu cred că am făcut ceva anume, mi-am format o perspectivă 
pe bază de Filocalie, de Pateric, pe bază de învăţăturile părinţilor duhovniceşti, 
câte au ajuns la mine, pentru că eu totuşi mi-am copiat multe cărţi, multe 
scrieri din învăţăturile părinţilor. Mi le-am copiat în braille, le-am putut 
studia, le-am putut aprofunda, le-am putut asimila şi am făcut treaba aceasta 
şi cred că tot ce am făcut, m-a realizat. Eu am o vorbă: 


„Tot ceea ce faci te şi face”. 


ot ce am făcut a contribuit la ceea ce sunt şi aşa am ajuns cum sunt. 

Nu mi-a plăcut niciodată exagerările, nu mi-a plăcut niciodată 
oamenii dezechilibraţi, nu mi-a plăcut niciodată oamenii care-şi dau 
importanţă, care vreau să iasă-n faţă, care vreau să se pună în atenţie, nu, nu 
mi-a plăcut niciodată şi nici acum nu îmi place. Când auzeam pe cineva 
vorbind într-o situaţie din aceasta când era de faţă un Ierarh şi că: „Inalt Prea 
Sfinția Voastră, nu ştiu ce şi nu ştiu cum”. Niciodată nu mi-au plăcut treburile 
astea. 


- Părinte, dacă spuneți că nu ați urmărit să vă faceți ucenici, prieteni aţi 
urmărit? 


,„ da. Nu prea am urmărit nici să-mi fac prieteni, dar mi-am făcut 

prieteni fără să urmăresc. Aşa că dacă oamenii se potrivesc unii cu 
alţii, devin prieteni, nu există o metodă de împrietenire. Să te faci prieten cu 
omul care ţi se potriveşte, care are aceleaşi vibrații ca tine. Eu de exemplu, pot 
să zic că m-au găsit pe mine prietenii mei, nu i-am găsit eu pe ei, că nu aveam 
unde să-i caut. La Timişoara am fost ajutat în vremea liceului foarte mult de 
un coleg al meu, cu care m-am şi împrietenit şi care mi-e prieten şi acum după 
54 de ani de când am terminat liceul. 


- Domnul Sorin? 


S orin Stoian, da. Ce fain! De treabă Sorin şi acum e binevoitor şi abia 
aşteaptă să mă duc la Bucureşti şi să mă cărăuşească. 

El şi-a dus viaţa lui de fapt cu mult diferită de viaţa mea, dar am ţinut 
legătura cum am putut şi acum la bătrâneţe omul s-a întors. N-am fost 
niciodată distanţaţi, în înţelesul că nu ne-am potrivit şi-n înţelesul că el o dus 
o viaţă nerânduită, o viaţă cum o duc cei mulţi în lumea aceasta, dar acum la 
bătrâneţe s-a mai aşezat şi el şi îi parcă mai binevoitor decât pe la mijlocul 
vieţii. 

- Părinte, ați mai amintit de cărți şi cum ţineţi legătura să zic aşa, cu 
noile apariții, cum luați cunoştinţă cu ele? 


< n general nu ţin legătură pentru că nu pot să citesc singur, dar unele 

| dintre ele care mi se par mai reprezentative şi pe care le pot avea la 
îndemână... Timp să am mai mult, dar nu am destul timp! Unele sunt foarte 
apropiate de mine prin înregistrări pe casete, le înregistrăm pe casete şi după 
aceea, eu în măsura în care am timp, le ascult, le studiez, le aprofundez şi am 
cunoştinţă şi de unele cărţi. Dar nu prea multe că nu am vreme de ele. 

Am şi multe cărţi deja imprimate, multe de care nu m-am putut ocupa. Şi 
cărţile astea cu idei multe, e greu de-a le asimila. Totuşi, ce pot fac. Şi acum, să 
ştiţi că nu-mi ajută nici mintea cumsecade; sunt bătrân şi nu mai am ţinere de 
minte, nu pot memora cum memoram în tinereţe. Acum trebuie să buchisesc, 
trebuie să tocesc ca să pot să rețin. 


- Dar aveţi suficient de multe cuvinte împlântate în minte şi-n inimă, pe 
care le folosiți... 


ine, le am pentru că le-am adunat în cursul anilor şi chiar şi 
Mitropolitul nostru se mira că ce acumulări am în suflet. Doar nu m- 
am pomenit acum în viaţă, m-am pomenit de o viaţă întreagă; în atâţia ani 
aduni. 
Pe mine mă favorizează faptul că adun lucruri inedite, sunt lucruri pe 
care le-am învăţat de la unul, de la altul, le-am auzit. De exemplu de la 
profesorul Ghibu, care mi-a făcut urarea când ne-am despărţit: 


„Părinte Teofil, să-ți ţină Dumnezeu mintea şi sănătatea!”. 


E o perlă urarea aceasta: „mintea şi sănătatea”. N-o zis „sănătatea, 
mintea” sau numai „mintea”, ci „mintea şi sănătatea” şi-ntâi mintea şi apoi 
sănătatea. Sau de exemplu un fotograf din Sibiu când se ducea cineva să se 
fotografieze la el, el fiind sas, ştia că omul vrea să aibă o faţă senină şi zicea, în 
loc să zică altceva, zicea: 


„Gândiţi frumos!”. 


Adică să se gândească la ceva frumos, dar el nu zice: „Gândiţi-vă la ceva 
frumos!” Poate i se părea prea lung cuvântul sau ştiu eu şi zicea „Gândiţi 
frumos!” 

Şi asta, iar e treabă care mi-a plăcut şi am luat-a de bună pentru cealaltă 
vreme a vieţii mele: 


„Gândiţi frumos, gândiţi frumos ca să trăiţi frumos şi să fiți fericiţi!”. 


Sau cuvintele acelea aduse din Germania, pe care nu le-ar mai fi băgat 
nimeni în seamă dacă nu le ţineam eu în seamă şi să le pun în atenţie: 


„Pace celor ce vin, 
Bucurie celor ce rămân, 
Binecuvântare celor ce pleacă!”. 


Iar, nişte lucruri care nu le găseşti oriunde şi care sunt frumoase. 
Oamenii când le spun aşa ceva toţi caută să şi le noteze, să le ţină minte, să le 
repete: 


„Pace celor ce vin, Bucurie celor ce rămân, Binecuvântare celor ce 
pleacă!”. 

După aceea, cuvintele de la părintele Arsenie Boca: 
„Să-ţi fereşti capul de frig şi de prostie!”. 


Părintele i-a spus unui student care s-a dus cu capul descoperit la el, fiind 
frig. A zis: 


- „Mă, să-ți fereşti capul de frig şi de prostie!”. 


Iar, e un cuvânt care altul nu l-ar mai fi ţinut minte sau nu s-ar mai fi 
gândit la el. Eu dacă l-am apucat, l-am folosit. Sau: 


„Cine face curte, nu face carte!”. 
I-a spus unui tânăr pe care l-am cunoscut: 
- „Măi, ocupă-te de şcoală, că cine face curte, nu face carte”. 


Iarăşi un cuvânt care e bine să-l reţii sau din cuvintele părintelui, de 
exemplu, spune despre omul care se socoteşte nedreptăţit şi el de fapt e 
pedepsit, dar nu-i nedreptăţit. E pedepsit pentru fapte rele reale, zice: 


„Bobul lui de grâu se preschimbă-n tăciune, iar el se crede grâu 
nedreptăţit”. 


Adică el nu ştie că-i tăciune; el se crede grâu nedreptăţit, în timp ce, de 
fapt, este tăciune. 


„În mintea strâmbă şi lucrul drept se strâmbă!”, 
sau: 

„Cea mai lungă cale e calea care duce de la urechi la inimă”, 
sau: 

„Tu eşti sinteza harababurii din casa voastră”. 


Lucruri de felul acesta, pe care alţii nu le au şi nu au de unde să le aibă şi 
uite, că te duci cu ele, le spui, omul poate le uită şi el, dar bine că nu le uiţi tu 
care le spui. 


- Părinte Teofil, o viaţă de om n-avem cum s-o epuizăm într-un interviu. 
Totuşi, aş mai avea două întrebări. Şi anume: de unde această grijă, această 
preocupare şi chiar să zic eu, multă grijă pentru studierea textelor Sfintelor 
Slujbe? 


ragă, eu mi-am dat seamă că Sfintele Slujbe sunt comoara 

Ortodoxiei noastre, Ortodoxia noastră dacă vrea să se prezinte ca 
Ortodoxie, nu are cu ce se prezenta cu altceva mai mult decât cu Sfintele 
Slujbe. Preocupări sociale nu prea sunt, preocupări de şcoală teologică au cei 
care fac şcoală teologică, preocupări de formarea oamenilor ca misionari nu 
sunt şi atunci dacă e vorba să se prezinte Ortodoxia cu ceva se prezintă cu 
Sfintele Slujbe. Şi când eram eu student la Teologie, eu ştiam foarte multe 
texte, Liturghia o ştiam din participarea mea la Sfintele Slujbe, ştiam 
Ecteniile, tot ce zice preotul de s-aude în Biserică ştiam, mai ştiam şi Tropare 
pe care le auzeam în Biserică. Şi la Teologie, părintele Gheorghe Şoima - 
Dumnezeu să-l odihnească! - profesor de muzică şi tipic, el ne-o atras atenţia 
asupra conţinutului textelor liturgice. Eu până atunci mergeam la Biserică, 
ştiam 'Tropare pe de rost, dar nu le aprofundam, nu ştiam ce putere au ele, ce 

putere pot să aibă în conştiinţa omului. Am luat-o de bună ceea ce ne-a spus 
părintele Şoima şi am urmărit şi am învăţat şi după aceea mergând la 
mănăstire fiind mereu la slujbe, am surprins atâtea şi atâtea texte, pe care în 
altă parte nu aveam de unde să le aud sau nu le-aş fi auzit pentru că slujbe nu 
se fac la parohii cum se fac la mănăstire. Şi am învăţat ba una, ba alta. Am 
găsit ceva care mi-a plăcut: „Gata învăţ!” Şi acum învăţ numai că acum învăţ 
mai greu. Trebuie să buchisesc ca să învăţ, dar învăţ şi acum, mie îmi place 
foarte mult. Şi asta este de fapt şi punctul de contact al credinciosului cu 
Biserica: slujbele. Ortodoxie fără Liturghie nu există, ori Ortodoxie fără 
slujbele Bisericii nu există şi atunci dacă vrei să faci ceva autentic ortodox şi 
să-ţi aduni ceva autentic ortodox înveţi slujbele, înveţi de la slujbe, înveţi ce 
poţi învăţa din cuprinsul Sfintelor Slujbe. 


- Şi o ultimă întrebare, părinte Teofil, nădăjduiți cu ajutorul lui 
Dumnezeu să vedeţi ceva în lumea cealaltă, în veşnicie? 


D) ragă, m-am mai gândit eu la treaba asta singur, că dacă eu doresc să 
văd lumea aceasta şi n-o pot vedea, în veşnicie o să văd lumea care 
va fi în veşnicie? 

Şi răspunsul mi-a fost acesta: 


Dacă Dumnezeu va zice către mine: 

- „Să ştii că eu şi-n veşnicie pe tine tot aşa te las!” 
n-aş putea zice altceva, decât: 

- „Slavă Ție, Doamne, slavă Ţie!”. 


Adică eu cum sunt, sunt împlinit, nu mai trebuie să am ceva ca să mă 
împlinesc, sunt mulţumit cu cât este. Ştiu că alţii au mai mult, ştiu că alţii pot 
mai mult, mă bucur că pot ei şi ce nu pot eu, nu mă deranjează cu nimic 
pentru că viaţa nu se trăieşte prin comparaţie şi nici nu doresc să am ceva ce 
nu pot avea. Nu eu am venit pe lumea aceasta cu voinţa mea în situaţia aceasta 
de ştirbire, de îngrădire; nu eu o să hotărăsc ceea ce urmează în cealaltă vreme 
a vieţii mele şi în veşnicie. 


Vreau ce vrea Dumnezeu cu mine! 


- Părinte Teofil, vă mulţumim şi vă dorim ca Dumnezeu să vă țină 
mintea, sănătatea şi bucuria pe care o aveţi! 


Doamne ajută! Aşa să fie! 

Întâlniri cu oameni iubitori de Dumnezeu 


- Părinte Teofil vă propun să avem un dialog, o convorbire despre 
oamenii pe care Dumnezeu vi i-a scos în cale de-a lungul vieţii, oameni care 
într-un fel sau altul s-au adăugat la viaţa sfinţiei voastre şi v-au ajutat. Şi vă 
propun să discutăm despre oameni de cultură, despre părinți sau maici 
deosebite cu care v-aţi întâlnit. Care este primul om deosebit cu care v-aţi 
întâlnit şi care v-a marcat apoi cealaltă vreme a vieţii sfinţiei voastre? 


red că primul om deosebit pe care l-am întâlnit a fost părintele Ioan 

Opriş, preot tânăr care a slujit în satul meu — satul Topârcea -— şi 
părintele acesta, vreme de doi ani, i-a marcat cumva pe cei care l-au putut 
înțelege. De ce? Pentru că el a terminat Teologia în 1938 sau în 1939 şi din 
1940 până în 1942 a fost preot în satul meu. 


- Deci preotul din satul Topârcea? 


LD): şi părintele Ioan Opriş era un om cult şi eu eram mic, chiar pot să 
zic, 11-13 ani şi stătea de vorbă cu mine. ÎL întrebam şi eu anumite 
lucruri. M-a marcat, m-a modelat cumva. Era binevoitor faţă de mine, 
reţineam din afirmaţiile lui anumite adevăruri pe care le-am dus apoi toată 
viaţa. 


- Le ţineţi minte până acum, aveți aşa un cuvânt de la părintele Ioan 
Opriş sau o atitudine? 


[D= de exemplu cuvântul că: „Dacă faci altfel decât crezi, ajungi să 
crezi cum faci”. 


- Adică să nu fi duplicitar. 


IL): adică dacă nu eşti convins de ceea ce faci şi faci altfel decât crezi tu 
că trebuie făcut, cu vremea ajungi să-ţi schimbi şi punctul de vedere, 
credinţa care o ai. 


- Probabil de aici aţi scos apoi cuvântul: „Ce faci, te face”? 


N: ştiu ce legătură a avut. Cu vremea am ajuns la gândul că: „Ce faci, 
te face”, adică se adaugă la ce eşti. Părintele Arsenie Boca are 
undeva un cuvânt scris la pictura cu Judecata de Apoi de la Drăgănescu, ca din 
partea faptelor omului: „Tu eşti noi”, adică „Tu ne-ai realizat pe noi, noi te-am 
realizat pe tine”. Şi asta bineînţeles n-o ştiu decât de curând, adică de vreo 20 
de ani — 25 de ani. Dar părintele Ioan Opriş ştiu că a spus cuvântul acesta: 


„Dacă faci altfel decât crezi, cu vremea ajungi să crezi aşa cum faci”. 


p: părintele Opriş l-am auzit ţinând predici. Predicile lui erau peste 
înţelegerea oamenilor de la ţară. Era format prin şcoală şi era cumva 
condus de şcoala pe care o făcuse. Am mai ţinut legătura şi după ce a plecat 
din satul meu. Când eram student la Teologie l-am auzit vorbind pentru 
studenţi şi el atunci a venit cu cuvântul Fericitului Augustin pe care eu îl spun 
de multe ori: 


„Copilul este tatăl omului mare”. 

Cuvântul acesta el l-a găsit într-o carte scrisă de episcopul Ioan Suciu, 
episcop greco-catolic şi l-a spus în înţelesul acesta că fiecare dintre noi 
cuprindem pe copilul de odinioară în existenţa noastră. Aşa că se poate spune: 
„Copilul este tatăl omului mare”, în înţelesul că nu poţi ajunge mare fără să fi 
trecut prin starea de copil, prin faza copilăriei. Iarăşi este un cuvânt care mi-a 
rămas de la părintele Ioan Opriş. 

upă aceea mi-a dat nişte indicaţii preţioase în legătură cu teza mea 

de licenţă. Pregăteam o teză de licenţă în 1952 despre „Învățătura 
despre mântuire în Noul Testament” şi am făcut şi o introducere pe care i-am 
prezentat-o profesorului la care urma să am lucrarea — părintele profesor 
Grigorie Marcu -— şi el a zis că e foarte bine, dar părintele Opriş mi-a atras 
atenţia asupra faptului că dacă vreau să scriu o lucrare despre mântuire, 
fiecare din capitole trebuie să aibă în titlu cuvântul „mântuire”: pregătirea 
mântuirii, mântuirea obiectivă, mântuirea subiectivă, desăvârşirea mântuirii; 
neapărat trebuie să fie în fiecare titlu cuvântul „mântuire”. Şi am ţinut seama 
de asta şi am făcut aşa cum mi-a spus. 

eci s-a imprimat cumva părintele în existenţa mea, cu ideile pe care 

mi le-a dat. La fel părintele Opriş a avut şi nişte îndrumări în 
legătură cu felul în care prezinţi o chestiune, nişte cuvinte de retorică, felul de 
a exprima anumite lucruri. A fost foarte bun cunoscător a multor lucruri pe 
care alţii nu le băgau în seamă, iar târziu, acum în jurul anilor 2000, mi-a 
făcut nişte aprecieri pozitive în legătură cu cartea mea: „Cuvinte către tineri”; 
cincizeci şi şase de aprecieri în legătură cu această carte, mai presus de tot ce 
m-aş fi aşteptat; nici eu care am scris cartea nu puteam să scot atâtea concluzii 
câte a scos părintele Opriş. 


- Asta înseamnă că şi părintele v-a prețuit. 


- Da, ne-am avut foarte bine. 


- Mai trăieşte părintele? 


- Nu, a murit nu demult. A murit la aproape 90 de ani. 


- Care a fost apoi alt om care v-a marcat? 


U: alt om a fost părintele Arsenie Boca. Prin părintele Opriş am ajuns 
să ştiu de părintele Arsenie Boca. Era la Sâmbăta. Mitropolitul 
Nicolae Bălan restaurase Mănăstirea de la Sâmbăta, i-a dat un început şi 
părintele Arsenie s-a aşezat între cei trei cu care s-a făcut începutul Mănăstirii 
de la Sâmbăta; deci a fost părintele Arsenie, părintele Nicolae Mladin care 
după aceea prin purtarea de grijă a mitropolitului Nicolae Bălan a ajuns 
profesor de morală la Sibiu şi părintele Serafim Popescu care, din 1940 şi până 
în 1990, a fost preot şi duhovnic al mănăstirii. Fiecare din aceşti trei — cu care 
s-a început Mănăstirea de la Sâmbăta -— au avut o influenţă asupra mea. 

În 1942, la sugestia părintelui Ioan Opriş, m-am dus la Mănăstirea de la 
Sâmbăta şi l-am cunoscut pe părintele Arsenie. De fapt, eu mi-am dorit să 
merg la Mănăstirea de la Sâmbăta ca să fiu acolo călugăr. Nu ştiam eu prea 
multe nici despre părintele Arsenie, nici despre alţi părinţi care erau atunci în 
mănăstire (de exemplu părintele Serafim), dar ştiam că cineva care e în 
mănăstire participă la slujbe, face slujbe, e într-o sferă pe care în altă parte nu 
o găseşti şi aş fi vrut să mă fac călugăr. Şi cu gândul acesta m-am dus la 
Sâmbăta. Inainte însă i-am scris părintelui Arsenie o scrisoare în care mi-am 

exprimat dorinţa de a mă face călugăr. Părintele mi-a răspuns printr-un 
intermediar, un diacon, pe atunci era în mănăstire la Sâmbăta, Vasile Şortan şi 
mi-a pus în atenţie rugăciunea cu care se mântuiesc călugării: 


„Doamne Iisuse Hristoase, Fiul lui Dumnezeu, miluieşte-mă pe mine, 
păcătosul”. 


După aceea am ajuns la Sâmbăta şi am vorbit cu părintele. Părintele a 
vorbit cu mine ca şi cu un om mare. Mi-a pus în atenţie rugăciunea spunându- 
mi să o zic cu cuvântul gândit, deci în minte şi să o lipesc de respiraţie, în felul 
următor: între respiraţii, acolo unde nici nu tragi aer în piept nici nu dai afară, 
în clipa aceea în care se trece de la o respiraţie la alta, să zic: „Doamne”, apoi 
trăgând aer în piept, odată cu asta, să zic: „lisuse Hristoase, Fiul lui 
Dumnezeu”, şi dând aerul afară din piept să zic „miluieşte-mă pe mine, 
păcătosul”. În principal asta mi-a zis părintele. Eu i-am spus că dacă nu pot 
rămâne la mănăstire o să mă duc să fac şcoală şi părintele mi-a zis că: „Şcoala 
nu te duce la mântuire”, dar totuşi el făcuse şcoală. Eu asta nu am luat-o aşa 
în seamă; m-am gândit că şi aşa eu nu fac şcoală ca să mă ducă la mântuire, 
fac şcoală pentru că şi eu vreau să fac şcoală, pentru că şi părinţii mei n-ar fi 
de acord să renunţ la şcoala pe care aş fi putut-o face. Nu mă gândeam atunci 
că o să fac eu Liceul şi Teologia, dar mă gândeam să-mi continui şcoala 
începută la Cluj, o Şcoală specială pentru nevăzători unde am urmat cinci 
clase. 


- Şcoala v-a ajutat în multe privințe dar, cum ați zis, în multe lucruri v- 
a şi încurcat. 


- Da. 


- Deci, părintele şi avea şi n-avea dreptate. 


a, părintele şi-a dat seama că totuşi, poate că într-un fel, aş fi mai 

limpezit dacă n-aş face şcoală. El nu m-a oprit să nu fac şcoală, dar 
mi-a atras atenţia că şcoala nu este principală; mai principal ar fi să zic 
„Doamne lisuse Hristoase” şi să rămân la asta, numai că eu nu am fost de 
acord. Nu m-am împotrivit, dar i-am spus că totuşi o să fac şcoală şi apoi am 
văzut până la urmă, după ce am terminat Teologia, că părintele are dreptate. 
Apoi cu părintele Arsenie nu m-am mai întâlnit până în 1965. 


- Atunci părintele mai era la Sâmbăta? 


N* părintele a stat la Sâmbăta până în anul 1948. În '48, în urma 
evenimentelor de atunci, mănăstirea greco-catolică de la Prislop, 
care de fapt a fost mănăstire ortodoxă devenită greco-catolică, a fost părăsită 
de călugării greco-catolici şi, făcând parte din Eparhia Sibiului, mitropolitul 
Nicolae Bălan l-a dus pe părintele Arsenie la Prislop să organizeze mănăstirea. 
Acolo părintele a rămas din “48 până în '59, când a fost obligat să plece din 
mănăstire, datorită presiunilor politice de atunci, de concepţie materialistă. 


- Şi în special datorită misiunii pe care el o făcea, misiune cu care 
regimul nu era de acord. 


a. În '59 a trebuit să plece, a plecat la Bucureşti unde s-a încadrat la 
Atelierele Patriarhiei ca pictor de icoane, pentru că părintele pe 

lângă Teologie avea şi Şcoala de Belle Arte, cum se numeşte acum Şcoala de 
Arte Vizuale. 


- Părintele a făcut şi câţiva ani de medicină sau a urmat cursurile... 


n timpul cât a fost la Bucureşti a urmat şi cursuri de medicină, n-a fost 

Liaseris la medicină, dar participa la cursuri de medicină. 

Aşadar, a făcut pictura şi sculptura. Mitropolitul aflând că are talent la 
pictură a aranjat să aibă o bursă pentru a face şi şcoala aceasta de pictură. Şi 
având şcoala aceasta a avut o meserie pe care şi-a pus-o în lucrare după ce nu 
a mai putut să stea în Mănăstirea de la Prislop şi nici într-o altă mănăstire. Şi 
ultimii 30 de ani părintele i-a petrecut în afară de mănăstire, până în '809 când 
a trecut la cele veşnice. 

pute a avut o influenţă asupra mea, în sensul că mi-a dat direcţia 

aceasta a rugăciunii de toată vremea; eu zic „rugăciunea de toată 
vremea sau de vremea cât o poți face”, pentru că rugăciunea aceasta este 
angajantă şi părintele n-a făcut nici o teorie în legătură cu ea pentru că mi-a 
spus s-o zic şi am zis-o, şi apoi teoria pot să zic că am făcut-o eu. 


- Părinte Teofil ce cuvinte deosebite ați reținut din întâlnirile cu 
părintele Arsenie şi apoi şi din scrierile sfinţiei sale? 


(i părintele Arsenie m-am întâlnit în 30 august 1942. Reţin şi acum 
predica pe care a ţinut-o, probabil ştiind că părintele Arsenie e un om 
deosebit, am avut o atenţie deosebită. Era duminica în care s-a citit 
Evanghelia de la Matei, capitolul 22, cu nunta fiului de împărat. Părintele s-a 
oprit în special asupra părţii aceleia în care e scris că la nunta fiului de împărat 
a intrat şi un om care nu avea haină de nuntă şi că a fost scos de la nuntă şi 
aruncat în întunericul cel mai din afară, după ce a fost legat de mâini şi de 
picioare. Şi părintele s-a raportat la această parte din Evanghelie spunând 
despre „haina lui de nuntă” că şi-a văzut-o murdară ca o spălătoare — expresia 
lui „murdară ca o spălătoare” — şi că a fost preocupat să-şi curețe haina, şi 
după o vreme —, n-a spus câtă vreme a trecut — şi-a văzut-o albă, curată, doar 
cu o singură pată. N-a spus ce reprezenta pata aceea; a spus doar că în vedenia 
pe care a avut-o (cu un copil care i-a arătat haina lui de nuntă) s-a adresat 
copilului cu cuvântul „Doamne”, şi când i-a spus că mai are un păcat s-a 
gândit că asta ar fi putut să fie cel de-al doilea, că a întâmpinat vedenia cu 
„Doamne”, pentru că „Doamne” nu se spune decât cu raportare la Dumnezeu, 
la Domnul nostru lisus Hristos şi a mai precizat că nici chiar la Maica 
Domnului nu trebuie să ne adresăm cu cuvântul „Doamne” şi că greşesc toţi 
aceia care zic, de pildă: „Doamne, Maica Domnului”. 

Şi asta a fost prima temă, a doua a fost despre responsabilitatea 
păstorului de suflete după proorocul Iezechiel şi a treia despre vrednicia care 
trebuie să o aibă cineva ca să se împărtăşească cu Trupul şi Sângele 
Mântuitorului în raport cu cuvintele Sfântului Apostol Pavel din Epistola 
întâia către Corinteni, din capitolul al XI-lea, unde citim: 


„Să se cerceteze însă omul pe sine şi numai aşa să mănânce din această 
pâine şi să bea din acest pahar. Că cine mănâncă şi bea cu nevrednicie, 
mănâncă şi bea sieşi osândă. De aceea, între voi sunt mulţi slabi şi 
bolnavi şi bună parte mor” (1 Cor 11, 28 — 30). 

A insistat asupra acestei afirmaţii a Sfântului Apostol Pavel şi aveam 
impresia că se referă şi la bolile fizice, deşi până la urmă eu n-am mai fost de 
acord cu asta pentru că am zis că sunt mulţi oameni care nu se împărtăşesc 
niciodată şi totuşi se îmbolnăvesc, şi sunt oameni care se împărtăşesc cu 
vrednicie şi totuşi se îmbolnăvesc, aşa că nu e sigură afirmaţia făcută de 
părintele Arsenie. Dar nu atunci m-am gândit la asta, pentru că atunci am 
primit totul aşa de-a gata, ci cu prilejul întâlnirii cu părintele Arsenie care ştia 
că eu vreau să merg la mănăstire. Părintele a afirmat atunci că: 


„Nu toți cei din lume se prăpădesc, nici toţi cei din mănăstire se 
mântuiesc”. 


Şi l-am mai auzit vorbind cu nişte copii la care le-a prezentat un fel de 
lecţie în legătură cu predica pe care a ţinut-o. S-a adresat copiilor şi le-a spus 
ce este cugetul sau conştiinţa: 


„Cugetul sau conştiinţa este glasul lui Dumnezeu care vorbeşte în om şi 
arată ce e bine şi ce e rău”. 


uni, a doua zi, a vorbit şi pentru credincioşii care au mai rămas în 
mănăstire şi le-a spus despre necazurile care vin părinţilor prin copii. 
A exceptat pe unii de la cuvântarea aceea, adică i-a trimis de acolo, nu i-a lăsat 
să-l asculte. Pe mine m-a lăsat să-l ascult, şi l-am ascultat şi pot să zic că m-am 
folosit, în sensul că am înţeles — din ce a spus părintele — necazurile care vin 
părinţilor prin copii. Era în timpul războiului. Le-a spus oamenilor ca cei care 
vin de pe front să nu aibă legături trupeşti decât atunci când ajung la deplină 
liniştire, când nu mai visează cu ororile războiului. 
Pot să zic că am înţeles anumite lucruri, nu foarte bine atunci, însă ştiu că 
părintele a fost preocupat de chestiunea aceasta a legăturii între părinţi şi 
copii, în sensul că spunea: 


„Copiii sunt prelungirea părinţilor”; 
„Copiii sunt oglinda părinţilor”; 


„Fiecare copil este o sinteză a înaintaşilor, a părinților, a bunicilor, a 
străbunicilor pe care o duce cumva în spatele lui cam patru generații, 
care după acestea ies la iveală în viaţa celui care vine pe lume”; 


„Fiecare aduce din străfunduri de existență bune şi rele pe care le 
însumează în sine”; 
şi altele: 


„Fiecare dintre noi ducem un necredincios în spate, un ateu în spate, 
trupul pe care nu-l putem convinge”; 


„Fiecare dintre noi trebuie să ne orientăm după îndrumătorul nostru 
duhovnicesc”; 


„Bobul de grâu se preschimbă în tăciune, iar el se crede grâu 
nedreptăţit”; 


„In mintea strâmbă şi lucrul drept se strâmbă”; 
„Cea mai lungă cale e cea care duce de la urechi la inimă”. 


A poi în 1965, când l-am căutat pe părintele la Bucureşti la Atelierele de 
pictură ale Patriarhiei, mi-a spus că: 

„Teologie pot face şi păgânii şi necredincioşii”; 


„Nu e important atât să faci studiu teologic, ci important este să ai o 
cunoştinţă, nu din cărți, ci din făptuire”. 


Mi-a pus în atenţie şi stihira de la slujba Înălţării Domnului Hristos: 


„Cu dumnezeiescul nor fiind acoperit, gângavul a spus legea cea scrisă 
de Dumnezeu, că scuturând tina de pe ochii minţii vede pe cel ce este şi 
se învaţă cunoştinţa duhului cinstind cu dumnezeieşti cântări”. 


analizat această zicere în sensul acesta că „dumnezeiescul nor” e 

Duhul Sfânt, că „cel gângav” e Moise, că Moise a înlăturat tina de pe 
ochii minţii şi prin aceasta a ajuns să-l vadă pe Dumnezeu, că a avut o 
cunoştinţă prin Duhul Sfânt, iar rezultatul a fost că a adus cântarea lui 
Dumnezeu şi că fiecare dintre noi putem să ajungem la această stare de-a ne 
întâlni cu Dumnezeu în conştiinţa noastră curată: „Fericiţi sunt cei curaţi cu 
inima, că aceia vor vedea pe Dumnezeu”; lucruri de felul acesta care mi-au 
rămas pentru cealaltă vreme a vieţii şi la care am luat aminte. După aceea am 
mai luat aminte când am urmărit din scrierile părintelui; am avut „Cărarea 
Împărăției” în manuscris, de fapt nu în manuscrisul părintelui ci o 
transcriere. 


- Părinte Teofil, ce daruri deosebite avea părintele Arsenie Boca şi ce v- 
a impresionat cel mai mult pe sfinția voastră la el? 


N: ştiu ce m-a impresionat; atunci eu nu eram aşa de impresionat de 
afirmaţiile pe care le făcea. Ceea ce am înţeles eu atunci şi după 
aceea şi mai târziu, a fost faptul că părintele avea multe cunoştinţe din diferite 
domenii: avea cunoştinţe teologice, cunoştinţe de artă, cunoştinţe de medicină 
şi lucra cu toate acestea, de-a valma, poate că nici el singur nu ştia cu ce 
domeniu de cunoştinţe lucrează. A avut o putere de sinteză şi o putere de a 
sesiza esenţialul din orice lucru şi o putere de a se raporta la chestiuni 
speciale, direct, cu curaj, aşa că oamenii au rămas întotdeauna impresionați de 
prezenţa părintelui. L-au căutat pe părintele mai mult decât pe alţi părinţi. Tot 
atunci era la Sâmbăta şi părintele Serafim şi a rămas la Sâmbăta, însă 
părintele Serafim nu a fost un om cu o prestanţă deosebită sau ceea ce a făcut 
părintele Serafim nu a fost de măsura de a-i impresiona pe oameni. Nu că n-ar 
fi vrut poate să impresioneze, ci pentru că atât erau măsurile părintelui 
Serafim. 

Oamenii în general au considerat că părintele Arsenie este un om cu dar 
de la Dumnezeu, că are nişte calităţi pe care ceilalţi nu le au — şi într-adevăr 
avea nişte calităţi — numai că de multe ori calităţile pe care le avea părintele 
puteau fi explicate şi altfel decât că are cunoştinţe de la Dumnezeu, anume că 
Dumnezeu i-a dat, l-a inspirat să ştie anumite lucruri. 


- Oricum părinte un lucru e cert că şi atunci cum spuneaţi, dar chiar şi 
acum, după ce părintele a trecut sunt foarte mulţi credincioşi, fie care l-au 
cunoscut, fie care nu l-au cunoscut direct, dar care merg şi acum în pelerinaj 
la mormântul părintelui de la Prislop. 


a, fără îndoială, părintele s-a impus cumva în atenţia oamenilor şi 
foarte multă lume îl căuta. Grupuri mari de oameni veneau la 
Mănăstirea Sâmbăta. Tineri şi bătrâni împresurau mănăstirea cu prezenţa lor 

acolo. Mitropolitul Antonie a fost şi el între cei care l-au căutat pe părintele 
Arsenie, şi nu numai el şi alţi studenţi de la Teologie sau de la alte facultăţi din 
Bucureşti. Într-adevăr, părintele a avut un dar, o putere de atracţie pe care 
dacă nu o ai, nu poţi să ai nici rezultatele pe care le-a avut părintele. 

După '48, după ce părintele nu a mai fost la Sâmbăta, unii dintre ei s-au 
dus la Prislop şi după aceea nu mai ştiu ce au făcut, ce s-a mai întâmplat cu ei. 
În orice caz, în cuprinsul Mănăstirii de la Sâmbăta au fost câţiva care s-au 
angajat la viaţa călugărească şi care n-au rămas, chiar dacă au avut o legătură 
cu părintele Arsenie. De exemplu, părintele Vasile Şortan după ce a plecat să 
facă Medicina s-a găsit cu o soră de mănăstire care era de la Episcopia din 
Cluj, s-a căsătorit cu ea şi a avut doi copii; deci nu a mers pe calea călugăriei. 
Părintele Ioan Tomescu care şi el a fost în legătură cu părintele Arsenie şi care, 
nemulţumit de relaţiile pe care le-a avut cu Mitropolitul Nicolae Bălan că nu l- 
a sprijinit destul, s-a scârbit şi a plecat din mănăstire; de fapt a plecat din viaţa 
mănăstirească. 


- Acum asta nu depinde numai de părintele Arsenie 


Vasa să spun că impactul a fost diferit. Nu toţi oamenii au avut 
aderenţă la părintele Arsenie chiar dintre cei care ar fi putut să aibă, 
pentru că au fost în legătură cu părintele şi l-au cunoscut şi l-au auzit şi au 
ascultat atâtea cuvântări şi l-au văzut ce evlavie are ca slujitor. După aceea să 
ne gândim la o familie de sectari care era aproape de mănăstire, la vreo 
jumătate de kilometru -— un kilometru de mănăstire şi care tot sectari au 
rămas, chiar dacă venea atâta lume la părintele Arsenie. Nu a avut o 
aderenţă... 


- Zicea totuşi părintele: „Ajutaţi-mă ca să vă pot ajuta”. 


LD) el zicea către oameni: „Mă, ajutaţi-mă să vă pot ajuta”. Nu poţi să 
conteşti diferite calităţi ale părintelui pe care le-a avut mai mult 
decât alţii. Eu consider că părintele Arsenie a fost personalitatea cea mai de 
vârf dintre câţi „lucrători” am cunoscut eu în Biserică; n-am cunoscut pe 
cineva mai deosebit decât pe părintele Arsenie, deşi mie personal mi-a 
convenit mai mult părintele Serafim. 

Părintele Serafim a fost un alt om pe care eu l-am cuprins în fiinţa mea, 
în viaţa mea. L-am întâlnit când l-am întâlnit pe părintele Arsenie. Despre 
părintele Serafim n-am ştiut ceva deosebit, nu l-am căutat anume, dar m-am 
întâlnit cu părintele Serafim şi ne-am avut bine şi am stat împreună vreme de 
aproape 50 de ani. A fost un om cald la suflet, un om învăluitor, un om 
binevoitor, un om odihnitor de oameni, un om de care s-au bucurat oamenii, 
un om care mi-a plăcut foarte mult. 


- Ce cuvinte ați reţinut de la părintele Serafim? 
D e la părintele Serafim am reţinut că: 


„Creştinismul e viaţă, nu e gheaţă”; 


„Părintele Stăniloaie prin traducerea Filocaliei a adus cerul ortodox pe 
pământul românesc”. 

După aceea curajul pe care îl dădea el oamenilor, zicând: „Fruntea sus”; 
faptul că era binevoitor faţă de oamenii care veneau în legătură cu el. În 
legătură cu mine zicea: 


„Copile, mă bucur de succesele tale, cum mă bucur de succesele mele”, 


un cuvânt extraordinar! Chiar dacă n-aş fi ştiut nimic altceva despre el, mie 
mi-ar fi ajuns să ştiu că se bucura de succesele mele, deci de binele altuia: 


„Eu mă bucur de succesele tale, cum mă bucur de succesele mele”. 


Era un om vesel, un om binevoitor, un om care s-a impus nu prin 
strădania lui, ci prin existenţa lui. 


- Ați luat ceva din optimismul părintelui, pentru că şi sfinția voastră 
sunteţi un om al bucuriei, un om optimist. 


LD) cred că noi ne-am potrivit. Acum nu ştiu, poate că eu am avut 
optimismul ăsta şi înainte de a mă întâlni cu părintele Serafim. Dar 
ne-am potrivit foarte bine, ne-am conectat aşa şi am făcut o constatare şi 
anume că prietenii părintelui Serafim erau şi prietenii mei, şi prietenii mei 
erau şi prietenii părintelui Serafim, adică dacă venea cineva în legătură cu 
mine şi îl puneam în legătură cu părintele Serafim, gata, imediat se conecta la 
părintele Serafim sau dacă cineva era prieten cu părintele Serafim şi ajungea 
în legătură cu mine, gata, şi eu eram prieten cu ei. Era o efuziune de bucurie, 
de căldură sufletească. 

Părintele Serafim însă era puţin cam absent şi mai ales către sfârşitul 
vieţii lui. Nu poţi să zici că era bolnav. El cam uita, de fapt cam de când îl ştiu 
eu uita, însă nu era un uituc, ci un om care nu lua aminte prea mult şi aşa că 
până la urmă pierdea din vedere anumite lucruri şi nu se raporta foarte bine la 
realităţile veacului acestuia şi avea impresia că lucrurile au rămas aşa cum a 
fost el când era tânăr şi când era student. În sfârşit, eu m-am avut foarte bine 
cu părintele, l-am ales pe părintele. Dacă m-ar întreba cineva acum pe cine aş 
fi ales, pe părintele Arsenie sau pe părintele Serafim, aş fi zis că pe părintele 
Serafim şi de fapt asta era realitatea. Şi mai ziceam eu câteodată că dacă s-ar 
putea face un om din doi, mi-ar conveni un om cu mintea părintelui Arsenie şi 
cu inima părintelui Serafim. Părintele Serafim avea o inimă caldă, o inimă 
binevoitoare; era cu inimă de părinte, cu inimă de frate, cu inimă de prieten. 
Puteai conta pe sprijinul părintelui Serafim. Mi-a citit şi mi-a dictat anumite 
lucruri pe care le-am fixat pentru mine. A fost un om care pe mine m-a odihnit 
şi m-a ajutat; ne-am avut tare, tare bine. 


- Părinte Teofil aţi amintit de părintele Ioan Opriş, de părintele Arsenie 
Boca şi de părintele Serafim Popescu. Ce alţi oameni v-au mai fost repere sau 
ajutoare în viaţa sfinţiei voastre? 


p“ alţii au fost mai puţin. M-am întâlnit cu părintele Ştefan Slevoacă, 
care era un bun predicator. El a făcut Facultatea de Teologie din 
Cernăuţi şi a fost preot la Câmpulung Moldovenesc. Ne-am întâlnit la 
Mănăstirea Vladimireşti. De fapt, Dumnezeu ne-a întâlnit pentru că nici unul 
dintre noi nu a mers la Mănăstirea Vladimireşti ca să ne întâlnim; nu ştiam 
unul de altul. Părintele avea un mare necaz. Avea un băiat şi o fată, iar fiica lui 
şi-a pierdut vederea la 11 ani datorită unei meningite şi erau asupriţi cumva de 
situaţia aceasta. A mers la mănăstire la Vladimireşti cu fiica lor şi bănuiesc cu 

soţia părintelui, cu nişte credincioase. Ne-am întâlnit acolo şi pentru mine şi 
pentru părintele a fost un semn că Dumnezeu a vrut să ne întâlnim, că nu ne- 
am avut în vedere, nu ne puteam avea în vedere şi puteam să mergem în zile 
diferite şi să nu ne întâlnim. Părintele s-a bucurat foarte mult de întâlnirea 
noastră şi s-a întemeiat o prietenie care a ţinut până la moartea părintelui 
Slevoacă şi până mai departe, că şi după moarte ţin legătura cu părintele, deci 
sufleteşte sunt cu aceleaşi sentimente pe care le-am avut când ne-am întâlnit. 
Dorinţa mea de a ajunge la Mănăstirea Vladimireşti a fost să mă întâlnesc cu 
maica Teodosia Laţcu. 


- Ați întâlnit-o atunci? 


[D= am întâlnit-o. Eu de aceea m-am şi dus. Nu m-am dus să-l 
întâlnesc pe părintele Slevoacă. Ştiam de el, dar nu mă gândeam că 
s-ar putea să ne întâlnim; m-am dus să mă întâlnesc cu maica Teodosia Laţcu. 
Acum la mănăstirea de la Vladimireşti persoana principală era maica 
Veronica. Nu m-am dus atât să o cunosc pe maica Veronica, pentru că eu în 
general nu prea pun accent pe viziuni, pe treburi din astea. Am cunoscut-o şi 
pe maica Veronica, a fost binevoitoare, a aranjat ca să ne putem întâlni cu 
maica Teodosia. 

Me Teodosia Laţcu s-a născut în 1917, în timpul refugiului, undeva 

în Ungaria, însă viaţa şi-a petrecut-o la Braşov, până la vârsta când 

a intrat la facultate. Avea o infirmitate în sensul că vorbea foarte greu, exprima 
greu ceea ce vroia să spună, trebuia să fii obişnuit cu stilul ei de exprimare. 
Era însă foarte inteligentă. Avea un talent la poezie; a şi scris nişte poezii 
extraordinar de frumoase. Nu a putut să se încadreze în învăţământ pentru că 
nu exprima clar ceea ce avea în minte. 

an 1948 după ce l-a cunoscut pe părintele Arsenie a avut preocupări de 

Îaniră religioasă. Nu putem zice că înainte ea a fost necredincioasă, ci 
doar că nu a fost o practicantă. În 1948 a vrut să intre în mănăstire şi atunci 
părintele Arsenie a îndrumat-o să meargă mănăstirea de la Vladimireşti. Acolo 
a avut bună primire; maica Veronica i-a dat o maică să o ajute şi a ajutat-o 
până când s-a desfiinţat mănăstirea în '55 sau '56 când au fost scoase maicile 
de acolo cu puterea armatei. După aceea a fost într-un sat de lângă Brăila, cu 
maica care a îngrijit-o în mănăstire, iar în 1970 s-a aşezat în Braşov unde a 
moştenit o cameră într-o fostă casă a părinţilor ei. Acolo a trăit ultimii 20 de 
ani din viaţă, până în februarie 1990, când s-a reînfiinţat Mănăstirea 
Vladimireşti. Maica s-a dus să vadă ce e acolo şi când a ajuns a spus: „Eu de 
aici nu mai plec” şi în august a murit. 

<n 1954 când m-am dus s-o întâlnesc, m-a îngrozit felul ei de exprimare 

Îpână la aşa măsură încât nici nu-mi mai venea să o întreb ceva pentru 
că aveam impresia că face nişte eforturi extraordinare ca să vorbească. 


- Ea se exprima foarte clar, foarte coerent în scris. 


deile ei puteau fi scrise de cineva; ea scria indescifrabil sau greu 

descifrabil pentru că avea şi nişte mişcări necontrolate şi nu le putea 
controla. Tot timpul se zbătea, tot timpul mişca cu mâinile; dacă îi dădeai o 
hârtie în mână aveai impresia că o rupe. 


- Deci erau nişte neputinţe trupeşti. 

LD): nişte neputinţe trupeşti care nu afectau cu nimic starea 
sufletească. După aceea n-am mai ţinut legătura cu maica; eu n-am 
mai fost la Vladimireşti, iar mănăstirea s-a desfiinţat între timp. După ce s-a 
aşezat la Braşov mai venea pe la noi la mănăstire, stăteam de vorbă când 
venea la mănăstire, ne-am avut bine, chiar am bătut la maşină nişte traduceri 
ale unor predici din greceşte la care a contribuit şi maica şi înțelegeam ce îmi 
dicta ea. Şi a fost bine aşa. Cât am mai putut să ţinem legătura, am comunicat 
şi prin scrisori. 


- Oricum ştiu că o apreciaţi foarte mult pe maica Teodosia Laţcu, mai 
ales pentru poeziile pe care le-a scris. 


a. Eu am răspândit poeziile ei, am pus-o în atenţia oamenilor pe 

maica Teodosia. Uneori mi-a reuşit, uneori nu mi-a reuşit; de 
exemplu în 1992 am fost la Braşov şi am fost programat să ţin o conferinţă şi 
am ales să vorbesc despre o poetă din Braşov, prea puţin cunoscută Teodosia 
- Zorica Laţeu. N-a reuşit conferinţa în sensul că am avut impresia că pe 
oameni nu i-a prea interesat. 


- Atunci, dar după aceea... 


A 


conferinţă cu titlul: „Seară de poezie. Medalion Zorica Laţcu”, în 
faţa căreia au fost oarecare îndoieli, în sensul că nu se ştia cum va fi primită, 
dar rezultatul a fost că oamenii au fost foarte mulţumiţi şi părintele Iustin — 
care acum e la Oaşa -— a zis: „Părinte aţi ținut vinul cel bun până la urmă”. 
Aşa că la Timişoara a fost altfel: s-au înregistrat, s-au răspândit poeziile. După 
aceea am reuşit să scoatem două volume cu poezii şi anume unul mic de vreo 
100 de pagini, cu poeziile din „Osana luminii” şi din „Insula albă” şi după 
aceea, mai multe poezii, un volum de vreo 300 de pagini, cu mai multe poezii 
ale maicii Zorica Laţcu, în anul 2000 chiar când s-au împlinit, fără să ne dăm 
noi seama, s-au împlinit 10 ani de la moartea maicii Teodosia. Şi a fost bine 
aşa. Eu m-am preocupat de treaba asta pentru că mie mi-au plăcut foarte mult 
poeziile şi îmi plac şi am învăţat multe pe de rost şi le-am răspândit şi le-am 
pus în atenţia oamenilor. 


1)»: aceea la Timişoara a fost alt impact. La Timişoara am ţinut o 


- Ne spuneţi şi nouă, acum, una dintre aceste poezii multe... 


A 
În: place mie cel mai mult „File din Acatist”: 


Bucură-te, leagăn alb de iasomie, 
Către care-n roiuri fluturii coboară, 
Bucură-te, raza stelei din vecie, 
Şipot care curge lin cu apă vie, 
Bucură-te, Maică pururea Fecioară, 
Dulcea mea Marie. 


Bucură-te, floarea fără de prihană, 
Albă ca argintul nopților de vară, 
Spicul cel de aur veşnic plin cu hrană 
Mirul care vindeci orice fel de rană, 
Bucură-te, Maică pururea Fecioară, 


4l 


Ploaia cea de mană. 


Bucura-te, brazdă plină de rodire, 

Munte sfânt, în care s-a-ngropat comoară, 
Bucură-te, cântec tainic de iubire, 

Clopot de chemare, cântec de mărire, 
Bucură-te, Maică pururea Fecioară, 
Blândă fericire. 


Bucură-te, mărul vieţii care-nvie, 

Pomul greu de roadă-n plină primăvară. 
Bucură-te, iarăşi, țărm de bucurie, 
Dintru care curge miere aurie, 
Bucură-te, Maică pururea Fecioară, 
Sfânta mea Marie”. 


Sunt nişte figuri de stil care nici în acatistele clasice nu le găseşti! 


- Părinte Teofil, aş vrea să vă întreb dacă aveţi mulţi prieteni? 


a, am prieteni. Poate că la tinereţe am avut mai mulţi decât la 
bătrâneţe, pentru că tinereţea e proprie deschiderii prieteneşti. Aş 
putea zice că în bună parte eu sunt o realizare a prietenilor mei care s-au 
implicat cumva la existenţa mea, care mi-au citit în timpul liceului, în timpul 
studenţiei. Atunci nu erau posibilităţile care sunt acum cu înregistrări şi am 
câştigat cultura şi prin intermediari, prin faptul că prietenii mei mi-au citit, 
mi-au dictat. Am şi acum prieteni, am zis că „sunt prieten şi cu morţii şi cu 
viii”, mă raportez exact la oamenii cu care am fost prieten şi care au trecut la 
cele veşnice ca şi când ar fi în lumea aceasta pentru că am convingerea că ei de 
dincolo îşi menţin iubirea şi respectul care ţin de prietenie şi la fel şi eu, de aici 
de pe pământ, îmi exprim faţă de ei iubirea şi respectul care constituie baza 
prieteniei. 
(o eram student la Teologie l-a întrebat Mitropolitul Nicolae Bălan 
pe un prieten al meu: „Care-i cel mai bun prieten al tău?”. Şi a 
răspuns că eu îi sunt. Şi Mitropolitul i-a zis: „Dar el te recunoaşte de 
prieten?”. Şi a răspuns că: „Da, cred că da”. Asta înseamnă că prietenia e 
întotdeauna cu reciprocitate; dacă nu există reciprocitate în iubire şi în respect 
nu există nici prietenie. Am avut prieteni, am prieteni, sper să am prieteni şi în 
continuare. Pot să zic că m-am simţit în relaţii de prietenie şi faţă de cei din 
mănăstire, de cei apropiaţi de exemplu faţă de părintele Serafim. După aceea 
cu cei care veneau la mănăstire, cu cei care m-au ajutat fiind ei pe atunci 
studenţi, absolvenţi, am ţinut legătură hotărâtă în care prietenia a avut locul ei 
şi aşa că eu am ajuns la concluzia că: 


„Prietenia este ceva din realitatea Raiului aici pe pământ”. 


e măsurile prieteniei nu există nici o relaţie în lumea aceasta nici cea 

de familie, nici cea de colegialitate, nici cea de profesiune, toate sunt 
sub nivelul prieteniei. Odată a venit la noi la mănăstire un sas din Agnita cu 
cineva din Germania şi l-am întrebat: „Sunteţi rude?”. Şi mi-a zis: 


„Nu, suntem mai mult decât rude, suntem prieteni”. 


Mi-a plăcut foarte mult afirmaţia aceasta. După aceea m-am gândit şi am 
spus şi eu de multe ori lucru acesta, că într-o prietenie e ca în vasele 

comunicante: torni într-o parte şi se ridică în toate şi nu se mai întreabă cine a 
turnat, cât a turnat, pentru că totul se nivelează. 

Acum am aflat o definiţie a prieteniei ca fiind confluenţa între iubiri. Mi- 
a plăcut foarte mult expresia aceasta: „Prietenia este confluenţa între iubiri” şi 
m-am gândit că da, într-adevăr, prietenia îi adună pe oameni prin iubire, îi 
adună pe oameni prin respect şi e ca şi când din două râuri, de pe povârnişuri 
diferite de munte se întâlnesc într-un anumit loc şi li se amestecă apa şi nu se 
mai ştie care apă e dintr-un râu, care apă e din celălalt şi dacă în râu se reflectă 
şi soarele e o imagine excepţională pentru o prietenie duhovnicească care nu e 
numai la nivelul omului, ci şi cu binecuvântarea Domnului. 


- Părinte Teofil spre finalul convorbirii noastre aş vrea să vă întreb: 
aveţi ucenici? 


E, o chestiune la care în general răspund că: „N-am” şi de fapt nu am 
ucenici, dar am persoane cu care sunt apropiat, care au învăţat de la 
mine anumite lucruri, care pot învăţa de la mine anumite lucruri. Îmi plac 
relaţiile de colegialitate. Sunt unii care se declară ca fiind ucenici ai mei şi 
poate că şi sunt. N-aş putea zice că mă impun ca un îndrumător de oameni. 
Unii zic că sunt „duhovnic mare”. Adevărul este că da, într-adevăr sunt 
„mare”, dar pentru cei care mă ascultă; pentru cei care nu mă ascultă sunt 
„mic”, iar pentru cei care mă ocolesc sunt „de nimic”; deci şi „mare”, şi „mic”, 
şi „de nimic”. 


- Părinte Teofil, cum vă arătaţți recunoştinţa pentru persoanele, părinţi 
sau oameni deosebiți pe care i-aţi cunoscut şi faţă de prieteni sau cei care vă 
sunt ucenici? 


ăi, tot aşa cum ne arătăm în general recunoştinţa faţă de binefăcători. 

Sfântul Vasile cel Mare a fost întrebat „Cum trebuie să se comporte 
cineva care primeşte o binefacere faţă de cel care i-a făcut bine?”. Şi Sfântul 
Vasile cel Mare zice: 


„Aşa trebuie să se comporte cum s-a comportat Sfântul Apostol Petru 
faţă de Domnul Hristos, când Domnul Hristos a vrut să-i spele 
picioarele: să nu se socotească vrednic de ceea ce a primit, dar să fie 
mulțumitor de ceea ce i s-a oferit”. 


Aşa mă raportez şi eu cu toată bucuria, cu toată mulţumirea. Am un 
prieten la Bucureşti care m-a ajutat foarte mult în vremea cât am făcut liceul, 
am fost colegi de clasă, mi-a citit, m-a ajutat. 


- Domnul Sorin... 


Con Stoian, da. Viaţa ne-a despărţit; ne-a despărţit spaţial, dar nu ne- 
a despărţit sufleteşte şi acum — după 60 de ani de când am terminat 
liceul — suntem în legătură, ne întâlnim cu bucurie, ne dorim binele, 
comunicăm; parcă nu s-a întâmplat nimic între noi în timpul care s-a scurs de 
când nu mai suntem împreună. Şi poate aşa şi cu alţii câţi sunt în legătură cu 
mine, câţi m-au ajutat. Pe toți îi port în suflet, cum zice Zorica Laţcu: 


„Te port în suflet, ca pe-un vas de preţ, 
Ca pe-o comoară-nchisă cu peceţi, 
Te port în trup, în sânii albi şi grei, 

Cum poartă rodia sămânţa ei. 

Te port în minte, ca pe-un imn sfinţit, 
Un cântec vechi, cu crai din Răsărit. 
Şi port la gât, nepreţuit şirag, 
Strânsoarea caldă-a braţului tău drag. 
Te port în mine tainic, ca pe-un vis, 
În cer înalt din noapte te-am închis. 
Te port, lumină rumenă de zori, 

Cum poartă florile mireasma lor. 

Te port pe buze, ca pe-un fagur plin, 
O poamă aurită de smochin. 

Te port în braţe, horbote subţiri, 
Mănunchi legat cu grijă, fir cu fir. 
Cum poartă floarea rodul de cais, 
Adânc te port în trupul meu şi-n vis”. 


Am o mulţumire din faptul că ne întâlnim, din faptul că ne avem în 
vedere unii pe alţii; le sunt la toţi recunoscător, le sunt recunoscător şi 
oamenilor care mi-au fost de folos şi pentru o clipă. Mi-aduc aminte când 
eram în Timişoara şi vroiam să trec o stradă şi stăteam aşa la îndoială: „Să 
trec, să nu trec” venea câte cineva şi zicea: „Doriţi să treceţi dincolo?”. Ziceam: 
„Da”. „Poftiţi, haideţi cu mine” — mă treceau ei şi la unul din ăsta mă gândesc 
de multe ori că dacă aş şti cine-i şi unde-i i-aş arăta recunoştinţă pentru binele 
pe care mi l-a făcut. Poate că pentru el nu a însemnat mare lucru, dar pentru 
mine a însemnat mult. 


- Părinte Teofil vă mulțumim mult şi nădăjduim că şi prietenii şi cei 
care se consideră ucenici ai sfinţiei voastre să-şi arate şi ei, tot aşa, 
recunoştinţa pentru ceea ce aţi făcut pentru ei şi pentru noi toți. 


IL): să dea Dumnezeu să rămânem în legătura aceasta binecuvântată, 
pentru că Dumnezeu vrea unirea tuturor. Pot să zic că am şi pierdut 
prieteni, dar am conştiinţa aceasta că nu i-am pierdut din pricina mea. Eu am 
un cuvânt de la Sfântul Munte care îmi place foarte mult: 


„Inima mea are doar intrări, ieşiri nu are”. 


Cineva, care a intrat în inima mea nu mai poate ieşi de acolo. 


- Părinte Teofil, vă mulţumim. 


- Bucuros! 

Cap. 2. Sfaturi duhovniceşti 


Un program de viaţă duhovnicească 


- Părinte Teofil Părăian pentru cei care doresc să fie îndrumați de 
Sfinția voastră le recomandaţi un program de viaţă duhovnicească. Aş dori 
să zăbovim asupra acestui program de viaţă duhovnicească şi să vedem cum 
ne putem angaja într-o vieţuire plăcută lui Dumnezeu şi oamenilor. 


a, într-adevăr, când vine cineva la mine şi vrea să fie îndrumat de 

mine îi dau o rânduială de viaţă pe care trebuie s-o împlinească. E 
vorba de o viaţă religioasă autentică, o viaţă care are un temei, o viaţă care se 
realizează prin anumite deprinderi, pentru că viaţa duhovnicească nu se 
aşteaptă, ci se realizează. Dacă doar o aşteptăm nu o avem, dar cei care o 
realizăm o avem cu siguranţă. Şi atunci am ajuns la gândul că fiecare om care 
doreşte să se încadreze într-o viaţă superioară, o viaţă care se desfăşoară 
înaintea lui Dumnezeu şi înaintea oamenilor, trebuie să facă anumite lucruri 
care îl ajută să înainteze în mod real în viaţa pe care o recomandă Biserica, pe 
care o recomandă slujitorii Bisericii, preoţii, duhovnicii, o viaţă care apoi, prin 
faptul că se realizează, îl mulţumeşte pe cel care se angajează în ea. 


- Părinte Teofil cum aţi ajuns la programul acesta de cinci puncte? 


N: ştiu. Poate că m-am trezit cu el. În orice caz, dacă l-am prezentat 
am constatat că ceea ce cer eu de la oamenii care vreau să fie 
îndrumați de mine este ceva foarte important şi nu foarte greu de realizat. M- 
am gândit aşa că cel dintâi lucru pe care îl recomand este ca oamenii să 
meargă la biserică în zilele de Duminică şi de sărbătoare. 


- Părinte Teofil să prezentăm care sunt cele cinci puncte şi apoi să le 
luăm pe rând. 


( cinci puncte de program duhovnicesc pe care le prezint eu sunt 
următoarele: 


- să meargă duminica la Biserică; 


- să spună rugăciunile de dimineața şi de seara şi rugăciunile din 
timpul mesei; 


- să citească în fiecare zi două capitole din Noul Testament; 


- să-şi păzească mintea prin rugăciunea: „Doamne lisuse Hristoase, 
Fiul lui Dumnezeu, miluieşte-mă pe mine păcătosul”, rugăciune pe care 
o folosesc în special călugării, dar care poate fi folosită de toți 
credincioşii; 


- să țină post, în zilele de post. 


A 


împlineşte programul acesta fără îndoială că poate să mai 
împlinească şi alte lucruri, pentru că până la urmă viaţa duhovnicească nu se 
cuprinde în aceste cinci puncte de program, dar aceste cinci puncte de 
program sunt absolut necesare pentru toţi credincioşii. Cine împlineşte 


A ceasta este ceea ce trebuie să facă orice credincios creştin şi dacă 

programul acesta este disponibil şi pentru alte programe şi pentru alte 
îndrumări, iar cine nu împlineşte programul acesta pe care eu îl socotesc 
foarte simplu, nu poate să înainteze cu adevărat în viaţa duhovnicească şi, mai 
ales, nu se poate angaja la toate câte i se cere. 


- Programul într-adevăr nu este greu. Cred că ceea ce este greu este să 
fii consecvent cu el. Dar părinte să le luăm pe rând aceste cinci puncte de 
program de viață duhovnicească; mai întâi, de ce e important să meargă 
omul la Biserică, să țină legătura cu Biserica? Nu e suficientă numai credința 
din suflet? 


M* întâi m-am gândit aşa, că faptul de a merge la Biserică este ceva 
ce se cere omului de obicei, în cele mai multe cazuri, odată pe 
săptămână şi atunci trebuie să se angajeze să facă un lucru despre care n-ar 
putea zice că e prea des şi e prea greu de realizat. Fără îndoială că prezenţa la 
Biserică e foarte importantă pentru orice credincios. Este important pentru că 
Biserica este a lui Dumnezeu. Duminica este ziua lui Dumnezeu. Cineva care 
ţine legătura cu Dumnezeu trebuie neapărat să ţină legătura şi cu Biserica lui 
Dumnezeu, trebuie să ţină legătura şi cu ziua rânduită de Dumnezeu pentru 
E]. De fapt nu e o zi pe care o folosim numai pentru Dumnezeu, ci o folosim şi 
pentru noi, dar ziua aceasta trebuie respectată în sensul că fiind ziua lui 
Dumnezeu, ziua pe care şi-a ales-o Dumnezeu este şi ziua în care trebuie să-l 
slujim, ziua în care trebuie să ţinem seama de Dumnezeu, în care putem sta 
prin sfintele slujbe în faţa lui Dumnezeu, ziua în care se revarsă 
binecuvântările lui Dumnezeu, ziua în care putem asculta cuvântul lui 
Dumnezeu spus în mod solemn în Biserică. Este ziua în care intrăm în chip 
simţit în Împărăţia lui Dumnezeu, pentru că Sfânta Liturghie începe cu 
cuvintele: „Binecuvântată este Împărăţia Tatălui şi a Fiului şi a Sfântului 
Duh”. E vorba de Împărăţia lui Dumnezeu cea de pe pământ. 
„AA EX, în cuprinsul Sfintei Liturghii facem lucrul lui Dumnezeu aici pe 
pământ. Cineva care ia parte la Sfânta Liturghie ajunge să-i închipuie 
pe heruvimi, fiinţele cereşti cu multă cunoştinţă de Dumnezeu, fiinţele care 
aduc pe pământ mărire lui Dumnezeu. Spunem la Sfânta Liturghie: 


„Noi care pe heruvimi cu taină închipuim şi făcătoarei de viaţă Treimi 
întreit sfântă cântare aducem”. 


Deci noi îi închipuim în chip tainic pe heruvimi, pe fiinţele cereşti cu 
multă cunoştinţă de Dumnezeu şi facem pe pământ ceea ce fac cei din ceruri. 
Dacă nu luăm parte la sfintele slujbe şi mai ales la Sfânta Liturghie nu îi 
închipuim pe heruvimi, nu aducem întreit sfântă cântare lui Dumnezeu. Apoi 
avem posibilitatea să spunem cuvinte îngereşti: 


„Sfânt, Sfânt, Sfânt Domnul Savaot, plin este cerul şi pământul de 
mărirea ta”; 


avem posibilitatea să primim binecuvântările lui Dumnezeu care se revarsă 
prin mijlocire preoțească: 


„Harul Domnului nostru lisus Hristos şi dragostea lui Dumnezeu Tatăl 
şi împărtăşirea Sfântului Duh să fie cu voi cu toţi”; 


„Să fie milele marelui Dumnezeu şi Mântuitorului nostru lisus Hristos 
cu voi cu toţi”. 

Aşa că cine merge la Biserică are legătură cu Dumnezeu, are legătură cu 
Împărăţia lui Dumnezeu, are legătură cu cuvântul lui Dumnezeu, are legătură 
cu heruvimii pe care îi închipuie, are legătură cu îngerii ale căror cuvinte le 
rosteşte, iar cine nu merge la Biserică nu are legătură cu nimic din ceea ce am 
pomenit mai înainte. 


- Dacă mergem la Biserică e bine să mergem pregătiţi pentru a 
participa deplin la slujbele Bisericii şi în special la Sfânta Liturghie şi cred că 
participarea la Liturghie se împlineşte şi prin împărtăşirea cu Sfintele Taine. 


E. oricum pe cei care nu merg la Biserică la păgâni îi număr. 


- Aşa este, dar pentru cei care merg la Biserică e bine să fie angajați şi 
într-o trăire deplină a Liturghiei. 


L): şi să ducă Liturghia în viaţa lor; să facă din toată viaţa lor o slujbă 
adusă lui Dumnezeu după cuvintele care se spun: 


„Pe noi înşine şi unii pe alţii şi toată viaţa noastră lui Hristos să o dăm”. 


- Părinte Teofil, al doilea punct de program pe care îl recomandaţți este 
acela de a începe şi a sfârşi ziua cu rugăciune şi rugăciunea de la vremea 
mesei. Cât de folositor şi cât de important este să ne rugăm? 


| Data este vorbirea minţii cu Dumnezeu. Rugăciunea este o 
rânduială în care Dumnezeu apare în principal. Rugăciunea este 
posibilitatea de a ne simţi în faţa lui Dumnezeu nu numai la sfintele slujbe la 
care ne rugăm şi învăţăm, ci şi în viaţa noastră particulară. Este important să 
începi ziua cu Dumnezeu, să trăieşti cu gândul la Dumnezeu, să sfârşeşti 
mulțumind lui Dumnezeu; este important să începi masa cu gândul la 
Dumnezeu pentru că tot ce avem în folosul nostru avem nu numai din mâinile 
noastre, ci avem şi din mâinile lui Dumnezeu. Hrana cea spre existența 
noastră o avem şi de la noi şi de la Dumnezeu. Nu o avem numai de la noi, ci şi 
de la Dumnezeu; nu o avem numai de la Dumnezeu, ci o avem şi de la noi. 
Având în consideraţie faptul acesta fără îndoială că trebuie să ţinem seama de 
Dumnezeu şi la începutul zilei, şi la sfârşitul zilei, şi în toată vremea, şi la 
începutul mesei şi la sfârşitul mesei. Să fie puncte de gândire la Dumnezeu, de 
întâlnire cu Dumnezeu. 


- Recomandaţi o rânduială anume de rugăciune de dimineaţă, de 
seară? 


LD) în general îi sfătuiesc pe oameni să citească rugăciunile care sunt 
cuprinse în cărţile de rugăciuni pentru dimineaţă şi pentru seară, 
pentru că sunt mulţi oameni care nu ştiu alte rugăciuni. Fără îndoială că 
rugăciunea „Tatăl nostru” se presupune că o ştiu cei mai mulţi dintre 
credincioşi şi atunci la vremea mâncării începem cu rugăciunea „Tatăl nostru” 
şi de fiecare dată zicem rugăciunea „Tatăl nostru”. Cât priveşte rugăciunile de 
dimineaţă şi de seară, oamenii mai au rugăciuni pe care le-au învăţat de la 
părinţii lor, din tradiţia orală şi le-au deprins, le ştiu şi le zic uneori mecanic. 
Aceste rugăciuni pe care le-au învăţat de la înaintaşii lor sunt rugăciuni în care 
se pomenesc persoanele Sfintei Treimi, se pomeneşte Maica Domnului, se 

pomenesc sfinţii lui Dumnezeu, îngerii lui Dumnezeu şi e o deprindere bună şi 
frumoasă care e bine să o avem în vedere cu toţii. 


- Părinte Teofil, cel de-al treilea punct de program pe care-l 
recomandaţi sfinţia voastră este lectura zilnică a două capitole din Noul 
Testament. Cum ați ajuns la această îndrumare de două capitole? 


pi nu ştiu cum am ajuns. M-am gândit că dacă e vorba să străbatem 
cu gândul şi să primim în minte gândurile lui Dumnezeu din Noul 
Testament, cred că nu-i mult două capitole din Noul Testament citite în 
fiecare zi. În felul acesta se poate ajunge să citim evangheliile şi celelalte cărţi 
din Noul Testament în vreme mai scurtă. De exemplu, Evanghelia după Matei 
care are 28 de capitole putem să o citim în două săptămâni, în 14 zile; 
Evanghelia de la Marcu care are 16 capitole în 8 zile; Evanghelia de la Luca 
care are 24 de capitole în 12 zile şi Evanghelia de la Ioan care are 21 de 
capitole se poate citi sau în 10 zile, în ultima zi citindu-se trei capitole sau în 11 
zile, în ultima zi citindu-se un singur capitol. Acum nu-i bătută în cuie 
chestiunea, aşa că trebuie neapărat să citeşti două capitole, dar mă gândesc 
că-i mai bine că străbaţi mai repede lectura Noului Testament. Recomand să 
se citească evangheliile de trei ori una după alta, adică Evanghelia de la Matei, 
Evanghelia de la Marcu, Evanghelia de la Luca, Evanghelia de la Ioan o dată, 
după aceea a doua oară şi a treia oară, pentru că evangheliile au totuşi legătură 
între ele, iar celelalte cărţi ale Noului Testament fiecare carte în parte citită de 
trei ori, ca să ajungi odată să citeşti Noul Testament de trei ori şi să ai o privire 
de ansamblu. Şi după aceea citeşti fiecare carte din Noul Testament fără să 
mai numeri de câte ori, în felul acesta citind Evanghelia de la Matei şi celelalte 
evanghelii unele după altele, câtă vreme îţi mai ţine Dumnezeu mintea şi 
vederea şi mai ai cartea Noului Testament din care să citeşti. E foarte 
important lucrul acesta şi pentru că te informezi în legătură cu cele scrise în 
Noul Testament, dar şi pentru că îţi îmbogăţeşti mintea şi simţirea cu gânduri 
mai presus de lumea aceasta, cu gândurile lui Dumnezeu, ajungând să ai 
mintea lui Hristos, ajungând să ai adunate în vistieria inimii gânduri bune pe 
care să le scoţi apoi la iveală de câte ori e necesar, să îţi întemeiezi viaţa pe 
gândurile Noului Testament. De altfel, Noul Testament este Biblia creştinilor, 
este cea mai importantă carte din câte cărţi circulă în lumea aceasta. După ce 
citeşti cărţile Noului Testament de trei ori, nu mai numeri de câte ori citeşti, ci 
citeşti, cum am zice noi de program, de pravilă, în fiecare zi două capitole 
până la sfârşitul Noului Testament şi încă odată, şi încă odată şi de câte ori 
vine rândul să le mai citeşti odată, ca să ţi le împropriezi, să ţi le asimilezi. 


- Oricum important este să se citească constant, zilnic din Noul 
Testament. 


a, cât se poate. Adică fiecare dintre noi trebuie să ne agonisim în 
minte gânduri care ne sunt necesare pentru o viaţă religioasă 
autentică. 


- E bine să cuplăm lectura Sfintei Scripturi cu rugăciunea de dimineaţă 
sau cu cea de seară? 


Ce mai bine cred că e dimineaţa pentru că ţi-e mintea mai limpede şi 
cu gândurile pe care le aduni dimineaţa poţi să te întâlneşti zilnic. 

- Părinte Teofil, al patrulea punct de program este o rugăciune scurtă, 
numită rugăciunea lui lisus: „Doamne Iisuse Hristoase, Fiul lui Dumnezeu, 
miluieşte-mă pe mine păcătosul”. Este o rugăciune specifică monahilor. O 
recomandaţi şi celor din lume? 


LD): O recomand pentru că un călugăr este dator să zică rugăciunea 
aceasta şi din datorie. Când se face cineva călugăr şi primeşte un 
şnur cu noduri care se numeşte „metanii”, ca un fel de ajutor pentru 
rugăciunea aceasta, se spune la slujba de călugărie, adresându-se obştii 
credincioşilor care sunt de faţă: 


„Fratele nostru (N, monahul) primeşte sabia Duhului care este cuvântul 
lui Dumnezeu, spre rugăciunea cea de tot ceasul către Mântuitorul 
Hristos”, 


şi apoi adresându-se candidatului la călugărie i se spune că: 


„Eşti dator în toată vremea a avea în minte, în inimă, în cuget şi în 
gura ta numele Domnului lisus şi a zice: «Doamne Iisuse Hristoase, 
Fiul lui Dumnezeu, miluieşte-mă pe mine păcătosul. »*. 


E, o rânduială care trebuie respectată, o rânduială de îmbunătăţire 
sufletească despre care eu am auzit prima dată când aveam 13 ani şi 
jumătate, îndrumat fiind atunci de părintele Arsenie Boca. M-am dus la 
mănăstirea de la Sâmbăta să mă fac călugăr. Nu s-a putut pentru că 
mitropolitul Nicolae Bălan care restaura mănăstirea de la Sâmbăta dorea ca la 
acea mănăstire să fie numai călugări cu pregătire teologică. Ori eu nu aveam 
nici în perspectivă faptul de a studia teologia. Până la urmă am ajuns şi eu 
absolvent de Teologie, dar asta a fost după 11 ani. În 1953 când m-am 
prezentat la Sâmbăta ca să mă fac călugăr eram deja absolvent de Teologie, 
deci împlineam dorinţa mitropolitului Nicolae Bălan. Însă atunci când am 
vorbit cu părintele Arsenie n-aveam perspectiva aceasta şi atunci părintele mi- 
a dat în vedere „rugăciunea cu care se mântuiesc călugării” — zicea el. Şi mi-a 
spus să zic rugăciunea aceasta cu gândul şi s-o lipesc de respiraţie în felul 
următor: între respiraţii, acolo unde se termină o respiraţie şi începe cealaltă, 
în clipa în care nici nu tragi aer în piept, nici nu-l dai afară, să zic: „Doamne”, 
apoi trăgând aer în piept odată cu asta să zic: „Iisuse Hristoase, Fiul lui 
Dumnezeu” şi dând aerul afară din piept să zic: „miluieşte-mă pe mine 
păcătosul”. Atât mi-a spus părintele în legătură cu rugăciunea aceasta şi încă 
ceva: „S-o zic când îmi aduc aminte”. Am făcut aşa şi a fost foarte bine. De ce? 
Pentru că toate ale omului pornesc de la gândul omului. Dacă vrei să îţi faci 
rânduială în viaţă trebuie să îţi faci rânduială în minte; dacă îţi faci rânduiala 
în minte sigur că urmează şi rânduiala pe care o ai în viaţă şi într-adevăr aşa a 
fost. Când am zis rugăciunea aceasta prima data m-am întâlnit — zic eu — cu 
mizeria din sufletul meu, în înţelesul că fiecare dintre noi aducem din 
străfunduri de existenţă nişte negative pe care trebuie să le rezolvăm. 
Negativele nu ni se prezintă în sfera conştientului, ci ne întâlnim cu ele numai 
atunci când le urmărim, când le aducem în conştient din subconştient şi la 
aceasta ne ajută rugăciunea. Deci când zicem „Doamne Iisuse Hristoase, Fiul 
lui Dumnezeu, miluieşte-mă pe mine păcătosul”, apar în conştiinţa noastră 
anumite înclinări, anumite formule de răutate pe care de fapt noi le purtăm în 
noi şi nu le ştim. Şi începutul îmbunătăţirii sufleteşti este să ajungi să-ţi 
cunoşti negativele din subconştient, din neconştient şi acestea toate le cunoşti 

numai când vin în conştient şi când te întâlneşti cu ele, sigur că trebuie să le şi 
rezolvi, iar rezolvarea lor constă în înlăturarea lor, în îndepărtarea lor din 
minte. Rugăciunea aceasta este „un fel de bâtă cu care loveşti în viespar” — 
este tot o idee a părintelui Arsenie pe care am întâlnit-o mult mai târziu şi care 
e o comparaţie pe care părintele a făcut-o într-o împrejurare vizând pe un 
preot care lovea cu bâta în viesparul altora. Ori noi, când ne ocupăm de noi 
înşine şi lovim cu bâta în viesparul din noi, avem posibilitatea să stârnim 
viespile din sufletul nostru şi să le alungăm din mintea noastră. Şi de aceea 
fiecare dintre cei care se angajează la rugăciunea aceasta, ca primă impresie, 
au nişte împotriviri de gând care se prezintă în conştient şi care îţi dau 
nelinişte sufletească în sensul că parcă te cuprinde cumva groaza că porţi în 
suflet astfel de înclinări, astfel de gânduri. Dar stăruind în rugăciune, cu 
ajutorul lui Dumnezeu, treci de faza aceasta şi ajungi în primul rând la 
limpezirea sufletului şi totodată la o bucurie, bucuria pe care ţi-o dă credinţa 
în Dumnezeu. Eu insist foarte mult pe lucrarea aceasta de îmbunătăţire 
sufletească pe care trebuie să o facă cei credincioşi, ca într-adevăr să fie 
credincioşi şi tot mai credincioşi. 


- Părinte Teofil, pentru noi cei care suntem în lume cum recomandați şi 
cât recomandaţi să se facă această rugăciune? 


N: recomand nimic decât să se facă când se poate, când îţi aduci 
aminte, când sunt împrejurări care te angajează sau te-ar angaja 
cumva negativ. Dar ar putea să-şi facă fiecare un program, un fel de pravilă în 
sensul acesta ca să zică un sfert de oră pe zi sau o jumătate de oră pe zi în 
continuu „Doamne lisuse Hristoase, Fiul lui Dumnezeu, miluieşte-mă pe 
mine păcătosul”. Că de la puţinul acesta vine mai mult şi cu ajutorul lui 
Dumnezeu se ajunge la o deprindere în rugăciune, la un fel de statornicire în 
gândul la Dumnezeu şi statornicia aceasta în gândul la Dumnezeu se continuă, 
se înmulţeşte aşa încât ai un fel de paravan în suflet, un fel de stâncă de care se 
lovesc valurile gândurilor şi se nimicesc, se sfărâmă. Când zici „Doamne Iisuse 
Hristoase, Fiul lui Dumnezeu, miluieşte-mă pe mine păcătosul”, un gând 
negativ care vine în minte nu mai e principal, ci oricum e secundar pentru că 
principal e gândul rugăciunii. Sfântul Marcu Ascetul în Filocalia volumul I, 
spune că: 


„Precum focul nu poate zăbovi în apă, tot aşa nici gândul urât în inima 
iubitoare de Dumnezeu. Căci tot cel ce iubeşte pe Dumnezeu, iubeşte şi 
osteneala. Iar osteneala de bună voie e vrăjmaşă plăcerii prin fire”. 


Gândul cel rău nu are putere în mintea iubitoare de osteneală, căci 
mintea iubitoare de osteneală are întotdeauna un gând principal şi precum 
focul se stinge atunci când ajunge în apă, tot aşa şi gândul cel rău se nimiceşte 
când găseşte în conştiinţa omului, în sufletul omului o împotrivire. 


- Părinte Teofil, rugăciunea aceasta ați spus că o putem face oriunde şi 

pe stradă, şi acasă, şi mergând şi stând în pat. Nu e nici o impietate să o 
spui? 

u. N-are un regim. Rugăciunea aceasta n-are un regim în sensul că 

trebuie să stai în genunchi sau în picioare, ci oricum, în orice poziţie 


ai fi poţi să o zici şi chiar se recomandă să o zici noaptea când te trezeşti din 
somn înainte să te gândeşti la ceva; în loc să te gândeşti la altceva, te gândeşti 

la rugăciunea aceasta, zici rugăciunea aceasta şi rugăciunea te ajută în măsura 
în care te ocupi de ea. 


- Părinte Teofil, dacă îţi vine un gând rău, un gând de răzbunare, e bine 
să spui atunci imediat rugăciunea lui lisus? 


[D= desigur, oricând te ajută. Eu cred că tot ce am realizat în viaţă se 
întemeiază pe ajutorul de la Dumnezeu, pe mila lui Dumnezeu, pe 
faptul că am cerut mila lui Dumnezeu, mila Mântuitorului şi am primit 
ajutorul pe care l-am dorit. N-am urmărit ceva anume, dar rugăciunea aceasta 
m-a favorizat în a rezolva chestiunile care privesc viaţa lăuntrică în special 
gândurile şi simţămintele pe care nu le vrea Dumnezeu şi pe care nu le vrem 
nici noi ca oameni şi cu asta m-am pregătit sufleteşte şi pentru alte gânduri şi 
pentru alte acţiuni şi, cu ajutorul lui Dumnezeu, am trecut de ceea ce a fost la 
îndemână şi s-a ajuns la ceea ce a vrut Dumnezeu să se realizeze în sufletul 
meu. Şi sunt sigur că oricine care se ocupă de sufletul lui prin rugăciunea 
aceasta ajunge în sfera darului lui Dumnezeu, în sfera milei lui Dumnezeu şi 
cu ajutorul lui Dumnezeu rezolvă chestiunile pe care singur nu le-ar putea 
rezolva. 


- Părinte Teofil, în cel de-al cincilea punct de program recomandați 
postul în zilele de post, cu mâncare de post. 


| Di îndoială! E o rânduială a Bisericii. Adică Biserica ne spune care 
sunt zilele de post şi care nu sunt zile de post şi noi ţinem seama de 
rânduiala Bisericii, intrăm într-o disciplină şi intrând în disciplina postului 
putem să fim pregătiţi şi pentru alte acţiuni religioase, pentru postul deplin 
care de fapt nu e numai un regim de mâncare ci este o angajare spirituală şi 
fizică într-o lucrare de îmbunătăţire sufletească pe care de fapt n-o poţi avea şi 
n-o poţi realiza altfel decât ţinând seama şi de postul alimentar pe care îl 
recomandă Biserica. 


- Părinte, cum recomandaţi postirea sau ce recomandă Biserica peste 
săptămână ca postire obişnuită? 


a zile de post ştim miercurea şi vinerea şi cele patru posturi: postul 
Naşterii Domnului, postul Paştelui, postul Sfinţilor Apostoli Petru şi 
Pavel şi postul Sfintei Marii şi zilele hotărâte pentru post: 


Tăierea capului Sfântului loan Botezătorul, (29 august); 

Înălțarea Sfintei Cruci, (14 Septembrie, în orice zi ar cădea); 

Ajunul Bobotezei, (5 ianuarie). 

Restul ne orientăm după calendarul Bisericii şi atunci ştim când trebuie 
să ţinem post şi ţinem după posibilităţile pe care le avem şi după puterea pe 
care o are fiecare om. Nu se poate recomanda la toţi acelaşi regim alimentar. 
Dar, în general Biserica ţine seama de neputinţa omului şi omul trebuie să 
facă în aşa fel încât să respecte rânduiala postului. E un mijloc de 


îmbunătăţire sufletească pentru că cine posteşte intră într-o disciplină pe care 
o poate continua apoi şi în alte aspecte ale vieţii spirituale. 


Sl 


- Ați amintit că pentru cei mai neputincioşi Biserica face dezlegare. De 
exemplu, pentru oamenii bolnavi, pentru femeile însărcinate, pentru copii şi 
lucrul acesta trebuie avut în vedere... 


- Părinte Teofil la acest program de viață duhovnicească ştim că mai 
adăugați câteva recomandări. 


a, câteva îndreptări de la părintele Arsenie Boca. Pe un tânăr care a 
fost pe la părintele Arsenie Boca şi a trecut şi pe la noi, l-am 
întrebat: „Ce ţi-a spus părintele?” Şi mi-a zis: 


„Mi-a spus aşa: oxigen, glicogen, somn, să-ți păstrezi hormonii şi să ai 
concepție de viaţă creştină”. 


Mie mi-a plăcut tare mult îndrumarea aceasta şi am zis: 


„Doamne, eu o să conjug programul pe care îl dau eu cu îndreptarul 
părintelui Arsenie”. 


| Bai curios că îndreptarul părintelui Arsenie nu are ceva religios în el, 
în afară de al cincilea punct care zice: „Să ai concepție de viaţă 
creştină”. Concepţia de viaţă creştină o avem în vedere în general, însă când 
zice cineva că pentru înaintarea în viaţă spirituală trebuie să trăieşti în aer 
bun, să ai oxigen, stai aşa cumva întrebător: „Cum, ce legătură are viaţa 
spirituală cu oxigenul?”. Are legătură în sensul acesta că dacă eşti în aer cât 
mai bun gândeşti mai bine, ai o disponibilitate pentru gândul cel bun. Cât 
priveşte glicogenul, acesta este o substanţă realizată de corpul omenesc în 
ficat, zahărul din ficat care are rolul lui în sănătatea omului. Bineînţeles că 
părintele Arsenie n-a avut în vedere glicogenul în sine, ci a avut în vedere 
hrana raţională, nici prea mult, nici prea puţin pentru că există boli de trai 
bun şi există boli de trai rău, dar de trai de mijloc nu există nici o boală. Şi 
atunci părintele a pus în atenţie şi hrana raţională prin cuvântul „glicogen”. 


- Asta probabil şi pentru faptul că părintele Arsenie a făcut şi puţină 
medicină. 
a, avea cunoştinţe de medicină. Apoi „somn”. În ceea ce priveşte 
viaţa religioasă în general, oamenii cred că trebuie să fie tot timpul 
atenţi. Au dreptate, dar nu e vorba de o excludere a somnului ca mijloc de 
întărire fizică. Somnul, pentru că există o terapie prin somn, înseamnă că are 
importanţa lui şi atunci părintele Arsenie a pus în atenţie şi somnul ca mijloc 
de îmbunătăţire spirituală. A zis: „Somn” şi a recomandat cel puţin 6 ore de 
somn în 24 de ore, 6 ore de somn continuu în 24 de ore. E o chestiune care are 
însemnătatea ei şi noi zicem că şi somnul are rolul lui chiar în îmbunătăţirea 
spirituală, pentru că rugăciunea este o muncă intelectuală care îl angajează pe 
om, pe credincios şi dacă porneşti odihnit te rogi mai bine decât dacă eşti deja 
obosit. 
n ceea ce priveşte faptul de „a-ţi păstra hormonii”, părintele a văzut 
| căcaerii dărâmaţi, oameni distruşi de pe urma patimilor sexuale, de pe 
urma abuzurilor şi atunci ca să prevină astfel de situaţii a pus în vedere şi „să- 
ți păstrezi hormonii” prin abstinenţă. EI avea o vorbă în privinţa aceasta: 


„Nici abuzul, nici refuzul”. 

Nu l-am întrebat când se consideră abuz. Ştim cu toţii când se consideră 
refuz, dar oricum abstinenţa este un ajutor pentru binele omului. 
i „să ai concepţie de viaţă creştină”, adică să nu te duci după 
Ș străine de creştinism. Noi avem tot ce ne trebuie; nu 
trebuie să căutăm yoga sau la alte îndrumări de viaţă spirituală care nu se 
încadrează în viaţa creştină. Deci „să ai concepție de viaţă creştină” e al 
cincilea punct de program. Şi eu conjug programul pe care-l dau eu cu 
îndreptarul părintelui Arsenie Boca. 


- Părinte Teofil, pe lângă acest program, pe lângă aceste recomandări 
de la părintele Arsenie Boca, ce alte lucruri le-ar fi de folos credincioşilor 
pentru înaintarea în viaţa duhovnicească? 


pu de exemplu ar fi să nu se uite la lucruri necuviincioase care li se 
oferă prin televizor, care li se oferă prin internet: filme 
necuviincioase, filme porno, filme sexy; să ocolească pricinile care duc la 
împrăştiere, care duc la excitare, să ocolească cărţile excitante. Apoi să 
muncească, să-şi facă datoria de muncitori în agricultură, în industrie, în 
chestiuni care privesc viaţa oamenilor, să fie oameni de treabă, să nu se certe, 
să ocolească păcatele, tot ce ştiu că aşteaptă Dumnezeu de la om să 
împlinească după putere şi atunci sigur că viaţa are altă înfăţişare, sigur că 
Împărăţia lui Dumnezeu este aproape de noi. Şi poate că ar zice Domnul 
Hristos şi pentru noi ceea ce a zis unui fariseu care i-a dat dreptate Domnului 
Hristos că: 


„A-l iubi pe Dumnezeu mai presus de orice şi a iubi pe aproapele tău ca 
pe tine însuţi este mai mult decât toate arderile de tot şi decât toate 
jertfele”, 


şi Domnul Hristos i-a zis: 
„Nu eşti departe de Împărăția lui Dumnezeu”. 
- Deci, nici noi dacă ne angajăm în programul acesta de viaţă 


duhovnicescă şi dacă ne ținem şi de recomandările părintelui Arsenie, nici 
noi nu suntem departe de Împărăţia lui Dumnezeu. 


- Da. 


- Părinte Teofil vă mulţumim mult şi Dumnezeu să vă țină încă mulţi 
ani mintea şi sănătatea. 


- Doamne ajută, aşa să fie! 


SE, 


Câteva concluzii duhovniceşti 


- Părinte Teofil ați trecut deja de 80 de ani. Vă spunem: „La Mulţi Ani 
cu multă sănătate pe mai departe!”. 


- Mulţumesc. 


- Ați ajuns la vârsta patriarhală — cum o numeşte Scriptura — şi aţi 
ajuns şi la nişte concluzii: concluzii din experiența de viaţă creştină, din 
experiența de monah, din experienţa de duhovnic şi despre aceste concluzii v- 
aş propune să vorbim în dialogul nostru, ca să ne putem folosi şi noi cei mai 
tineri de rezumatul a ceea ce aţi trăit şi ați experimentat sfinţia voastră. Cum 
aţi rezuma experienţa de viaţă duhovnicească ce o aveți până acum? 


greu să găseşti o formulă prin care să cuprinzi ceea ce ai învăţat, ceea 

ce ai încununat, ceea ce ai experimentat, ceea ce ai trăit o viață 
întreagă. Fără îndoială că viaţa îşi pune pecetea pe fiecare dintre noi şi ne dă o 
perspectivă, ne dă o înţelegere, ne conduce spre nişte adevăruri, spre nişte 
concluzii cu care ar putea apoi să lucreze cei care n-au căpătat experienţa pe 
care ai făcut-o tu de-a lungul anilor. Că ajungând la bătrâneţe nu mai eşti egal 
cu cei care nu au ajuns la bătrâneţe, cu cei care nu au ajuns să îşi dea seama de 
anumite realităţi. M-am trezit în lumea aceasta între oameni care nu au avut o 
viaţă excepţională, dar oricum au tras şi ei la rândul lor nişte concluzii, ni le- 
au oferit şi nouă; nu dăscălindu-le, ci îndrumându-ne în mod firesc. Îmi aduc 
aminte din copilărie de anumite cuvinte pe care le-am învăţat. Când plecam la 
şcoală, mama (Dumnezeu să o odihnească!) care nu era cu cunoştinţe 
deosebite, îmi spunea nişte lucruri care pentru mine au rămas ca nişte puncte 
de reper. De pildă, când plecam la şcoală îmi spunea: 


„Nu-ţi uita de Dumnezeu, nu-ţi uita de rugăciune!”. 


Erau nişte îndrumări pe care nu ştiu cât le-am respectat, dar ştiu că le- 
am ţinut minte şi că le am în minte şi acum după 70 de ani de viaţă. „Nu-ţi 
uita de Dumnezeu” adică ţine seama de Dumnezeu, gândeşte-te la Dumnezeu, 
fă cumva să te raportezi la Dumnezeu, iar practica era rugăciunea. Cum ne 
rugăm noi acasă, seara în special şi la masă întotdeauna; nu se putea începe 
masa fără rugăciunea „Tatăl nostru”. Pentru mine e o mare plăcere atunci 
când era gata mâncarea şi pusă pe masă şi zicea mama: 


„No haideţi la «Tatăl nostru», să ne putem apuca să mâncăm”. 


Dacă ar fi zis numai „Haideţi la «Tatăl nostru»”, mi se părea obişnuit şi 
normal pentru că asta era de făcut, dar cu adaosul acesta „să ne putem apuca 
să mâncăm”, avea altă valoare. Adică nu poţi să te apuci de mâncare fără să 
zici rugăciunea „Tatăl nostru”, pentru că mâncarea nu o aveam doar din 
mâinile noastre, ci o aveam şi din mâinile lui Dumnezeu. Eu, ca unul care m- 
am trezit la ţară ştiu câtă osteneală făceau oamenii până când aveau pâinea pe 
masă. Nu o cumpărau gata, cum o cumpără acum cei mai mulţi oameni care 
nu mai fac ei pâinea. Ai noştrii făceau pâinea ei singuri şi era mult până când 
aveai pâinea pe masă. Trebuia pregătit pământul, trebuia arat, trebuia grăpat, 
trebuia aruncată sămânţa pe ogor, apoi trebuia plivit grâul, după aceea secerat 
şi secerau cu secera; luau fiecare mănunchi de holdă în mână şi îl tăiau cu 
secera. Era o muncă pe care nu ştiu câţi ar mai face-o acuma la vremea 

noastră când toate lucrurile s-au mecanizat. Apoi de treierat, treierau cu 
maşina; după aceea duceau grâul la moară, tot aşa cu mijloace mecanice şi 
după aceea din făină făceau aluatul, îl puneau să dospească, dospea, 
frământau aluatul şi îl împărțeau în bucăţi, îl puneau în cuptorul care era ars 
anume ca să se coacă pâinea şi după aceea, când scoteau pâinea, o puneau 
deoparte, o acopereau cu ceva şi ziceau: 


„O pun să se ducă la Dumnezeu”. 


Deci era împletită viaţa cu Dumnezeu şi cu recunoştinţa faţă de EI. 
Nichifor Crainic a scris o poezie intitulată „Cântecul potirului” — poate că este 
cea mai reprezentativă poezie religioasă din câte sunt în literatura noastră — în 
care aminteşte: 


„Când pâinea în cuptor semăna cu arama, 
bunica şi mama 

scoțându-o sfielnic cu semnele Crucii, 
purtau parcă moaşte cinstite şi lucii 

iar pâinea, dând abur cu dulce miros, 
părea că e faţa lui Domnu Hristos”. 


Sunt lucruri extraordinare! Nişte gânduri care pot să fie gânduri 
conducătoare existenţei poporului nostru. Toate aceste lucruri le-am trăit în 
familia noastră, în viaţa noastră. 


- Deci gândul la Dumnezeu? 


(A la Dumnezeu! În legătură cu gândul la Dumnezeu era şi 
concepţia aceasta că pe grâu este „obrazul lui Dumnezeu”. Deci 
oamenii aveau conştiinţa aceasta că Dumnezeu se imprimă EI însuşi pe 
boabele de grâu. Nu ziceau că se imprimă pe boabele de porumb, de in, de 
ovăz, de altceva; pe grâu se zicea că se imprimă „obrazul lui Dumnezeu”. Era 
un gând statornic, nu era un gând răzleţ! Era un gând care îl aducea pe 
Dumnezeu în conştiinţa oamenilor. Apoi gândul acesta de a fi om de omenie, 
la fel era un gând care circula. Şi mai era raportarea la ceilalţi oameni: oamenii 
erau mai comunicativi unii cu alţii. Fiind într-un sat, toată lumea se cunoştea, 
toată lumea comunica; oamenii îşi spuneau ceva unii altora. Nu treceai pe 
lângă un om fără să-i zici ceva; nu trecea unul pe lângă tine fără să-ţi zică ceva. 


- Deci un respect faţă de celălalt şi o deschidere! 


ra ceva foarte important chiar dacă nu îşi spuneau lucruri care să 

determine ceva. Erau lucruri care determinau prin ele însele legătura 
dintre oameni; nu treceai nepăsător. Mergeau oamenii la moară, de plidă. 
Vedeai oamenii la moară şi ziceai ceva către ei: „Aţi venit la moară?”. Sau 
„Luaţi apă de la izvor?”; „Veniţi către casă?”; „Haideţi către casă!”. Adică 
totul era o comunicare între oameni; între oamenii care ştiau şi de Dumnezeu, 
şi de rugăciune, şi de Maica Domnului, şi de sfinţii lui Dumnezeu, şi de 
sărbători, şi de duminici, şi de datoria de a merge la biserică şi de post! Toate 
acestea erau nişte lucruri ştiute. Atunci era foarte multă lume care nu ştia să 
citească, nu ştiau carte. Un părinte de la noi de la mănăstire, părintele Ioan 
Dinu zicea că într-o iarnă când stăteau mai mult în casă îi învăţa pe părinţii lui 
să citească. Aşa era atunci, nu se gândeau oamenii să înainteze atât prin 

cultură şi de aceea şi oamenii de cultură erau distinşi, oameni pe care îi 
preferau cei neştiutori de carte. 


- Trecând de la atmosfera aceasta profund creştină din vremea 
copilăriei şi a satului sfinției voastre în contextul de astăzi şi pe temeiul 
cunoştinței pe care o aveți în care vizavi de citit cam toată lumea ştie să 
citească, poate există acum chiar o inflaţie de literatură, de cuvinte, de 
cunoştinţe etc. Cum credeţi că trebuie să ne raportăm unii la alții, căci ne 
vorbeaţi de această raportare de odinioară? 


ID) trebuie să te raportezi unii la alţii, trebuie să ai o legătură unul 
cu altul. Nu se poate. De ce la oraş oamenii nu comunică toţi unii cu 
alţii? Pentru că nu se cunosc, pentru că nu au o legătură de dinainte. La sat nu 
se punea problema pentru că la sat toată lumea se cunoştea, ştiau de unde vin, 
ştiau ce fac, ştiau cum îi cheamă, ştiau ce familie au, ştiau o mulţime de lucruri 
şi toate acestea îi puneau în evidenţa celorlalţi. 


- Dar ce să facă omul de la oraş? Pentru că majoritatea dintre noi trăim 
la oraş. 


u are ce face. La oraş doar cei cunoscuţi sunt în legătură unii cu alţii. 

Apoi sunt atâţia oameni care sunt foarte apropiaţi unii de alţii, dar 
totuşi nu sunt comunicativi unii cu alţii pentru că nu ştiu ceva unii despre alţii. 
Sunt oameni care trăiesc pe acelaşi palier care nu se ştiu între ei. Dar nu avem 
ce face; asta e viaţa pe care o reprezintă oraşul. Poate că oamenii ar vrea să fie 
mai apropiaţi şi chiar nu reuşesc. Chiar comunităţile bisericeşti nu reuşesc să 
îi adune pe oameni la un gând; se duc la biserică, stau la slujbă, se consideră în 
faţa lui Dumnezeu, se consideră mai apropiaţi unii de alţii prin faptul că merg 
la Biserică, dar în realitate sunt tot depărtaţi unii de alţii, pentru că în Biserică 
oamenii nu comunică între ei, ci comunică eventual cu Dumnezeu. 


- Dar ar fi bine să se cunoască şi ei între ei, să fie în relaţii apropiate, 
personale! 
A: fi foarte bine. Numai că lucrurile acestea nu reuşesc datorită 
împrejurărilor de viaţă. Eu de exemplu sunt dintr-o mănăstire. Într-o 
mănăstire ar trebui să fie ca într-o familie; acolo noi suntem treizeci şi ceva de 
inşi şi sunt unii cu care nu ai vorbit niciodată. Nu ai cum. La biserică mergi 
împreună cu ceilalţi; bine, ştii cum îi cheamă, ştii ceva eventual despre ei, dar 
atâta tot. Nu există o comunitate şi o comuniune. Nu pentru că nu ai vrea. Eu 
de exemplu, de ce să nu vreau să am comunicare cu toţi oamenii? Pentru că nu 
pot avea comunicare decât cu cei care intră în legătură cu mine. Vin oameni la 
spovedanie. Sunt unii oameni care nu vin la spovedit la mine şi atunci nu am 
de unde să îi cunosc şi nici nu caut să îi provoc eu să aibă o legătură cu mine. 
În mod firesc unele lucruri nu se pot realiza decât în anumite condiţii şi 
condiţiile nu sunt peste tot aceleaşi şi nu sunt întotdeauna în stare să realizeze 
o legătură. 
P* mine orice gest de delicateţe mă odihneşte sufleteşte. Aveam un 
părinte de la ţară care a venit la noi la mănăstire — a murit în 
mănăstire — şi duceam pe mâini câte un sac de cartofi, de unde era sacul până 
la grămada unde îl duceam cu căruţa şi prindeam amândoi sacul cu mâinile şi 
îl transportam pe mâini şi el cam trăgea la el, iar mie nu îmi părea bine; eu 
eram tânăr, el era mai în vârstă şi-i ziceam: 

„Părinte! De ce tot trageţi la cuvioşia voastră? Lăsaţi să ducem la fel, 
dacă trebuie să îl ducem amândoi!”, 


şi el a zis: 


„Uite, eu am avut numai fete în familie şi lucram cu fetele mele şi 
trăgeam la mine ca să nu ducă ele greul”. 


E un gest de delicateţe care îţi impune respect; şi tot aşa, dacă o să cauţi 
anumite lucruri şi le pui în valoare sunt foarte importante şi liniştitoare şi 
odihnitoare, lucruri care nu le găseşti în Scriptură, ci în viaţa de toate zilele, cu 
oameni simpli, oameni de rând care impun un respect anume prin felul cum 
îşi trăiesc viaţa. 


- Părinte Teofil aţi vorbit acum despre gesturile de recunoştinţă şi sunt 
minunate, dar cum să ne raportăm față de oamenii care au anumite 
neputințe, anumite insuficiențe? Cum s-au raportat alţii față de 
dumneavoastră? Sunteţi nevăzător, aţi avut vreodată impedimente din 
pricina asta în relaţia cu ceilalți? 


N: am avut pentru că în general am fost înconjurat de oameni simpli; 
au mai fost şi oameni care mai izbucneau, dar nu e cazul să îi punem 
în atenţie. Oricum oamenii sunt foarte diferiţi după felul în care se raportează 
unii la alţii. Era un părinte la noi, venit de la ţară şi îmi aduc aminte că odată a 
fost o problemă să clădim nişte lemne unele lângă altele. Le-a adus cineva cu o 
căruţă şi le-a deşertat acolo. S-a pus problema ca cei care suntem acolo la 
îndemână să le aşezăm şi m-am dus şi eu să aşez lemne. Şi a venit un părinte 
şi a pus mâinile pe degetele mele şi a spus: 


„Ce zic degetele?”. 


Adică el ştia că eu cu mâinile mă folosesc şi de lucrul pe care alţii îl fac 
altfel şi ar fi vrut să nu îmi tocesc degetele cărând lemnele. Am mai avut 
oameni care au fost binevoitori... 

A fost totuşi bine. Mă declar mulţumit după câte au fost şi nu am avut 
atâtea probleme propriu-zise sau poate că au apărut nişte probleme chiar de la 
cei care nu te aşteptai să răscolească. Oricum viaţa şi-a dus drumul ei şi noi cu 
ea şi a fost foarte bine. Sunt mulţumit de felul cum ne-am desfăşurat, pentru 
că în viaţa de mănăstire nu e comuniunea care există în viaţa de familie şi 
poate asta se explică şi prin faptul că în viaţa de familie oamenii sunt mai mult 
timp unii cu alţii, se simt mai ataşaţi unii faţă de alţii, deşi şi la mănăstire se 
organizează anumite lucruri mai mult pe baze raţionale, decât pe baze 
sentimentale. Dacă mi-am rupt piciorul imediat au intrat oamenii în acţiune 
să mă ducă la spital şi chiar atunci m-au şi dus la spital. După un sfert de oră 
eram cu maşina înspre spital şi a fost bine şi chiar am zis: 


„E fain că la mănăstire imediat te iau oamenii în seamă şi te ajută”. 


- Da, aşa e şi în familie. Părinte Teofil, câţi ani de duhovwnicie aveţi? 


D in 1983 până acum câţi sunt? 26 de ani. 


- Să vorbim puţin despre experiența de duhovnic, despre concluziile 
acestor experienţe de duhovnic. Sunteţi mulţumit, ca duhovnic? 


57 


[D= nu ştiu ce să zic. Nu prea sunt mulţumit pentru că oamenii 
sunt foarte superficiali. Unii sunt cu nişte înclinații din acestea mai 
mult de superstiție. Nu prea sunt oamenii doritori să realizeze altceva decât 
ceea ce-şi propun ei. Sunt oameni care fac rugăciune noaptea şi cred că cu asta 
au rezolvat totul. Şi eu zic că nu-i destul şi îi îndrum să fie echilibraţi. Sunt 
unii care sunt mai hotărâți pentru cele bune, dar pentru cele bune fără o 
îndrumare din afară, cu ceea ce li se pare lor că este important. Caută oameni 
care să-i satisfacă sufleteşte, să-i lase cam cum vreau ei. Bine, n-am aşa 
probleme multe pentru că eu în general sunt un om care nu mă bag în 
chestiuni de amănunt. Deci dacă omul merge la Biserică, se roagă, posteşte, 
dacă împlineşte nişte lucruri sunt mulţumit. Nu prea pun problema aceasta a 
felului de a se raporta la Domnul Hristos în înţelesul acesta, cum ar zice 
Domnul Hristos: „Crezi tu în Fiul lui Dumnezeu?” sau „Mă iubeşti tu pe 
Mine?”. Pun chestiunile mai mult practic, din care să trag eu nişte concluzii. 
Poate că el nici nu se gândeşte până la urmă la aspecte de felul acesta, la felul 
cum să se raporteze la Domnul Hristos, cum să aducă mărire lui Dumnezeu, 
cum să aibă în vedere mai mult pe Dumnezeu, decât pe el însuşi ca om. Mă 
gândesc că sunt unii oameni care-L caută pe Dumnezeu mai mult pentru 
interesele lor. Au atâtea şi atâtea necazuri şi ar vrea să scape de necazuri, nu 
de păcate, deşi de necazuri nu pot scăpa dacă fac păcate. Nu sunt oamenii 
destul de hotărâți pentru o viaţă duhovnicească superioară. Cei mai mulţi sunt 
cu un fel de iz de superstiție decât de credinţă luminată. 


- Dar părinte aveţi şi oameni care să se țină de mai multă vreme de 
sfinția voastră, să vă respecte îndrumările? 


A da. 


- Şi aveți şi mulțumiri? 


a, sigur că da. Sunt oameni care ar fi buni şi dacă n-aş fi eu între ei. 
Sunt mulţumit fără îndoială, dar sunt prea puţini faţă ce cei mulţi, 
faţă de care nu sunt mulţumit. 


- Aveţi ucenici părinte? 


[D= nu ştiu dacă am ucenici propriu-zis. Legăturile mele cu 
oamenii sunt aşa mai mult de colegialitate decât de ucenic- 
îndrumător; fără îndoială că le dau îndrumări, dar nu pun accentul pe faptul 
acesta că eu sunt acela care îndrum şi tu eşti acela care trebuie să execuţi. Şi 
merg lucrurile cumva aşa cum merg între oamenii care se iubesc, se preţuiesc, 
se respectă, dar unii poate că se consideră că sunt ucenici de-ai mei, dar eu n- 
am pus niciodată accentul pe treaba asta, că părintele Sofian, de pildă mi-a 
fost ucenic, că părintele Matei mi-a fost ucenic, păi a fost mai apropiat de 
mine, dar asta nu ştiu dacă mi-a fost şi ucenic. Concluziile sunt greu de tras 
pentru că sunt foarte diferite situaţiile şi nu poţi să tragi nişte concluzii aşa 
numai cumva în gol. 


- Părinte Teofil, ce altceva v-a marcat în viaţa duhovnicească? 


p: nu ştiu ce m-a marcat. Eu am fost de când mă ştiu interesat pentru 
chestiuni religioase. Asta a fost! A intrat cumva în stilul meu de viaţă. 

N-am ştiut eu cum să preţuiesc, n-aveam eu nişte concluzii anume, ci am luat 
de aici una, de dincolo alta, fără discernământ, dar m-am ţinut de gândul 
acesta de a fi apropiat de Dumnezeu, mi-am dorit legătura cu Dumnezeu, mi- 
am adunat gânduri care ţin de credinţă. N-am reuşit să adun ceva sistematic şi 
nici n-am avut oameni care să-mi dea nişte îndrumări. Fiecare mi-a stat la 
îndemână cu capacitatea lui, cu gândurile lui, cu stilul lui de a înţelege 
anumite chestiuni. Fi bine, am avut eu câţiva oameni care m-au ajutat 
esenţial. Fără îndoială că unul dintre ei a fost părintele Serafim, părintele 
Arsenie, părintele Ioan Opriş care cândva a fost preot în satul meu; nişte 
oameni care şi-au pus cumva pecetea pe viaţa mea, pe gândurile mele, pe 
sentimentele mele, numai că ei au fost la ei acolo şi eu am fost la mine şi n-am 
avut o apropiere pentru a ne determina, pentru a ne ajuta unii pe alţii. Ne 
întâlneam, aflam câte o chestiune, o luam în seamă, mergeam mai departe şi 
aşteptam altă împrejurare în care să mi se spună ceva important şi au trecut 
lucrurile aşa. După aceea am ajuns la Teologie. Aici am avut nişte experienţe 
destul de neliniştitoare în înţelesul că colegii mei se raportau foarte bine între 
ei, la nivelul la care erau şi la nivelul la care li se cerea în general, însă eu 
aşteptam mult mai mult, aşteptam lucruri pe care ei nu le puteau face şi, bine, 
nici nemulțumiri evidente n-aveam, dar nici ajutorul simţit şi permanent al 
cuiva. Am avut un coleg în anul I de Teologie; el era în anul IV, părintele Lazăr 
Măghiţ care, într-adevăr a făcut pentru mine nişte lucruri care nici nu trebuia 
să le facă, numai că gândurile lui şi dorinţele lui erau de aşa fel încât s-a 
angajat la nişte lucruri mai presus de trebuinţă. De pildă, a învăţat să scrie în 
Braille şi n-avea maşină de scris atunci şi a scris cu mâna condacele şi icoasele 
Acatistului Domnului Hristos anume pentru mine, ori eu puteam să scriu mai 
repede şi mă ţineam să scriu după dictatul lui, dar el nu, că vrea el cu mâna lui 
să scrie. E un gest de delicateţe fără îndoială. 


- Deci ați avut şi aveți încă mulţi prieteni. 


D a. Am şi acum. 


- Părinte Teofil, aş vrea să vă întreb acum legat de experienţa sfinţiei 
voastre faţă de împărtăşanie şi spovedanie. Care sunt recomandările pe care 
le faceţi celor care vin la dumneavoastră şi care vor să se ţină de 
dumneavoastră? 


a, eu mai înainte de toate aş vrea ca oamenii să se spovedească mai 

mult şi mai sincer, cu mai multă dorinţă de îmbunătăţire sufletească 
şi nu trag de oameni să se împărtăşească, cât trag, să se spovedească. Nu prea 
am succes, n-am prea avut succes. De ce? Oamenii, în general se spovedesc în 
Postul Paştilor şi atunci în grabă mare n-ai timp să te ocupi de ei şi altădată nu 
mai vin şi aşa că nu trag de ei să se împărtăşească. Trag de ei să se 
spovedească şi mă gândesc că dacă s-ar spovedi aş putea pune şi problema 
împărtăşirii; bineînţeles că eu doresc să se împărtăşească, dar nu pot să-i 
determin să se împărtăşească dacă nu-i determin nici să se spovedească. 


- Care ar fi un ritm pe care îl recomandați la spovedanie pentru cei care 
vor să se spovedească? 


| ja aş vrea să se spovedească oamenii cel puţin o dată pe lună şi să se 
împărtăşească chiar şi de mai multe ori cu aceeaşi spovedanie pentru 

că de obicei oamenii nu au altceva de spus la altă spovedanie şi Sfânta 
Impărtăşanie are şi ea darul de a ierta păcatele pentru că se dă: 


„Spre iertarea păcatelor şi spre viaţa de veci”. 


>» 


Dacă împărtaşania se dă „spre iertarea păcatelor şi spre viaţa de veci 
înseamnă că Sfânta Împărtăşanie are putere iertătoare de păcate şi în cazul 
acesta nu trebuie să se spovedească de fiecare dată oamenii care duc o viaţă 
mai presus de viaţa celor care nu ştiu de spovedanie, care nu ştiu de 
împărtăşanie; bineînţeles că aceia trebuie să se spovedească, dar oamenii care 
deja sunt introduşi în disciplina vieţii spirituale nu mai trebuie de fiecare dată 
să se spovedească ca să se împărtăşească. Acesta-i punctul meu de vedere: 


Măcar o dată pe lună să se spovedească şi atunci să primească 
dezlegare şi prin împărtăşanie, nu numai prin spovedanie, dar oricum 
să aibă în consideraţie şi lucrul acesta că Sfânta Împărtăşanie are 
putere iertătoare de păcate. 


N-aş putea zice în ce condiţii sau ce păcate se iartă prin Sfânta 
Impărtăşanie dar oricum e sigur că şi Domnul Hristos a zis că: 


„Sângele Meu se varsă pentru voi spre iertarea păcatelor” (Mt 26, 28). 


Dar ce se întâmplă? Oamenii au un ritm al lor şi vin la spovedanie în 
postul Paştilor. Cei mai mulţi se spovedesc în postul Paştilor şi eu zic că nu-i 
destul, că trebuie să se spovedească în toate posturile şi îi îndemn la asta. Anul 
următor vin la mine şi îmi spun că ultima dată s-au spovedit în postul Paştilor, 
anul trecut. Şi-i întreb: 


„Bine, dar la cine te-ai spovedit?”. 

Şi zic: 

„La dumneavoastră!”. 

Şi eu zic: 

„Dar nu ţi-am spus eu ca să te spovedeşti în toate posturile?”. 

„Păi, zice, ba da părinte, dar uite nu m-am spovedit, acum ce să fac?”. 


Aşa că „oamenii-s tot oameni”, cum a zis părintele Arsenie odată într-o 
împrejurare: 


„Oamenii-s tot oameni”. 

- Părinte Teofil, de câţi ani ați început sfinția voastră să umblaţți prin 
țară, la conferinţe? 

Din 90. 


- Din 90 aveţi aproape 20 de ani de când... 


Da. 


- Care ar fi concluziile din experienţa pe care aţi dobândit-o? V-au 
ajutat conferințele, v-au fost de folos? 


| ru cred că cel mai mare beneficiar am fost eu. Nu ştiu dacă alţii au 
avut mare folos din întâlnirea cu mine, dar eu mi-am adunat o 

mulţime de gânduri pe care dacă nu le expuneam într-o conferinţă, nu le 
aveam şi n-ar fi ieşit nici cărţile. 


- Ce vă impresiona mai mult, ce vă ajuta cel mai mult la aceste ieşiri la 
conferinţe? 


N putea zice ce anume mă ajuta mai mult: faptul că mă întâlneam 
cu oameni deschişi, cu oameni doritori de mai mult, de mai bine; 
faptul că făceam o experienţă cu unii şi cu alţii dintre cei cu care veneam în 
legătură. Erau nişte lucruri care pe mine m-au ajutat cred că destul de mult, 
destul de bine. 


- Părinte Teofil, un alt lucru pe care îl puneţi de multe ori în evidenţă e 
faptul că pe sfinția voastră v-a ajutat foarte mult cultura. În ce sens v-a 
ajutat? 


IL): Mi-a dat încredere. Mi-au plăcut anumite lucruri pe care mi le-am 
apropiat, mi le-am pus în gând, în suflet. Deşi eu nu sunt un om de 
cultură — realitatea asta este — şi nici nu pot să fiu un om de cultură pentru că 
nu cunosc cultura contemporană aşa de bine ca să mă pot folosi de ea şi să mă 
pot raporta la anumite scrieri, cultura te ajută în sensul că te şlefuieşte, îţi dă o 
perspectivă, îţi dă ceva din lumina culturii. Eu spun deseori că pe mine două 
lucruri m-au ajutat: credința în Dumnezeu şi cultura. Credinţa în Dumnezeu 
am primit-o în familie de la părinţi şi după aceea în şcoală şi cultura mi-am 
câştigat-o singur şi a fost foarte bine că mi-am câştigat cultura. Fără cultură n- 
aş fi avut un etalon, n-aş fi avut o perspectivă, n-aş fi avut un orizont, aşa că 
faptul că am făcut şcoală, faptul că am făcut un liceu, că am făcut teologia care 
de fapt nu e numai cultură teologică, ci e o cultură în general, toate acestea m- 
au ajutat şi am fost mulţumit şi când mă preocupam de cultură şi după aceea. 


- Părinte sunteţi un om al bucuriei. Ce vă dă temei ca să fiți aşa de 
optimist şi tot timpul bucuros? 


red că toate lucrurile acestea sunt rezultatul vieţii pe care am trăit-o. 

Am sesizat anumite lucruri ca fiind importante. Dacă am citit Noul 
Testament m-am oprit la afirmaţii care ţin de bucurie, am luat aminte la 
cuvintele Domnului Hristos care pun în atenţie bucuria, am luat aminte la 
textele liturgice, m-am oprit în mod special în chestiunile care vizează bucuria 
şi toate acestea mi-a format un orizont în minte, mi-a pus în atenţie bucuria cu 
care m-am întâlnit în scrierile respective şi după aceea cred că am avut şi eu 
un fel de formare spirituală care mi-a pus în atenţie bucuria. De exemplu, 
gândindu-mă la textele liturgice, faptul că am auzit la slujbă: 


„Facă-se Doamne  untdelemnul acesta untdelemn de bucurie, 
untdelemn de sfinţenie, îmbrăcăminte împărătească, pavăză puternică, 
izbăvitoare de toată puterea diavolească, pecete nestricată, bucurie a 
inimii, veselie veşnică”, 


e deja un câştig pe care altul nu l-a luat în seamă cum l-am luat eu sau cum l- 
aş fi luat eu. Şi toate astea s-au adăugat cumva la sufletul meu şi eu mai mult 
m-am trezit în lumea asta lucrător de bucurie, decât m-am format ca lucrător 
de bucurie. Deci sunt nişte complexe de gând, nişte complexe de simţire, nişte 
complexe de mângâiere, nişte lucruri pe care eu nu le-am determinat în 
general, ci mai mult s-a adăugat la ceea ce sunt eu. 

- Părinte Teofil, cum vă raportați sfinția voastră la moarte şi la viaţa de 
dincolo? 


ragă, despre viaţa de dincolo nu ştim mare lucru, iar moartea este un 

fenomen care se întâmplă cu toţi. N-aş putea zice că mă simt mai 
aproape de moarte la bătrâneţe decât la tinereţe. Nu mie frică de moarte 
pentru că am mai mult gândul că nu voi muri, adică n-am sentimentul 
sfârşitului, sentimentul descompunerii fiinţei, ci... 


- Moartea ca o trecere. 


a, moartea ca o trecere. Dumnezeu ştie cum va fi pe celălalt teren, 
dar deocamdată nu mă preocupă moartea. 


- Dar care-i încredințarea sfinției voastre faţă de viaţa de dincolo? 
Credeţi că vă întâlniți cu Domnul Hristos? 


LD) da! Cred că mă întâlnesc cu Domnul Hristos, cu Maica Domnului, 
cu sfinţii lui Dumnezeu. Cred că voi intra în rai unde n-o să fiu 
singur, ci cu toţi cei din rai şi cred — nu mă gândesc foarte mult la asta —, am 
totuşi gândul că va fi bine. 


- Părinte Teofil, ați fost toată viaţa nevăzător. Nădăjduiţi să vedeţi 
dincolo? 


N: ştiu ce va fi, dar m-am gândit aşa că dacă va zice Dumnezeu: „Uite, 
tu şi aici o să fi cum ai fost în viaţa cealaltă, în viaţa precedentă 
morții”, n-aş putea zice altceva şi n-aş zice altceva decât: „Mărire Ţie Doamne, 
mărire Ţie!” şi „Doamne lisuse Hristoase, Fiul lui Dumnezeu, miluieşte-mă 
pe mine păcătosul!”; adică pentru mine situaţia aceasta nu este o situaţie pe 
care o suport, ci e o situaţie pe care o trăiesc; nu ştiu altă situaţie şi nici nu-mi 
pot închipui altă situaţie. Văd că alţii au altă situaţie, dar eu nu am altă situaţie 
şi atunci dacă nu am altă situaţie nici nu-mi pot închipui cum ar fi altă 
situaţie. În 1942, când m-am dus la Timişoara după 2 ani de întrerupere a 
şcolii şi după 2 ani pe care i-am petrecut în casa părintească m-am simţit 
foarte rău şi îmi părea rău că nu mai sunt cu părinţii şi eram foarte mâhnit şi 
atunci am visat că văd; era singurul vis de felul acesta pe care l-am avut până 
atunci şi nici de atunci încoace n-am mai avut un astfel de vis, numai că visul e 
întotdeauna la măsura omului şi fiind la măsura omului, eu nu puteam să-mi 
închipui cum e să vezi în vis dacă n-am văzut în realitate şi visul meu că văd, 
era că sunt exact cum mă ştiu, doar că cei din jurul meu zic că văd, atât! 
Acesta-i pragul, asta-i limita între a vedea şi a nu vedea şi a crede că vezi. 
Atunci a fost singura experienţă de felul acesta şi nu-mi pot închipui cum ar fi 
să văd, dacă nu văd. 


- Aşa să fie precum spuneți. Să încheiem părinte Teofil dialogul nostru 
cu câteva cuvinte care vă sunt cele mai dragi sufletului sfinţiei voastre. 
ragă, e foarte greu să spun ce îmi este mai drag, pentru că sunt multe 
lucruri care îmi sunt dragi. 
- Atunci câteva din cele mai dragi. 


tiu eu ce să zic... Mi-e drag să mă gândesc la părinţii mei, la fraţii mei, 
la prietenii de odinioară, la prietenii de acum, la oamenii din satul 

meu care nu mai sunt acum, mi-e drag să mă gândesc la împrejurări 
liniştitoare, la împrejurări frumoase, la oamenii care m-au ajutat, la oamenii 
care s-au implicat cumva la viaţa mea, la existenţa mea morală şi spirituală. 
Mi-e drag să mă gândesc la lucruri frumoase pe care le-am învăţat, la poezii de 
Zorica Laţcu, la poezii de Coşbuc, la poezii de Goga, la tot ce am adunat eu aşa 
frumos şi câteodată mă gândesc şi m-am trezit acum într-o zi, nu ştiu dacă nu 
chiar în dimineaţa asta cu poezia lui Coşbuc „Pe lângă boi”: 


„Pocnind din bici pe lângă boi, 
În zori de zi el a trecut 

Cu plugul pe la noi. 

Şi de pe bici l-am cunoscut, 

Şi cum ţeseam, nici n-am ştiut 
Cum am sărit şi m-am zbătut 
Să ies de la război. 


Şi-atâta tort mi-am încâlcit 

Şi-n graba mare-am spart un geam, 
Ştiu eu ce mi-a venit?! 

Am cap, dar parcă nu-l mai am! 
Ce-aveam să-i spui? Nimic n-aveam, 
Dar era-n zori, şi eu voiam 

Să-ntreb cum a dormit. 


Şi, vezi, aşa-i el, nu ştiu cum! 
M-a prins de braţ şi m-a cuprins 
Să mă sărute-n drum. 

Dar eu din braţe-i m-am desprins 
Şi l-am certat şi l-am împins- 
Dar n-am făcut cu dinadins, 

Şi rău ce-mi pare-acum! 


O, nu mi-e că mi-am sângerat 
La prag piciorul într-un cui, 
Dar mi-e că e păcat! 

Om bun ca dânsul nimeni nu-i, 
Şi pentr-o vorba rea ce-i spui, 
EL toată ziulica lui 

Munceşte suparat!”. 


E ceva extraordinar şi eu am o sensibilitate pentru lucruri de felul acesta, 
pentru lucruri delicate. 


- Părinte Teofil, mulțumim mult şi să vă ţină Domnul mintea şi 
sănătatea! 


- Doamne ajută! Şi eu îmi doresc. 

Partea a doua: MĂRTURII DESPRE PĂRINTELE TEOFIL PĂRĂIAN 


Cap. 1. Darul lui Dumnezeu — Părintele Teofil la 80 de ani 


| De ma Teofil a împlinit la 3 martie 2009 vârsta de 80 de ani. S-a 
născut într-o familie de plugari din satul Topârcea, din apropierea 
Sibiului, primind la botez numele de Ioan şi fiind primul dintre cei patru frați. 
S-a născut fără vedere, motiv pentru care urmează cursurile unei şcoli primare 
pentru nevăzători la Cluj-Napoca, între anii 1935 — 1940. Îşi continuă 
cursurile la o şcoală de nevăzători la Timişoara, între anii 1942 — 1943, iar 
până în 1948 urmează tot la Timişoara cursurile liceale într-un Liceu Teoretic 
pentru văzători. În această perioadă îl cunoaşte pe părintele Arsenie Boca de 
la care deprinde rugăciunea minţii: „Doamne lisus Hristos, Fiul lui 
Dumnezeu, miluieşte-mă pe mine păcătosul”, rugăciune pe care continuă să o 
exerseze încă înainte de intra în monahism. Preocuparea pentru viaţa 
religioasă şi pentru aprofundarea cunoştinţelor teologice îl determină să 
urmeze cursurile Facultăţii de Teologie din Sibiu, între anii 1948 — 1952, iar la 
1 aprilie 1953 ia hotărârea de a intra în obştea Mănăstirii Brâncoveanu de la 
Sâmbăta de Sus. După patru luni este călugărit în ziua praznicului Adormirii 
Maicii Domnului şi primeşte numele de Teofil, cuvânt provenit din limba 
greacă ce se traduce cu „iubitor de Dumnezeu”. La şapte ani de la călugărie, tot 
de praznicul Adormirii Maicii Domnului, părintele Teofil este hirotonit diacon 
de către Mitropolitul Nicolae Colan, iar la 13 mai 1983, după 23 de ani de 
diaconie este hirotonit preot de către Mitropolitul Antonie Plămădeală. Tot 
atunci primeşte şi hirotesirea întru duhovnic. În anul 1986 părintele Teofil 
este hirotesit protesinghel, iar în anul 1988 arhimandrit. 

Din anul 1992 părintele începe să răspundă invitaţilor din ţară şi 
participă în aproape toate oraşele importante din România la conferinţe 
duhovniceşti, de obicei în perioada Postului Mare sau în perioada Postului 
Crăciunului. 

pe Teofil Părăian este un om al bucuriei, un om care şi-a 

propus să înmulțească bucuria şi credem că a reuşit cu prisosinţă. 
Darul deosebit al părintelui Teofil de a vorbi şi mai ales de a aprofunda 
cuvintele Scripturii şi în special ale Noului Testament, preocuparea pentru 
cărţile fundamentale ale spiritualităţii ortodoxe cum ar fi Patericul şi Filocalia, 
dar şi pentru textele liturgice cuprinse în cărţile de slujbă, îl fac să fie iubit şi 
în acelaşi timp să fie un părinte duhovnicesc cu autoritate şi discernământ. 

Părintele Teofil Părăian în situaţia sa de nevăzător, dar strevăzător cu 
duhul, ne provoacă pe toţi să ne asumăm viaţa cu pace, cu bucurie, cu 
binecuvântare şi cu conştiinţa că Dumnezeu dă omului atât cât poate duce, iar 
ce este mai presus de noi trebuie asumat întru răbdare. 

a cei 80 de ani părintele Teofil Părăian rămâne un om al credinţei 

lucrătoare prin iubire, un om al bucuriei şi al nădejdii. Cele peste 
treizeci de cărţi apărute în ultimii şaptesprezece ani cu conferințele, 
cuvântările, predicile, articolele sau interviurile părintelui Teofil sunt o nouă 
mărturie a misiunii pe care Dumnezeu i-a dat-o şi pe care credem că o 
împlineşte cu prisosinţă. 

Vă prezentăm în continuare o serie de mărturii de la ierarhi, stareți, 
duhovnici, fii duhovniceşti, prieteni, apropiați cu şi despre părintele Teofil. 


Teofil - cel mult odihnitor de oameni (ÎPS Mitropolit Teofan Savu) 


iiecare duhovnic este descris de fiii sau fiicele sale cu un anume 
apelativ. Se vorbeşte despre „Cleopa cel mult mărturisitor”, despre 
părintele „Paisie cel blând”, despre părintele „Iustin cel mult luptător”, despre 
„Arsenie cel mult răbdător”, despre Ghelasie Isihastul sau părintele „Ioachim 
de la Putna cel mult pătimitor” — ca să amintim doar de câţiva din marii stâlpi 
ai neamului nostru creştinesc. 

Atunci când vorbim despre părintele Teofil, duhovnicul de la Sâmbăta de 
Sus sau cel puţin când vorbesc eu despre el, un singur gând parcă se aşează în 
mintea mea şi anume că „părintele Teofil este cel mult odihnitor de oameni”. 
De unde această sintagmă? L-am auzit de mai multe ori pe părintele Teofil 
vorbind despre duhovnicul său părintele Serafim Popescu de la Mănăstirea 
Brâncoveanu, Sâmbăta de Sus ca fiind un odihnitor de oameni. Când am auzit 
cu mulţi ani în urmă acest cuvânt rostit de părintele Teofil la adresa 
duhovnicului său, ceva parcă mă chema spre aprofundarea acestei sintagme. 
Puțin câte puţin am fost cucerit de ea, am început s-o folosesc şi întotdeauna 
când o fac mă gândesc cu drag şi la părintele Teofil de la Sâmbăta de Sus, 
amintindu-mi şi un cuvânt din Sfânta Liturghie adresat lui Dumnezeu: 


„Că Sfânt eşti Dumnezeul nostru şi întru sfinţii Tăi Te odihneşti”. 


Dumnezeu Se odihneşte între sfinţii Săi, iar noi cei de pe pământ ne 
odihnim atunci când ne întâlnim cu marii duhovnici şi poate chiar şi ei se 
odihnesc într-o relaţie frumoasă cu fiii sau fiicele lor duhovniceşti. Aşadar, 
fiind solicitat să mărturisesc ceva despre părintele Teofil primul gând care-mi 
trece prin minte este acela referitor la calitatea lui de odihnitor de oameni. 

răim într-o lume obosită de multă nelinişte, frământare şi trufie 

luciferică. Oriunde întorci capul întâlneşti chipuri obosite lăuntric şi 
fizic, stres, plictiseală, angoasă într-un cuvânt oboseală. Întâlnirea cu părintele 
Teofil surprinde prin diferenţă faţă de ceea ce îţi oferă în general întâlnirile cu 
oamenii. Cuvântul lui, binecuvântarea lui, mustrarea sau iertarea lui odihnesc 
fiinţa lăuntrică a interlocutorului. Socot că aici se dezleagă taina neobişnuitei 
atracţii pe care o simt cei tineri şi nu numai ei, la auzul că pe undeva vorbeşte 
părintele Teofil sau că undeva i s-a mai publicat o carte. Obosit de greutatea 
zilei şi a nopţii, încărcat de multe probleme nerezolvate, chinuit de frământări 
lăuntrice, zdrobiţi adesea în sufletul lor de neînţelegerea celor din jur, tinerii şi 
nu numai ei aleargă la întâlnirea cu părintele Teofil ca la un izvor de odihnă, 
uşurare, alinare şi reconfort sufletesc. 

Întâlnirile părintelui Teofil avute de-a lungul anilor cu tinerii din 
diferitele localităţi ale Olteniei şi din alte părţi ale ţării au fost întotdeauna 
clipe de reală duhovnicească odihnă. Entuziasmul tinerilor şi interesul 
manifestat de preoţi m-au determinat adesea să apelez la bunăvoința 
părintelui Teofil pentru a poposi în Oltenia, unde a venit adesea cu drag şi a 
legat acolo prietenii puternice, născând duhovniceşte mulţi fii şi multe fiice 
duhovniceşti, odihnind în acelaşi timp inima mitropolitului şi a multora din 
jurul lui. Acelaşi lucru am înţeles că părintele l-a împlinit şi în Moldova, unde 

sper să-l avem în continuare pe părintele Teofil ca oaspete drag pentru a 
răspândi din prea plinul inimii, odihnindu-ne sufleteşte. Se împlineşte prin el, 
aşa cum se împlineşte în general cu marii trăitori ai vieţii în Hristos, cuvântul 
Sfântului Serafim de Sarov: 


„Mântuieşte-te pe tine însuţi şi mii se vor mântui în jurul tău”. 


Adică, prin mila lui Dumnezeu părintele a reuşit să primească odihnă în 
sufletul său, prin puterea harului Celui de sus şi din această prea multă odihnă 
a sa întru Dumnezeu reuşeşte să răspândească pace, bunătate, armonie celor 
din jur. Pentru aceasta cred că se cuvine să-l mulţumim lui Dumnezeu pentru 
un asemenea dar oferit neamului nostru celui creştinesc şi pentru izvorul lui 
de odihnă, pe care iată părintele de zeci de ani îl răspândeşte nu numai în 
obştea Mănăstirii Sâmbăta de Sus unde vieţuieşte întru mila lui Dumnezeu, ci 
şi faţă de mulţi dintre cei care i-au călcat pragul la mănăstire sau au avut 
prilejul să-l vadă, să-l asculte sau să-i citească o carte. 


Înaltpreasfinţitul Părinte Mitropolit TEOFAN SAVU 
(Arhiepiscop al Iaşilor şi Mitropolit al Moldovei şi Bucovinei) 


66 


Un dar de la Dumnezeu (ÎPS Mitropolit Laurenţiu Streza) 


ărintele Arhimandrit Teofil Părăian de la Mănăstirea Brâncoveanu 

din Sâmbăta de Sus este pentru noi „un dar de la Dumnezeu” pentru 
că a adus spre noi şi duce mai departe tradiţia sfântă a acestei mănăstiri, a 
martirilor brâncoveni, pentru că dragostea cu care întâmpină pe toţi pelerinii, 
pe toţi cei care au nevoie de ajutor este atât de mare încât copleşeşte orice 
activitate a altora care au de la Dumnezeu toate simţurile. Dacă Dumnezeu i-a 
luat un simţ, i-a dat altele care compensează întru totul şi chiar sunt cu mult 
peste aşteptările noastre. 

Pe părintele Teofil l-am cunoscut din pruncia mea şi m-a câştigat tocmai 
prin bucuria cu care mă întâmpina de fiecare dată. Dacă în pruncie se numea 
prietenul meu sau mă considera că sunt un prieten al lui. Am ajuns după aceea 
ca să ne fie duhovnic, să ne fie îndrumător în toată perioada aceasta de timp. 

Dacă Dumnezeu l-a învrednicit cu vârstă frumoasă şi binecuvântată, 
vârsta aceasta scripturistică a înţelepciunii, ne rugăm ca să îl păstreze sănătos 
şi să poată să sporească lucrarea aceasta a cuvântului, să poată să aducă 
binecuvântare în viaţa tuturor credincioşilor care vin la mănăstire şi nu în 
ultimul rând să poată să menţină viaţa spirituală la cotele înalte, în mănăstirea 
în care este duhovnic. 

(). slujire cu Preacuvioşia Sa este o bucurie. Momentul în care la 

sărutul păcii ne îmbrăţişăm, el îşi revarsă tot ceea ce simte şi toată 
starea sa sufletească o comunică celuilalt împreună slujitor, încât de abia 
aşteptăm sau de abia aştepţi să te întâlneşti cu dânsul sau cu atât mai mult să 
co-liturghiseşti. 

Îi dorim părintelui Teofil sănătate din partea lui Dumnezeu, 
binecuvântare în continuare pentru activitatea sa şi nu în ultimul rând să 
poată ca şi pe calea undelor, şi în scris şi în vorbit, iată în trei dimensiuni ale 
activităţii sale, să poată să transmită lumină, să transmită bucurie, să lase 
tuturor celor care l-au cunoscut, care-l cunosc sau îl vor cunoaşte raza de 
bucurie duhovnicească pe care a preluat-o de la părintele Serafim Popescu, 
duhovnicul dânsului şi al nostru. 

Dumnezeu să-i dea sănătate şi ani binecuvântaţi în continuare. 


Înaltpreasfinţitul Părinte Mitropolit LAURENŢIU STREZA 
(Arhiepiscop al Sibiului şi Mitropolit al Ardealului) 

Calea de mijloc (ÎPS Mitropolit Serafim Joantă) 


e părintele Arhimandrit Teofil Părăian de la Mănăstirea Sâmbăta de 

Sus l-am cunoscut încă din copilărie, eu fiind născut într-un sat în 
apropierea Mănăstirii de la Sâmbăta de Sus. Sigur că în copilărie nu mi-am 
putut da seama de valoarea duhovnicească a părintelui. De acest lucru mi-am 
dat seama când am studiat Teologia la Sibiu în anii '70 — 75 şi după aceea ca 
preot şi slujitor la Alba Iulia şi apoi ca ierarh. M-am apropiat de părintele 
Teofil şi m-am destăinuit de multe ori în Taina Sfintei Spovedanii şi am primit 
învățături care m-au ajutat foarte mult în viaţă. 

Aş dori să subliniez faptul că părintele Teofil este cu darul lui Dumnezeu 
unul dintre cei mai mari duhovnici ai Bisericii Ortodoxe Române, cunoscut în 
toată ţara şi nu numai în ţară, ci şi în străinătate şi nu numai la românii din 
străinătate unde el a fost în Germania, în Franţa, în Spania şi în Grecia, dar şi 
la ceilalţi ortodocşi. După câte ştiu i s-a tradus o carte chiar şi în limba greacă. 

Părintele este un om al lui Dumnezeu şi un om pe care eu l-aş caracteriza 
ca fiind foarte echilibrat în sfaturile şi în îndrumările pe care le dă 
credincioşilor. Este un om de o cultură foarte vastă, are o minte sclipitoare, 
formulează întotdeauna răspunsuri la întrebări într-un limbaj foarte frumos, 
înţelegător, coerent cum rar se întâlneşte aceasta la marii noştri duhovnici. 

Mai mult, cum am spus părintele are un echilibru deosebit şi acest 
echilibru sigur că este caracteristic ortodoxiei, însăşi spiritualităţii ortodoxe 
care este echilibrată, care evită extremele; este calea de mijloc, calea 
împărătească pe care trebuie să mergem noi. La părintele nu găseşti 
„legalisme” ca poate la alţi părinţi duhovniceşti. Adică el se fereşte de a 
îndruma şi a rezuma spiritualitatea, viaţa creştină, viaţa în Hristos la o sumă 
de prescripţii pe care trebuie să le îndeplinim. Sigur că şi acestea sunt 
importante, dar mai important decât toate este libertatea duhului, dragostea 
cu care împlinim poruncile lui Hristos. Vedem pe Hristos în porunci, nu 
poruncile pe care trebuie să le împlinim şi care ni se par uneori ca fiind 
exterioare, ca fiind povară. 

Deci, părintele subliniază ataşarea de Hristos prin lăuntrul nostru, prin 
iubire, prin simţire. Şi când suntem ataşaţi de Hristos, când suntem uniţi cu 
Hristos, când rugăciunea ne este dragă, când postul ne este drag le facem toate 
cu o mare uşurinţă şi cu o mare libertate. Când privim toate acestea ca fiind 
reguli, ca fiind canoane, ca fiind lucruri de observat din exterior atunci sigur 
că le împlinim cu greutate şi ele ne pot obosi şi tocmai de aceea cred eu că 
mulţi se înstrăinează de Biserică pentru că socotesc Biserica şi creştinismul în 
general ca o sumă de prescripţii, ca o sumă de norme care trebuie respectate. 

Olivier Clement, mare teolog francez convertit la ortodoxie a spus că: 


„Creştinismul nu este o religie, nu este o sumă de prescripţii cum sunt 
toate celelalte religii. Nu este o religie, ci criza tuturor religiilor”. 


Adică creştinismul este viaţă: viaţa în Iisus Hristos, viaţa care ne uneşte 
cu Dumnezeu. Dacă pricepem, dacă înţelegem lucrul acesta fundamental că 
prin osteneala noastră creştină noi ne împărtăşim de „viaţa” lui Hristos, de 
Sfintele Taine care ne transmit „viaţa” lui Hristos, atunci sigur că şi postul, şi 
rugăciunea, şi mersul la Biserică şi toate celelalte le vom face cu mult mai 
multă uşurinţă, chiar cu dragoste. Ele nu ni se mai par grele, nu ni se mai par 

ca şi când ne-ar îngrădi libertatea noastră, ci dimpotrivă ne conduc la 
libertatea adevărată, la libertatea fiilor lui Dumnezeu. 

Eu aşa l-am văzut întotdeauna pe părintele Teofil Părăian şi poate tocmai 
de aceea are atât de mare succes mai cu seamă la tinerii de astăzi şi la tinerii 
dintotdeauna de când el le vorbeşte tinerilor, tocmai pentru că cuvântul său 
este cuvânt cu putere multă, cuvânt de iubire care îi apropie pe oameni de 
Hristos — viaţa noastră, de Persoana lui Dumnezeu întrupată. 


Înaltpreasfinţitul Părintele Mitropolit SERAFIM JOANTĂ 


(Arhiepiscop al Arhiepiscopiei Ortodoxe Române a Germanei, 
Austriei şi Luxemburgului şi Mitropolit al Mitropoliei Ortodoxe 
Române a Germaniei, Europei Centrale şi de Nord) 

Omul lui Dumnezeu (ÎPS Arhiepiscop Andrei Andreicuţ) 


u mulţi ani în urmă l-am întâlnit pe părintele Teofil Părăian la 

Mănăstirea Sâmbăta. Trăia pe vremea aceea şi părintele Serafim 
Popescu şi pe rând i-am întâlnit pe amândoi şi am plecat de acolo cu sufletul 
plin de bucurie. Mai apoi l-am întâlnit la un hram al Mănăstirii Sâmbăta, pe 
vremea mitropolitului Nicolae Mladin. Pe atunci părintele Teofil era doar 
diacon, dar plin de duh şi gata întotdeauna spre a-i sfătui pe cei care-i cereau 
sfatul. Mai apoi, după ce a devenit ieromonah şi arhimandrit cu multă 
bunătate a răspuns la solicitările noastre, pentru că după căderea 
comunismului conferințele duhovniceşti din Postul Mare şi din Postul 
Crăciunului au devenit tradiţionale. La toate acestea părintele a răspuns 
afirmativ şi le-a adus albaiulienilor multă mângâiere sufletească. În acest sens 
noi îi suntem recunoscători şi Îl rugăm pe Dumnezeu să-i dăruiască încă mulţi 
ani. Este un bătrân frumos, în adevăratul sens al cuvântului; călugăr bătrân 
frumos, omul lui Dumnezeu, echilibrat, cu multă dreaptă judecată, dând la 
momentul potrivit sfatul potrivit. 


Înaltpreasfinţitul Părinte Arhiepiscop ANDREI ANDREICUŢ 
(Arhiepiscop al Alba Iuliei) 

Părintele Teofil luminează şi va lumina (PS Episcop Vasile Someşanul) 


Da Teofil aşa cum este numit cu respect, venerație şi iubire de 
nenumărați cunoscuţi, colaboratori şi fii duhovniceşti din ţară şi din 
lume, părintele Arhimandrit Teofil Părăian de la Mănăstirea Sâmbăta de Sus 
împlineşte vârsta de 80 de ani. Din darul Bunul Dumnezeu şi cu ocrotirea 
Maicii Domnului această vârstă îl găseşte sănătos la trup şi la suflet, cu aceeaşi 
cuceritoare seninătate şi încredere pe care o transmite prin harisma dăruită 
lui de Dumnezeu. 

Sunt recunoscător Celui de Sus că am avut şansa să-l întâlnesc acum mai 
bine de 37 ani la Institutul Teologic din Sibiu, să-i păstrez chipul luminos în 
sufletul meu şi să sporesc apoi de-a lungul anilor bucuria cunoaşterii prin 
slujirea aceluiaşi ideal. 

Prin tot ceea ce a făcut şi face părintele Teofil luminează şi va lumina ca 
stelele pe bolta cerului pe toţi cei care doresc să sporească în ei şi în lume 
lumina cunoaşterii lui Hristos. 


Preasfinţitul Părinte Episcop VASILE SOMEŞANUL 


(Episcop-vicar al Arhiepiscopiei Vadului, Feleacului şi Clujului) 

Un prilej de bucurie pentru toţi (PS Episcop Paisie Lugojanul) 


| (cs: cunoscut în anul 1991 când eram student în Timişoara şi 
participam la conferințele pe care ASCOR-ul, filiala din Timişoara, le 
ţinea în amfiteatrul de la medicină generală şi preşedintele ASCOR-ului era pe 
atunci actualul Preasfinţit Episcop Sofronie al Oradiei. 

Cred că prima întâlnire a fost şi o bucurie pentru faptul că părintele a 
fost, este şi va rămâne un prilej de bucurie pentru toţi cei care se întâlnesc cu 
dumnealui, prin firea pe care o are, prin darurile pe care le are de la 
Dumnezeu şi mai ales un îndemnător cu nădejde şi speranţă în faptul că 
Dumnezeu este Cel care ne poartă de grijă, îndemnându-ne ca să ne rugăm lui 
Dumnezeu şi să nădăjduim că rugăciunea noastră este ascultată de Dumnezeu, 
Care nu doreşte decât să ne mântuim şi să petrecem împreună cu El. Şi cu 
prilejul acesta şi prin părintele Teofil m-am apropiat mai mult de Biserică şi 
de scrierile Sfinţilor Părinţi. 

La această frumoasă vârstă de 80 de ani îi doresc părintelui Teofil multă 
sănătate, să rămână în lumina Evangheliei propovăduitor prin cuvântul său 
puternic şi lumina, bucuria şi nădejdea pe care a adus-o celor mulţi să poată fi 
adusă în continuare în rândul credincioşilor Bisericii noastre ortodoxe. 

Dumnezeu să-l binecuvinteze cu viaţă îndelungată şi îi întăresc urarea cu 
un cuvânt care i-a fost adresat mai demult de profesorul Ghibu: „Să-i ţină 
Dumnezeu mintea şi sănătatea”. 


Preasfinţitul Părinte Episcop PAISIE LUGOJANUL 


(Episcop-vicar al Arhiepiscopiei Timişoarei) 

Un zâmbet pentru Dumnezeu (PS Episcop Sofian Braşoveanu) 


pa mine părintele Teofil aş putea spune că a fost un „tată 
spiritual” şi s-a comportat totdeauna faţă de mine ca un tată care a 
dorit binele fiului său duhovnicesc: m-a sprijinit să cresc şi m-a înconjurat cu 
multă dragoste. Ce a fost cumva deosebit, ce este caracteristic părintelui 
Teofil, pe lângă marea lui credinţă în Dumnezeu — pentru mine a fost omul cu 
cea mai mare credinţă în Dumnezeu pe care l-am întâlnit — este şi realismul 
lui duhovnicesc care uneori poate părea un fel de lipsă de smerenie. Nu e lipsă 
de smerenie, ci este un realism dur, aş spune. 

De curând am ascultat nişte predici ale lui, rostite în Grecia şi nişte 
conferinţe în noiembrie anul trecut (2008 -— n. n.) şi insista spunând că este 
om în vârstă de aproape optzeci de ani, cu 55 de ani de mănăstire şi experienţa 
lui este aceasta că Dumnezeu ne cheamă, că Dumnezeu ne iubeşte, că 
Dumnezeu ne primeşte, că Dumnezeu ne caută, că Dumnezeu ne aşteaptă, că 
Dumnezeu ne zâmbeşte şi că trebuie să-I zâmbim şi noi lui Dumnezeu. Cred 
că s-ar putea pune această sărbătorire a părintelui Teofil sub genericul: „Un 
zâmbet pentru Dumnezeu”. 


Preasfinţitul Părinte Episcop SOFIAN BRAŞOVEANU 


(Episcop-vicar al Arhiepiscopiei Ortodoxe Române a Germaniei, Austriei şi 
Luxemburgului; ucenicul de chilie al părintelui Teofil) 

Duhovnicul mănăstirii noastre (Arhim. Ilarion Urs) 


ănăstirea Brâncoveanu de la Sâmbăta de Sus este în sărbătoare. 

Părintele Arhimandrit Teofil Părăian, duhovnicul Mănăstirii 
noastre împlineşte frumoasa vârstă de optzeci de ani, iar nu după multe zile va 
împlini şi 56 de ani de vieţuire în mănăstire. Părintele nu este însă numai 
duhovnicul mănăstirii noastre, ci şi un apropiat al tinerilor şi al tuturor 
credincioşilor din Patriarhia Ortodoxă Română prin numărul mare de cărţi pe 
care le-a scris şi prin conferințele pe care le-a ţinut în ţară, în marile oraşe şi la 
universităţi. 

Mănăstirea Brâncoveanu de la Sâmbăta de Sus a avut mari duhovnici de 
când s-a redeschis din 1939, începând cu părintele Arsenie Boca, părintele 
Serafim Popescu, părintele Nicolae Mladin care mai târziu a fost şi mitropolit 
al Ardealului. Noi ce putem să-i dorim părintelui Teofil în aceste zile de 
sărbătoare decât ceea şi dânsul îşi doreşte. Ne spunea de multe ori că doreşte 
ca Dumnezeu să-i ţină mintea şi sănătatea. Îl rugăm pe Dumnezeu să-i ţină 
mintea şi sănătatea şi încă ani câţi vor fi de la Dumnezeu şi să mai fie în 
mijlocul nostru ca să ne poată povăţui şi îndruma cum ne-a povăţuit şi până 
acum. 


Părintele Arhimandrit ILARION URS 


(Starețul Mănăstirii Brâncoveanu, Sâmbăta de Sus) 

Un semn al Împărăției (Arhim. Andrei Barbu) 


mportanţa mănăstirilor în viaţa duhovnicească a ortodoxiei de 
pretutindeni este recunoscută, iar rolul pe care îl are Mănăstirea 
Brâncoveanul de la Sâmbăta de Sus în viaţa Bisericii din România este 
cunoscut. De-a lungul timpului Mănăstirea de la Sâmbăta de Sus a concentrat 
o seamă de personalităţi duhovniceşti, adevărate autorităţi în păstrarea şi 
transmiterea duhului tradiţiei noastre ortodoxe. Aici un loc important îl ocupă 
Arhimandritul Teofil Părăian, duhovnicul Mănăstirii Brâncoveanu care s-a 
afirmat după căderea dictaturii comuniste când a trecut prin toate centrele 
universitare din ţară, dar nu numai, pentru că părintele Teofil este un sprijin 
real duhovnicesc pentru credincioşi, dar şi pentru monahi, mai ales astăzi în 
condiţiile în care lumea contemporană este confruntată cu un puternic duh de 
secularizare, de dezrădăcinare din tradiţie. Dacă facem o referire la 
propovăduirea părintelui oricine poate observa permanenta raportare în duh 
şi adevăr la Cuvântul Scripturii, la mărturia patristică şi la imnografia 
liturgică. 
TV Hristos a spus atunci când s-a referit la orbul din naştere 
că s-a născut ca un semn prin care să se vădească lucrurile lui 
Dumnezeu (In 9, 3). Părintele Teofil care acum împlineşte frumoasa vârstă de 
80 de ani este „un semn al Împărăției” şi rămâne o provocare pentru credinţa 
şi conştiinţa noastră. În sensul acesta îi dorim părintelui Teofil din partea 
tuturor monahilor şi monahiilor din eparhia Alba Iuliei multă sănătate, mulţi 
ani şi multe bucurii duhovniceşti. 


Părintele Arhimandrit ANDREI BARBU 


(Exarhul mănăstirilor din Arhiepiscopia Alba Iuliei) 

„Să ştii, sunt un om fericit” (Protos. Matei Bilauca) 


ş putea să spun foarte multe despre părintele Teofil. M-aş rezuma 
doar la faptul că de multe ori părintele Teofil ţinea să ne spună că 
este un om împlinit, că este un om fericit şi zicea: 


„Să ştii, sunt un om fericit”. 


Aceasta şi datorită faptului că şi-a trăit viaţa cu seriozitate şi şi-a împlinit 
rânduiala de călugăr în aceşti ani binecuvântaţi de Dumnezeu cât a stat în 
Mănăstirea de la Sâmbăta. Atât timp cât am stat alături de părintele am putut 
să văd cum îşi împlineşte datoria de călugăr în chilie, pentru că părintele este 
şi un om, un călugăr al chiliei. Ştiu că se trezea dimineaţa la ora trei, îşi făcea 
până la patru jumătate pravila de chilie, în înţelesul că zicea rugăciunea de 
toată vremea: 


„Doamne lisuse Hristose, Fiul lui Dumnezeu, miluieşte-mă pe mine 
păcătosul”. 


Mai apoi la ora cinci mă deştepta şi pe mine să mă pregătesc pentru 
slujba de la Biserică, de la ora şase. Aşadar programul de chilie începea de la 
ora trei dimineaţa cu rugăciunile de toată vremea, cu Paraclisul Maicii 
Domnului, cu citirea din Ceaslov a Miezonopticii pentru că la Sâmbăta nu se 
face Miezonoptica în Biserică şi atunci călugării o citesc la chilie. Participa 
apoi la tot programul liturgic din mănăstire, în special la strană, dar şi ca preot 
slujitor în sfântul altar, mai cu seamă la Sfânta Liturghie fiind co-liturghisitor. 
Peste săptămână slujea miercurea, vinerea, sâmbăta şi duminica, dar şi în 
sărbători. Aproape de cele mai multe ori aş putea spune — nu întotdeauna, dar 
cele mai multe ori — ţinea şi cuvânt de învăţătură. 

Dimineaţa după Sfânta Liturghie până la prânz, la ora 13.00 părintele se 
ocupa în special cu studiul. A fost un om al studiului de la tinereţe până la 
bătrâneţe. Se ocupa cu cărţile noi apărute, cele duhovniceşti, dar şi cu cele pe 
care le avea la inimă încă din tinereţe, în special cu Filocalia. Sta la dispoziţia 
credincioşilor, sta de vorbă, spovedea, sfătuia după caz. Apoi se odihnea de la 
ora 14.00 până la ora 16.00 când se pregătea pentru slujba de seară, pentru 
Vecernie, pentru că de fiecare dată citea la strană, de fapt rostea pentru că le 
ştia pe de rost, pe dinafară Ceasul al IX-lea şi Psalmul Vecerniei şi dacă era 
cazul şi celelalte din cadrul Vecerniei. Acesta era programul de peste zi al 
părintelui. 

După slujba de seară, deci după ora 21.30 până când se pregătea pentru a 
se odihni aşa încât la ora 3.00 să fie bun pentru rugăciune, mai sta de vorbă cu 
credincioşii care erau prin preajma lui sau cu cei care-l căutau la telefon. Am 
putea spune despre părintele că este un călugăr model care şi-a împlinit şi îşi 
împlineşte rosturile de călugăr la chilie, la Biserică, în cadrul mănăstirii şi în 
afara mănăstirii, în prelungirea mănăstirii — cum spunea părintele atunci când 
era chemat la conferinţe. Oriunde este părintele acolo este şi chilia părintelui, 
acolo este şi Mănăstirea de la Sâmbăta şi acolo îşi rânduieşte să-şi poată 
împlini pravila de chilie. 

<n afara mănăstirii când era chemat de către cei din ASCOR, aş putea 

| petec că l-am însoţit în toate oraşele universitare, acolo unde era 
chemat pentru a ţine cuvânt de învăţătură, conferinţe pentru studenţi şi nu 
numai pentru studenţi. Părintele în primul rând avea gândul acesta: 

„Un monah trebuie să fie monah şi în mănăstire şi în afară de 
mănăstire, că dacă nu este şi în afară de mănăstire sigur nu este şi în 
mănăstire”. 

Aşadar îşi împlinea rânduiala de călugăr cum putea să o împlinească un 
monah în afară de mănăstire, în înţelesul că nu putea să citească foarte multe 
rugăciuni, de exemplu din Psaltire sau Miezonoptica sau celelalte Laude, însă 
ţinea foarte mult la rugăciunea de toată vremea, rugăciunea cu care se 
mântuiesc călugării: 

„Doamne lisus Hristoase, Fiul lui Dumnezeu, miluieşte-mă pe mine 

păcătosul”, 


sau la alte rugăciuni scurte, pe care le avem noi: 


„Mare eşti Doamne, minunate sunt lucrurile Tale şi nici un cuvânt nu 
este de ajuns spre lauda minunilor Tale”; 


„Că milostiv şi iubitor de oameni Dumnezeu eşti şi Ţie Slavă îţi înălțăm 
Tatălui şi Fiului şi Sfântului Duh”. 


Aceasta era pravila în afara mănăstirii şi bineînţeles că tot ceea ce făcea 
părintele, cuvântul de învăţătură care îl ţinea era tot o rânduială din pravilă. 
Se bucura foarte mult că putea să se desfăşoare şi în felul acesta, pentru că 
spunea părintele că în mănăstire n-ar fi avut posibilitatea să ajungă la nişte 
gânduri care de multe ori îi veneau în minte în momentul când le rostea sau 
când ţinea o cuvântare şi se bucura foarte mult. Spunea părintele că cel mai 
câştigat sau primul care este câştigat este el, pentru că: „Ce faci, te şi face” şi 
aceasta l-a făcut pe părintele să fie un serios, un om care s-a orientat 
întotdeauna după un principiu şi anume: 


„În jurul tău să poţi, să-i fericeşti pe toți”. 


<nregistra toate predicile, fiecare cuvânt de învăţătură pe care îl rostea. 
Cineva mi-a spus că dacă se va ajunge ca Biserica Ortodoxă să-l 
canonizeze pe părintele Teofil va trebui să-l picteze în icoane cu un reportofon 
în mână -— asta ca o glumă. Deci părintele îşi înregistra totul pentru că de 
multe ori revenea asupra a ceea ce a spus, adică asculta în chilie cuvântul pe 
care l-a ţinut undeva. Şi aş putea să spun că de câte ori l-am auzit ascultându- 
şi cuvântările era foarte mulţumit, încât avea impresia că nu le-a ţinut 
dumnealui, că nu a spus el aşa ceva. Toate aceste cuvântări înregistrate au fost 
nu numai ca părintele să se verifice, ci şi să se depăşească. Spunea părintele că 
a început să-şi înregistreze predicile ca să urmărească, să vadă cum le ţine, 
cum vorbeşte, cum îşi leagă gândurile între ele ca să poată să vorbească tot 
mai bine şi tot mai frumos. Le pregătea de fiecare dată. Zicea părintele că: 


„Acum la bătrâneţe trebuie să le tocesc un pic, să le buchisesc mai mult 
decât la tinereţe”. 


Toate acestea s-au şi concretizat, s-au împlinit şi anume: câte cuvântări a 
ţinut părintele, atâtea cărţi s-au scos: peste treizeci de titluri de cărţi, aşa încât 
a fost bine că a înregistrat. Şi le înregistrează şi acum! Aceasta ca să rămână, 
nu pentru părintele, ci pentru noi care suntem mai tineri şi venim în urma 
părintelui ca să avem cuvintele lui, pentru că părintele ne spunea de multe ori: 

„Măi frate, omul trebuie să ajungă la nişte concluzii şi pentru ca să 
ajungă la nişte concluzii trebuie să lucreze mult. Ori voi de la mine aveți 
nişte concluzii şi voi porniţi cu concluziile mele şi va fi mai uşor”. 


Pentru aceasta înregistra cuvântările ca să ne fie nouă mai uşor! 


Părintele Protosinghel MATEI BILAUCA 


(Starețul Schitului Sfinţilor Români, Şinca Nouă, judeţul Braşov; 
ucenic de chilie al părintelui Teofil) 

Un om al echilibrului (Protos. Iustin Miron) 


p: când eram student la Timişoara am făcut parte din ASCOR, iar 
părintele Teofil avea o relaţie specială cu ASCOR-ul din Timişoara. În 
fiecare an venea de două ori şi de fiecare dată ne ţinea câte trei conferinţe, în 
trei zile consecutive. 

În 1995, după ce am ajuns la Mănăstirea Poşaga acolo nemaiputând să 
organizăm conferințe cu părintele Teofil, am hotărât să organizăm tabere 
studenţeşti de vară. Şi de atunci până acum, timp de 14 ani, în fiecare an am 
organizat câte o tabără de studenţi, una pentru băieţi şi alta de fete. La Poşaga 
pentru băieţi, până în anul 2000 şi de atunci până acum, la Oaşa, iar pentru 
fete la Subpiatră, Pătrânjeni şi Ţăţ. Au fost în aceste tabere sute şi sute de 
studenţi şi de studente de la diferite facultăţi neteologice care şi-au schimbat 
viaţa prin întâlnirea cu părintele, pentru că părintele întinereşte mereu prin 
virtuţi, iubeşte foarte mult tinerii şi tinerii îl iubesc pe dânsul. Chiar îi place 
sfinţiei sale să spună despre sine că este tânăr de mai multă vreme, tânăr iată 
la 80 de ani. Această dragoste faţă de tineri ne-a imprimat-o şi nouă 
călugărilor de la Oaşa care avem o relaţie şi o lucrare specială cu tinerii. 

părintele Teofil mă spovedesc din anul 1990, deci de aproximativ 19 

ani. Părintele Modest care acum este la Sfântul Munte, la Schitul 
Prodromul, iar atunci era la Mănăstire la Sâmbăta, mi-a recomandat să mă 
spovedesc la dânsul, spunându-mi că: 


„Este un părinte orb la noi la mănăstire şi-ţi recomand să te spovedeşti 
la el”. 


Când am auzit că este orb am încercat să-mi construiesc o imagine a 
dânsului, mă gândeam că fiind orb este un om cu o cultură mai redusă, un om 
mai simplu, un om supărat că are un astfel de handicap şi că este un om pe 
care nu-l caută nimeni. Atunci am zis, în sinea mea, măcar eu să merg să îi fac 
o bucurie spovedindu-mă la dânsul, cu gândul că se spovedeşte la dânsul 
foarte puţină lume. 

Când l-am cunoscut am văzut că este exact opusul, un om cu multă 
cultură, înţelept, un om al bucuriei, iubit de-o ţară întreagă, un om sfânt. 
După aceea îmi venea gândul să nu mai merg la spovedanie la dânsul pentru a 
nu opri cu păcatele mele un om atât de mare din lucrarea lui. Am mers la 
dânsul în continuare ca şi când aş merge la Dumnezeu şi de fiecare dată cu 
Dumnezeu m-am întâlnit. 

Re un om cu multă dragoste şi cu multă îngăduinţă faţă de 

neputinţele oamenilor, dar foarte exigent cu el însuşi. Este un om al 
echilibrului, un om aş spune „al vremurilor noastre”, pentru că este foarte 
greu de găsit echilibrul în societatea dezechilibrată în care trăim. 

Spunea mereu părintele că i-ar fi plăcut să existe un om cu mintea 
părintelui Arsenie Boca şi cu inima părintelui Serafim Popescu. Acest om 
există şi este chiar dânsul! I se potrivesc foarte bine cuvintele acelea din 
Pateric spuse despre Avva Macarie că: 


„Este Dumnezeu pământesc şi om îngeresc”. 


Părintele Protosinghel IUSTIN MIRON 
(Starețul Mănăstirii Oaşa, judeţul Alba) 

Părintele răspândea multă bucurie (Maica Semfora Ştefan) 


p: părintele Teofil nu l-am cunoscut foarte bine decât în momentul în 
care a venit la noi, cu ocazia taberelor de aici, fiindcă Mănăstirea 
Poşaga era foarte aproape şi acolo se organizau tabere pentru băieţi, iar la noi 
pentru fete. Aceste tabere le-am organizat începând din 1998, în decurs de opt 
ani de zile, în lunile de vacanţă ale verii când studentele terminau sesiunea şi 
în funcţie de programul lor ne făceam şi noi programul pentru tabăra din anul 
respectiv. Tabăra dura cam o săptămână. Părintele Teofil venea de obicei 
duminică seara şi pleca vineri seara, pentru că ţinea întotdeauna la sfârşit de 
săptămână să fie acasă, să poată să primească pe cei care îl vor căuta la 
Mănăstire la Sâmbăta. Ca program aveam Sfânta Liturghie în fiecare zi, la care 
slujea părintele împreună cu părintele slujitor al mănăstirii şi de multe ori se 
întâmpla să mai vină şi din împrejurimi ca să se înmulțească bucuria, după 
care părintele ţinea un cuvânt, la care stătea toată lumea şi obştea şi tinerele 
studente şi se mai întâmpla să mai apară şi din sat şi din vecinătate, când afla 
lumea din zonă că este aici părintele Teofil. După aceasta se servea masa şi 
după Vecernie părintele mai ţinea un cuvânt la trapeză unde tinerele puteau să 
pună întrebări, fiecare cu problemele pe care le aveau în viaţa de zi cu zi sau 
dacă aveau lucruri neclare în viaţa duhovnicească. 

Atmosfera în cadrul acestor tabere era de sărbătoare, de Paşti, de bucurie 
a Învierii. Părintele răspândea multă bucurie şi mereu repeta cuvintele pe care 
le ţinea şi la Biserică şi la trapeză că mănăstirea este „tinda raiului”. Şi dânsul 
fiind plin de bucurie şi fiind umbrit de darul Duhului Sfânt, bucuria se 
„împrăştia” asupra întregii mănăstiri şi după ce pleca părintele rămânea încă o 
atmosferă de pace, de bucurie şi acel har deosebit pe care Dumnezeu îl 
rânduieşte într-o mănăstire după plecarea pelerinilor. 


Maica stareță SEMFORA ŞTEFAN 
(Stareţa Mănăstirii Subpiatră, judeţul Alba) 

Teofil Părăian, fără lumină, dar luminat (Pr. Prof. Konstantin Karaisaridis) 


entru că foarte puţini credincioşi din Grecia îl cunoşteau pe părintele 

Teofil, intenţia mea principală a fost şi este ca părintele Teofil să fie 
cunoscut la noi aşa cum este de altfel şi părintele Cleopa -— prin traducerile din 
operele sale. Am realizat prin urmare o traducere, cu titlul: „Teofil Părăian, 
fără lumină, dar luminat”. 

Părintele Teofil a venit în Grecia anul trecut pe 14 noiembrie şi a stat 
până pe 24 noiembrie. A fost prezent şi a vorbit la lansarea oficială a cărţii, a 
vizitat oraşe şi mitropolii, mănăstiri şi parohii din Grecia unde şi a vorbit. A 
fost prezentat la emisiuni radiofonice şi televizate, de asemenea s-a ţinut o 
conferință la Facultatea de Teologie din Tesalonic. În total a ţinut 
douăsprezece conferinţe. A vizitat Sfântul Munte şi s-a întors în ţară, iar cartea 
lui rămâne aici, unde este foarte citită, amintindu-ne mereu de părintele Teofil 
şi de sfaturile lui ziditoare şi sfinte. 


Pr. Prof. Dr. KONSTANTIN KARAISARIDIS 
(Editura Athos, Grecia) 

Catehetul neamului românesc (Pr. Jan Nicolae) 


e părintele Teofil nu-l poţi simţi decât ca pe un ambasador al 
bucuriei, ca pe un mesager al lui Dumnezeu aducător de senin şi 
bucurie. 

Pe părintele Teofil îl simt aşa cum l-am simţit prima oară, fără să-mi fi 
spus cineva despre dânsul ceva, ca pe un spic de grâu crescut în văzduhul lui 
Dumnezeu ale cărui boabe de grâu s-au înmulţit în decursul anilor şi au făcut 
hambare uriaşe, boabe de grâu pe care părintele le-a măcinat în moara 
gândului şi a făcut pentru noi toţi „prescuri pentru cuminecături”. L-am văzut 
pentru prima oară în viaţa mea la televizor, rostind două poezii ale lui Nichifor 
Crainic din care-mi aduc aminte numai începutul: „Hohot de lumină”. 

pu este cel care, ca o ciutură a lui Dumnezeu, scoate din fântâna 

înţelepciunii dumnezeieşti ciuturi de apă rece, de apă potolitoare 
setei noastre de Dumnezeu. Părintele Teofil este cel care a semănat Cuvântul 
lui Dumnezeu pretutindeni, în special pentru cei tineri care nu avuseseră 
ocazia înainte de 1990 să audă o mărturisire a lui Hristos în libertate, o 
mărturisire înţeleaptă, o mărturisire senină. Părintele este „catehetul 
neamului românesc”; este cel care a dumicat Cuvântul lui Dumnezeu — aşa 
cum o mamă face dintr-o felie de pâine soldăţei cu care-şi hrăneşte copiii —, 
Cuvântul lui Dumnezeu din Scripturi, Cuvântul lui Dumnezeu din Filocalie, 
Cuvântul lui Dumnezeu din Liturghie şi din tot cultul Bisericii, Cuvântul lui 
Dumnezeu din înţelepciunea lumii acesteia, Cuvântul lui Dumnezeu din cele 
mai frumoase poezii religioase ale neamului românesc, Cuvântul lui 
Dumnezeu din graiul celor de acasă, al ţăranilor din satul său natal, al 
bunicilor şi al celor pe care i-a cunoscut. 

ă nu uităm că prin părintele Teofil Dumnezeu ne-a adus poezia 

Zoricăi Laţcu. Este o imagine din „Vieţile Sfinţilor” când cei doi, 
părintele Teofil, nevăzător, bate la maşină poeziile unei femei, ale Zoricăi 
Laţcu, care şi ea are parte de o boală. Este ca o imagine din „Acatistul şi din 
Viaţa Sfântului Mina”, când Dumnezeu trimite la miezul nopţii, în preajma 
Bisericii sale, pe un şchiop să-i rostească cuvânt la ureche unei femei care nu 
auzea. 

entru noi părintele Teofil este cel care întruchipează o vorbă spusă 

despre societatea noastră după 1990: „Românilor le lipsesc nemţii”. 
Ei, părintele Teofil este „neamţul nostru duhovnicesc”, un om echilibrat, 
trăitorul unei ortodoxii senine, deschise, neconfesionaliste cel care are inima 
largă şi întâmpină pe oricine care vine întru numele Domnului. 

Dacă atât de mult ne-am bucurat de un gând, de un Cuvânt al lui 
Dumnezeu dat prin Sfântul Siluan Athonitul şi prin părintele Sofronie: „Ține- 
ți mintea-n iad şi nu deznădăjdui”, parcă prin părintele Teofil răzbate un alt 
gând: „Ţine-ţi mintea-n rai şi întăreşte-ţi credința”. 


Părintele JAN NICOLAE 
(Lector, Facultatea de Teologie Ortodoxă Alba Iulia) 

Osteneală şi silinţă (Pr. Cornel Urs) 


n 1969, la Voila, în casa regretatului preot Cornea, părintele se odihnea. 

Înânsul m-a îndrumat spre Teologie, eu aveam planuri spre altceva şi 
slavă Domnului că i-am urmat sfaturile şi toată viaţa o să-i fiu mulţumitor. 

Grigore Vieru zicea că: „Atunci când Dumnezeu îți pune mâna în cap, Se 
odihneşte”. La mine a fost altcumva: părintele Teofil şi-a pus mâna pe capul 
meu şi din clipa aceea m-am odihnit şi rămân odihnit pentru toată existenţa 
mea. 

A fost benefică cunoştinţa cu părintele Teofil care m-a renăscut în 
Hristos. La vârsta aceea nici nu ştiam prea multe despre Hristos, aveam 
credinţă, dar latentă. Datorită părintelui am început încet, încet să-L cunosc 
pe Dumnezeu prin ceea ce părintele m-a angajat prin lecturare. Dacă ar fi să 
mă întrebe cineva câte cărţi i-am înregistrat părintelui Teofil aş spune: „O 
bibliotecă întreagă”. De ce o bibliotecă întreagă? Pentru că nu m-aş fi angajat 
eu personal să citesc acele cărţi, începând cu cele douăsprezece volume din 
Filocalie, ce se pot asculta acum şi pe internet. După aceea sute de cărţi pe 
care le-am citit pentru dânsul, imprimându-le pe casete audio. Şi bucuria era 
în primul rând că, citind, rămâneam cu ceva; dar mai rămâneam cu încă ceva, 
pentru că fiecare carte înregistrată îmi rămânea mie, aşa încât eu sunt 
beneficiarul celor pe care părintele Teofil le-a implementat în sufletul şi 
conştiinţa mea. 

L)ă m-ar întreba cineva cine este părintele Teofil, eu aş zice doar 

atât: „Un călugăr”. Un călugăr — după spusa Sfântului Ioan Colov — 
este „osteneală şi silință”. 

Şi astăzi înregistrez pentru părintele Teofil. Spunea dânsul că doi oameni 
sunt nesătui în lume: cei după ştiinţă şi cei după avere. Părintele este „nesătul” 
după ştiinţă! Mai spunea părintele că: 


„Dacă va pricepe cineva că bătrâneţea se hrăneşte din înțelepciune, te 
vei strădui în anii tinereţii ca anii bătrâneţii să nu ducă lipsă de hrană”. 


Acum de ziua dânsului îi doresc să-i dea Dumnezeu ceea ce-i place şi 
anume inimă senină şi bucurie divină! Să-i ţină Dumnezeu mintea şi 
sănătatea! Şi încă ceva aş zice: 


„Părinte Teofil, durerea omenească în veci să nu v-ajungă, vă fie scurt 
necazul, iar fericirea lungă!”. 


Părintele CORNEL URS 


(Preot la Biserica „Sfântul Ioan Botezătorul” din Făgăraş, judeţul Braşov) 

Bucuria harului Duhului Sfânt (Pr. Florin Botezan) 


e părintele Teofil nu pot să-l văd altfel decât cu zâmbetul bucuriei pe 
buze, un chip al bucuriei duhovniceşti, împlinitor al cuvântului 
Sfântului Apostol Pavel: 


„Bucuraţi-vă pururea, rugaţi-vă neîncetat, daţi mulțumire pentru 
toate, căci aceasta este voia lui Dumnezeu, întru Hristos lisus pentru 
voi” (1 Tes 5, 16 — 18). 


Bucuria duhovnicească a părintelui te copleşeşte, bucuria cu care îşi 
trăieşte credinţa în Dumnezeul milei şi al îndurărilor şi al iubirii de oameni, 
bucuria slujirii şi a rugăciunii, bucuria întâlnirii cu oamenii, bucuria 
împărtăşirii cuvintelor de învăţătură, o bucurie care este cu adevărat un rod al 
harului Duhului Sfânt pe care-l poartă în suflet şi care se revarsă mai departe 
peste cei care intră în legătură cu dânsul. 

Îl cunosc pe părintele Teofil din anul 1990, de când îmi este şi duhovnic 
şi fiecare întâlnire cu dânsul am trăit-o ca pe o caldă îmbrăţişare trupească şi 
sufletească, o comuniune în duh din care am ieşit întărit duhovniceşte. Şi cred 
că acelaşi lucru l-au trăit toţi cei care-l iubesc şi-l caută, făcând neîncăpătoare 
bisericile în care slujeşte şi sălile în care cuvântă. 

ărintele Teofil cucereşte prin viziunea sa luminoasă asupra vieţii 

duhovniceşti; el propovăduieşte ceea ce el însuşi trăieşte şi anume o 
credinţă despovărătoare, plină de bucuria comuniunii cu Hristos, o pocăință 
cu faţa înainte privind cu nădejde şi bucurie la Dumnezeul nostru, cel bun şi 
milostiv şi iubitor de oameni care fuge spre om cu braţele deschise ca şi tatăl 
din pilda fiului risipitor. 

Părintele insistă şi asupra faptului că seninătatea şi bucuria vieţii creştine 
nu înseamnă delăsare şi indiferenţă faţă de poruncile dumnezeieşti, ci potrivit 
cuvintelor Sfântului Apostol Pavel credinţa trebuie să fie lucrătoare în iubire, 
să se manifeste în faptele concrete ale credinţei, căci măsura credinţei este 
măsura vieţii şi ceea ce faci te face. El ne învaţă prin cuvânt şi exemplu 
personal că trebuie să-L avem pe Dumnezeu în prim-planul existenţei noastre, 
să ne raportăm la EI în tot ceea ce facem pentru a împlini voia Lui, evitând 
pericolul blocării într-un sistem de reguli fără finalitate, ci căutând relaţia 
personală vie întemeiată pe iubire cu Dumnezeul Cel viu. 

La acest ceas aniversar îi mulţumim lui Dumnezeu pentru toate darurile 
pe care le-a revărsat şi le revarsă asupra părintelui Teofil şi prin el asupra 
noastră şi ne rugăm să-i înmulțească bucuria duhovnicească pe care o poartă 
în suflet, acum şi în veşnicia cea fericită. 


Părintele FLORIN BOTEZAN 


(Preot la Biserica memorială Mihai Viteazul din Alba Iulia) 

Braţele părinteşti (Pr. Petru - Ioan Ilea) 


P* părintele Teofil l-am întâlnit prima dată în decembrie '92. Eram 
atunci student la Teologie la Sibiu şi împreună cu un grup de colegi 
am hotărât să ajungem la Sâmbăta. Părintele ne-a primit pe toţi şi ne-a 
găzduit în chilia pe care o avea atunci la vechea stăreţie. M-a impresionat de 
cum l-am văzut. Era primul preot nevăzător cu care mă întâlneam, dar unul 
deosebit. A început, la rugămintea noastră, să vorbească în germană şi în 
franceză. A luat apoi maşina de scris şi a început să ne arate cum scrie el 
scrisori pentru cei ce văd. Ne-a scris o binecuvântare: „Pace celor ce vin, 
bucurie celor ce rămân, binecuvântare celor ce pleacă” şi apoi un citat din 
Sfântul Marcu Ascetul: 


„Când îți aduci aminte de Dumnezeu, înmulțeşte rugăciunea ta, ca 
atunci când îl vei uita, să-şi aducă aminte Dumnezeu de tine”. 


Citindu-le acolo pe hârtie, îmi ziceam în sine dacă le-a scris special 
pentru mine şi mă întrebam: „De venit, am venit; oare rămân sau plec?”. Şi 
am plecat... dar m-am întors cu aceeaşi bucurie şi dragoste. 

L): la părintele am învăţat că „braţele părinteşti” nu sunt numai 

pentru călugări. Ce n-am să uit la spovedanii era felul cum mă apăsa 
pe creştet, atunci când rostea dezlegarea. Era o mână delicată şi fermă în 
acelaşi timp, care apăsa şi nu asuprea. Parcă îmi zicea: „Lite, ai cerul pe 
umeri”. Şi apoi mă ridicam şi părintele mă îmbrăţişa. Braţele părinteşti! M-am 
spovedit apoi — cu binecuvântarea părintelui — şi la alţi duhovnici şi după ce 
primeam dezlegarea aşteptam „braţele părinteşti”, dar părintele Teofil era la 
Sâmbăta. 

Am învăţat de la părintele să fiu îngăduitor cu neputinţa omenească şi să 
îndrept ignoranţa şi delăsarea. Mi s-a întâmplat şi mie să zic celui ce se 
spovedea: „Ştii să zici: Cuvine-se cu adevărat?”. El zicea: „Da! Cuvine-se cu 
adevărat!”, fără să fie conştient că este vorba de o rugăciune adresată Maicii 
Domnului. Prin urmare, a trebuit să catehizez şi apoi să spovedesc. Pe de altă 
parte am reuşit doar o „asistenţă religioasă”, iar nu un „tratament” pentru că 
omul trecut de tinereţe cu greu poate fi îndreptat. 

În toate acestea îmi aduceam aminte de părintele Teofil şi de cuvintele pe 
care mi le spunea odinioară în chilie. Aici, de multe ori, prinşi în conversaţie 
uitam de neputinţa părintelui, de faptul că este nevăzător şi mă trezeam la 
realitate abia când părintele îmi cerea să-l ajut cu ceva. Aceasta poate şi pentru 
faptul că părintele făcea „kilometri” în chilie, de la dulap la bibliotecă, atunci 
când simţea nevoia să facă puţină mişcare în timp ce vorbea. 

Am asistat apoi la programul încărcat al părintelui atunci când veneau 
pelerini la mănăstire şi era solicitat încontinuu. Am înţeles, prin ce făcea 
părintele că preotul trebuie să fie în primul rând o jertfă; să se jertfească el 
însuşi pe sine pentru alţii. Am înţeles odată în plus că preotul nu-şi mai 
aparţine. El este păstorul oilor cuvântătoare şi are misiunea şi datoria de a se 
curăța şi sfinţi pe sine, pentru a putea la rândul său curăţi şi sfinţi pe alţii. 

Chiar dacă a ajuns la 80 de ani, părintele are candoarea şi seninătatea 
copilului. Se bucură de orice carte de-a dânsului care vede lumina tiparului. 
Aceasta m-a obligat cel puţin şi pe mine să scriu, deoarece cuvântul scris 
rămâne. Rămân şi aceste mărturii ale noastre despre părintele care-i 

conturează chipul şi caracterul, viaţa, duhovnicia şi sfinţenia — spre care 
tindem cu toţii. 


Părintele PETRU — IOAN ILEA 
(Preot la Centrul de Îngrijire şi Asistenţă, Cluj-Napoca) 

Veniţi de luaţi bucurie! (Pr. Ioan Gînscă) 


C: prilejul împlinirii a 80 de ani de viaţă ai părintelui Teofil ne-am 
gândit să edităm o mapă cu fotografii şi ziceri de-ale părintelui. Ideea 
aparţine Mănăstirii Oaşa. Ea este cea care a finanţat şi a realizat, să zic aşa, 
această mapă în colaborare cu Mănăstirea Brâncoveanu, în colaborare cu 
părintele Sabin Vodă, cu Andrei Rosetti artistul plastic şi profesorul de pictură 
de la Deva şi bineînţeles cu Editura Teognost. 

Mapa este o realizare foarte specială şi am încercat să cuprindem în ea 
mai multe laturi ale părintelui Teofil. Sunt 12 cartoline color cu părintele 
Teofil duhovnic, părintele Teofil prezent în conferințele din ţară şi, în 
completare, pe verso fiecare cartolină are o zicere a părintelui Teofil care 
circulă, pe care credincioşii le ştiu şi care sunt atât de gustate. 

Această mapă dedicată părintelui Teofil este cea de-a şasea publicaţie 
semnată Teofil Părăian, apărută la Editura Teognost. Prima carte şi care a 
avut cel mai mare succes a fost „Veniţi de luaţi bucurie”, apărută în două 
ediţii, o sinteză a gândirii părintelui Teofil, apoi „Gândiţi frumos”. O altă carte 
reeditată la noi a fost „Lumini de gând”, apoi „Amintiri despre duhovnicii pe 
care i-am cunoscut” şi „Cuvinte lămuritoare”, o colecţie de articole şi scrisori 
ale părintelui Teofil. 

Rezultatul la care am dorit să ajungem este să îi bucure pe cititorii noştri 
cel puţin în măsura în care aceste fotografii şi aceste ziceri ne-au bucurat pe 
noi. 


Părintele IOAN GÎNSCĂ 
(Coordonatorul Editurii Teognost, Cluj-Napoca) 

Părintele Teofil — un loc principal în www.nistea. com (Pr. Iulian Nistea) 


|, cunoscut pe părintele Teofil în anul 1992. Cam prin anii aceia 
1991, 1992 părintele Teofil a început să fie mai cunoscut în ţară ca 
duhovnic, a început să iasă mai mult să ţină conferinţe. Cinci ani mai târziu, 
prin 1997 am creat pagina de spiritualitate ortodoxă: nistea.com, unde şi 
părintele Teofil şi-a găsit locul printre alţi părinţi duhovniceşti şi nu numai că 
şi-a găsit locul, dar părintele Teofil a avut locul cel mai mare, cele mai multe 
texte, cele mai multe prezentări de-ale părintelui — la vremea respectivă pe 
internet încă nu erau şi înregistrările audio sau video. Astfel în: nistea.com — 
prima pagină de spiritualitate ortodoxă la vremea respectivă — părintele Teofil 
a avut un loc principal şi pagina s-a îmbogăţit, s-a creat ca un fel de pagină 
personală a părintelui care s-a îmbogăţit cu texte din interviuri şi cărți pe care 
prieteni de-ai părintelui le-au publicat şi au avut bunăvoința să permită şi 
cititorilor de pe internet să le consulte. 

Părintele împlineşte 80 de ani şi cred că este o recunoaştere pe care 
Dumnezeu i-a pregătit-o în aceşti ultimi ani şi pentru folosul pe care l-a adus 
atâtor mii şi mii de suflete, care fiecare ne rugăm puţin pentru el aşa cum el se 
roagă pentru noi. 


Părintele IULIAN NISTEA 
(Preot la Biserica „Sfinţii Arhangheli Mihail şi Gavril”, Paris) 

Un om al bucuriei duhovniceşti (Adrian Lemeni) 


Du Teofil de la Mănăstirea Brâncoveanu de la Sâmbăta de Sus 
este unul din duhovnicii de referință din contemporaneitate, fiind o 
prezenţă mereu vie şi cu impact pentru cei care-l întâlnesc, fie că sunt tineri 
sau persoane mai în vârstă, clerici, intelectuali sau oameni simpli. 

Întâlnirea cu părintele Teofil nu te lasă indiferent, ci determină asumarea 
unei atitudini. În ce mă priveşte întâlnirea cu părintele Teofil a fost una 
decisivă în formarea şi întărirea mea pe calea credinţei. L-am întâlnit pe 
părintele Teofil la Mănăstirea Sâmbăta în anul 1992. Ne-am apropiat în mod 
special prin întâlnirile din cadrul conferinţelor susţinute de părintele Teofil la 
ASCOR Timişoara. Fram student atunci la Politehnica din Timişoara şi 
împreună cu alţi colegi ne regăseam pe calea căutării sensului profund al 
existenţei. În acele momente de răscruce, în ce mă priveşte, l-am întâlnit pe 
părintele Teofil ca un reper luminos şi sigur, ca o persoană care întrupa 
concret bucuria şi certitudinea credinţei. Mi-aduc aminte că atunci citeam 
multe cărţi duhovniceşti. Era perioada specifică anilor “90 când după mai 
multă vreme de interdicții era posibilă publicarea unor cărţi hrănitoare pentru 
suflet. Însă dincolo de această informaţie religioasă resimţeam puternic nevoia 
de a întâlni oameni care să întruchipeze efectiv în lumea în care trăim acel 
mod de viaţă ilustrat în Filocalie sau Pateric. Taina întâlnirii şi apropierii de 
părintele Teofil a fost un dar de la Dumnezeu; aşa l-am simţit concret atunci şi 
aşa îl receptez de atunci până în prezent pe părintele Teofil. 

pu a reuşit să ne coaguleze, să ne dea orientare şi consistenţă 

celor care ne străduiam să descoperim şi să trăim bucuriile vieţii 
duhovniceşti împărtăşite în Biserică. Prin părintele Teofil am închegat 
prietenii duhovniceşti cu oameni minunaţi. Au fost momente binecuvântate, 
trăite în acei ani de studenţie la Timişoara. Apoi, în anii de studenţie la 
Facultatea de Teologie Ortodoxă din Bucureşti am avut constant sprijinul 
părintesc al părintelui Teofil. În momente dificile şi de cumpănă am primit 
ocrotirea binecuvântată şi sfatul duhovnicesc echilibrat şi realist al părintelui. 
Mi-a plăcut tot timpul felul direct şi realismul părintelui Teofil. Uneori, 
inclusiv pentru cei angajaţi în viaţa duhovnicească, există riscul unor amăgiri 
dulcege, a unor căutări, a unor soluţii hazardate, a cultivării unor sfaturi 
generalizate detaşate de experienţa vieţii concrete. Prezenţa şi sfatul părintelui 
Teofil înlătură însă orice fel de echivoc. Lucrurile nu rămân nelămurite şi se 
conturează o soluţie precisă la o situaţie concretă de viaţă trăită. 

Părintele Teofil este un om al bucuriei duhovniceşti pe care o 
împărtăşeşte cu multă generozitate celor din jur său, dând odihnă lăuntrică 
oamenilor. Într-o lume dominată de plăceri amăgitoare, care odată consumate 
produc tot mai intens un chin lăuntric şi o tristeţe adâncă, bucuria autentică şi 
odihna profundă împărtăşită de părintele Teofil sunt adevărate daruri 
binecuvântate. De asemenea, într-o societate marcată de confuzii, dezorientări 
şi exagerări de tot felul, orientarea echilibrată şi sigură a părintelui Teofil 
exprimă forţa discernământului său duhovnicesc. 

a un moment deosebit pentru părintele Teofil de la Mănăstirea 
Sâmbăta, împlinirea vârstei de optzeci de ani, îi doresc din tot 
sufletul multe şi profunde bucurii şi împliniri duhovniceşti, să-i dea 
Dumnezeu să se bucure de roadele slujirii sale făcute cu dăruire şi dragoste, 

într-o viaţă închinată lui Dumnezeu şi aproapelui. Îi mulţumesc pentru tot şi îi 
rămân pururea recunoscător. 

Practic părintele Teofil prin inima sa de părinte, de frate, de prieten ne 
încredinţează că într-adevăr măsura credinţei ne este măsura vieţii, ne ajută să 
ne desprindem de apăsările duhului acestui veac şi, printr-o viaţă curată 
luminată prin împlinirea poruncilor duhovniceşti, să trăim cu seninătate 
condiţia creştină de a fi „cetăţeni” ai cerului. 


ADRIAN LEMENI 
(Secretar de Stat pentru Culte) 

Din ospăţul credinţei (Marcel Glăvan) 


| (Fei întâlnit întâia oară pe părintele Teofil în data de 31 martie 1994, 
când a susţinut prima sa conferinţă la Craiova la invitaţia ASCOR, în 
sala de festivități a Liceului de Artă, cu tema: „Oameni plăcuţi lui Dumnezeu 
din Evanghelie”. De la început m-a atras cuvântul părintelui Teofil, 
argumentaţia sa bogată şi mai ales bazată pe Noul Testament, pe Pateric şi pe 
texte din sfintele slujbe bisericeşti. Apoi mi-a plăcut felul echilibrat, plin de 
dreaptă socoteală care dădea soluţii pe teme duhovniceşti pe care le adresau 
spectatorii la sfârşitul conferinţelor, dar soluţionând întotdeauna problema. 
Se simţea siguranţa răspunsurilor, faptul că vin de la un om preocupat de 
multă vreme de astfel de lucruri, de la un om cu multă experienţă 
duhovnicească. Faptul acesta îl remarca de la început şi Înaltpreasfinţitul 
Nestor Vornicescu, Mitropolitul de atunci al Olteniei care prezent în sală, la 
prima conferinţă a părintelui Teofil a spus la sfârşit aceste cuvinte: 


„Vreau să subliniez cu putere că această conferință şi răspunsurile date 
— ţineţi cont acum şi luaţi aminte şi în viitor — reprezintă un moment de 
unicitate”. 


n vara anului 1996 am participat la o tabără studenţească organizată de 
ÎAscoR la Budeşti, în Maramureş unde a venit pentru câteva zile şi 
părintele Teofil. Evoc cu foarte mare bucurie folosul duhovnicesc pe care l-am 
avut stând de vorbă pe-ndelete cu părintele Teofil, adunaţi în jurul sfinţiei sale 
punându-i întrebări, exprimându-ne păreri şi primind lămuriri şi îndrumări 
de la părintele Teofil. Tabăra era gândită ca fiind una de muncă pentru a 
sprijini construcţia unei biserici şi mi-aduc aminte, zâmbind, cum într-una din 
zile fiind întrebaţi de părintele Teofil ce am lucrat, ne-am încurcat foarte tare 
în răspuns, fiindcă din nu mai ştiu ce pricină în acea zi nu făcuserăm mare 
lucru. Şi atunci părintele Teofil ne-a pus în atenţie pilda despre lucrătorii 
tocmiţi la vie în care Mântuitorul îi întreabă pe cei din ceasul al XI-lea: „De ce 
aţi stat aici toată ziua fără lucru?”. În felul acesta eram îndrumați şi orientaţi 
de părintele Teofil, în felul acesta ni se trăgea atenţia că toate cuvintele 
Mântuitorul trebuie avute în vedere şi împlinite în împrejurările concrete ale 
vieţii noastre. 
pi studenţii din ASCOR sau din jurul ASCOR-ului anilor “90 
răspunsurile părintelui Teofil aveau cel mai mare prestigiu. Când 
erau nedumeriri sau neînţelegeri asupra unor aspecte duhovniceşti spuneam: 


„Asta trebuie să-l întrebăm pe părintele Teofil”. 


Adunam toate întrebările noastre şi aşteptam conferințele părintelui 
Teofil pentru a primi soluţii, iar răspunsurile le primeam ca fiind încărcate cu 
cea mai mare autoritate. De ce? Pentru că văzusem în timp că îndrumările 
sunt sigure, că ne sunt de folos. 

A fost o mare bucurie ca la iniţiativa Mitropoliei Olteniei cele treizeci de 
conferinţe de la Craiova ale părintelui Teofil să fie publicate în volumul „Din 
ospăţțul credinţei”. Sunt bucuros şi pentru faptul că m-am putut implica şi eu 
alături de mulţi alţii în realizarea acestei cărţi şi pot spune cu recunoştinţă că 
am avut numai de câştigat din aceasta şi cred că foarte multă lume a avut de 
câştigat, dovadă fiind faptul că lucrarea a fost foarte solicitată, tipărindu-se 
până acum circa 50.000 de exemplare. 

LE acest ceas aniversar îi dau slavă lui Dumnezeu că am avut şansa să-l 
întâlnesc pe părintele Teofil şi să mă apropii de sfinţia sa, 
mărturisind că nu am întâlnit până acum pe altcineva mai preocupat de a 
aduna lucrurile frumoase şi bune, de a le pune în lucrare în viaţa creştină şi de 
a le fi de folos tuturor celor care urmăresc binele. Simt şi acum îmbrăţişarea 
plină de căldură, de bucurie şi de dragoste cu care m-a întâmpinat mereu 
părintele Teofil. 

Cu smerenie îi adresez mulţumiri şi cele mai frumoase urări de bine: „La 
mulţi ani fericiţi!”. 


MARCEL GLĂVAN 


(Consilier economic la Arhiepiscopia Craiovei) 

Eu îl consider un sfânt (Sorin Stoian) 


| a cunoscut pe părintele Teofil la liceu în Timişoara între anii '45 — 
'46. M-a impresionat faptul că părintele era foarte izolat, adică stătea 
în ultima bancă. Era drept, aşa ca un brad şi nu stătea nimeni de vorbă cu el. 
Şi atunci m-am dus lângă dânsul şi am început să conversăm, adică să ne 
înţelegem. Dânsul venea la teze cu o maşină de scris mare, de aceea Remigton. 
O căra după dânsul şi tezele le făcea la maşina de scris. Când am ajuns acasă şi 
i-am povestit mamei mele despre părintele Teofil — nu era părinte pe atunci —, 
mama a spus să-l invităm acasă. Şi aşa s-a născut prietenia între noi. Adică el 
venea după masa, de obicei la ora 16.00, ca să învăţăm împreună. Eu îi citeam 
şi el în braille îşi scria, îşi nota ceea ce-i citeam eu din carte. Mama mea era 
foarte bucuroasă că în loc să mă ocup de alte prostii sau de alte probleme ca 
tinerii pe vremea aceea la 15, 16 ani aveam o ocupaţie şi s-a ataşat şi dânsa de 
părintele Teofil şi am rămas în legătură cu dânsul. Pe urmă el a făcut cursul 
superior, patru clase în doi ani, adică a făcut câte doi ani într-o clasă. Avea o 
capacitate foarte bună de memorare şi de reţinere a datelor, a problemelor, a 
studiilor pe care le făcea. După aceea s-a dus la Sibiu şi a făcut Teologia. Eu 
am rămas mai departe la Timişoara, mai apoi am ajuns la Bucureşti. El a ajuns 
la Sâmbăta, s-a călugărit acolo. Am continuat să corespondăm şi să ţinem 
legătura. 

(o venea la Bucureşti, pe vremea aceea aveam maşină, îl aşteptam la 

gară împreună cu studenţii de la ASCOR al căror invitat era. Il 
aduceam la mine, stătea la noi la masă, se odihnea pe urmă îl duceam la 
conferinţa care urma la Facultatea de Drept, de obicei în Aula Facultăţii de 
Drept. Îl duceam apoi la căminul Patriarhiei şi dimineaţa când pleca spre gară, 
la ora când conveneam cu dânsul, îl luam de acolo şi-l duceam la gară. Am 
avut o relaţie foarte apropiată. 

Când părintele n-a mai venit la Bucureşti, probabil că şi vârsta a 
influenţat chestia asta, am ţinut legătura mai mult prin telefon. Nici eu n-am 
mai fost la mănăstire tot din cauza vârstei — pentru că suntem de aceeaşi 
vârstă. Mi-ar fi tare dor să mai ajung acolo, dar mă deplasez greu, am 
problemele vârstei de aproape de 80 de ani. Acum ţinem legătura prin telefon 
şi întrebăm unul de altul. Îmi face mare plăcere când îmi dă câte un telefon 
sau când îi aud vocea. Când îl sun eu, îl prind mai greu, dar mă bucur foarte 
mult când reuşesc să iau legătura cu dânsul şi să ne mai auzim unul pe celălalt. 

La împlinirea frumoasei vârste de 80 de ani vreau să-i transmit multă, 
multă sănătate, să-i dea Dumnezeu tot ce-şi doreşte deja şi ştiu că asta îşi 
doreşte să facă bine pentru alţii, să se roage pentru toată lumea asta. Eu îl 
consider un sfânt, nu vă supăraţi că spun aşa; asta e părerea mea despre felul 
cum îl ştiu eu pe părintele, cu sufletul lui pur şi nobil. 


SORIN STOIAN 
(Prieten şi coleg de liceu al părintelui Teofil) 

Părintele bucuriei (Lucia Bredău) 


an copilărie îmi inventasem un joc să vizualizez cuvintele. Acum dacă aş 

Îi cerea din nou jocul pentru cuvântul bucurie mi-ar apăra în faţa 
ochilor Avva Teofil, „părintele bucuriei”. 

Aţi observat şi sunt sigură că aţi observat că atunci când zâmbeşte 
părintele nu numai toată faţa i se luminează, ci şi încăperea în care este şi toţi 
cei din jur. Avva Teofil are o putere uluitoare de a dărui tuturor bucurie, pace, 
linişte, revărsări de gând. 

Ce aş putea să mai spun încă despre Avva Teofil? Sunt prea săracă în 
cuvinte, dar şi acum Avva Teofil mă scoate din impas. Să încerc să spun un 
gând bun celui care cu atâta bucurie şi dărnicie ne-a dăruit tuturor în atâţia şi 
atâţia ani „gânduri bune pentru gânduri bune” şi ne-a îndemnat: „Gândiţi 
frumos!”. Avva Teofil este o revărsare de gând şi de bucurie şi ne-a spus de 
fiecare dată: „Să luăm aminte!”. Şi ne-a chemat: „Veniţi de luaţi bucurie!”; 
„Din ospăţul credinței”; „Să ne împărtăşim cu prescuri pentru cuminecături”, 
„Din bucuriile credinţei”. Ne-a pregătit pe toţi „pentru cealaltă vreme a vieții 
noastre”, cerându-ne: „Fereşte-te de rău şi fă bine”. 

Ce să vă mai spun? Viaţa noastră s-a schimbat prin întâlnirea cu Avva 
Teofil. Mi-a plăcut tare mult ce mi-a spus odată o prietenă despre impactul ei 
de prima dată cu Avva Teofil. Spunea ea: 


„Părintele Teofil mi-a răsucit viaţa şi mi-a întors-o cu 180 de grade”. 


Aşa s-a întâmplat de fapt cu noi cu toţi cei care am avut bucuria să-l 
cunoaştem pe părintele Teofil. 
| Țorbind odată cu părintele despre bucuria de a-l fi cunoscut mi-a 
spus: 


„Tanti Luci — că aşa îmi spunea —, nu ştii că Dumnezeu pe copiii Săi pe 
care-i iubeşte îi aduce pe unii în întâmpinarea celorlalţi până se 
întâlnesc?”. 


Aşa s-a întâmplat şi cu mine; l-am cunoscut pe Avva Teofil atunci când a 
venit prima dată în Timişoara, fiind adus la mine în casă de Preasfinţitul 
Sofronie, pe atunci Radu, student medicinist şi preşedinte al ASCOR-ului şi de 
Preasfinţitul Paisie, pe atunci studentul Gheorghe, vicepreşedinte ASCOR. De 
atunci de două ori pe an, de fiecare dată când venea în Timişoara, părintele 
Teofil poposea şi la mine în casă, binecuvântându-ne. Spunea Avva Teofil: 


„Când e joi, e tanti Luci!”. 


Prin părintele Teofil am păstrat de-a lungul anilor legătura cu ASCOR-ul, 
cu toate generaţiile de ascorişti din Timişoara care împreună cu Avva Teofil au 
trecut pragul casei mele. Aşa i-am cunoscut pe toţi. Avva Teofil ne-a unit pe 
toţi în bucurie şi în dragostea cea întru Hristos Domnul. Pentru toate bucuriile 
ştiute şi neştiute ce s-au revărsat asupra noastră, Avva Teofil vă mulţumim, vă 
iubim şi din tot sufletul cu dragoste fiască vă urăm: „La mulți ani!”. 


LUCIA BREDĂU 


(Cunoscută ca „Tanti Luci” sau „Mama ASCOR-ului din Timişoara”) 

În umbra luminii (Radu Negrilă) 


ărintele Teofil e „bătrânul” nostru. De când existăm noi ca asociaţie 

de studenţi (ASCOR Timişoara - n. n.), încă din primii ani de după 
revoluţie, am fost în „umbra luminii” părintelui, dacă se poate vorbi despre 
„umbra luminii”. El a fost „bătrânul” nostru, duhovnicul nostru şi putem zice 
că avem o relaţie specială cu sfinţia sa. 

Încă de când era preşedinte al ASCOR-ului Radu Drincec, actualmente 
Preasfinţitul Sofronie, părintele Teofil a consfințit să vină la noi pentru trei 
conferinţe. La început venea ca oriunde altundeva -— venea ţinea o conferinţă, 
a doua zi pleca. Dar ne povesteşte tanti Luci, mămica noastră a ASCOR-ului, 
cum Preasfinţitul, pe atunci Radu Drincec i-a spus: 


„Părinte, nu u atu u 0 singură ință. A nu 
Părinte, nu ne putem sătura doar cu o singură conferinţă. Parcă n 
putem să pătrundem aşa bine, să înţelegem tot ce aveţi să ne 
transmiteţi”. 


Şi a reuşit să-l convingă pe părintele să vină trei zile. Deci, de atunci, din 
1992 cred, până acum în 2009, părintele aproape în fiecare an a venit în 
fiecare semestru şi a ţinut trei conferinţe. Iar o şi mai mare mângâiere şi 
bucurie pentru noi toţi a reprezentat faptul că părintele slujea şi o Sfântă 
Liturghie, de obicei în Paraclisul de la Mitropolie sau chiar la Catedrala 
mitropolitană. 

ângâierea pe care ne-o dă Dumnezeu prin părintele este mare. 

Putem spune că avem o relaţie specială cu părintele Teofil din mai 
multe motive: în primul rând pentru că poate el de aici a început, de aici s-a 
lansat ca şi conferenţiar, apoi pentru faptul că el a făcut liceul la Timişoara şi 
apoi pentru faptul că ne-a dat aşa o atenţie deosebită şi generaţiile de ascorişti 
care au trecut s-au raportat la el ca la unul dintre cei mai mari duhovnici ai 
ţării noastre. În orice caz pot spune ceea ce simt eu pe pielea mea: 


„Este o sărbătoare atunci când părintele Teofil vine la Timişoara”. 


Aşa am simţit-o şi eu, aşa au simţit-o şi alţii. Ţin minte cum un coleg îmi 
spunea, un coleg care nu mergea la Biserică în fiecare duminică, dar care 
venind la conferințele părintelui spunea: 


„Nu pot să nu vin pentru că simt aşa o bucurie, o lumină, o uşurare 
când îl ascult”. 


Şi nădăjduiesc să ne dea Dumnezeu să-l putem asculta încă mulţi ani de 
aici înainte şi îi dorim din tot sufletul un sincer: „La mulţi ani!”. 


RADU NEGRILĂ 
(ASCOR Timişoara) 


95 


Un bătrân frumos (Gabriela Meşter) 


(E care dă mărturie lui Dumnezeu se află în permanentă mişcare 
pentru Dumnezeu şi se numără între aceia care nu se vor ruşina 
înaintea Tatălui, ci se vor bucura şi se vor veseli căci „plata lor multă este în 
ceruri”. Unul dintre aceşti mărturisitori care au cuvânt cu putere multă dar şi 
faptă sau mai bine spus trăire creştină este părintele arhimandrit Teofil 
Părăian, duhovnicul de la Sâmbăta de Sus. Împlineşte 80 de ani şi este „un 
bătrân frumos”, un călugăr în sensul originar al cuvântului. 

Este un apropiat al tinerilor care cunoaşte nevoile şi frământările noastre 
sufleteşti. În momentele în care ne vorbeşte, pe chipul său putem să vedem 
imprimat „zâmbetul” lui Dumnezeu. Soluţiile la întrebările pe care ni le 
punem, le primim de atâtea ori prin frumoasele cuvântări care se găsesc sub 
forma conferinţelor care mai târziu au „devenit” cărţi. 

Concluziile pe care le tragem din cuvântările părintelui? Datoria ca şi noi, 
la rândul nostru, să devenim mărturisitori ai lui Hristos. 


GABRIELA MEŞTER 
(ASCOR Oradea) 

Un om care şi-a învins propriul iad (Ciprian Buznăr) 


n primul rând mi-e greu să vorbesc despre un asemenea om. De prima 

Laată când l-am cunoscut, părintele Teofil mi s-a prezentat ca un om 
care şi-a învins propriul iad şi care învinge şi iadul acelora cu care vine în 
contact. Îmi amintesc că mă uitam la o poză de-a părintelui. Era îmbrăcat în 
alb şi se ruga în altar, la o mănăstire. Şi uitându-mă, am început să plâng. A 
învins atunci iadul meu şi mi-a făcut să-mi fie ruşine de mine însumi şi de 
viaţa pe care o am doar privind o poză, o poză pe calculator... Mai apoi am 
simţit că în prezenţa părintelui te simţi ocrotit, iar când te îmbrăţişează te 
simţi ca în braţele lui Dumnezeu. 

Domnul să îl bucure întru mulţi ani pe părintele Teofil şi să ni-l ţină cât 
mai mult cu folos! 


CIPRIAN BUZNĂR 


(Prologos Timişoara) 

„De ce să nu crezi?” (Maria Moldovan) 


ami vine greu să vorbesc chiar eu despre părintele Teofil Părăian, dar 

| em despre părintele chiar doresc să spun. Era în anul 1996 sau 
1997 — nu rețin exact. Părintele a venit la Cugir la invitaţia părintelui Donu. 
Eram după o solicitare mai accentuată fizică şi psihică a organismului. Am 
consultat mai mulţi medici. O doamnă doctor mi-a recomandat exerciţii yoga. 
Am fost la o şedinţă, nu mă regăseam. Nu ştiam ce se întâmplă. Mie îmi place 
sportul, dar acolo era altceva. La conferinţă s-a pus întrebarea: 


„Părinte, ce părere aveţi despre yoga?”. 


Răspunsul părintelui a fost categoric împotrivă. Am renunţat la yoga, am 
început să merg la Biserică şi am început să-mi revin. De atunci n-am lipsit de 
la nicio conferinţă a părintelui; de fiecare dată ceva mi se clarifica. 

L-am cunoscut pe părintele Teofil şi în particular. L-am îmbrăţişat. Nu- 
mi venea să cred. „Părinte — i-am spus — nu credeam că am să vă îmbrăţişez 
vreodată” „De ce să nu crezi?” — mi-a răspuns părintele cu multă dragoste. 

Acum trei ani, în Postul Mare aveam multe probleme şi destul de grele. I- 
am povestit părintelui. La plecare i-am cerut binecuvântare. M-a îmbrăţişat, 
dar o îmbrăţişare mai puternică fizic şi, cred, duhovniceşte. În acel moment 
nu am realizat ce se întâmplă, dar după scurt timp problemele destul de grave 
s-au rezolvat. 

De câteva ori, cu ocazia conferinţelor ce au avut loc la Alba Iulia părintele 
venea şi la Cugir, la Societatea Comercială Nova Grup. Era ceva deosebit. Îl 
vedeam pe părintele în secţia de producţie printre utilaje, dar alături de 
oameni unde ne spunea un cuvânt de folos. 


MARIA MOLDOVAN 
(Prologos Cugir) 

Acest om a fost orb din naştere? (Claudiu Răducu) 


(o l-am cunoscut pe părintele Teofil am avut impresia că toată 
răbdarea, tot echilibrul şi în acelaşi timp toată pofta de viaţă văzută 
într-o perspectivă creştină s-au adunat în acest om. Majoritatea dintre noi 
care-l cunoşteam refuzam să credem că acest om a fost orb din naştere. Vede 
lucrurile atât de adânc, atât de profund încât cred şi mărturisesc că Dumnezeu 
i-a dat o vedere mai profundă decât cea fizică. Este omul care nu se laudă, care 
arată că poate cele bune atât cât Hristos i-a îngăduit, nu spre lauda personală, 
cât spre ajutorarea noastră a celorlalţi, care văzând măsura în care Dumnezeu 
se oglindeşte prin dânsul să ne întremăm, să creştem şi să ne bucurăm 
împreună. 

Îmi place pentru că la rândul lui e unul ca noi, e asemenea copiilor cu 
sufletul căutând ca într-o joacă divină să se joace cu Dumnezeu mereu de-a 
creşterea duhovnicească, de-a omul mare, de-a sfântul. Neîndrăznind să 
spună despre sine sau să bănuiască despre sine că a ajuns sfânt, caută firescul 
sădit de Dumnezeu în natura noastră. Ne e drag pentru că simţim că e pe 
bune. 


CLAUDIU RĂDUCU 


(Redactor la Radio „Învierea”, Timişoara) 

Un om adevărat care şi-a luat viaţa în serios (Viorel Simuţ) 


a 3 martie 2009 părintele Teofil Părăian de la Sâmbăta va împlini 80 

de ani, o vârstă patriarhală. Am o relaţie frumoasă cu părintele. 
Conferinţele de la tabăra de vară a ASCOR-ului pe care le-a ţinut la 
Mănăstirea Oaşa le-am publicat în patru cărţi: „Gânduri senine”, „Revărsări 
de gând”, „Gânduri care duc la cer” şi „Cale spre bucurie”. Fiecare carte a 
avut câte două trei ediţii în mii de exemplare, oamenii fiind doritori să-l 
citească pe părintele Teofil. Citind conferințele părintelui te linişteşti, devii 
mai calm, mai iubitor de Dumnezeu. 

Părintele Teofil este un om odihnitor. Simbolic şi aproape adevărat 
părintele Teofil este urmaşul spiritual al părintelui Arsenie Boca, părintele 
Iustin este fiul spiritual al părintelui Teofil, iar eu al părintelui Iustin. Aş vrea 
să sper că printr-un fir sunt legat de spiritul Ardealului, reprezentat de 
părintele Arsenie Boca. Dacă aş gândi în felul părintelui Teofil, aş spune aşa: 


„Apoi, măi dragă, dacă eşti credincios lui Dumnezeu — Teopist — ajungi 
robul lui Dumnezeu — Teodul — şi mai mult ca sigur că o să ajungi să fii 
cunoscător de Dumnezeu — adică Teognost. Şi după ce-o să treci prin 
aceste trei etape o să te cheme ca pe mine — Teofil — adică iubitor de 
Dumnezeu. Şi cine iubeşte e fericit — Macarie — şi atunci toţi împreună o 
să fim în treapta a cincea care este fericirea. Păi, vezi că putem să fim 
împreună în urcuşul iubirii?”. 


Prima dată când am fost prezentat părintelui Teofil şi am dat mâna cu 
acesta mi-a reţinut-o puţin, după care mi-a spus că am o mână de om vrednic. 
Era o politeţe din partea părintelui, dar mie mi-a prins bine şi a fost pentru 
mine o vorbă încurajatoare. 

Pentru mine părintele Teofil este un izvor al credinţei noastre ortodoxe. 
Cine are răbdare şi face puţină nevoinţă să-l cunoască prin ceea ce spune sau 
scrie, va descoperi un om adevărat care şi-a luat viaţa în serios, care parcă mai 
mult decât alţii a pus în evidenţă cuvântul Sfinţilor Părinţi prin care se afirmă 
că „măsura credinţei este măsura vieţii”. 


VIOREL SIMUȚ 
(Coordonatorul Editurii ASAB din Bucureşti) 

Cap. 2. In memoriam Părintele Teofil 


Va fi şi în ceruri o candelă aprinsă (PF Patriarh Daniel Ciobotea) 


(Mesajul Preafericitului Părinte Daniel, Patriarhul Bisericii Ortodoxe Române 
citit la slujba de înmormântare a Părintelui Arhimandrit Teofil Părăian 
de la Mănăstirea Sâmbăta de Sus, sâmbătă, 31 octombrie 2009, 
de Înaltpreasfinţitul Părinte Arhiepiscop şi Mitropolit Laurenţiu Streza) 


bştea îndoliată a Mănăstirii Brâncoveanu conduce astăzi la mormânt 

sicriul cu trupul cuviosului părinte Arhimandrit Teofil Părăian după 
ce sufletul lui s-a mutat la Domnul, purtat de îngeri, pentru a primi răsplata 
cuvenită vrednicilor lucrători care s-au ostenit în „via Domnului” sau în 
„ogorul mântuirii”. 

Plângem astăzi împreună cu cei care-l regretă pe osârduitorul slujitor al 
Bisericii, pe cel ce a răspuns chemării lui Hristos încă din tinereţe: „Vino după 
Mine şi vei fi pescar de oameni”. 

În obştea Mănăstirii Brâncoveanu, care a trecut adesea prin încercări şi 
necazuri, monahul Teofil a devenit după cum i se tâlcuieşte şi numele „iubitor 
de Dumnezeu”, dar şi „iubit de EL”. Aici a cunoscut cuvioşi părinţi rugători şi 
luptători, despre care a vorbit mulțimilor în multe din cuvântările sale, dar şi 
pe marii mitropoliți cărturari Nicolae Bălan, Nicolae Colan şi Antonie 
Plămădeală. Căutat şi ascultat de credincioşi doritori de îndrumare spirituală, 
cuvântul său a fost primit ca fiind al unui duhovnic înţelept, făcător de pace şi 
purtător de bucurie. Deşi nu putea privi cu ochii trupeşti frumuseţile creaţiei 
şi chipurile semenilor, părintele Teofil a primit de la Dumnezeu darul 
discernământului duhovnicesc şi pastoral pentru a cunoaşte lumina sufletelor 
celor care veneau la el, îi cereau sfatul şi primeau de la el lumina harului 
Duhului Sfânt. Cuvintele sale duhovniceşti rostite în diverse împrejurări 
(slujbe, întâlniri, conferinţe, meditații şi interviuri), au fost adunate în peste 
30 de cărţi care oferă lumină sufletelor dornice de mântuire şi viaţă veşnică. 

vând drept călăuză Sfânta Scriptură şi scrierile Sfinţilor Părinţi ai 

Bisericii, părintele Teofil Părăian tâlcuia cu mult zel şi bucurie 
dreapta credinţă mântuitoare, adresându-se atât oamenilor simpli, cât şi 
intelectualilor, personalităţilor din viaţa publică, tinerilor şi vârstnicilor. A 
vorbit adesea la diferite posturi de Radio şi Televiziune, cu precădere Radio şi 
Televiziunea Trinitas. 

În luna august a acestui an 2009 am avut bucuria să-l întâlnim din nou 
în vestita ctitorie a Sfântului Voievod Martir Constantin Brâncoveanu, 
împreună cu ierarhi, profesori de teologie şi preoţi de parohie care l-au 
ascultat şi i-au admirat înţelepciunea unită cu dragostea pentru Biserică şi 
pentru popor. 

A ua când părintele Arhimandrit Teofil se mută de la cele trecătoare 

a cele veşnice îi „mulţumim Celui care l-a întărit, lui Hristos Iisus, 
Domnul nostru, care l-a socotit credincios şi l-a pus să-I slujească” (1 Tim 1, 
12). 

Predicator misionar şi duhovnic înţelept, părintele Teofil a fost un 
monah cu zel de apostol, „făcându-se pildă credincioşilor cu vorbirea, cu 
purtarea, cu dragostea, cu duhul, cu credința, cu viaţa curată” (1 Tim 4, 12). 

Întrucât a fost în timpul vieţii sale pe pământ un luminător de suflete, 
părintele Teofil Părăian va fi şi în ceruri o candelă aprinsă, adică un rugător 
către Dumnezeu. Lumina faptelor sale, a vieţii sale smerite şi jertfelnice, a 
învăţăturii sale duhovniceşti, roditoare de virtuţi constituie o icoană sau o 
călăuză mai ales în vremuri de tulburare sufletească. 

În comuniune cu toţi cei prezenţi la prohodirea părintelui Teofil, ne 
rugăm acum pentru odihna sufletului său în lumina, pacea şi iubirea 
Preasfintei Treimi. 

Veşnica lui pomenire din neam în neam! 


Prea Fericitul Părinte DANIEL CIOBOTEA 

(Arhiepiscop al Bucureştilor, Mitropolit al Munteniei şi Dobrogei, 
Locţiitor al Tronului Cezareei Capadociei şi Patriarh al Bisericii 
Ortodoxe Române) 

Se duce să vadă zâmbetul lui Dumnezeu (ÎPS Mitropolit Laurenţiu Streza) 


(Predică rostită de Înaltpreasfinţia Sa Mitropolit Laurenţiu în continuarea 
mesajul Preafericitului Părinte Daniel, Patriarhul Bisericii Ortodoxe Române) 


a aceste cuvinte înțelepte, la această binecuvântare şi mijlocire a Prea 

Fericitului Părinte Patriarh adăugăm cuvenitul nostru cuvânt în 
numele tuturor ierarhilor prezenţi aici, al tuturor preoţilor care au putut veni 
şi a celor care n-au putut veni şi care sunt adevăraţi ucenici ai părintelui Teofil 
şi în numele dumneavoastră, a celor ce sunteţi astăzi aici pentru ca să vă 
rugați împreună ca Dumnezeu să-i răsplătească truda ostenelilor sale de peste 
50 de ani de slujire, la vârsta patriarhală de 80 de ani. 

Viaţa părintelui se aseamănă cu slujba pe care am făcut-o noi acum, 
pentru că slujba de prohodire este „o utrenie pascală”, este „o slujbă de 
duminică dimineaţa” în care l-am preamărit pe Dumnezeu cel Înviat din 
morţi, este „o slujbă de Paşte”. Şi viaţa sfinţiei sale a fost cuprinsă în 
evenimente tainice, în evenimente pline de mister, dar şi de binecuvântare 
dumnezeiască începând cu primul eveniment: venirea sa în lume în 3 martie 
1929; deci, în luna martie a împlinit 80 de ani. 

Cine înţelegea misterul acesta al naşterii unui copil deosebit de ceilalţi şi 
prin faptul că Dumnezeu i-a dat de la început o cruce, o cruce pe care părintele 
o va transforma într-un dar şi într-o binecuvântare dumnezeiască? Dacă n-a 
văzut lumina zilei, aşa cum a menţionat şi Prea Fericitul Părinte Daniel, i-a dat 
Dumnezeu puterea vederii lăuntrice şi, dumneavoastră fiecare în parte sunteţi 
martori ai acestui lucru pentru că v-a cunoscut pe fiecare chiar dacă nu v-a 
văzut faţa, v-a binecuvântat din tot sufletul şi v-a transmis lucrarea harului lui 
Dumnezeu pentru ca să mergeţi împliniţi la casele frăţiilor voastre. 

Pe acest copil care a făcut şcoala după rânduiala lumească, dar şi după 
darul lui Dumnezeu intrând chiar în şcolile de văzători, l-a chemat Dumnezeu 
la slujirea aceasta a preoţiei, întâi de toate întâmpinând toate obstacolele. Ne 
povestea adeseori că venind la Teologie i s-a spus de la început: 


„Vei face Teologia, dar nu vei fi preot niciodată”. 


Şi a stăruit şi a făcut-o ca nimeni altul. Asculta cursurile, asculta pe 
colegii care îi citeau aşa cum a ascultat şi a pus pe mulţi dintre colegi, şi 
prieteni şi apropiaţi să-i citească ceea ce dânsul nu putea citi, pentru ca să se 
hrănească tot timpul cu hrana nemuritoare. Şi ajungând la mănăstire, acelaşi 
lucru şi aceiaşi încercare i s-a pus: 


„Vei veni la mănăstire, dar mănăstirea nu este un loc ce te poate ocroti, 
ci este un loc unde trebuie să lucrezi, să lucrezi mult, să munceşti”. 


Şi a stăruit şi a lucrat mult, ca nimeni altul, şi a dobândit în aşa fel încât 
rânduiala lui Dumnezeu a făcut ca în mod excepţional să se depăşească 
restricţiile canonice. Doi mitropoliți au făcut lucrul acesta şi au făcut-o cu 
multă înţelepciune, ca acte inspirate de Dumnezeu. Unul l-a făcut diacon şi 
celălalt l-a făcut preot, după ce fusese monah. Ne amintim cum slujea ca 
diacon, adus şi purtat de ceilalţi diaconi pentru a împlini ritualul, dar cu o 
sensibilitate pe care nu o avem noi cei care vedem, simțind împrejur tot ceea 
ce se desfăşoară, în aşa fel încât dacă mitropolitul Nicolae Bălan l-a făcut 
diacon, vrednicul de pomenire mitropolitul Antonie Plămădeală l-a sfinţit 
ieromonah şi apoi i-a dat şi hirotesia de duhovnic. 

pis noi toţi este un exemplu, pentru preoţi mai ales pentru că a 
propovăduit Evanghelia lui Hristos din sursă directă. Întâi de toate a 
cunoscut Sfânta Scriptură, a cunoscut comentariile la Evangheliile pe care le 
explica credincioşilor. A mai adăugat încă un izvor care a fost de fapt sursă de 
trăire duhovnicească: Sfânta Liturghie. Aproape că nu exista cuvântare în care 
să nu amintească ceva din Taina Liturghiei, măcar un fragment, măcar o 
exclamaţie sau o binecuvântare pentru că toate le trăia şi la ştia pe de rost, le 
repeta înlăuntrul sufletului său. Chiar şi în ultima parte a vieţii sale când 
stătea şi asculta, când citeam rugăciunile la Liturghie împreună, le reitera, 
încerca să trăiască momentele acestea tainice pe care le cunoştea foarte bine. 
Şi a mai adăugat ceva ca sursă pentru viaţa sa şi pentru propovăduirea sa: 
inspiraţia din Sfinţii Părinţi. Părinţii Bisericii au stat la temelia credinţei sale 
şi a propovăduirii sale, cu atât mai mult părinţii din Pateric. 
piine Teofil, a amintit şi Prea Fericitul Părinte Patriarh Daniel, şi-a 
onorat numele acesta primit prin rânduiala călugăriei, schimbat din 
numele de Ioan în Teofil, adică „iubitor de Dumnezeu”. L-a iubit pe Dumnezeu 
atât de mult pentru că şi Dumnezeu l-a iubit pe el şi a împărtăşit iubirea 
aceasta lui Dumnezeu printr-o bucurie. A primit bucuria aceasta de la 
duhovnicii săi, de la părinţii săi spirituali şi amintim aici doi dintre marii 
părinţi care au stat la temelia vieţii spirituale a acestei mănăstiri, a acestui loc 
sfinţit şi sfinţitor: părintele Serafim Popescu alături de care a stat până în 
ultima clipă a vieţii părintelui Serafim şi părintele Arsenie Boca. De la 
părintele Serafim a luat bucuria aceasta şi zâmbetul pe care îl transmitea 
tuturor. Zâmbetul acesta şi bucuria aceasta au fost inspirate sau luate chiar 
din ceea ce repeta mereu, din „zâmbetul lui Dumnezeu” şi dacă ne zâmbea 
nouă şi dacă ne vorbea despre bucuria lui Dumnezeu exprimată în cuvintele 
acestea omeneşti: „zâmbetul lui Dumnezeu”, iată că acum se duce să vadă 
zâmbetul lui Dumnezeu, să-i zâmbească şi dânsul şi să simtă bucuria pe care 
Dumnezeu o are pentru că mare bucurie se face în cer când se întoarce şi un 
păcătos, dar unul care a slujit atâţia ani în ogorul Domnului. 
fost şi un predicator şi un misionar ca nimeni altul, adresându-se 
tuturor credincioşilor, dar având o dragoste deosebită faţă de tineri. 
Nu ne-am dat seama decât după ce le-am adunat toate împreună, câtă 
activitate a depus. Nu s-a exprimat niciodată că e obosit sau nu mai poate, 
mergând până în marginile ţării şi trecând hotarele ei pentru ca în conferinţe, 
în slujbe şi în cuvântări să lumineze sufletele. Am fost întrebat oare de ce 
părintele a avut mare succes în apropierea tinerilor de Hristos şi am încercat 
să-mi explic lucrul acesta tocmai prin faptul că şi-a asumat paternitatea 
spirituală, pentru că noi care suntem părinţi trupeşti faţă de copiii noştri avem 
întâi o atitudine de autoritate, vrem să fim respectaţi ca părinţi, vrem ca 
pruncii noştri să respecte toate întocmai şi apoi considerăm că dragostea este 
de la sine înţeles, că dacă-i hrănim, că dacă-i ţinem şi ne îngrijim de ei, toate 
acestea nu sunt altceva decât acte de iubire şi într-adevăr, aşa sunt acte de 
iubire. Însă în momentul în care părintele se apropia de un tânăr sau un tânăr 
se apropia de părintele Teofil, îl asculta până la ultima sa dezvăluire, a acelui 
tainic pe care poate îl ascundea de părinţi şi încerca să-l readucă cu picioarele 
pe pământ, să-i ofere şansa pe care altfel nu i-a exprimat-o nimeni, nu i-a 
putut-o oferi nimeni şi apoi să-l ridice de la nivelul de a primi doar o simplă 
binecuvântare sau înţelegere — binecuvântarea nu e simplă niciodată —, de la o 
simplă înţelegere a cerinţelor personale, la binecuvântarea lui Dumnezeu. 

Pe tinerii pe care i-a pus în legătură cu Dumnezeu şi i-a păstrat aproape 
de sine, mulţi dintre ei l-au avut duhovnic. Mulţi vor fi astăzi întristaţi şi cu 
toţii, fără să ne lamentăm în sufletul nostru, lăsăm să cadă o lacrimă a 
prețuirii faţă de părintele nostru Teofil fiind însă încredinţaţi că Dumnezeu îi 
va răsplăti lui. 

ărintele Teofil ni l-a adus mai aproape de suflet şi pe părintele 

Arsenie Boca. A încercat totdeauna să transmită binecuvântarea 
aceasta lucrată prin rânduiala lui Dumnezeu de către părintele Arsenie Boca, 
prin cuvintele părintelui. Ni-l aducea mai aproape. Iată una din apoftegmele 
acestea, iată unul dintre cuvintele pe care părintele Teofil ni l-a adus de la 
părintele Arsenie: „În mintea strâmbă şi lucrul drept se strâmbă”, sau 
„Iubirea lui Dumnezeu pentru cel mai mare păcătos e mai mare decât iubirea 
celui mai mare sfânt către Dumnezeu” şi câte altele. 

L-am ascultat acum, când Dumnezeu l-a chemat după o scurtă perioadă 
de suferinţă, o suferinţă pe care şi-a asumat-o, l-am ascultat mereu la Radio 
Trinitas şi la TV Trinitas. Simţeam că e cu noi şi aşa simţim şi acum. O să 
simţim multă vreme, o să avem multă vreme dorinţa aceasta de a-i mai auzi 
cuvântul şi le avem, pentru că iată tocmai acum s-au imprimat două DVD-uri 
cu cuvântările sale. Sunt 38 de cărţi tipărite deja, care sunt la îndemâna 
tuturor celor care vor să-l audă pe părintele şi mai ales să-i urmeze sfatul. Şi 
dacă a fost atât de cinstit, dacă a lucrat atât de mult, Prea Fericitul Părinte 
Patriarh ne-a trimis cuvântul său, iar alte instituţii ale Patriarhiei, atât Radio- 
ul cât şi Televiziunea au trimis „coroana” recunoştinţei lor pentru ceea ce a 
oferit părintele Teofil credincioşilor noştri prin aceste două instituţii centrale 
ale Bisericii noastre. 

acă acum pleacă dintre noi ne lasă două lucruri, ne lasă nouă pilda 
vieţii sale care a fost încununată cu ultimele clipe. L-am cercetat 
când a fost la spital la Braşov, în două rânduri. Prima dată mi-a spus: 


„E bine pentru că nu mă doare nimic, am venit să vedem ce se poate 
realiza”. 


Ştia, simţea că activitatea sa s-a încheiat şi simţea că trebuie să se 
pregătească şi în ultima clipă pentru trecerea dincolo, de aceea la a doua 
întâlnire mi-a spus un cuvânt care m-a şocat. Mi-a spus aşa: 


„Dragă, eu am venit aici ca să mor”, 
şi am zis: 


„Cum părinte, nimeni nu vine la spital ca să moară, vine la spital să se 
salveze”, 


şi a zis: 
„Dacă Dumnezeu v-a vrea să mai trăiesc, mă supun, dar dacă nu, eu 
sunt pregătit”. 


Auziţi ce cuvinte mari! A mai spus părintele multe cuvinte pe care nu le- 
am priceput noi: 


„Sunt bucuros, sunt fericit, sunt împlinit”, 


când noi toţi ne plângem, noi toţi suntem nemulţumiţi, noi toţi nu ştim ce să 
mai cerem, ce să mai facem, ce să mai avem. 

Era o pace lăuntrică pe care ne-o lasă nouă. Folosiţi-vă fraţilor, fiilor 
duhovniceşti ai părintelui Teofil nu numai de bucuria şi lumina pe care ne-a 
transmis-o! Priviţi-i şi acum faţa luminată! A plecat dincolo pentru că a trecut 
numai pragul morţii, de aceea şi Dumnezeu i-a scurtat suferinţa în câteva zile. 
A dat ceea ce se cuvine pământului şi trupului acestuia, pentru ca dincolo 
sufletul să primească odihna şi binecuvântarea lui Dumnezeu. Va merge acum 
să slujească Liturghia cerească împreună cu îngerii, pentru că tot împreună cu 
îngerii a slujit Liturghia euharistică 50 de ani şi s-a împărtăşit, aproape zilnic 
cu Trupul şi Sângele Mântuitorului Iisus Hristos. 

i aducem acum prețuirea noastră, nu doar prin cuvânt, ci prin 

| dracoutea cu care înălţăm rugăciune către Tatăl ceresc. Îi sunt dator 
pentru prietenia pe care mi-a oferit-o de când aveam sub zece ani. Îmi 
amintesc când a venit prima dată în casa noastră împreună cu părintele 
Serafim şi când le-a spus la ai mei că: „Liviu este prietenul meu” şi prietenul a 
ajuns ucenic. E un lucru mare să ştiţi, Mântuitorul le spune ucenicilor: „Voi 
sunteţi prietenii mei” şi explică de ce „pentru că sluga nu ştie ce face 
stăpânul”. Din prieten, iată de mic, am ajuns ucenic şi am ajuns împreună 
slujitor şi iarăşi revin la starea de fiu duhovnicesc, rugând pe Dumnezeu şi pe 
părintele Teofil: pe Dumnezeu ca să-i aşeze sufletul acolo unde se cuvine, cu 
drepţii, iar pe părintele să nu ne uite, începând cu mitropolitul şi până la cel 
mai tânăr credincios şi fiu duhovnicesc, cu atât mai mult la obştea acestei 
mănăstiri. 

Spunea Prea Fericitul Părinte Daniel că acele locuri sfinţite şi sfinţitoare, 
acele lăcaşuri, acele oaze de lumină care sunt mănăstirile noastre vor dăinui 
datorită faptului că ele trimit din timp în timp rugători în cer. Iată, dacă 
suntem astăzi trişti că l-am pierdut pe părintele, nu l-am pierdut pentru că el 
rămâne cu noi. Iată-l! Îl aşezăm alături de noi aici în cimitir, la mormântul 
său, dar am câştigat încă un rugător în cer. 

Dumnezeu să-i odihnească sufletul său cu drepţii, iară pe noi pe toţi să ne 
mântuiască pentru ca să ne putem întâlni cu toţi în Rai, în Împărăţia lui 
Dumnezeu. 

Dumnezeu să-l ierte! 


Predică rostită la înmormântarea părintelui Teofil Părăian de 
Înaltpreasfinţitul Părinte Mitropolit LAURENŢIU STREZA 
(Arhiepiscop al Sibiului şi Mitropolit al Ardealului) 

Nu ne putem imagina un părinte Teofil în veşnicie fără ucenicii lui din această 
lume (IPS Mitropolit Teofan Savu) 


(Interviu realizat de părintele Sabin Vodă) 


- Inaltpreasfinția Voastră, vă rugăm să ne dați un gând despre cum l- 
ați cunoscut pe Părintele Teofil de la Sâmbăta acum când ne-a părăsit din 
această lume, dar se roagă pentru noi în Împărăţia lui Dumnezeu. 


-am cunoscut tocmai rugându-se pentru noi, cum spuneţi 

dumneavoastră că face acum în Împărăţia cerurilor, pentru că iubea 
foarte mult pe Dumnezeu, dar iubea în egală măsură şi pe oamenii din jur. Era 
obişnuit cu popasuri dese în cetatea Băniei pentru a se întâlni cu credincioşii 
sau pentru a susţine o conferinţă. Aveam întotdeauna bucuria să-l am ca 
oaspete la Mitropolie şi după greutatea unei zile, eu în administraţie, el de la 
conferințe sau spovedind oamenii, ne întâlneam seara la cină şi aveam 
posibilitatea pentru câteva zeci de minute să schimbăm câteva gânduri, să 
schimbăm câteva cuvinte. Şi mă bucura foarte mult acest lucru pentru că aşa 
cum iubea el marii duhovnici pe care i-a cunoscut, că erau odihnitori de 
oameni, simţeam această odihnă pe care ţi-o inspira în momentul în care îl 
auzeai vorbind sau erai în proximitatea lui într-o discuţie faţă către faţă. Şi 
plecai de la întâlnirea cu Preacuvioşia Sa mai întărit, mai încurajat în nădejde, 
în credinţă, în slujirea Bisericii şi acest lucru contează foarte mult pentru orice 
creştin, pentru preot şi cu atât mai mult pentru arhiereu. 


- Înaltpreasfinţia Voastră, părintele Teofil era tot timpul cu zâmbetul pe 
buze. De unde credeţi că avea această bucurie? 


| pătruns până în adâncuri de adevărul fundamental că Dumnezeu 
iubeşte, că minut de minut, clipă de clipă din sânul Prea Sfintei 
Treimi se revarsă peste lume cascade de har, valuri de binecuvântare, val în 
dragoste. Ştia acest lucru, mărturisea acest lucru, era pătruns de acest adevăr. 
Şi cunoscând iubirea lui Dumnezeu pentru lume, prindea curaj şi atunci 
tristeţea, problemele pe care şi el ca orice om le-a avut în viaţă, agitația, 
frământarea, ispitele toate îşi pierdeau din consistenţă în faţa acestei revărsări 
de iubire a lui Dumnezeu către lume. Şi acest lucru făcea să se întipărească pe 
chipul lui un zâmbet, o faţă senină, o frunte descreţită, o voce caldă care foarte 
rar mustra şi cel mai adesea, dacă nu totdeauna sau aproape întotdeauna 
binecuvânta, ierta, îmbărbăta şi toate cele care sunt necesare într-o lume 
tristă, posomorâtă şi agitată. 

Avea chiar această certitudine că Dumnezeu în milostivirea Sa cea de 
nepătruns pentru mintea umană îi îmbrăţişează pe toţi oamenii şi cei ce luptă 
câtuşi de puţin pentru dobândirea Împărăției cerurilor reuşesc acest lucru. De 
aceea credem şi mărturisim cu multă certitudine că acum la câteva ceasuri, la 
câteva zeci de ceasuri de la plecarea părintelui Teofil dintre noi, el se 
odihneşte lângă Dumnezeul de a cărui iubire atotcuprinzătoare era convins că 
îmbrăţişează lumea. Spunea adesea că are această încredințare că Dumnezeu, 
în ciuda propriilor slăbiciuni, îl va mântui şi pe el pentru că nu se poate ca o 
inimă care doreşte raiul, care doreşte Împărăţia lui Dumnezeu, care-L doreşte 
pe Dumnezeu, El, Dumnezeu să nu primească acel suflet şi să-l odihnească 
întru Împărăţia Sa. 

- Părintele Teofil spunea chiar mai mult, îndrăznea să spună că el când 
va merge la Dumnezeu va merge în rai şi va trage şi pe alții după el. 


(o că-i va trage şi pe alţii, pe cei pe care i-a cunoscut în viaţă şi prin 
cuvântul său, prin îmbărbătarea sa reuşind să schimbe multe inimi. 
Acele inimi apropiindu-se de Dumnezeu prin mijlocirea părintelui nu au altă 
şansă decât să fie cu el în Împărăţia cerurilor, atunci când sorocul fiecăruia 
vine pentru plecarea din această lume. Şi sămânţa pe care părintele a 
înrădăcinat-o puternic în inima atâtor tineri şi mai puţini tineri, rodeşte 
datorită cuvântului altoit pe sufletul lor. Ei vor avea aceeaşi binecuvântare de 
la Dumnezeu ca să fie împreună cu părintele acolo pentru că nu ne putem 
imagina un părinte Teofil în veşnicie fără ucenicii lui din această lume. Mulţi 
se vor îndrepta spre el în curând, alţii mai târziu; cert este că dacă nu vor uita 
cuvântul părintelui vor avea aceeaşi binecuvântare din partea lui Dumnezeu să 
locuiască, de data aceasta nedespărţiţi fiind, întru veşnicie cu părintele Teofil 
şi cu Dumnezeul pe care şi el şi ucenicii L-au mărturisit. 


- Înaltpreasfinţia Voastră, la final un gând de mângâiere pentru cei 
care l-au iubit şi-l iubesc pe părintele şi care se simt acum poate părăsiți de 
prezenţa lui fizică. 

şa este, nu se poate eluda această tristeţe umană în preajma celui 

care până mai ieri ne vorbea şi acum tace. Să încerce fiecare să-l audă 
pe părintele şi să-şi imagineze ce le-ar fi spus părintele dacă vreodată i-ar fi 
adresat întrebarea: 

„Ce-o să ne grăiţi părinte în primele 24 de ore sau în primele 48 de ore 

de la plecarea dumneavoastră dintre noi?”. 

Şi atunci îşi vor da seama că părintele nu le-ar fi vorbit decât despre 
despărţirea temporară, despre reîntâlnire, despre faptul că moarte nu există în 
adevăratul sens a cuvântului şi că totul nu este decât o despărţire de scurtă 
durată pentru a aprecia şi valorifica şi mai mult întâlnirea care urmează. 

Părintele le-ar fi spus: 


„Vă aştept şi pe voi acolo unde sunt eu”. 


Şi cred că cei care l-au ascultat, i-au urmat sfatul au capacitatea lăuntrică 
să-i asculte vocea, chiar şi acum după plecarea părintelui dintre noi. 


Înaltpreasfinţitul Părinte Mitropolit TEOFAN SAVU 
(Arhiepiscop al Iaşilor şi Mitropolit al Moldovei şi Bucovinei) 

Bucuria şi lumina lui erau molipsitoare (ÎPS Mitropolit Iosif Pop) 


(Interviu realizat de părintele Sabin Vodă) 


| Dize Teofil a venit de două ori în Franţa: acum 10 ani a venit 
prima dată şi anul trecut a doua oară. Sigur, acum 10 ani am încercat 
să îl apropii de emigrația mijlocie a românilor din Franţa, adică de cei care 
veniseră în Franţa în anii '80 (79 - 80). Foarte mulţi intelectuali, foarte mulţi 
artişti, arhitecţi, medici, oameni care s-au integrat până în '90 în societatea 
franceză reuşind să clădească ceva acolo pentru ei, pentru familiile lor. Însă 
ceea ce n-au reuşit ei să integreze a fost Biserica; Biserica doar după '90 au 
reuşit să o găsească, s-o regăsească şi unul din cei care i-a ajutat în aceste 
momente a fost părintele Teofil. 

Adică noi preoţii tineri, cu care s-au întâlnit ei, am încercat să facem 
ceva, dar totuşi parcă n-aveam autoritatea pe care o avea cineva ca părintele 
Teofil şi imediat l-am chemat. Venise părintele Rafail Noica înainte, apoi a 
venit şi părintele Teofil. Şi ţin minte foarte bine că ne-am adunat în grădină la 
cineva, un artist român de acolo, regizor şi scenograf, care a făcut foarte multă 
operă, film şi teatru la Paris şi dânsul îşi făcuse o mică capelă într-un colţ al 
grădinii. Acolo, în faţa capelei respective, noi ne-am adunat cu toţii; eram vreo 
70 - 80 oameni de diferite nuanţe fiecare şi părintele atunci le-a vorbit despre 
rugăciunea lui lisus. Nu uit niciodată! I-a învăţat cum să spună rugăciunea lui 
lisus şi apoi le-a vorbit despre poezie. Careva l-a întrebat ce părere are, ce 
poate să spună despre poezie şi părintele le-a luat vorba din gură şi a început 
să le vorbească despre poezie în general şi despre poezia creştină mai apoi, 
începând să recite zeci de minute poezii, în special ale Zoricăi Laţcu. Părintele 
nu putea vedea pe faţa oamenilor ce se întâmplă, dar eu i-am văzut şi i-am 
văzut după. Mulţi au venit în zona Făgăraşului să-l caute şi stăteau de vorbă cu 
dânsul. 

igur, eu îl cunosc pe părintele de când eram student, însă dânsul a 

marcat, pot să spun, Franţa. Nu numai pe români, pentru că am 
vorbit despre o întâlnire mai degrabă într-un cadru restrâns, însă a ţinut mai 
multe conferinţe printre care una la comunitatea francofonă ortodoxă şi ţin 
minte că era o maică acolo, avem o călugăriţă care este franţuzoaică, dar 
vorbeşte româneşte perfect, maica Phebe şi părintele vorbea, iar maica Phebe 
traducea. Când a ajuns la poezie maica Phebe s-a blocat puţin şi atunci 
părintele traducea în locul maicii. 

În comunitatea noastră franco-română ortodoxă, părintele şi-a pus 
amprenta. Pentru ce ? Pentru faptul că era un personaj în Biserică, neobişnuit; 
pentru faptul că era nevăzător; pentru cultura lui teologică; pentru puterea 
cuvântului lui şi în română şi în franceză; pentru că a vorbit mult în franceză, 
i-a marcat. 

Acum 10 ani ţin minte că am făcut turul Franţei. Am fost nu numai la 
Paris, ci şi la Lyon, la Clermont — Ferrand, la Bordeaux şi în alte părţi. Acum 
un an ne-a făcut surpriza să vină din nou. M-a căutat cu părintele stareţ 
Ilarion Urs şi mi-a spus: 


„Inaltpreasfinţite acum vreo 9 ani v-am promis că dacă într-o zi mai ies 
din România, înainte de moarte, o să vin şi în Franţa. Lite că ies în 
Grecia, dar aş vrea să vin înainte în Franţa”. 

Şi între timp s-a dus două zile la Madrid, la comunitatea de acolo şi de 
acolo a venit la Paris şi la Lyon; a stat 10 zile şi a ţinut vreo 5 conferinţe. Noi 
avem un pelerinaj organizat la Ierusalim anul trecut, exact în aceiaşi perioadă 
şi atunci eu n-am mai mers la Ierusalim. Am zis: 

„Dacă vine părintele Teofil o să stau aici să-l primesc, să îl mai aud şi 


>» 


eu”, 


că îmi era dor să-l aud, pentru că de 10 ani n-am mai avut ocazia. Sigur în 
România era altceva, însă pentru noi cei de acolo era mai greu să-l auzim şi la 
noi nu circulau nici CD-uri cu înregistrările dânsului. De aceea am rămas. Şi 
vă spun, a vorbit părintele Teofil ca niciodată anul trecut la Paris. Poate ajută 
Dumnezeu şi o să primiţi înregistrările, cred că le şi are şi dânsul pentru că 
oricum dânsul îşi înregistra cuvântările, dar le-am făcut şi noi acolo şi am 
căzut de acord atunci cu părintele Teofil să-i traducem în limba franceză cel 
puţin o carte sau un florilegiu din cărţile dânsului. 


- Aş vrea să vă întreb care este lucrul cel mai important care v-a rămas 
de la părintele? 


ucuria! Ştiu că toată lumea o spune, dar aşa şi este. Bucuria şi lumina 

lui erau molipsitoare. Eu personal ţin minte că vorbind părintele în 
jurul unor lucruri, a unor teme dintr-o dată se însenina, se lumina, începea să 
zâmbească. Zicea: 


„Dar Dumnezeu ne zâmbeşte. Dar Dumnezeu este bun. Dar Dumnezeu 
este bucurie, Dumnezeu ne aduce bucurie!”. 


Asta mi-a rămas de la dânsul. Pentru că se însenina când te apropiai de 
dânsul. Când îţi recunoştea vocea se însenina, se îndrepta şi te lua în braţe. 
Da, asta m-a marcat chiar din prima clipă. 


Înaltpreasfinţitul Părinte Mitropolit IOSIF POP 


(Arhiepiscop al Arhiepiscopiei Ortodoxe Române a Europei 
Occidentale şi Mitropolit al Mitropoliei Ortodoxe Române 
a Europei Occidentale şi Meridionale) 

O icoană sfântă în colţişorul sufletului nostru (ÎPS Arhiepiscop Andrei 
Andreicuţ) 


pa Teofil a făcut parte din pleiada marilor duhovnici pe care i-a 
avut Biserica noastră. Rând pe rând se mută în eternitate şi noi 
rămânem mai săraci, dar nădăjduim ca şi de acolo să se roage pentru noi. Îl 
cunoaşte toată ţara şi în mod special Eparhia de Alba Iulia pentru că a fost 
nelipsit de aici în Postul Mare şi în Postul Crăciunului, la „Serile 
duhovniceşti”. Ne va lipsi mult! Ne rămân cărţile ce s-au scris după 
conferințele dânsului, dar totuşi ele nu pot înlocui omul viu. 

Mi-aduc aminte cu multă nostalgie, ca de o icoană sfântă, de chipul lui pe 
care l-am văzut prima dată în anul 1979. Era la sărbătoarea Izvorului 
Tămăduirii la Sâmbăta de Sus, pe vremea aceea era doar diacon. La Izvorul 
Tămăduirii a slujit Mitropolitul Nicolae Mladin. Făceam şi eu parte din sobor 
ca un preot umilit, iar părintele Teofil a fost diaconit. Mi s-a întipărit în suflet 
modul duhovnicesc în care a zis ecteniile. Mai apoi a venit vremea să fie făcut 
preot duhovnic şi l-am cunoscut cu toţii din modul în care revărsa din sine 
căldură, dragoste, duh de iubire, duh de comuniune. 

Ne va fi tare dor de el şi ne rugăm lui Dumnezeu să-i facă parte de odihnă 
întru Împărăţia Sa. Ne va fi dor la toţi, la creştinii noştri care-l ascultau cu 
drag, dar nu numai lor, ci şi mănăstirilor. În trei mănăstiri din eparhia noastră 
s-au organizat vara tabere de tineret la care personalitatea spirituală chemată 
să dirijeze toată viaţa taberei era părintele Teofil Părăian: la Oaşa, la Poşaga şi 
la Subpiatră. Am zis că ne va fi greu fără dânsul, dar rămâne ca o icoană 
sfântă în colțişorul sufletului nostru. 

Dumnezeu să-l odihnească cu drepţii. 


Înaltpreasfinţitul Părinte Arhiepiscop ANDREI ANDREICUŢ 
(Arhiepiscop al Alba Iuliei) 


Il 


Scara fericirii Părintelui Teofil (PS Episcop Macarie Drăgoi) 


„A e multor tineri, l-am cunoscut pe părintele Teofil cu prilejul 
conferințelor organizate de Asociaţia Studenţilor Creştini Ortodocşi 
Români (ASCOR). Am fost cucerit de bunătatea, de iubirea şi deschiderea pe 
care ne-a arătat-o dintr-un început părintele Teofil şi în mod deosebit de 
optimismul lui debordant. 

Sigur că înainte de a deveni călugăr am avut multe întâlniri cu sfinţia sa, 
atât la Seminarul la care am studiat, în Suceava unde sfinţia sa a avut 
dragostea să vină pentru câteva zile şi să fie în mijlocul nostru, cât şi la Cluj- 
Napoca după ce am început cursurile la Facultatea de Teologie Ortodoxă, însă 
şi aici la Sâmbăta de Sus. Îmi aduc aminte că după ce am devenit călugăr şi am 
primit numele de Macarie, părintele Teofil mi-a spus că sunt câteva etape ale 
fericirii până ajungem la măsura numelui de Macarie - „fericit”. Şi avea o 
scară a fericirii potrivit câtorva nume din Filocalie: părintele începea cu 
numele de Teopist, care înseamnă „credincios lui Dumnezeu”; apoi cu acela de 
Teodul, „slujitor a lui Dumnezeu”; apoi spunea că cel care este slujitorul lui 
Dumnezeu este şi „cunoscător de Dumnezeu”, ajungând să primească numele 
de Teognost, apoi acela de Teofil, „iubitor de Dumnezeu” — cel care-l cunoaşte 
pe Dumnezeu ascuns în poruncile Sale îl şi iubeşte — şi desigur că ultima 
treaptă în calea fericirii în Hristos este aceea la măsura numelui de Macarie. 
Mi-a dat mult curaj şi m-a întărit duhovniceşte, însă totodată m-a 
conştientizat de numele deosebit pe care îl port şi de faptul că v-a trebui în 
misiunea mea de monah şi apoi după hirotonia mea de slujitor al sfântului 
altar, să împărtăşesc tuturor fericirea în Hristos Domnul. 

După hirotonia mea întru arhiereu am avut o legătură şi mai deosebită cu 
părintele Teofil şi datorită faptului că nepoata de soră a părintelui locuieşte în 
capitala Suediei, la Stockholm, iar sora sfinţiei sale vine foarte des în Suedia la 
fiică şi la nepoţei. În vara anului trecut m-am întâlnit prima dată cu sfinţia sa, 
după ce am fost hirotonit întru arhiereu şi părintele mi-a spus cu multă 
bucurie: 


„Să ştii preasfințite că am şi eu rudenii la Stockholm, acolo unde 
păstoreşti preasfinţia ta”. 


Şi sigur că i-am adresat rugămintea de veni în Suedia, unde nu a fost 
niciodată, mai cu seamă că are şi rudenii şi că ne va putea ajuta totodată şi în 
misiunea pe care o săvârşim acolo. A spus în principiu că: „Da”. M-am revăzut 
cu sfinţia sa de Sfinţii Brâncoveni. Am stat câteva zile la Sâmbăta de Sus şi 
părintele şi-a exprimat încă o dată bucuria de a putea veni într-un viitor 
apropiat în eparhia noastră. Mi-a spus totodată că este şi obosit, însă v-a căuta 
prilejul potrivit să ne ajute şi să ne sprijine în lucrarea duhovnicească şi în 
misiunea Bisericii noastre din Europa de Nord. 

Cu prilejul lucrărilor Sfântului Sinod am venit mai devreme în ţară, am 
făcut o vizită la casa părintească şi am aflat că părintele este internat la 
Spitalul Militar din Cluj-Napoca şi i-am făcut o vizită. Tare s-a bucurat de 
faptul că l-am vizitat. Mi-a spus, printre altele: 


Să ştii SPT 3 e atit ară PE (d e caci 
Să ştii preasfinţite că ne întâlnim pentru ultima oară în viaţa 
pământească”. 


Eu l-am încurajat şi i-am spus: 

„Nu se poate. Nădăjduim ca Dumnezeu să vă prelungească viaţa 


fiindcă avem în continuare nevoie de sfatul şi îndrumarea sfinției 
voastre”. 


Şi părintele n-a mai spus nimic, însă n-a fost chiar ultima întâlnire 
pentru că Dumnezeu a rânduit ca să fiu prezent şi la praznicul de astăzi, la 
înmormântarea părintelui Teofil şi să-l însoţim cu rugăciunea, cu dragostea şi 
cu toată recunoştinţa noastră pe calea veşniciei. 


Preasfinţitul Părinte Episcop MACARIE DRĂGOI 
(Episcop al Episcopiei Ortodoxe Române a Europei de Nord) 

Avem un rugător în Împărăţia cerurilor (PS Episcop Andrei Făgărăşanul) 


bştea Sfintei Mănăstiri Brâncoveanu de la Sâmbăta de Sus împreună 
cu toţi credincioşii din Ţara Făgăraşului şi nu numai, credincioşii 
Mitropoliei Ardealului şi din toată ţara care l-au cunoscut, petrec la groapă 
trupul părintelui Teofil Părăian. 
Părintele s-a mutat la ceruri pentru că L-a iubit pe Dumnezeu, aşa cum i- 
a fost şi numele dacă ar fi să-l traducem din limba greacă: „iubitor de 
Dumnezeu”. L-a iubit pe Dumnezeu şi L-a propovăduit pe pământ oamenilor, 
iar astăzi sufletul lui s-a mutat în obştea îngerilor slujitori ai Împărăției 
cerurilor. Desigur nu poţi să descrii în cuvinte golul imens care-l lasă în obştea 
mănăstirii, pentru că de peste cinci decenii părintele Teofil a fost 
îndrumătorul de suflete, a fost omul bucuriei, a fost omul în care te-ai odihnit, 
omul care a ştiut să pună alifie pe rana sufletului zdrobit şi împovărat cu 
păcatele şi cu zbuciumul acestei vieţi. 
Părintele Teofil a fost „un om mare” — cum îi plăcea să spună: 


„Sunt mare pentru cei ce mă ascultă, sunt mic pentru cei care nu mă 
ascultă şi sunt un om de nimic pentru cei care mă ocolesc”. 


Cei care am încercat să-l ascultăm în viaţă îl regretăm, dar în acelaşi timp 
ne şi bucurăm pentru că avem un rugător în Împărăţia cerurilor. 

Dumnezeu să-l odihnească şi veşnică să-i fie pomenirea, aşa cum ne 
spune cartea proorocului Isaia: 


„Domnul îi va da un nume şi îi va da un nume mai presus decât fii şi 
fiice”. 


Dumnezeu să-l odihnească! 


Preasfinţitul Părinte Episcop ANDREI FĂGĂRĂŞANUL 
(Episcop-vicar al Arhiepiscopiei Sibiului) 

A avut o disponibilitate specială pentru Timişoara (PS Episcop Paisie 
Lugojanul) 


|: părintele Teofil m-a impresionat în primul rând bucuria de care toţi 
cei care l-au cunoscut s-au împărtăşit. Apoi de mic am avut o 
întrebare: „Cum a înviat Domnul Hristos, dacă a fost omorât, dacă a murit?” 
şi în prima sau în a doua conferinţă în care l-am ascultat pe părintele Teofil la 
Timişoara a răspuns acestei întrebări ale mele din copilărie. De când eram în 
clasa a V-a sau a VI-a, m-a frământat această întrebare şi am găsit răspunsul 
la părintele Teofil. Şi de atunci a rămas un părinte al sufletului meu şi 
mulţumesc lui Dumnezeu că mi l-a scos în cale prin intermediul 
Preasfinţitului Sofronie, episcopul Oradiei care pe atunci era preşedintele 
ASCOR-ului Timişoara. 

M-au marcat aceste două mari aspecte: bucuria pe care o împărtăşea şi o 
împărțea tuturor celor care veneau în legătură cu sfinţia sa şi faptul că mi-a 
răspuns întrebării mele: „Cum a înviat Domnul Hristos” cu argumentele care 
sunt în Sfânta Scriptură şi cele care nu sunt în Sfânta Scriptură privind 
învierea Mântuitorului nostru lisus Hristos. 

La Timişoara stătea cel mai mult la conferinţe poate şi pentru faptul că a 
găsit o deschidere şi foarte mulţi tineri care doreau să vină în contact cu sfinţia 
sa doreau să se îmbogăţească din cunoştinţele duhovniceşti ale părintelui şi 
întotdeauna a avut o disponibilitate specială pentru Timişoara, pentru 
ASCOR-ul din Timişoara şi cred că izvora această deschidere şi bucurie 
specială şi din faptul că mulţi dintre cei care l-au ascultat sau s-au spovedit la 
părintele au şi urmat învăţătura părintelui. Şi desigur că un duhovnic are şi 
mulțumire sufletească din activitatea pe care o desfăşoară atunci când vede că 
cei pentru care-şi pune sufletul, îi urmează sfaturile şi culege roadele acestei 
ascultări. 


Preasfinţitul Părinte Episcop PAISIE LUGOJANUL 


(Episcop-vicar al Arhiepiscopiei Timişoarei) 

Omul cu cea mai mare credinţă în Dumnezeu din câţi am întâlnit (PS Episcop 
Sofian Braşoveanu) 


(Predică rostită la slujba de priveghi în ziua de 30 octombrie 2009) 


„Hristos a înviat!” 
ÎN rugat acum şi o să ne rugăm şi mâine pentru veşnica odihnă a 
părintelui Teofil, pentru ca el să petreacă la loc luminat împreună cu 
Hristos şi cu Dumnezeu pe care l-a iubit, aşa cum i-a fost şi-i este numele 
Teofil, „iubitorul de Dumnezeu”. 

La un an, doi după ce am venit la mănăstire, prin 1991 — 1992 s-a făcut 
un parastas pentru unul din mitropoliţii Ardealului, cred că pentru 
Înaltpreasfinţitul Nicolae Bălan şi veneam împreună cu părintele de la cimitir; 
intram în curtea mănăstirii — eram pe atunci frate de mănăstire — şi părintele 
Teofil predicase la înmormântare, şi intrând în curte mă întreabă: 


„Tu ce-o să spui la moartea mea?”. 


Eu atunci am rămas cu totul nedumerit. Mai întâi nu mă gândeam că o să 
ajung, să vorbesc la moartea sfinţiei sale şi nu-mi pusesem această întrebare. 
Iată că acum trebuie să-i dau răspuns în faptă. 

LD)" câţiva ani eram în bisericuţa mică şi s-a făcut un parastas pentru 

un preot (nu-mi mai aduc aminte pentru cine), tot aşa ca în această 
seară după o vecernie şi, după ce s-a terminat vecernia, unul din părinţii care 
mai erau acolo, un părinte paroh dintr-un sat de aici din jur a spus: 


„Să ne facem şi această datorie faţă de părintele care a plecat dintre 
noi!” 


Şi Părintele Teofil spune: 


„Pentru mine nu e o datorie, pentru mine e o bucurie. Că eu sunt prieten 
şi cu cei vii şi cu cei morți”. 


NE aflăm în această seară în jurul trupului său neînsufleţit care i-a fost 
cort al sufletului până de curând şi sunt sigur că nici sufletul 
părintelui nu este departe de trup acum şi nici de noi toţi care suntem aici şi 
ne priveşte, ne zâmbeşte şi se uită la fiecare dintre noi cum îi aducem după 
putere fiecare o ultimă cinstire, fiind de faţă şi trupul lui aici, pentru că cei 
care l-am avut în cinste o să-l avem în întreaga viaţă — cum spunea părintele: 


„Cinstirea şi iubirea față de cineva nu se opresc în marginea 
mormântului, ci ele dăinuie veşnic”. 


upă ce am venit la mânăstire la Sâmbăta de Sus părintele mi-a 

devenit încet, încet tot mai mult părinte şi aşa mi-a rămas pentru 
totdeauna. Mă gândeam în zilele de ieri şi astăzi că tot ceea ce sunt, dacă ar fi 
să socotesc, în măsură poate că mai mare de 50 % îi datorez părintelui. EI mi-a 
fost într-adevăr un părinte sufletesc aşa cum v-a fost şi celor mai mulţi care 
sunteţi acum aici. Îmi spunea o familie de tineri din depărtare că pentru ei 
părintele Teofil a reprezentat totul. Sunt aici între noi, pentru că el i-a născut 
practic în Hristos, el i-a crescut în Hristos şi acum sunt singuri, cum singur 
este oricare dintre noi când ne moare un părinte. Şi ei acum se simțeau rămaşi 
singuri, dezorientaţi şi le-am spus că părintele nu i-a părăsit. Părintele a fost 

părinte în viaţa noastră şi rămâne părintele nostru al tuturor şi după moarte, 
după momentul acesta al morţii prin care el trece acum ca să se întâlnească cu 
Dumnezeu, cu Hristos cel Înviat pe care l-a iubit şi căruia i-a slujit din 
copilărie, şi cu o intensitate mai mare de când a făcut Teologia şi apoi din 1953 
de când s-a aşezat aici la mănăstire. Şi au trecut iată — cum ar spune dânsul —, 
au trecut peste dânsul mai mult de 50 de ani, o jumătate de veac, o viaţă de 
om aici în mănăstire, în slujba lui Dumnezeu cu asumarea a tot ceea ce a ţinut 
de această slujbă, de această slujire. 

entru mine părintele Teofil a fost omul cu cea mai mare credinţă în 

Dumnezeu din câţi am întâlnit. Fac constatarea aceasta din multe 
lucruri pe care mi le spusese părintele, din lucruri pe care le trăise şi de 
asemenea din multe lucruri pe care le-am văzut din manifestarea sa, mai ales 
în situaţii grele. Era odată o situaţie dificilă la mănăstire în care era 
nedreptăţit şi-l întreb: 


„Părinte sunteți năcăjit, v-aţi supărat?”. 
Şi zice el: 
„Nu las eu să-mi stric liniştea sufletească pentru atâta lucru”. 


Ştia că e cu mult mai important ca el să fie cu Dumnezeu, să fie aproape 
de Dumnezeu decât să lase nimicurile din jur să îl tulbure şi în cele din urmă 
să-l depărteze de Dumnezeu. Trăia prin credinţă şi trăia prin bucuria de a fi cu 
Dumnezeu. Ştiţi că ne spunea, mai ales celor care sunteţi monahi aici în 
mănăstire, ne spunea părintele referitor la cuvântul acela că unii spun că ei 
rabdă la mănăstire, spunea că: 


„Dragă eu nu am venit să rabd la mănăstire şi nu stau la mănăstire pe 
plată, eu am venit să mă bucur la mănăstire”. 


El a trăit la mănăstire împreună cu Hristos! Şi dacă astăzi atât de mulţi 
ies din mănăstire sau nu mai vin la Biserică sau pleacă din Biserică, ştiţi 
părintele spunea adesea că: 


„Nu există ortodox care să treacă la sectari, ci doar unul care n-a fost 
ortodox trece la sectari, unul care n-a ajuns să-l cunoască pe 
Dumnezeu”. 


Vreau să spun că cine a ajuns să se întâlnească cu Dumnezeu, cum s-a 
întâlnit părintele, nu îl mai lasă pe Dumnezeu, vrea să fie tot timpul lângă 
Dumnezeu aşa cum părintele s-a străduit în toată viaţa. A trăit o relaţie vie, o 
relație personală, o relaţie de dragoste cu Dumnezeul lui cel „milostiv şi 
iubitor de oameni”, „bun şi iubitor de oameni”, „care are milă şi îndurări”, 
care, cum spunea în ultima parte a vieţii cu insistenţă, „ne aşteaptă, ne 
iubeşte, ne primeşte şi chiar ne zâmbeşte”. Şi sunt sigur că părintele s-a dus 
acum să-i zâmbească şi el lui Dumnezeu. 

Ştiţi că părintele spunea că lui nu îi e frică că n-o să se mântuiască şi 
spunea aceasta cu certitudinea că Dumnezeu care-i bun şi iubitor de oameni o 
să-l primească pentru că îl iubeşte. Ştiţi cum spunea: 


„Nu pentru că aş face eu ceva excepţional (deşi el a făcut şi multe lucruri 
excepţionale şi anume l-a slujit pe Dumnezeu cu tot ceea ce a fost el), ci 
pentru milostivirea lui Dumnezeu, pentru că Dumnezeu este bun, 
pentru că Dumnezeu este Tată”. 

Am văzut că sunteţi mulţi părinţi, mulţi părinţi tineri, chiar cu copilaşi de 
vârstă mică, cu copilaşi în braţe. Vedeţi cum vă ocrotiţi copiii! Aşa ne ocroteşte 
şi Dumnezeu pe noi, numai să avem capacitatea să înţelegem acest lucru că 
Dumnezeu este Părintele nostru şi către Părintele nostru al tuturor a plecat 
părintele Teofil cu faţă senină. 

Vi aduceţi aminte că părintele avea o dorinţă pentru când va muri, 

pentru când va trece dincolo. Spunea că el vrea să se întâlnească cu 
trei oameni, în special cu trei sfinţi; că vrea să se întâlnească cu Sfântul Ioan 
Gură de Aur, care a fost milostiv, care a fost bun şi care a predicat oamenilor 
iubirea; că vrea să se întâlnească cu Sfântul Evanghelist Luca, pentru că 
Sfântul Evanghelist Luca a avut o deosebită delicateţe şi a descris cumva 
iubirea lui Dumnezeu şi prin unele pilde pe care ceilalţi evanghelişti nu le-au 
cuprins în scris; că vrea să se întâlnească şi cu Sfântul Iosif din Arimateea, 
pentru că Sfântul Iosif din Arimateea i-a pus Mântuitorului la dispoziţie 
mormântul său într-o vreme când mulţi îl huleau, când mulţi îl răstigniseră, 
ori el, Iosif din Arimateea crezuse în Hristos şi îl cinstise pe Hristos şi într-o 
vreme în care alţii îi erau potrivnici. lar pentru această delicateţe, pentru 
această sinceritate a sufletului Sfântului Iosif din Arimateea, părintele Teofil 
spunea că vrea să-l întâlnească şi pe el. Sunt sigur că părintele îl întâlneşte 
acum şi pe Dumnezeu şi îi întâlneşte şi pe sfinţii pe care a dorit să-i 
întâlnească şi îi întâlneşte şi pe mulţi alţi sfinţi şi părintele se bucură. 
<ntr-adevăr momentul despărțirii este totdeauna greu pentru noi şi cu 

Îeat despărţirea este mai mare, şi pe termen mai lung este şi mai greu. Şi 
este normal să fim trişti într-o astfel de împrejurare, dar tristeţea noastră este 
şi cu bucurie, cu bucurie că părintele s-a dus acolo unde s-a pregătit toată 
viaţa lui să meargă. EI ne lasă într-adevăr orfani. Spune Sfântul Vasile cel 
Mare într-o scrisoare: 


„Cum poate să mai trăiască cineva fericit atunci când i-a murit tatăl, 
lăsându-l orfan?”. 


m fost de curând la un parastas la Berlin pentru părintele paroh de 

acolo care a murit într-un accident, iar o credincioasă care plângea în 
urma unei situaţii create prin moartea părintelui, plângea, şi plângea şi nu 
ştiam cum să o alin şi i-am spus: 


„La înmormântare îi plângem pe cei morţi nu ne plângem pe noi cei 
care trăim”. 


Însă de fapt la fiecare înmormântare noi ne plângem mai mult pe noi 
decât pe cei care pleacă. Aşa este şi în cazul acesta pentru că părintele se duce 
la Dumnezeu şi pentru asta putem fi bucuroşi, dar părintele lasă un mare gol 
în inimile noastre, în inimile celor care l-am iubit, în inimile celor în mijlocul 
cărora a trăit, în ale noastre ale tuturor. Cu el o parte din noi pleacă în cer şi o 
parte din el rămâne aici. Vă aduceţi aminte ce frumos îmi spunea şi mie când 
veneam la mănăstire, după ce am fost trimis în Germania: 


„Părinte Serafim ai venit aici de unde ai plecat şi n-ai plecat de tot şi te- 
ai întâlnit cu tine cel rămas aici în inimile noastre”. 


Şi asta v-o spunea de atâtea ori la conferinţe şi sunt sigur că v-o spunea şi 
în dialoguri particulare: că atunci când iubeşti pe cineva îl porţi în tine, el e 
prezent în tine. De aceea o parte din noi merge cu el în ceruri şi o parte din el 
va rămâne mereu cu noi. 

put ne lasă o responsabilitate: să trăim după modelul care ni l-a 
arătat, să trăim cu această credinţă şi cu această încredere în 
Dumnezeu, cu această demnitate creştină şi să ne asumăm cu toţii condiţia de 
adevăraţi credincioşi ortodocşi, de adevăraţi — dacă vreţi — fii ai lui pe care i-a 
adus într-o anumită măsură la maturitate, i-a învăţat să meargă singuri, i-a 
învăţat să umble în căile credinţei, iar acum ei sunt datori cu toţii să facă acest 
lucru. 

instirea sfinţilor — spune Sfântul Ioan Gură de Aur — este imitarea 

lor. Cel mai frumos omagiu pe care îl putem aduce părintelui nu este 
neapărat să plângem, deşi plângem. Durerea este firească în aceste momente. 
Dar omagiul pe care îl aducem unui părinte sufletesc, ca şi unui părinte 
trupesc este acela de a trăi aşa cum ne-a învăţat el. Spun adeseori, mai ales 
unor fete, unor femei nemângâiate de moartea mamei lor: 


„Nu ajută foarte mult să plângi, să te tânguieşti. Mai mult faci dacă 
trăieşti aşa ca să faci pe mama ta să zâmbească de acolo din veşnicie de 
unde este”. 


Să ne străduim şi noi să-i facem bucurie părintelui Teofil care a trăit în 
nădejdea bucuriei, care ştiţi că venea peste tot la conferinţe cu bucurie, în 
nădejdea bucuriei. Se dorea a fi şi a fost cu plinătate un înmulţitor al bucuriei. 
Să încercăm prin viaţa noastră frumoasă să fim şi noi înmulţitori ai bucuriei. 

<nchei cu un omagiu adus părintelui Teofil, în felul părintelui Teofil. Vă 

| duceti aminte cu cât drag ne spunea că atunci când iubeşti pe cineva îl 
porţi în tine şi ne spunea aceasta şi cu glas de versuri, în special cu versuri ale 
Zoricăi Laţcu şi am să vă citesc poezia pe care ne-o recita: „Te port în mine”: 


„Te port în suflet, ca pe-un vas de preţ, 
Ca pe-o comoară-nchisă cu peceţi, 

Te port în trup, în sânii albi şi grei, 
Cum poartă rodia sămânţa ei. 

Te port în minte, ca pe-un imn sfinţit, 
Un cântec vechi, cu crai din Răsărit. 
Şi port la gât, nepreţuit şirag, 
Strânsoarea caldă-a braţului tău drag. 
Te port în mine tainic, ca pe-un vis, 
În cer înalt din noapte te-am închis. 
Te port, lumină rumenă de zori, 

Cum poartă florile mireasma lor. 

Te port pe buze, ca pe-un fagur plin, 
O poamă aurită de smochin. 

Te port în braţe, horbote subţiri, 
Mănunchi legat cu grijă, fir cu fir. 
Cum poartă floarea rodul de cais, 
Adânc te port în trupul meu şi-n vis”. 


Dumnezeu să-l odihnească şi să-i rânduiască bucuria împreună- 
petrecerii cu E] şi cu sfinţii Lui. Amin! 


Preasfinţitul Părinte Episcop SOFIAN BRAŞOVEANU 

(Episcop-vicar al Arhiepiscopiei Ortodoxe Române a Germaniei, Austriei şi 
Luxemburgului; ucenicul de chilie al părintelui Teofil) 

S-a mutat la cer apostolul bucuriei creştine (Arhim. Andrei Coroian) 


e douăzeci de ani pe cerul ortodoxiei româneşti a strălucit o stea cu 
taină mare. Plin de lumină şi har, de înţelepciune şi cunoştinţă, de 
iubire şi de răbdare, de credinţă şi de curaj părintele Teofil a fost o taină şi o 
minune a lui Dumnezeu pentru vremurile noastre, nu mai puţin enigmatic 
decât steaua de demult. Minune şi taină! Cum un nevăzător din naştere poate 
acumula atâtea cunoştinţe duhovniceşti, o cultură teologică, scripturistică şi 
patristică atât de bogată? Şi mai ales cum o stăpâneşte într-un mod deplin şi 
cum o transmite şi altora atât de limpede, clar şi elegant? Revărsarea de 
bucurie, de har şi de binecuvântare l-a făcut ca o stea de lumină care a brăzdat 
cerul ortodoxiei româneşti şi nu numai, făcându-l un adevărat apostol al 
credinţei, al nădejdii şi mai ales al bucuriei creştine. A călătorit de-a lungul şi 
de-a latul ţării susţinând sute de conferinţe în toate oraşele centre 
universitare, ducând şi semănând în suflete bucurie şi nădejde prin cuvântul 
lui Dumnezeu, răspunzând la sute şi mii de întrebări ale ascultătorilor, în 
special studenţilor şi celor tineri. Rodul cuvântărilor susţinute la Bucureşti, 
Timişoara, Craiova, Cluj-Napoca, Iaşi sau Braşov sunt cele aproape patruzeci 
de carți pe care le-a tipărit. În toate cuvintele părintelui Teofil stăluceşte o 
lumină a cunoştinţei şi a înţelegerii textelor sfinte; respiră o prospeţime a 
adierii harului Duhului Sfânt transmițând siguranţa calităţii omului de fiu al 
lui Dumnezeu pe care Acesta îl iubeşte şi vrea în tot chipul şi cu orice preţ să-l 
mântuiască şi să-l facă fericit. 
ărintele a tâlcuit într-un mod foarte practic şi actual cuvântul 
Scripturii şi al Sfintei Evanghelii în special, dar mai mult a scos în 
evidenţă importanţa şi actualitatea textului liturgic. Bunul şi luminosul avvă 
ne-a învăţat că frumuseţea gândirii şi a trăirii creştine filocalice este accesibilă 
tuturor în Biserică. Învățăturile Sfinţilor Părinţi ai Patericului şi Filocaliei 
expuse imnografic şi doxologic în Minee, Octoih, Triod, Penticostar şi în alte 
cărţi de cult sunt accesibile, de nu şi obligatorii pentru toţi creştinii botezați şi 
de aici datoria fundamentală de a practica trăirea creştină în şi prin Biserică. 
Tot ce propovăduia părintele Teofil de la cuvintele Sfintei Evanghelii, texte 
liturgice şi filocalice până la cele mai frumoase poezii creştine au fost mai întâi 
experimentate în propria sa viaţă. 
oma şi crescut duhovniceşte în Sfânta Mănăstire Sâmbăta de Sus, 
ctitoria Sfântului Voievod-Martir Constantin Brâncoveanu, părintele 
a contiuat tradiţia marilor duhovnici ai Bisericii şi ai neamului. Situându-se 
undeva între blândeţea şi îngăduinţa părintelui Serafim Popescu, care i-a fost 
duhovnic toată viaţa şi tranşanta autoritate a marelui părinte Arsenie Boca, 
părintele a excelat prin mulţimea, varietatea şi siguranţa cunoştinţelor. A fost 
un duhovnic al echilibrului şi al dreptei măsuri. A fost pus de Dumnezeu 
acolo, în centrul ţării, pentru a ţine echilibrul ei. Părintele a format o şcoală a 
echilibrului şi a dreptei măsuri prin toţi ucenicii săi pe care i-a format în toată 
România. 
pe i-a iubit mai mult dintre sfinţi pe Sfântul Evanghelist Luca, 
pe Sfântul loan Gură de Aur şi pe Sfântul Iosif din Arimateia pentru 
că lor s-a asemănat mai mult. A căutat întotdeauna, şi a reuşit deplin, 
asemănarea cu Hristos şi nu o realizare personală sau idealizarea unui sfânt. 
S-a împlinit şi s-a mutat din acestă viaţă plin de pacea şi bucuria lui Hristos. 
Slujba înmormântării a fost ca o zi de Paşti. O zi de noiembrie frumoasă, plină 

de soare, de pace şi de bucurie. Mii de oameni veniţi din toată ţara, sute de 
ucenici preoţi, monahi, episcopi şi mireni de toate catgoriile l-au însoţit pe 
părinele iubit cu rugăciuni şi cu cântări spre Împărăţia luminii celei 
neînserate. 

| iei cunoscut mai întâi din „Convorbirile duhovniceşti” realizate cu 

părintele Ioanichie Bălan, apoi din predicile şi conferințele sfinţiei 

sale adunate mai apoi în cărţi. În mod direct, l-am cunoscut în urmă cu nouă 
ani bucurându-mă de iubirea, prețuirea, sfatul şi rugăciunea părintelui. Dacă 
prima întâlnire a fost l-a mănăstirea unde eram stareţ, după un an sau poate 
mai bine când ne-am reîntâlnit la Mănăstirea Sâmbăta s-a comportat ca şi 
cum ne-am fi întâlnit în urmă cu câteva zile. Iubirea neprefăcută pe care mi-a 
arătat-o, m-a făcut să-l iubesc şi ca om, nu numai ca duhovnic, pentru 
totdeauna. Altădată mi-a prezentat raiul în care trăieşte, mănăstirea şi chilia 
sa, cărţile pe care le-a scris şi care se înmulţeau mereu, cu acea conştiinţă a 
mulțumiri sfinte de sine că este de folos şi lui Dumnezeu şi oamenilor. 

Părintele a făcut parte — şi face mai deplin acum -— din acei oameni ai 
veşniciei fericite. Adăugându-se soborului Bisericii biruitoare din ceruri, ne dă 
încă o dată în plus siguranţa şi certitudinea că braţele iubitoare ale lui 
Dumnezeu ne aşteaptă, că El ne mântuieşte şi ne fericeşte prin Sfânta Sa 
Biserică, prin Sfintele ei Taine şi prin sfinţiţii ei slujitori, a cărui ales slujitor a 
fost. 


Părintele Arhimandrit ANDREI COROIAN 
(Starețul Mănăstirii Nicula) 

„Dacă o să fii lângă mine, te duc direct în rai!” (Protos. Matei Bilauca) 


iua aceasta este specială şi unică şi pentru noi şi pentru părintele 

Teofil; unică pentru că noi ne-am obişnuit cu părintele lângă noi, în 
viaţă, nu am mai trecut prin aşa ceva, ştiam că o să se întâmple, că o să vină o 
zi când părintele va pleca şi pentru aceasta ne-a şi pregătit, pentru că de multe 
ori ne spunea când îl întrebam: „Care o să fie prima reacţie, primul gând, 
prima lucrare pe care crede că o să poată să o facă şi dincolo de lumea 
aceasta?”, ne spunea că singurele cuvinte pe care le va spune când se va 
întâlni cu Dumnezeu vor fi acestea: 


„Slavă Ţie Doamne, slavă Ţie” şi „Doamne Iisuse Hristoase, Fiul lui 
Dumnezeu, miluieşte-mă pe mine păcătosul”. 


De fapt, toate cuvintele acestea au fost rugăciunea părintelui de când i-a 
venit primul gând să se facă călugăr, încă de la vârsta de 13 ani şi apoi când a 
intrat în obştea mănăstiri de aici de la Sâmbăta şi până să plece dintre noi. 
Ştim că ultimele cuvinte ale părintelui înainte să-şi dea sufletul în mâinile lui 
Dumnezeu au fost acestea: 


„Slavă lui Dumnezeu pentru toate câte mi le-a dat în viaţa aceasta”. 


Cred că gândul acesta trebuie să rămână şi pentru noi cei care într-un fel 
îl purtăm în sufletul nostru şi nu numai, pentru că stând alături de părintele 
ani de zile — eu sunt lângă părintele din 1991 — de multe ori aveam impresia că 
părintele trăieşte prin noi. Îmi spunea, şi asta îmi aduce zâmbetul pe faţă: 


„Părinte Matei dacă o să fii lângă mine să ştii că o să te duc direct în 


şi mă bucur acum că am sentimentul acesta că părintele o să ne ducă pe noi în 
rai. 

Înainte să plece la Cluj din spitalul de la Braşov l-am vizitat duminică şi 
ştiam că o să plece dintre noi, pentru că i-am făcut ultima spovedanie înainte 
de moarte (de ceva vreme părintele se spovedea la mine). Şi-a făcut 
spovedania din copilărie ceea ce nu a făcut niciodată până atunci. Întotdeauna 
se spovedea de la ultima spovedanie, însă în spital la Braşov şi-a făcut 
spovedania din copilărie până în clipa în care se spovedea şi cumva ne-a 
pregătit pentru aceasta. Ştia că o să plece. I-am spus atunci: 


„Părinte, când o să plecaţi pe lumea cealaltă să vă rugați pentru noi, că 
şi noi o să ne rugăm pentru sfinţia voastră cât o să stăm aici”. 


Şi mi-a spus: 

„Aşa o să fac”. 

Aşa că noi astăzi nu facem altceva decât să ne rugăm pentru părintele şi 
nădăjduim să fim în rugăciunile părintelui şi astăzi şi de acum înainte până în 
veşnicie, când ne-om întâlni cu el dincolo, înaintea lui Dumnezeu. 

Părintele Protosinghel MATEI BILAUCA 


(Starețul Schitului Sfinţilor Români, Şinca Nouă, judeţul Braşov; 
ucenic de chilie al părintelui Teofil) 

„Slavă lui Dumnezeu pentru toate! Să ne vedem în rai!” (Protos. Mihail 
Bobârnat) 


(Interviu realizat de părintele Sabin Vodă) 


- Părinte Mihail ați fost în ultimii ani ucenicul de chilie al părintele 
Teofil. Aş vrea să ne daţi câteva mărturii despre cum era părintele în chilie? 


pi impresie pe care o pot mărturisi despre intimitatea părintelui e 
aceea că avea un comportament uneori de o candoare copilărească. 
Lucrul acesta m-a marcat de la început. Avea în chilie obiecte pe care le puteai 
găsi în camera unui copil, de care se bucura efectiv şi pe care le prezenta 
prietenilor care-i vizitau chilia aşa cum un copil îşi prezintă jucăriile când îi 
vine cineva în cameră; aşa îşi prezenta el colivia cu păsărele care cântau şi 
intenţionat bătea din palme ca să cânte păsărelele, apoi avea clopoței de cristal 
pe la uşi ce sunau deosebit de plăcut şi în momentul în care trecea pe lângă 
uşă îi atingea intenţionat ca să sune. Alte lucruri delicate... îi plăceau foarte 
mult clopotele şi pentru că-i plăceau clopotele avea şi diferite clopote în 
miniatură puse pe raft. Uneori păreau în dezordine, dar era o ordine pe care o 
ştia părintele. Când am intrat aici în cameră după câteva zile a trebuit să fac 
puţină ordine, după mintea mea şi făcând ordine unele lucruri am uitat unde 
le-am pus şi le-am schimbat. Mi s-a părut că nu stau bine unde erau puse şi le- 
am schimbat ordinea. Şi când mă întorc seara, părintele deja venise în cameră 
înaintea mea şi-mi zise: 


- „Dragă, unde ai pus cutare lucru?” 
- „Păi, părinte, aici!” 


- „Dragă, să ştii că regula în casa asta este următoarea: orice lucru 
trebuie să fie la locul lui pentru că eu ştiu unde sunt ele şi mă pot 
orienta mai uşor; dacă le schimbi locul trebuie să-mi şi spui unde le 

pui”. 


În intimitatea părintelui nu puteai să fii decât ca şi el, un om delicat. 
Dacă nu erai după structura lui, nu puteai sta mult. Imi spunea de multe ori: 


„Dragă, uite aşa ar trebui să se înțeleagă oamenii: cu delicateţe, cu 
gesturi frumoase, cu mulțumiri reciproce şi ar fi raiul pe pământ dacă 
oamenii s-ar înţelege aşa de frumos”. 


Era un om care ştia să se facă ascultat fără să impună şi care ştia să fie 
ascultător. Era un duhovnic care uneori asculta de ucenic, se „plia” el după 
neputinţa ucenicului aşa cum de multe ori a zis: 


„Dumnezeu se poartă cu noi precum un tată se poartă cu copilul său. 

Un tată îl ridică în braţe pe copil ca să fie copilul la înălțime sau se 

pleacă el la înălţimea copilului”. 

Aşa se pleca părintele Teofil faţă de cei apropiaţi ca să fie cei apropiaţi la 
înălţimea lui şi apoi să-i ridice în braţe şi să fie de statura părintelui. 


— Suntem acum în chilia părintelui Teofil. Trecea multă lume pe aici 
prin chilia părintelui? 

Ro zile când chilia era plină. În general, în chilie nu primea pe 
oricine. În chilie primea pe prieteni. Persoanele care veneau pentru 
prima oară la părinte să se spovedească sau să-şi spună durerea şi să 
primească un sfat erau primiţi în hol de cele mai multe ori, când nu erau 
primite la spovedanie în paraclis. În chilie intra cu prietenii. Îmi aduc aminte 
de un cuvânt din Pateric al unui părinte care atunci când ucenicul încerca 
cumva să justifice neputinţele bătrânului, când îl căutau oaspeţii, spunea: 


„Părintele este la rugăciune şi nu poate fi deranjat — deşi părintele 
dormea; sau părintele este acum în asceză, în tăcere şi nu primeşte pe 
nimeni”, 


şi poate părintele era bolnav. Când bătrânul a aflat acestea îi spune ucenicului: 


„Tu să le spui oamenilor aşa cum sunt eu: dacă dorm, să spui că 
bătrânul doarme; dacă mănânc, să spui că bătrânul mănâncă”. 


Aşa era părintele, mai ales faţă de prieteni. Uneori era întins pe pat, 
ostenit şi îi spuneam: „Părinte, te caută cutare...” şi părintele spunea: „Spune- 
i să intre, dragă”, fără să se mai ridice din pat. Şi apoi îl întâmpina aşa: „Bine 
ai venit” sau „Mă bucur, dragă, că ai venit la mine”, din poziţia respectivă. 
Era ostenit şi nu se mai putea ridica. Sau dacă încă avea putere sărea sus şi îl 
strângea în braţe. Era de o spontaneitate a sentimentelor şi a gândirii în 
acelaşi timp. Imediat găsea pentru fiecare cuvântul potrivit. Legat de 
spontaneitatea aceasta cei de la Radio „Trinitas” sau de la alte radiouri unde a 
dat interviuri au experienţa aceasta când i se spunea: 


- „Părinte, am vrea să facem un interviu. Sunăm peste un sfert de oră 
ca să discutăm despre sărbătoarea care va fi în discuţie. Când sunteți 
pregătit, să ne spuneți”. 


- „Acum sunt pregătit, dragă”. 
La orice oră putea să dea interviuri. Îmi spunea chiar de multe ori: 


„Pe mine dacă mă pui şi la 12 noaptea, predic în orice moment şi despre 

orice temă”. 


- Părinte Mihail, l-aţi însoţit pe părintele şi prin țară, dar l-aţi însoțit pe 
părintele şi în ultimele zile de viaţă. 


( că aici se pot face două aprecieri: una legată de suferinţa efectivă 
care l-a purtat prin diferite spitale din diferite oraşe şi o apreciere 
legată de îngăduinţa lui Dumnezeu de a merge în aceste locuri. 

Într-un fel părintele a mers la propovăduire şi aşa pe patul de suferinţă. 
A refăcut un oarecare parcurs al oraşelor în care a conferenţiat şi nu şi-a 
terminat propovăduirea şi a propovăduit şi în locurile în care oamenii nu au 
venit la conferinţă, ci a venit părintele şi le-a propovăduit în mediul lor. De 
multe ori poate că în spitalele în care a fost internat cei din personalul medical 
nu erau familiarizați cu învăţătura de credinţă. Un medic dintre cei care l-au 
îngrijit a mărturisit de curând că părintele i-a schimbat viaţa, medicul 
respectiv fiind mai puţin preocupat de probleme teologice şi din momentul în 
care a avut contact cu părintele ca pacient, dar un pacient care în acelaşi timp 
dădea lecţii de viaţă, dădea lecţii de răbdare, de bunătate, a reuşit să vindece şi 
el ceva din boala sufletească a medicului. A fost ceva extraordinar pentru că 
medicul a mărturisit la sfârşit: 

„Părinte, îmi pare rău că nu am putut să mă ridic la nivelul 
înțelepciunii dumneavoastră ca să putem să comunicăm lucruri cu 
adevărat importante. A trebuit să mă rezum la limbajul meu 
profesional medical. Cred că pierd foarte mult prin plecarea 
dumneavoastră, dar cred că câştig mult prin faptul că aţi fost aici şi că 
o să rămâneți un punct de referinţă în viaţa mea”. 


Părintele a propovăduit chiar în stare de suferinţă. 


— Părinte Mihail, care au fost ultimele gânduri, ultimele cuvinte ale 
părintelui înainte de a pleca din această lume? 


<ntrucât suferinţa părintelui s-a prelungit nu a fost o moarte spontană, 
Îpiscă. Părintele a spus în toată perioada suferinţei cuvintele Sfântului 
Calinic de la Cernica: 


„Sfântă Cruce, ajută-mă!”; 
„Slavă la Dumnezeu pentru toate!”; 
„Să ne vedem în rai!”. 


Le-a repetat mereu, pentru că el în toată perioada aceasta a fost convins 
că va muri. Nu ştia ziua, dar ştia sigur că se va sfârşi şi a spus asta de fiecare 
dată când simţea că va fi ultima oră sau ultima noapte. Spunea: „Sfântă Cruce, 
ajută-mă!”; „Slavă la Dumnezeu pentru toate!”; „Să ne vedem în rai!”. Era 
bucuros că trecea dincolo, dar nu era bucuros de suferinţă. Spunea că noi ne 
rugăm în Biserică pentru un sfârşit creştinesc, în pace şi fără durere şi cu 
răspuns bun la înfricoşătoarea Judecată. Biserica se roagă pentru ca sfârşitul 
să fie fără durere, totuşi Dumnezeu a îngăduit să fie şi cu durere, o durere 
despre care părintele spunea în conferințele sale că „poate să-l desființeze pe 
om”. S-a rugat lui Dumnezeu să-i păstreze sănătatea şi mintea. Sănătatea nu i 
s-a putut păstra, dar mintea a îngăduit Dumnezeu să o păstreze până în ultima 
clipă a vieţi sale. A fost lucid şi cu puţin timp înainte de a se săvârşi a spus: 


„Slavă lui Dumnezeu că sunt conştient. Slavă lui Dumnezeu că îmi dau 
seama de tot ce se întâmplă şi că am mintea întreagă”. 


A răbdat suferinţa cu tărie, iar în răbdarea lui a reuşit să propovăduiască 
poate cu mai multă putere decât chiar prin cuvânt. Întreg personalul medical 
pe unde am umblat în ultima vreme la Braşov şi la Cluj, a rămas impresionat 
de răbdarea şi de nădejdea părintelui şi adeseori îl întrebau: 


„Părinte, cum puteţi să răbdați fără să spuneţi nimic. Spuneţi ceva că 
vă doare, că nu mai puteţi”. 


Or, părintele nu răspundea. Zicea numai: 


„Aştept să mă sting, aştept să mor şi mă rog la Dumnezeu să nu-mi lase 
îndelung suferința care să mă desființeze ca persoană”. 


Părintele Protosinghel MIHAIL BOBÂRNAT 


(Mănăstirea Brâncoveanu, Sâmbăta de Sus; 
ucenic de chilie al părintelui Teofil) 

Părintele Teofil — prieten pentru veşnicie (Pr. Claudiu Precup) 


e părintele Teofil l-am întâlnit pentru prima dată în urmă cu mai bine 

de 14 ani la conferințele pe care le ţinea în special în Postul Mare şi în 
Postul Crăciunului. M-a atras cu calităţile şi cu darurile pe care le avea, dar în 
primul rând prin faptul că în jurul dânsului creea o atmosferă de bucurie. Şi 
cred că m-a mai atras normalitatea dânsului. Când era la spital, soţia mea i-a 
spus: 


- „Părinte, vă iubim pentru că sunteți minunat!”. 
- „Dragă, eu cred că n-am făcut nimic deosebit”. 
- „Păi tocmai de aceea vă iubim”. 


Părintele nu făcea nimic deosebit, dar tot ceea ce făcea era deosebit. El 
însuşi era deosebit. Şi cred că în aceasta sta sfințenia: faptul de a te ştii pe tine 
cu nimic mai presus faţă de ceilalţi oameni. În general se crede că sfinţii sunt 
cei care fac minuni, dar am auzit un cuvânt care spune că Dumnezeu face 
minunile datorită dragostei pe care au avut-o acei oameni. Părintele Teofil ne 
iubea din toată fiinţa şi nu pot uita câtă dragoste avea când ne îmbrăţişa. Pe 
baza dragostei pe care o avea, dar şi pe baza credinţei dânsului, personal îl 
consider un sfânt. Nu pot decât să mulţumesc lui Dumnezeu pentru că ne-a 
dat ocazia să cunoaştem un astfel de om. Şi dacă mulţumesc lui Dumnezeu 
pentru părintele Teofil, nu pot să nu mă gândesc şi la cei care au contribuit ca 
părintele să ajungă ceea ce este, şi anume la părinţii dânsului dar şi la ceilalţi 
oameni. 

Şi aşa trecea fiecare an şi aşteptam postul ca să-l întâlnim din nou pe 
părintele Teofil, iar când se întâmpla să nu vină, acel post era parcă mai sărac. 
Cu timpul ne-am apropiat de părintele Teofil şi ne bucuram de fiecare dată 
când puteam să-l însoţim sau să-l ajutăm. Mă angajam să-l duc sau să-l aduc 
cu maşina şi ne bucuram de fiecare clipă petrecută împreună. Avea puterea de 
a ne întări în credinţă, de a ne veseli. A trăit din plin şi viaţa şi credinţa. 

ineva se întreba de ce părintele Teofil, călugăr fiind nu stă în 

mănăstire tot timpul, fără să mai iasă la conferinţe. În vechime, 
profeţii erau cei care interveneau la porunca lui Dumnezeu atunci când 
poporul se abătea de la dreapta credinţă. Mai apoi, apostolii lui Hristos au 
trăit viaţa ca misionari. Cred că şi părintele Teofil avea această misiune de la 
Dumnezeu de a înmulţi binele şi bucuria. Şi câtă nevoie avem de ele! 

Mai apoi părintele aproape de fiecare dată când venea la Cluj poposea şi 
la noi la masă unde se aduna multă lume de dragul dânsului. Întotdeauna i-a 
plăcut să fie în comuniune cu oamenii, dar mai ales să trăiască într-o 
atmosferă de prietenie. Uneori ne spunea poezii sau ne colinda. Şi ce frumos 
era! 

| das ne învaţă că Împărăţia lui Dumnezeu o putem cunoaşte în 

plinătatea ei doar după trecerea noastră din lumea aceasta. Într-o 
oarecare măsură însă o trăim şi aici. Putem trăi această Împărăţie în Biserică, 
unde ne întâlnim cu Hristos. Apoi putem trăi această Impărăţie în toate 
momentele noastre de bucurie, de împlinire şi de bine pe care le simţim. Şi 
mai putem gusta din Împărăţia lui Dumnezeu şi atunci când întâlnim un om 
drept, un om sfânt. Cred că aceste stări le-au trăit cei care l-au cunoscut pe 
părintele Teofil. 

m putea să spunem multe cuvinte despre părintele Teofil, dar poate 

trebuie să lăsăm timpul să mai treacă. Totuşi aş vrea să amintesc un 
moment pe care l-am trăit cu două zile înainte ca dânsul să treacă în lumea 
cealaltă. Eram în ziua de 27 octombrie. Seara am mers împreună cu părintele 
Ionuţ la spital, în vizită la părintele Teofil. Când a venit doctorul să-l consulte, 
noi doi am ieşit afară pe coridor. La un moment dat părintele Mihail a venit la 
noi şi ne-a spus: 


„Părintele Teofil cere să i se citească rugăciunea de ieşire a sufletului”. 


M-am oferit să o citesc eu. Fram în revereandă, dar nu aveam veşmintele 
la mine. Am primit un epitrahil şi după ce am început să citesc rugăciunea, 
părintele mi-a zis: 


- „Mai tare!”. 


Ii plăcea ca slujbele să se citească tare şi clar aşa încât oamenii să 
înțeleagă, pentru că textele liturgice cuprind în ele o adevărată teologie. După 
ce am citit rugăciunea părintele a zis: 


- „Interesant ce m-am liniştit după rugăciune”. 
Apoi a spus: 
- „Acum este momentul să ne cerem iertare unii de la alții”. 


A fost un moment pe care nu pot să-l redau în cuvinte, dar îl port în 
inima mea. Apoi părintele Teofil i-a spus părintelui Mihail: 


- „Părinte Mihail! La părintele Claudiu să-i dai epitrahilul, iar la 
părintele Ionuţ să-i dai crucea!”. 


A fost un dar, care cred că este şi un testament. Fiecare dintre noi am 
primit un dar de la părintele şi anume: puterea de a face bine şi de a ne 
bucura. Dacă vrem să-l pomenim pe părintele Teofil trebuie să facem ceea ce a 
făcut dânsul şi anume: să înmulţim binele şi bucuria. Aceasta este pomenirea 
adevărată pe care putem să o facem părintelui Teofil: să înmulţim binele şi 
bucuria în lume. 

LD): ziua în care părintele a mers de la mănăstire la spital în Braşov, 

sfârşitul vieţii dânsului era vizibil. Aceasta o recunoştea şi dânsul, 
pentru că spunea: 


„Dragă, eu nu mă duc la spital ca să trăiesc, ci ca să mor”. 


Şi cu toate acestea, după ce a stat la spitalul din Braşov trei săptămâni, a 
a mai venit şi la Cluj. Nu ştiu motivul pentru care a venit la Cluj, dar un lucru 
ştiu că de atunci încoace eu m-am schimbat radical. Nu pot concepe că nu ne- 
am mai întâlni cu părintele Teofil. Viaţa fără o finalitate şi fără un sens ar fi 
nefirească, neraţională. Dacă viaţa omului s-ar termina odată cu moartea lui, 
totul ar fi o adevărată nebunie... Dar stările de bucurie, prietenia, dragostea şi 
toate celelalte lucruri frumoase nu au cum să se sfârşească. Acestea continuă şi 
după moarte, pentru că şi viaţa continuă după moarte. Scriptura ne învaţă că 
oamenii care cred în Hristos ca Dumnezeu adevărat şi în Învierea Lui aceia 
moştenesc Împărăţia lui Dumnezeu. Iar noi cei care mergem pe acest drum 
putem la rândul nostru să moştenim această Împărăţie unde ne putem 
reîntâlni cu părintele Teofil şi cu toţi drepţii, din toate timpurile. Şi aceasta nu 
numai pentru o zi sau două sau pentru un timp, ci pentru veşnicie. Cred că 

acesta este cel mai mare dar pe care ni l-a făcut Dumnezeu nouă: faptul că 
putem să ne reîntâlnim toţi prietenii lui Dumnezeu la un loc şi să trăim într-o 
comuniune care nu se mai sfârşeşte. Nu ne rămâne decât să trăim acest dor 
după reîntâlnirea şi comuniunea cu cei dragi. 

Din ziua în care m-am despărţit fizic de părintele Teofil trăiesc cuvintele 
pe care le rostim în Crez, când spun: 


„Aştept învierea morților şi viaţa veacului ce va să fie. Amin”. 


Părintele CLAUDIU PRECUP 


(Preot la Centrul social-misionar „Sfântul Vasile cel Mare”, Cluj-Napoca) 

Părintele Teofil a fost un hohot de lumină (Pr. Jan Nicolae) 


poate probabil părintele Teofil a fost cel mai mare semănător al 
cuvântului lui Dumnezeu după căderea comunismului în România. 
Toată lumea îl va ţine minte ani buni de acum încolo pe părintele Teofil ca pe 
unul care a semănat cuvântul lui Dumnezeu şi ne-a înseninat sărbătorile 
Crăciunului şi ale Paştilor, aproape an de an. 

Eu unul l-am cunoscut pe părintele Teofil mai întâi la o emisiune de 
televiziune. Am prins numai un fragment în care părintele Teofil recita o 
poezie de Nichifor Crainic şi mai ţin minte doar atâta cât de luminoasă era faţa 
acestui bătrân frumos când a rostit părintele „hohot de lumină”. Părintele 
Teofil a fost un hohot de lumină, a fost un spic de grâu pe care Dumnezeu ni l- 
a dăruit după pustia anilor comunismului, acest spic de grâu din care a răsărit 
grâu bogat pentru prescurile cuminecăturilor noastre de după 1990. Este 
părintele înseninării noastre de dinaintea sărbătorilor. Îl ţin minte cu câtă 
dragoste „pritocea” cuvântul lui Dumnezeu din Scriptură, din Filocalie, din 
poezia religioasă, din graiul de acasă al părinţilor şi bunicilor săi. Mie mi-a 
rămas imprimată în minte felul cum i se schimba faţa şi graiul când îşi 
amintea de părinţii săi; această frumoasă bună cuviinţă, dragostea cu care 
vorbea despre părinţi, şi despre bunici, şi despre cei de odinioară din satele 
noastre româneşti; modul în care ei aşteptau şi pregăteau sărbătorile, modul 
în care trudeau ca să aibă pâinea cea de toate zilele, cum se rugau. Toate 
acestea mi-au rămas adânc imprimate de la părintele Teofil ca cel care ne-a 
adus acest tezaur. 

Este părintele dragostei de Scriptură, dragostei de Filocalie, dragostei de 
poezia cea bună românească şi universală, dragostei de cuvântul cel viu al 
Părinților. Îl văd şi acum cum spunea, ca un copil, că atunci când este obosit 
seara, merge la icoană — şi suntem siguri că părintele spunea totdeauna 
rugăciunile — şi că uneori dacă îi venea în minte o poezie dragă dânsului, cum 
sunt cele ale Zoricăi Laţcu, recita la icoană poezia şi întreba şugubăţ: 


„Nu-i aşa Doamne că şi Ţie îți place?”. 


Cu această jovialitate de copil a lui Dumnezeu părintele ne-a răsfăţat ani 
de zile şi cu această voie bună rămânem în inima noastră. 


<ntâmplarea face că chiar în seara de dinainte a trecerii sale la Domnul a 

Lost invitat aici la Alba-Iulia să ţină aici o conferinţă un mare convertit 
german, pe nume Klaus Kenneth şi după conferinţa această, după cină ne-au 
căzut ochii pe nişte fotografii în revista „Lumea Monahilor”. Şi văzând 
fotografia de la un hram de la mănăstirea Oaşa în care părintele Teofil era în 
mijlocul tinerilor şi al călugărilor, acest convertit la ortodocşi, Klaus Kenneth a 
arătat spre el zicând: 


„Este leit părintele Sofronie (Saharov — n. n.)”. 


Înainte de a adormi târziu în noapte, probabil chiar înainte de momentul 
în care părintele îşi dădea sufletul m-am uitat cu mare dragoste la chipul 
părintelui şi parcă s-a închis un ciclu: momentul acela când i-am văzut faţa, 
rostind din Nichifor Crainic „hohot de lumină” şi momentul acesta în care 
lumina mă bucura chiar de pe faţa dânsului. 

Este bătrânul cel frumos al neamului românesc alături de alţi bătrâni 
înţelepţi cu care Dumnezeu ne-a răsfăţat anii aceştia nu uşori de după căderea 
comunismului. 

Dumnezeu să-l odihnească! 


Părintele JAN NICOLAE 
(Lector, Facultatea de Teologie Ortodoxă Alba Iulia) 

Chipul bucuriei duhovniceşti (Pr. Florin Botezan) 


pininiele Teofil rămâne pentru mine un chip al bucuriei duhovniceşti, 
al bucuriei pe care o dă prezenţa Duhului Sfânt în sufletul şi în trupul 
omului, a bucuriei care răzbate în afară şi se imprimă pe chip şi care devine 
molipsitoare pentru cei din jur. 

N-o să pot să uit niciodată bucuria care răzbătea prin zâmbetul 
părintelui, zâmbetul cu care ne întâmpina atunci când ne recunoştea glasul; n- 
o să pot uita niciodată bucuria pe care o primeam în suflet de câte ori l-am 
întâlnit pe părintele Teofil, de câte ori am vorbit cu părintele Teofil şi aş putea 
spune că şi acum de câte ori mă gândesc la părintele Teofil aceeaşi bucurie o 
primesc în sufletul meu. Îi plăcea părintelui să repete mereu o urare pe care a 
făcut-o la un moment dat poetul Traian Dorz, şi anume: 


„În jurul tău să-i fericeşti pe toţi”. 


Nu ştiu dacă a reuşit părintele să-i fericească pe toţi cei din jurul lui, dar 
în orice caz sunt mulţi cei pe care a reuşit să-i fericească şi mărturisesc că sunt 
unul dintre ei. 

Părintele va rămâne pentru mine pentru totdeauna viu prin această 
bucurie care îl va face prezent în mijlocul nostru. 


Părintele FLORIN BOTEZAN 


(Preot la Biserica memorială Mihai Viteazul din Alba Iulia) 

Întâi Dumnezeu şi apoi omul (Adrian Lemeni) 


Cu multă durere am aflat de trecerea la cele veşnice a părintelui Teofil, 
cu toate că deşi din punct de vedere creştin avem mângâierea că 
odată cu trecerea la cele veşnice a celor care cu adevărat s-au angajat pe calea 
credinţei avem nădejdea rugăciunilor celor care sunt mai aproape de 
Dumnezeu, de Maica Domnului şi de sfinţi. 

Omeneşte e foarte, foarte greu când pierdem pe cineva apropiat, când 
pierdem pe cineva care într-adevăr a fost şi rămâne un reper pentru cei 
angajaţi în viaţa Bisericii. 

Pentru mine părintele Teofil a rămas şi rămâne un mare duhovnic al 
vremurilor în care trăim, vremuri foarte dificile. Şi din păcate poate tocmai 
atunci când pierdem astfel de oameni putem realiza şi mai mult valoarea lor, 
putem aprecia echilibrul părintelui Teofil, realismul lui. 

Du Teofil a însemnat foarte mult pentru mine personal şi cred că 

pentru toţi cei care l-au cunoscut. A fost şi rămâne un chip al luminii 
şi al bucuriei duhovniceşti. Deşi a avut acest handicap al nevederii fizice, care 
în mod obişnuit aduce tristeţe şi mâhniri, acesta a fost convertit prin viaţa lui 
spirituală în lumină duhovnicească şi în bucurie autentică. Părintele prin 
prezenţa lui ne învăluia în această lumină şi bucurie duhovnicească şi mai ales 
pentru vremurile în care trăim ceea ce părintele ne-a dat înseamnă foarte mult 
în acest plan al bucuriei, al încurajări. Era un odihnitor de oameni. Avea o 
pace extraordinară şi odihnea prin prezenţă şi prin cuvânt. De asemenea, 
părintele avea multă îngăduinţă faţă de neputinţele oamenilor, dar în acelaşi 
timp manifesta o rigoare, o disciplină faţă de rânduieli şi acest lucru era 
încurajator; te simţeai asumat inclusiv în propriile neputinţe, dar în acelaşi 
timp determinat să le depăşeşti prin atitudinea părintelui şi practic ceea ce nu 
o dată spunea părintele se manifesta la el ca principiu şi anume: 


„Întâi Dumnezeu şi apoi omul”. 


LD asemenea pentru mine părintele Teofil a însemnat şi rămâne în 
continuare ca un reper al echilibrului şi realismului duhovnicesc 
într-o lume dominată de multe atitudini radicale, extremiste sau poziţii 
reducţioniste. Echilibrul şi realismul părintelui Teofil, luciditatea sa 
duhovnicească extraordinară cred că rămân în continuare repere care să ne 
ajute. Nu veneam cu o problemă, oricât de mare ar fi fost, fără ca ea să nu fie 
limpezită sau chiar risipită în prezenţa părintelui Teofil. Multe probleme, pe 
care le simţeam ca fiind foarte grele, în prezenţa părintelui se limpezeau toate 
şi aveam această conştiinţă a faptului că orice s-ar întâmpla, că oricât ar fi de 
mari greutăţile prin care trecem prin întâlnirea cu părintele primim răspuns la 
toate încercările şi este mare lucru să ştii pe cineva care să-ţi dea atâta putere 
şi atâta echilibru. Era o putere care cred că venea de undeva din foarte adânc; 
avea o cuminţenie şi o cuviinţă care veneau din acea aşezare a lui, exersată de 
foarte, foarte mulţi ani, o viaţă întreagă aş spune, o viaţă închinată lui 
Dumnezeu şi slujirii oamenilor, o slujire foarte generoasă. Şi cred că părintele 
Teofil întruchipează deopotrivă taina pocăinţei şi taina doxologiei, taina 
pocăinţei transfigurată practic într-o taină a doxologiei potrivit cuvintelor pe 
care le spunea părintele: 

„Dacă ar fi să stau în faţa lui Dumnezeu ce aş putea spune decât: 
«Doamne lisuse Hristoase, Fiul lui Dumnezeu, miluieşte-mă pe mine 
păcătosul» şi «Mărire Ţie, Doamne, mărire Ţie».”. 


Sunt convins că acum este împreună împreună cu Maica Domnului, cu 
sfinţii, cu Hristos Domnul şi aduce laudă Sfintei Treimi şi Dumnezeului pe 
care l-a slujit o viaţă întreagă. 

De asemenea bucuria absolut extraordinară, copleşitoare care era 
împărtăşită de părintele Teofil. Este cu atât mai uşor de remarcat în aceste 
vremuri în care există de multe ori deznădejde, tristeţe şi multă apăsare. Şi 
părintele Teofil de fiecare dată prin prezenţa lui, efectiv prin prezenţă, prin 
cuvânt, realmente radia bucuria. O luminozitate, o lumină care anticipa efectiv 
„lumina Împărăției veşnice” în lumea în care trăim şi care transfigura practic 
totul. 

foarte greu, bineînţeles că e cu totul imposibil de a exprima în câteva 

cuvinte ceea ce înseamnă această pierdere a unui mare duhovnic şi 
din păcate iată rămânem văduviţi de ceea ce înseamnă marii duhovnici 
cunoscuţi. 

Deşi, cum spuneam avem această mângâiere a mijlocirii lor, prin 
rugăciunile lor pentru noi toţi în faţa Tronului Dumnezeiesc alături de Maica 
Domnului şi de sfinţii, e foarte greu de spus în cuvinte ceea ce înseamnă 
această pierdere pentru cei care au fost familiarizați cu această prezenţă 
luminoasă şi transfiguratoare. 

Din păcate poate în ritmul lumii în care trăim şi în care adesea suntem 
confiscaţi independent de voinţa noastră, poate de multe ori de felurite 
probleme, în ritmul înnebunitor al societăţii în care trăim, nu reuşim să ne 
concentrăm asupra a ceea ce este prioritar şi mai ales să facem efortul foarte 
concret de a ne întâlni cu cei dragi, de a ne regăsi în întâlnirea cu celălalt şi cu 
aceşti mari părinţi. Şi îmi pare foarte rău, spre exemplu în ceea ce mă priveşte, 
că poate în ultimul timp nu am reuşit suficient de mult, fizic, să am această 
întâlnire cu părintele Teofil, deşi am simţit constant prezenţa şi rugăciunile lui 
şi cu toate acestea gândul că el există, gândul că el este acolo la Mănăstirea 
Brâncoveanu la Sâmbăta de Sus îmi dădea foarte multă putere, siguranţă şi 
tocmai de aceea cred că este foarte greu acum când, omeneşte vorbind, 
resimţim această pierdere foarte, foarte mare. Rămânem cu nădejdea aceasta 
a comuniunii prin rugăciune şi cu nădejdea împărtăşirii de ceea ce înseamnă 
bucuria vieţii veşnice. 

Dumnezeu să-l odihnească pe părintele şi pe noi — cei care am avut şansa 
şi darul extraordinar din partea lui Dumnezeu de a-l fi cunoscut, de a ne fi 
împărtăşit puterea lui duhovnicească, lumina care radia din prezenţa lui — să 
ne întărească în vremurile deloc uşoare pe care le trăim. 


ADRIAN LEMENI 
(Secretar de Stat pentru Culte) 

Apostol al tinerilor (Stelian Gomboş) 


p: plecarea părintelui Teofil Părăian din această lume în viaţa cea 
veşnică pierdem un misionar şi un apologet aici pe pământ, un 
apostol al tinerilor şi al tinereţii duhovniceşti, dar în acelaşi timp câştigăm un 
rugător în cer, un om frumos şi acolo, aşa cum a fost şi aici, un părinte 
bucuros, un părinte trăitor al Sfinţilor Părinţi, împlinitor al celor găsite la 
Sfinţii Părinţi care le va duce de aici, din această lume şi le va perpetua şi acolo 
în cer. Iar pentru noi v-a rămâne o pildă de urmat, un exemplu şi un reper la 
care ne vom raporta ori de câte ori vom avea nevoie în lupta noastră 
duhovnicească pe acest pământ spre a putea ajunge şi noi acolo sus în cer 
alături de el. 


STELIAN GOMBOŞ 


(Consilier la Secretariatul de Stat pentru Culte) 

Omul care a pus suflet în tot ce a făcut, care a avut entuziasm în fiecare clipă, 
care şi-a trăit viaţa fără rest (Sebastian Moldovan) 


D e bună seamă că îmi cade greu să spun cuvântul care se cuvine: 


„Măicuţa mea a-l cărui sân l-am supt, 
S-o laud, mult mi-e milă şi ruşine”. 


Aceste cuvinte rostite cândva de poetul Ioan Alexandru cred că se cuvin 
astăzi puse pe seama părintelui Teofil. Cât de mulţi dintre noi n-am avut în 
părintele Teofil o mamă la a cărui sân, la a cărui îmbrăţişare am supt un lapte 
deosebit, laptele credinţei, al speranţei şi al iubirii, laptele bunătăţii, al 
generozităţii, al seninătăţii şi umorului, al sensibilităţii şi bunului simţ. Un 
lapte dintr-o întreită hărăzire deosebită a părintelui Teofil. 

| Di Teofil a fost, cred eu, în primul rând un ţăran adevărat, 

veritabil, un om cu mare bunătate sufletească, un om dintr-o bucată, 
un om sincer, neprefăcut, cu enorm bun simţ. Părintele Teofil a fost şi un 
intelectual deosebit, să ne gândim doar la limbile străine pe care le cunoştea, 
le vorbea fluent, la sensibilitatea sa artistică, poetică în primul rând. Părintele 
Teofil a fost şi rămâne un recitator inegalabil. Apoi părintele Teofil a avut şi 
hărăzirea de a fi un om duhovnicesc veritabil, nu doar că a invocat sau evocat 
Filocalia, ci a cercetat-o şi a cunoscut-o prin propria sa viaţă, prin propria sa 
experienţă aşa cum ne-am dat noi seama, cei care am fost într-o anumită 
interacţiune cu părintele Teofil. 

p: mine m-a frapat întotdeauna şi m-a impresionat în mod deosebit la 

părintele Teofil omul care-şi trăieşte viaţa fără rest, fără să pună 
deoparte, fără să-şi economisească forţele, fără să-şi precupeţească, cum se 
zice, eforturile. A fost un om care a trăit din plin, care a pus suflet în tot ce a 
făcut, care avea entuziasm în fiecare clipă şi în fiecare acţiune a vieţii sale, care 
a trăit şi care a murit în felul acesta. Cred că părintele a murit pentru că nu şi- 
a pus viaţa deoparte, şi-a dat viaţa, şi-a dăruit viaţa, ne-a dăruit-o nouă celor 
care l-am cercetat, le-a dăruit-o celor pe care dânsul i-a cercetat. Să ne gândim 
la cei 20 de ani de drumuri necontenite pe care le-a făcut părintele în ţară şi 
peste hotare, ce-au însemnat aceşti 20 de ani, aceste două decenii din viaţa sa 
în care cred că chilia a fost numai un loc unde să se retragă pentru a prinde 
puteri noi, pentru o nouă misiune, pentru o nouă conferinţă, pentru o nouă 
carte, pentru o nouă bucurie pe care ne-a împărtăşit-o nouă. 

Fie ca să rămânem în suflet cu această bucurie veşnică! 


SEBASTIAN MOLDOVAN 
(Conferenţiar, Facultatea de Teologie „Andrei Şaguna” din Sibiu) 

POSTFAŢĂ 


“A sim îl simt pe părintele Teofil mai viu ca niciodată. Ştiu şi am 
încredințarea că este viu în Împărăţia lui Dumnezeu, că şi acolo mă 
poartă şi îi poartă în inimă pe toţi cei pe care i-a cunoscut şi i-a iubit. „Inima 
mea are numai intrări, n-are şi ieşiri” — spunea părintele. A fost cel mai mare 
om pe care l-am cunoscut. Am avut dintru început conştiinţa că mă întâlnesc 
cu un sfânt, cu un om al lui Dumnezeu. 

L-am cunoscut pe părintele Teofil prin anul 1992, la conferințele ASCOR 
din Bucureşti şi tot de atunci mi-a rămas ca şi duhovnic. M-am format în 
Biserică şi în Hristos după concluziile şi după chipul părintelui. Mi-a dat 
întotdeauna curaj, încredere, optimism şi mai ales multă, multă bucurie. 

Când mergeam la mănăstire la Sâmbăta să mă spovedesc sau când mă 
întâlneam cu părintele în Bucureşti sau Alba Iulia la conferinţe, întotdeauna 
simţeam cum îmi reveneam cu picioarele pe pământ. Realismul duhovnicesc 
la părintelui mă trezea la realitate. Mă întorceam zburând, uşurat, împăcat, 
hotărât să împlinesc cuvintele părintelui, pentru că erau cuvintele lui Hristos 
spuse mie, prin sfinţia sa. M-am încredinţat singur de aceasta şi de câte ori nu 
ascultam sau nu luam aminte la sfaturile părintelui, greşeam. 

Prezenţa părintelui Teofil iradia bucurie, bucurie care era — cum mi-a 
mărturisit de atâtea ori — darul lui Dumnezeu. Şi părintele s-a statornicit în 
bucurie. Zicea mereu: 


„În jurul tău să poţi să-i fericeşti pe toți”, 


şi ne fericea, ne umplea de bucurie. Pentru mine întâlnirea cu părintele era 
Paşti, era praznic, era ceva din realitatea Raiului. 
| Die Teofil m-a considerat întotdeauna ca fiind prietenul sfinţiei 
sale, adică nu mă trata cu superioritate şi l-am simţit mereu ca cel 
mai apropiat om al sufletului meu. A fost părintele meu duhovnicesc, a fost 
omul care m-a renăscut în Hristos şi în Biserică, a fost — pentru mine — 
întruparea reală a poruncilor lui Hristos în vremurile noastre. 

Lucrând în radio încă din Bucureşti şi apoi continuând la Alba Iulia am 
realizat cu părintele peste 80 de interviuri pe teme duhovniceşti, interviuri în 
care de multe ori îi puneam întrebările mele şi nelămuririle mele şi primeam 
întotdeauna răspunsuri clare şi practice. Am editat până acum trei cărți cu 
interviuri şi pe lângă aceasta care vă este acum în faţă mai am deja pregătită 
încă una, care va avea titlul: „Paşi pe calea duhovnicească”. Şi acesta va avea 
ataşat un CD în format audio mp3 cu întreg conţinutul cărţii. A fost dorinţa 
Părintelui Teofil să scot aceste cărţi, mai ales după ce anul trecut (2008) am 
editat prima carte a părintelui Teofil cu CD: „Fereşte-te de rău şi fă bine”. 

Dacă ar fi să sintetizez câteva dintre învăţăturile părintelui Teofil aş 
aminti acum: programul de viaţă duhovnicească recomandat de părintele sau 
gânduri ca acestea: „Ce faci te face”, „Mai întâi datoria şi apoi bucuria”, 
„Măsura credinţei e măsura vieții — cum ţi-e viaţa aşa ţi-e credinţa”, „Dacă 
vrei să-ţi faci rânduială în viaţă, trebui să-ți faci mai întâi rânduială în 
minte” ş.a. Din experienţa sfinţiei sale de duhovnic mi-a spus că trebuie să 
avem mereu conştiinţa că cel din faţa noastră este o taină şi să avem 
îngăduinţă faţă de neputinţa şi suferința aproapelui. A fost îngăduitor şi bun 
cu cei angajaţi pe calea credinţei, dar era şi foarte exigent mai ales în ceea ce 

priveşte ocolirea pricinilor de cădere, a păcatelor sau a patimilor. Cu cei care 
nu mergeau la Biserică nu stătea de vorbă şi zicea că-i numără la păgâni. 

Părintele avea conştiinţa că va merge cu siguranţă în rai şi va fi împreună 
cu Hristos, cu Maica Domnului şi cu toţi sfinţii. L-am întrebat o dată dacă 
dincolo în veşnice va nădăjdui să vadă ceva. Mi-a răspuns: 


„Dacă Dumnezeu va vrea ca eu, în rai fiind, să rămân tot aşa, adică 
nevăzător, atunci aş spune: «Slavă Ţie Doamne, Slavă Ție.»“. 


an ultimele luni ştiam că părintele e bolnav. Avea probleme cu inima şi 

pă plămânii. Cu două săptămâni înainte de a se muta din această viaţă 
m-a sunat la telefon şi voia să-şi ia rămas bun — am aflat că a făcut la fel cu 
mai mulţi dintre prietenii sfinţiei sale. L-am întrebat cum se simte şi mi-a zis: 


„Părinte sunt pe ultimele clipe ale vieţii. Dar să ştii că o fost fain în 
viața asta. Mi-o plăcut în viaţa asta. Dar acum trebuie să plec la 
Hristos”. 


L-am vizitat înainte cu două zile de a pleca din această lume. Era la 
Spitalul Militar din Cluj-Napoca; respira greu, cu ajutorul unui aparat, dar era 
conştient. Am primit binecuvântarea sfinţiei sale împreună cu toată familia şi 
m-a încredinţat încă o dată că ne va purta în inimă şi se va ruga pentru noi. Şi- 
am simţit asta şi-l simt mereu pe părintele Teofil ca pe un stâlp neclintit al 
Bisericii, chip al lui Hristos, plin de bucurie şi de lumină, de dragoste şi de 
bunătate. A trăit ca un sfânt şi îl voi cinsti ca pe un sfânt, ca pe un om care 
spunea, credea şi dorea ce dorea şi Dumnezeu: adică să fim ca EI, să fim sfinţi, 
să fim oameni de care să se bucure Dumnezeu şi cei din jurul nostru. 

(. acesta „Întâlniri cu oameni iubitori de Dumnezeu” a putut să 

apară şi datorită unor oameni minunaţi care m-au ajutat la culegerea 
textului şi apoi la corectura lui. Trebuie să mulţumesc în primul rând Alinei 
Ştefănuţ care a cules cea mai mare parte din textul acestei cărţi. Apoi 
mulțumesc enoriaşilor de la Biserica Memorială Mihai Viteazul din Alba Iulia 
care s-au implicat în aceiaşi lucrare de transcriere. Nu în ultimul rând 
mulţumesc părintelui Petru Ilea din Cluj-Napoca, cel care a făcut a semnat 
prefața cărţii, a făcut ultimele corecturi şi tehnoredactarea cărţii. Mulţumiri 
aduc şi familiei Moldovan Ioan şi Maria din Cugir care au sprijinit financiar 
tipărirea acestei cărţi. Tuturor le sunt recunoscător, iar Dumnezeu, pentru 
rugăciunile părintelui Teofil, să le răsplătească osteneala şi dragostea. 


Părintele Sabin Vodă 

